
Bucureşti 


INTRODUCERE 


Înainte de scrierea fiecărei cărți mă 
îmbolnăvesc. Pânza subțire a destinului meu se 
rupe şi se destramă. Viața devine cu totul 
imprevizibilă. Încep să mă enervez şi să mă supăr. 
Apoi brusc se instalează liniştea. Şi niciun fel de 
pierderi, nereuşite şi evenimente neaşteptate nu 
mă mai ating. Este momentul în care înțeleg că 
ceea ce fac este inevitabil. Cu cât densitatea 
informaţiei incluse în carte este mai mare, cu atât 
acţiunea ei asupra cititorului este mai puternică 
iar responsabilitatea mea creşte dacă această 
influenţă se dovedeşte a fi nefastă. Calitatea 
informaţiei este dată de apropierea mea faţă de 
iubire şi Dumnezeu şi de neataşarea mea de 
valorile umane, şi în special de cele spirituale. Nu 
doar dragostea pentru bani trebuie oprită, ci şi 
ataşamentul faţă de idealuri. Cu cât sunt mai 
puternice suferinţele omului în timpul 
nenorocirilor, bolilor şi cu cât încearcă mai puțin 


să depindă de ele îndreptându-se către Dumnezeu, 


păstrând şi intensificând iubirea faţă de El, cu atât 
sufletul omului devine mai curat. Fiecare dintre 
noi, într-o măsură sau alta parcurge acest drum. 
Iar puritatea sufletului în cazul acesta nu este într- 
atât determinată de cantitatea şi profunzimea 
suferinţei cât de concentrarea asupra iubirii divine 
şi de dorinţa apropierii de ea. 

Pe măsură ce merg mai departe, volumul 
informaţiei creşte, iar în spatele  frazelor 
asemănătoare se ascunde un sens tot mai adânc. 
Acest fapt permite omului care a citit cartea să se 
schimbe şi mai mult. Sunt adesea întrebat: cât 
durează transformările pozitive după întâlnirea cu 
mine sau după citirea cărţilor? „Dacă se schimbă 
caracterul dumneavoastră, vă părăseşte şi boala” 
- răspund eu. Pe cât de profunde vor fi 
modificările caracterului dumneavoastră, pe atât 


veţi fi de sănătos. 


Cartea se intitulează „Răspunsuri la 
întrebări” şi se prea poate ca mulţi să nu 


primească răspunsuri la ceea ce îi frământă. Bine 


ar fi dacă oamenii ar înţelege că cel mai de seamă 
lucru nu este întrebarea sau răspunsul concret. 
Drumul însănătoşirii este drumul către Dumnezeu. 
Şi aici sentimentele sunt mai importante decât 
gândurile. Când omul se concentrează nu asupra 
perceperii drumului adevărat, ci asupra 
satisfacerii propriei conştiinţe, efectul poate fi 
contrar. 

În carte sunt întrebări care se repetă. Am 
răspuns la întrebările venite din publicul aflat în 
sală, şi în mod concret persoanei care a scris 
biletul. Dacă zece oameni trimit aceeaşi întrebare, 
voi răspunde în zece feluri diferite, întrucât mă 
orientez în primul rând asupra celui care întreabă, 
nu asupra conţinutului întrebării. Cred că acest 
lucru va uşura înţelegerea sensului celor expuse 


de mine. 


Nefericirea, ghinionul şi bolile ne 
urmăresc întregul neam. În multe familii nu 
este dragoste şi înțelegere. Orice lucru aş 
începe, sau se alege praful de el, sau nu-l pot 
duce până la capăt. Am încercat să mai câștig 
ceva bani (mă sufocă sărăcia), peste tot 
numai înşelătorii. La serviciu se fac reduceri 
de personal, „atârn de un fir”. Nu de mult, 
mama a găsit în perna pe care dormea o 
„făcătură”. Am aruncat-o după un ritual 
magic. Îl iert pe omul care a pus-o la cale şi- 
mi cer iertare faţă de Dumnezeu şi faţă de 
oameni pentru răul pe care l-am făcut 
vreodată. 

Ajutaţi-mă ca toți cei apropiaţi să-şi 


redobândească sănătatea, liniștea şi fericirea. 


Odinioară, privind structurile de biocâmp ale 
autorului mesajului aş fi spus că asupra neamului 
stă un blestem. Dar voi povesti cum văd lucrurile 
acum. Structurile femeii, legate de copii, nepoți şi 


strănepoţi sunt deformate. Cauza vine de la 


străbunică, bunică şi mamă şi din cele trei vieţi 
anterioare. În afară de clarviziune eu iau în 
considerare şi parametrii cantitativi, pe care îi voi 
enunţa, pentru a evalua mai bine situaţia. 

Ataşamentul faţă de aptitudini este de trei ori 
mai mare decât nivelul critic. Dependenţa de 
principii, idealuri - de două ori. În limbajul meu 
aceste lucruri sună cam aşa: aptitudinile se închid 
cu 300 de unităţi, viitorul este închis cu 200 de 
unităţi. 

În măsura în care un om se ataşează de vreo 
valoare umană, posibilitatea de a o păstra se 
închide. La nivelul critic, el trebuie să piardă 
periodic această valoare, iar dacă depăşeşte 
nivelul critic păstrarea acestei valori va fi însoţită 
de nefericire, boli sau moarte. 

O dependenţă crescută faţă de aptitudini, 
intelect, soartă norocoasă, se numeşte „trufie”. O 
dependenţă crescută vine, în primul rând, din 
incapacitatea de a accepta pierderea a ceea ce 
posezi. La nivel superficial trufia este dată de 


orientarea şi dependenţa crescută faţă de primul 


nivel al valorilor spirituale, adică aptitudini, 
intelect, bunăstare. 

Fondul profund, amplu este constituit din 
dependenţa faţă de principii şi idealuri, proiecte şi 
speranţe. Cu cât dimensiunea şi importanţa 
valorilor umane de care m-am ataşat este mai 
mare, cu atât delictul pe care îl pot comite 
împotriva iubirii este mai grav. 

Ce se poate spune în cuvinte simple despre 
această situaţie? 

Karma personală coincide de obicei cu cea a 
părinţilor. Dacă în vieţile anterioare a fost ucisă 
iubirea, atunci şi între strămoşi cineva a comis 
crime similare. 

În funcţie de tipul agresiunii săvârşite 
împotriva iubirii, se măsoară durata timpului cât 
omul o va purta în sine; pe cât de mare este crima, 
pe atât de tare va murdări sufletele urmaşilor şi 
omul va trebui să răspundă în vieţile următoare 
pentru  delictele lor; purificarea prin boli şi 
nenorociri îl va viza, în primul rând, pe el şi nu pe 


copii şi nepoți. 


Străbunica acestei femei, luând în 
considerare informațiile, a comis un delict 
împotriva iubirii. Motivul a fost trufia, adică ea şi-a 
salvat nu dragostea din suflet, ci principiile, 
demnitatea, idealurile. Sensul blestemului ce 
apasă asupra neamului constă în agresivitatea 
crescută,  inconştientă, împotriva oamenilor 
deoarece agresiunea Împotriva iubirii se 
transformă întotdeauna în agresiune împotriva 
lumii şi a oamenilor. Pe cât sunt de agresiv față de 
lume înăuntrul meu, pe atât este de agresivă 
lumea faţă de mine. Oamenii cu un orgoliu interior 
crescut atrag boala şi nenorocirea. Şi oricât ar fi 
de ciudat, numeroasele ghinioane, boli, necazuri 
sau blesteme îi ajută pe cei din această categorie 
să supraviețuiască. Prin toate acestea se 
realizează diminuarea importanţei şi a 
ataşamentului faţă de valorile umane. Atunci, 
impulsul apropierii de iubire şi de Dumnezeu 
creşte. Un astfel de neam poate supravieţui. 

Cum se poate îndrepta situaţia? Primul lucru 


care trebuie făcut este să cultivați în 


dumneavoastră impulsul ce vă orientează către 
iubire şi Dumnezeu şi să-l intensificaţi cu fiecare 
zi. Veţi ieşi acum din sală şi-n fiecare om ce vă 
iese în întâmpinare veţi vedea Dumnezeirea. În 
fiece situație care se constituie în jurul 
dumneavoastră vedeţi afirmarea Divinului. Cu cât 
veţi simţi mai mult logica divină, chiar şi de 
neînțeles pentru dumneavoastră acum, cu atât veţi 
depinde mai puţin de logica omenească. Cu cât 
sunteţi mai deschisă pentru iubire, cu atât mai 
puţin veți depinde de conştiinţă deoarece 


Dumnezeu este iubire, iar omul - conştiinţă. 


Amintiţi-vă de toţi oamenii care v-au supărat 
în viaţă şi iertaţi-i. Să înţelegeţi şi să simţiţi că 
voinţa lor nu are nicio relevanţă. Prin înjosirea 
omenescului, în sufletul dumneavoastră se salva 
Divinul. Amintiţi-vă de toate momentele în care aţi 
strivit iubirea din sufletele celorlalţi oameni: 
judecându-i dispreţuindu-i, desconsiderându-i, şi 
retrăiţi acea situație  păstrându-vă iubirea, 


anulându-vă pretenţiile. Reluaţi de zeci şi sute de 


ori, până veţi simţi că dacă situaţia s-ar repeta aţi 
trece prin ea ca fiind cu totul alt om. Rugaţi-vă 
pentru copiii, nepoţii şi strănepoţii dumneavoastră 
pentru ca ei să-şi păstreze dragostea faţă de 
Dumnezeu şi să nu caute vinovaţi, oricât de 
dureroasă ar fi despărţirea de valorile umane. 
Înţelegeţi un lucru: dacă nu vă veţi schimba 
înăuntrul dumneavoastră, nicio rugăciune nu vă va 
fi de folos. Trebuie să vă schimbaţi până şi 
reflexele. Este greu numai la început, dar dacă v- 
aţi hotărât să vă transformați fără să vă întoarceţi 
din drum, întotdeauna va fi o reuşită. Pe mulţi 
pacienţi n-am prea reuşit să-i ajut pentru că erau 
gata să lucreze asupra lor doar câtă vreme erau 
bolnavi sau în nenorocire, adică se rugau şi 
încercau să se schimbe numai pentru a se 
însănătoşi sau a alunga necazurile. Noi ne 
schimbăm pentru a ne apropia de Dumnezeu şi nu 
pentru a căpăta şi mai multe valori umane. Ele vor 
veni după aceea singure. Cu cât sunt mai puţin 
dependent de fericirea omenească, cu atât mai 


multă pot să am din ea. 


A 


În ce priveşte trupul, întrucât trufie 
înseamnă şi o importanţă crescută acordată 
corpului şi conştiinţei dependente de el, o limitare 
periodică în alimentaţie, respiraţie, comunicare 
este benefică. Frânarea conştiinţei are loc când 
omul renunţă la a evalua şi critica ceea ce se 
petrece. Muzica ritmică şi dansul ritmic frânează 
de asemenea conştiinţa. Plutirea pe apă ne 
aminteşte de perioada intrauterină şi de faza în 
care tot regnul viu se afla în ocean, de aceea 
simţurile noastre sunt mai active iar conştiinţa 
diminuată. Mersul ritmic, liniştit, dacă durează 
mai mult de o jumătate de oră, începe să frâneze 
conştiinţa. 

Nu degeaba pelerinii îşi parcurgeau drumul 
pe jos. Orice gând şi stres nerezolvat ne ţin 
muşchii încordaţi. De aceea, antrenarea 
autosugestiei în timpul căreia omul se eliberează 
de orice regret în privinţa trecutului, de orice 
teamă în faţa viitorului şi de orice inacceptare a 
prezentului, ca şi relaxarea totală a muşchilor, 


sunt foarte sănătoase. 


Alimentaţia variată consumă mult din forţele 
organismului, la fel ca şi diversitatea de situaţii 
din jurul dumneavoastră. De aceea, cu cât modul 
de viaţă şi dieta sunt mai simple, cu atât veţi avea 
mai multe forţe pentru a lucra cu sine. 

Şi încă un lucru foarte important. Mulţi sunt 
gata să-i ierte pe 99 dintre oamenii care i-au 
supărat, dar nu-l iartă pe al o sutălea şi munca 
asupra sinelui este practic inutilă. Dacă iertaţi, 
trebuie să-i iertaţi pe toţi. Dacă aţi hotărât să vă 
schimbaţi, această decizie trebuie să fie fără 
întoarcere. Şi dacă aţi luat acest drum, nu vă 
aşteptaţi să fiţi fericit de a doua zi. Poate fi invers. 
Tot ce a fost întunecat în suflet va începe să iasă, 
pot apărea adevărate convulsii, atât în plan fizic 
cât şi în plan moral. Şi vi se va părea că ultimele 
resturi de fericire pe care le-aţi avut vă părăsesc. 

Trebuie să înţelegeţi un lucru: de îndată ce 
aţi decis să trăiţi pentru a creşte Divinul din 
sufletul dumneavoastră deja sunteţi fericit, şi 
această fericire nu vă va putea fi luată de nimeni, 


niciodată. Adevărata fericire nu va fi niciodată 


exterioară, căci tot ce avem în afară vom pierde. 
Sentimentele de bucurie şi iubire pe care le 
purtăm în sufletul nostru ne aduc adevărata 
fericire şi emană din dragostea faţă de Dumnezeu. 
Cu cât omul păstrează în sufletul său sentimentele 
de bucurie şi iubire, cu atât îi va fi mai uşor să 
vadă în toate principiul primordial. Şi în măsura în 
care îl simţim pe Dumnezeu în toate, suntem 
fericiţi. 

Înainte, oamenii se împărțeau, în speţă, în 
două categorii: cei care vedeau doar lumea 
înconjurătoare şi erau nemulţumiţi de ea, încercau 
s-o schimbe şi se umpleau mai mult de ură şi 
agresivitate, fiindcă luptându-se cu alt om ei se 
luptau cu lumea pe care în parte el o reprezenta, 
cu Universul a cărui parte era lumea şi, în final, cu 
Dumnezeu. A doua categorie este considerabil mai 
mică: cei care îl vedeau în toate pe Dumnezeu şi 
nu voiau din această cauză să se lupte nici cu 
lumea, nici cu Universul, nici cu oamenii. 

Concepţia despre lume creată de ei, cei slabi 


şi lipsiţi de apărare, salva vieţile celor tari şi 


puternici dacă aceştia erau capabili să accepte 
măcar o parte dintr-o astfel de filosofie. Fiecare 
om din Univers poartă în sine principiul primordial 
şi este legat de el. Fiecare om îl are în sufletul său 
pe Dumnezeu şi este o parte a Lui. În planul 
subtil, care întrece limitele materiei, spaţiului şi 
timpului, fiecare om este Dumnezeu. 

De aceea câtă vreme avem un înveliş fizic şi o 
conştiinţă legată de el, mereu vom trăi după două 
logici: logica divină, depăşind marginile corpului 
şi ale conştiinţei şi logica umană redusă la ele. 
Aceste două logici întotdeauna se împletesc într-o 
oarecare măsură. La exterior ele par mereu opuse, 
ca de pildă ştiinţa şi religia, idealismul şi 
materialismul. 

În măsura în care ele pot exista simultan în 
conştiinţa umană, nivelul de dezvoltare al 
societăţii este mai ridicat. Acum omenirea se 
apropie de o etapă cu totul nouă, de o nouă 
gândire şi concepţie despre lume. În această 
gândire trebuie să coexiste două logici fără a se 


exclude, ci completându-se. Şi atunci, se va putea 


lupta cu alt om, cu o situaţie, fără a resimţi ură 
faţă de el, ci păstrând şi intensificând iubirea, 
văzând tot mai multă Dumnezeire în orice situaţie. 
Umanitatea începe cu Divinitatea. Şi cu cât vom 
aspira mai mult spre Dumnezeu cu atât vom avea 
mai mult din lume. Corpul nostru este o structură 
informaţională stabilă. Există două tipuri de 
informaţie: 

1. Divină. Ea depăşeşte limitele spaţiului, 
timpului şi materiei. O percepem prin sentimentul 
de iubire. 

2. Umană. Ca şi cea universală este în 
totalitate structurată, adică în mod determinat 
este orientată în spaţiu şi timp. Informaţia este o 
noţiune vectorială. Cu cât este mai mare 
densitatea informaţiei noi, cu atât mai mare este 
gradul de destabilizare a grupării informaţionale. 
În cuvinte simple: pentru un om nepregătit 
informaţia nouă poate fi periculoasă. De aceea 
purtătorii de informaţie nouă au avut, de obicei, o 
soartă tragică. 


Dar noua informaţie nu vine doar prin 


intermediul altui om. Orice  destabilizare a 
trupului şi sufletului este o interacţiune cu noua 
informaţie. Cei care au fost multă vreme bolnavi, 
au trecut prin multe nenorociri în viaţă, au fost la 
hotarul dintre viaţă şi moarte, au îndurat suferinţe 
fizice şi sufleteşti, au fost mai înţelepţi decât cei 
cărora nu li se întâmplaseră astfel de lucruri. 

O stabilitate crescută a valorilor umane 
contribuie la amplificarea orgoliului. Un asemenea 
om primeşte noua informaţie cu multă dificultate. 

Şi iată că acum în faţa mea stă o pacientă şi 
se uită în ochii mei. 

— Aţi citit toate cele patru cărţi? - întreb eu. 

— Da. Pe toate - răspunde ea. 

— Nu falsurile, pe cele autentice. 

— Da, ştiu deja să deosebesc falsurile. 

— Atunci vă voi povesti ceea ce văd şi cred. 
Mă veţi înţelege uşor. Străbunica dumneavoastră 
a avut un avort în a cincea sau a şasea lună de 
sarcină. 

Tema - trufia. Pentru ca o femeie să nască un 


copil sănătos, ea trebuie să-i dea un impuls de 


orientare către Dumnezeu. E foarte simplu. 
Trebuie menţinută iubirea când este înjosit 
omenescul în totalitatea lui. Fiecare femeie, în 
toată perioada sarcinii, până la naştere, trebuie să 
treacă prin proba păstrării iubirii în condiţiile 
atenuării valorilor umane. Îndepărtarea, 
micşorarea a tot ce este omenesc, adică 
purificarea sufletului se produce prin acuze 
nedrepte sau trădări din partea bărbatului, prin 
prăbuşirea idealurilor şi speranţelor, prin boli şi 
necazuri. Şi cu cât femeia nu caută vinovaţi, 
acceptă lumea şi oamenii aşa cum sunt, cu cât 
vede mai mult voinţa lui Dumnezeu în toate, cu cât 
aspiră să păstreze iubirea divină care nu depinde 
de nimic, cu atât mai sănătos va fi urmaşul pe care 
îl va naşte. Dar dacă îşi apără demnitatea, 
principiile şi idealurile şi prin aceasta îşi calcă în 
picioare iubirea, atunci dă un puternic impuls 
orientării către omenesc şi  renegării lui 
Dumnezeu. Este linia degenerării neamului. 
Clarvăzătorii vorbesc în acest caz despre un 


blestem care apasă asupra neamului. Urmașii unei 


astfel de femei nu se vor putea lăuda nici cu 
sănătatea, nici cu o soartă fericită. Viaţa le va fi o 
nereuşită, condiţia supravieţuirii va fi o pierdere 
temporară şi repetată a valorilor umane pe care, 
inconştient, ei le instituie în țelul şi sensul vieţii. 
Se va suferi şi de pierderea valorilor spirituale, 
lucru ce se poate întâmpla prin pierderea 
aptitudinilor, prin boli psihice,  narcomanie, 
alcoolism, delincvenţă sau ticăloşie. 

— Dumneavoastră - mă adresez eu pacientei, 
- aveţi aceeaşi tendinţă de a depinde prea mult de 
aptitudini şi intelect, principii şi idealuri, de omul 
iubit. Străbunica dumneavoastră, prin urmare şi 
dumneavoastră, în viețile anterioare v-aţi 
idolatrizat omul iubit, aţi îndrăgit în el mai mult 
omenescul decât Divinul. Şi când a venit 
momentul purificării, nici dumneavoastră, nici 
strămoşii dumneavoastră nu l-aţi primit. lar 
dependenţa dumneavoastră interioară faţă de 
aptitudini şi principii este mare, de câteva ori mai 
mare decât nivelul periculos, ceea ce duce 


automat la creşterea pretențiilor faţă de apropiaţi, 


neacceptarea situaţiilor traumatizante, 
permanenta căutare a vinovaţilor, fie în alţii, fie în 
sine. Toate acestea se reflectă în mod negativ 
asupra copilului dumneavoastră pentru care aţi 
venit astăzi, aici. 

— Spuneţi-mi, vă rog, ce înseamnă iubirea 
divină? mă întreabă deodată femeia. 

— Este acea iubire care nu depinde de nimic. 
Când omul deştept sau prost, nobil sau ticălos a 
îmbătrânit, s-a urâţit, a devenit invalid, v-a trădat, 
v-a lăsat şi a plecat, iar dumneavoastră iubindu-l 
odată, continuaţi să-l iubiţi în pofida a orice, 
aceasta este iubire divină. 

Dragostea divină vede în omul iubit şi în 
lume ocazii pentru a-şi manifesta iubirea faţă de 
ele. Continuu să vorbesc dar văd că pe femeie o 
deranjează ceva. 

— Pentru a vă fi mai uşor să vă schimbaţi, în 
primul rând, trebuie să vă anulaţi agresivitatea 
faţă de bărbaţi. Supărarea dumneavoastră din 
trecut, pe un bărbat, mă atacă pe mine acum şi vă 


împiedică să înţelegeţi şi să primiţi ceea ce vă 


spun. 

— Şi atunci ce să fac? - se nelinişteşte 
femeia. 

Oftez şi mă uit la ea. A citit patru cărţi, iar 
percepțiile ei sunt o pagină albă. Înţeleg că pricina 
nu este în ea, ci în tendinţa pe care o poartă în 
sine. Dar deodată răsare întrebarea: de ce după 
citirea a patru cărţi omul nu înţelege lucruri 
elementare? 

Şi iar ajung la o concluzie simplă: dacă 
sentimentele nu sunt pregătite să primească 
informaţia nu vor lăsa conştiinţa s-o asimileze. 

Mi-am amintit de o consultaţie la care a venit 
o femeie cu un copil grav bolnav din naştere. Ea 
citise, se pare, trei cărţi, după care au început 
nişte dureri cumplite în tot corpul. „Durerea era 
atât de mare încât trebuia să urlu - povestea 
pacienta - şi era mai intensă în regiunea 
ombilicală - spunea ea punându-şi mâna pe locul 
respectiv - durerea era mult mai puternică decât 
la naştere. M-a ţinut două luni. Îmi lua minţile şi 


nu ştiam ce să fac. Apoi am început să strig: 


«Doamne, iartă-mă pentru uciderea iubirii în 
vieţile anterioare, iartă-mi toate păcatele din 
vieţile anterioare!» Şi durerea m-a lăsat imediat, 
dispărând apoi treptat”. 

„Cu cât în subconştient este mai puţină 
dragoste faţă de Dumnezeu, cu atât este mai slab 
punctul de sprijin în schimbările interioare 
radicale şi cu atât mai greu şi chinuitor se petrec 
ele”, am gândit eu. 

Mi s-a povestit despre o femeie care a 
încercat să-mi citească volumele dar nu a putut. 

„Parcă mi s-ar fi turnat nisip în ochi - se mira 
ea - nu puteam să citesc şi gata”. Avea titluri 
ştiinţifice dar şi pretenţii crescute faţă de oameni 
şi lumea din jur. Atitudinea ei faţă de toate câte se 
întâmplau era una singură, rigidă. După un timp 
oarecare, medicii i-au pus diagnosticul, practic nu 
avea şanse de supravieţuire. A început iar să-mi 
citească lucrările şi de această dată a reuşit fără 
dificultăţi. A făcut primul pas, dar pe al doilea nu a 
mai reuşit să-l facă. 


„Bine, a spus ea, cărţile le-am citit, cu câte 


ceva sunt de acord. Dar de ce trebuie să iert un 
ticălos şi un nemernic care m-a jignit?” 

Şi acum încerc să-i explic femeii din faţa mea 
ce trebuie să facă pentru a-şi ajuta copilul. 

—  Retrăiţi-vă toată viaţa şi schimbaţi-vă 
atitudinea faţă de cele întâmplate. Treceţi corect 
prin orice situaţie, acceptaţi umilirea tuturor 
valorilor umane ca pe o salvare a divinului din 
sufletul dumneavoastră. 

Ea se concentrează asupra gândului apoi 
spune rar: 

— Încă înainte de citirea cărților 
dumneavoastră am încercat să mă schimb cumva. 
Sunt cu totul alt om decât acum 20 - 25 de ani. De 
ce însă lucrurile stau aşa prost? 

Comportamentul corect de astăzi va fi luat în 
considerare după 10 - 15 ani - îi spun eu - iar 
ceea ce aţi făcut în adolescenţă se realizează în 


dumneavoastră şi în copilul dumneavoastră, acum. 


Am avut o pacientă cu care m-am întâlnit de 


două ori, apoi ea a venit la cinci zile de seminar. 


Aş fi putut face o procedură obişnuită, dar am 
hotărât să ţin înainte cinci zile de prelegeri pentru 
a-i învăţa pe oameni să lucreze independent. 
Ţineam cursurile şi în paralel diagnosticam 
participanţii la seminar pentru a vedea cum se 
petrec schimbările. 25 - 30% veneau la consultaţie 
deja vindecaţi. Această femeie, după seminar, a 
mai primit şi videocasete cu înregistrări. Apoi 
analizându-i după ceva timp biocâmpul, i-am spus 
că lucrurile merg foarte prost - ea a fost şocată. 

— Dar m-am schimbat în întregime, sunt cu 
totul alt om, spunea ea. 

— V-aţi revizuit trecutul? Aţi trecut din nou, a 
zecea oară prin adolescenţa dumneavoastră? 

A ridicat cu uimire din umeri. 

— Nu, nu am crezut că este atât de necesar. 

Prin urmare vă repet - zic eu - cu cât partea 
divină este mai mare în sufletul dumneavoastră, 
cu cât dragostea dumneavoastră depinde mai 
puţin de tot ce este omenesc, cu atât vă va fi mai 
uşor să înţelegeţi că trecutul, prezentul şi viitorul 


sunt una şi că trecutul nu a dispărut, el este aici, 


acum, şi vă ţine foarte strâns. Şi pentru a modifica 
prezentul şi viitorul trebuie să vă modificaţi 
atitudinea faţă de trecut. Atunci veţi avea şi 
rezultate. 

Mă uit la pacientă şi încerc să evaluez 
rezultatele explicaţiilor mele. Deocamdată sunt 
lamentabile. Femeia îmi pune o nouă întrebare. 

— Spuneţi-mi, puteţi să-mi ajutaţi copilul de 
la distanţă, energetic? 

Mă relaxez şi privesc tâmp spre podea. 
Aceasta este deja o încercare pentru mine. Se 
pare că nu am fost auzit. Poate că nu a citit 
cărţile? A minţit ca să ajungă la mine, la o 
consultaţie, sperând că voi lucra eu şi voi face 
totul în locul ei. Ciudat. Fac încă o încercare. 

— Acţiunea de la distanţă asupra copilului 
dumneavoastră are loc când vorbesc cu 
dumneavoastră şi este cu atât mai intensă cu cât 
mai intens vă schimbaţi în timpul acesta. Dar dacă 
mă aşez pur şi simplu şi transmit de la distanţă 
energie, ameliorarea va fi temporară. În cazul 


dumneavoastră nu ajută. 


— Bine, dar la nivel exterior pot recurge la 
măsuri radicale pentru salvarea copilului meu? 

— Puteţi şi trebuie. Dar înţelegeţi un lucru: 
este un ajutor foarte slab, dincolo de eficienţa lui 
exterioară. Vă puteţi ajuta cu mult mai mult 
copilul dacă veţi reuşi să vă schimbaţi interior. În 
măsura în care schimbarea va fi ireversibilă şi vă 
veţi ruga pentru neamul dumneavoastră, pentru 
dumneavoastră şi urmaşii dumneavoastră, 
acţiunile dumneavoastră vor avea un efect durabil. 

— Îmi vor ajunge puterile? întreabă ea tristă 
şi speriată. 

Ridic din umeri şi mă uit în ochii ei. 

— Dumnezeu nu ne dă încercări peste 
puterile noastre. 

— Spuneţi-mi, cum să mă rog? Cum să-mi cer 
iertare de la Dumnezeu? 

— Iată, închipuiţi-vă: un om oarecare a vrut 
să vă ajute. Pentru salvarea dumneavoastră a 
trebuit să facă gesturi dure, iar dumneavoastră nu 
aţi înţeles şi nu aţi acceptat. Apoi, după ce aţi 


conştientizat cum stau lucrurile, vă apropiaţi de 


omul acesta şi cu vorbele dumneavoastră îi cereţi 
iertare. Adresaţi-vă la fel lui Dumnezeu şi cereţi-i 
iertare. Fără partea divină din suflet, moare şi cea 
umană. Prin înjosire are loc îndepărtarea de 
omenesc, Dumnezeu v-a salvat sufletul, iar 
dumneavoastră nu aţi înţeles şi nu aţi primit. 
Pentru asta şi cereţi-i iertare. 

— Şi cum să-mi revizuiesc viaţa? 

— La început pur şi simplu retrăiţi-o şi 
repetaţi: 

„Doamne, în toate văd voia Ta”. Purificarea 
începe văzând în tot ceea ce se întâmplă, voia 
Domnului. Atunci înţelegeţi că nu există voinţă 
omenească în cel care v-a jignit, trădat, înjosit. 
Este Dumnezeu care salvează şi  lecuieşte 
adevăratul şi eternul dumneavoastră „eu”, când 
acesta începe să adere la valorile umane şi să 
depindă de ele. Când veţi înţelege că nu există 
vinovaţi, în dumneavoastră nu se va mai declanşa 
agresivitatea, iar dacă nu este agresivitate nu este 
nici boală. 


Femeia pleacă, iar eu stau şi mă gândesc de 


ce unii prind informaţia din zbor citind doar o 
carte sau văzând o videocasetă, vindecându-se din 
atât. De ce mulţi, citind toate cărţile, venind la 
consultaţie nu înţeleg adesea esenţa a ceea ce le 
spun? Poate îi împiedică propriul caracter, 
incapacitatea de a ierta pe cineva? Poate e de vină 
orientarea prea rigidă, incorectă, cultivată în sine 
ani în şir? În timpul relaţionării, m-am convins, 
asimilarea noului se face mai bine când omul pune 
întrebări. lar gândul că este necesar, totuşi, să 
scriu o carte cu răspunsuri la întrebări a devenit 


tot mai plin de semnificaţie. 


Am promis cititorilor să termin această carte 
spre toamna anului 1997. Dar lunile treceau, s-a 
dus o jumătate de an şi eu nu mă simţeam pregătit 
pentru a începe să scriu. Şi iată că a trecut un an 
întreg. Numai acum am înţeles că sunt gata. 
Scrierea cărţii se realizează acum foarte repede. 
Dacă a doua carte am scris-o în răstimpul a trei 
ani, a patra mi-a luat doar trei luni. Înţeleg: dacă 


nu s-a concentrat textul într-un tot unitar, ca un 


organism, dacă nu a căpătat un soi de autonomie 
interioară, independent de mine, va fi nu 
următoarea carte, ci un surogat al precedentelor. 
Materialul era gata cu un an în urmă, dar nu se 
aduna, nu se lega. În ultima vreme am înţeles cât 
de necesară este a cincea carte. 

Ceea ce pentru mine erau mărunţişuri de 
mult trecute şi neesenţiale s-a dovedit pentru 
mulţi o barieră de netrecut, împiedicându-i să se 
vindece sau să supravieţuiască. Voi expune câteva 


exemple. 


Am la consultaţie o femeie. Lucrează asupra 
ei de câteva ore. Îi privesc biocâmpul. Rezultatul 
este nul. 

— Cum v-aţi rugat? - întreb eu. 

Îşi desface mâinile a nedumerire. 

— M-am adresat lui Dumnezeu şi l-am rugat 
să ia de la mine şi urmaşii mei păcatele. 

— Trebuie să înţelegeţi - îi spun eu - că nu 
aţi venit la o curăţătorie chimică, unde în schimbul 


unei sume vi se înlătură „petele murdare”. V-aţi 


comportat incorect în timpul vieţii şi aţi avut o 
atitudine greşită faţă de ea. Aţi manifestat 
agresivitate faţă de Dumnezeu, faţă de dragostea 
de oameni. Vă adresaţi lui Dumnezeu şi-i cereţi 
iertare pentru aceasta. Trebuie să simţiţi că 
atitudinea din trecut faţă de lume nu mai este 
posibilă. Rugăciunea este un mijloc pentru a vă 
transforma. Ne dezicem de tot ce este omenesc, 
tindem către Dumnezeu, care nu este doar acolo, 
undeva, în afară, ci şi înăuntrul nostru şi cu cât 
năzuinţa este mai puternică cu atât purtăm în 
sufletul nostru mai multă Dumnezeire. Creşterea 
Divinului din suflet este cea mai mare fericire ce 
poate fi atinsă vreodată. Şi lucrul cel mai greu în 
viaţă este păstrarea iubirii pentru Dumnezeu când 
se prăbuşesc toate cele de care sufletul nostru 
este legat. 

Fiecare om are înţelesul său pentru fericire. 
Dar ceva trebuie să-i unească pe toţi oamenii. Şi 
este foarte simplu. Omul trăieşte starea de fericire 
când în suflet creşte iubirea. 


Unul din lucrurile pe care nu le poate explica 


psihologia este următorul: omul capătă o avansare 
semnificativă la slujbă, primeşte mai mulţi bani, 
iar el, brusc, se sinucide. Conform aşteptărilor, 
emoţiile pozitive ar trebui să consolideze 
sănătatea şi viaţa omului. Faptele dovedesc 
adesea contrariul. Fericirea poate ucide cu mult 
mai repede decât necazurile. Fenomenul are o 
explicaţie simplă. Sumele mari de bani, bunurile 
materiale însemnate, pot creşte brusc ataşamentul 
omului faţă de ele. Se declanşează agresivitatea 
subconştientă, iar iubirea din suflet se micşorează 
considerabil. Pe fondul bunăstării copleşitoare, 
omul se simte profund nefericit. Aici sinuciderea 
este o încercare subconştientă de a opri procesul 
de dezintegrare a iubirii din suflet. 

Îmi amintesc de o altă femeie căreia i-am 
spus că la baza problemelor ei stă dorinţa de a-şi 
idolatriza soţul. 

— Ce adoraţie? a dat ea din mâini. Nu pot să- 
l sufăr. Mă irită în permanenţă. Da, ceea ce 
spuneţi dumneavoastră a fost înainte, dar acum nu 


mai este - îmi explică ea. 


—  Judecaţi după stratul superficial al 
emoţiilor dumneavoastră.  lInerţia lor este 
minimală. În sufletul dumneavoastră însă există 
emoţii care înglobează viaţa întreagă. Purtaţi în 
dumneavoastră sentimente care durează de zeci şi 
sute de vieţi. Şi dacă dumneavoastră le-aţi 
„prelucrat” greşit, credeţi-mă: 10 sau 20 de ani 
adesea reprezintă un termen modic. Cu cât aveţi 
mai multe pretenţii, iritări şi nemulțumiri faţă de 
omul apropiat, cu atât mai mult creşte dependenţa 
faţă de el, adică, în sufletul dumneavoastră, 
continuaţi să-l veneraţi pe omul iubit fără ca 
măcar să bănuiţi. Şi cu cât îl adoraţi mai mult 
înainte, cu atât este mai mare dependenţa de el 
creată în dumneavoastră şi veţi avea şi mai multe 
enervări, nemulțumiri şi supărări atunci, faţă de 
el. 

Începeţi prin a vă anula pretenţiile faţă de 
omul apropiat. Apoi adresaţi-vă lui Dumnezeu şi 
cereţi-i iertare pentru că aţi iubit un om mai mult 


decât pe Creator. 


Femeia s-a dus în altă cameră, s-a rugat două 
sau trei ore. Când a revenit la mine m-am uitat la 
planul ei subtil şi am fost şocat. Situaţia era cu 
mult mai rea decât în primul moment al vizitei. 

— Cum v-aţi rugat? Ea se miră: 

— Aşa cum mi-aţi spus. l-am cerut lui 
Dumnezeu iertare pentru că l-am iubit pe soţul 
meu. 

— Aşa v-am spus eu? 

— Desigur. 

— Chiar aşa? 

— Da, chiar aşa. 

Inspir prelung şi expir prelung. 

— Înţelegeţi - îi spun - noi trăim din iubire. 
Şi orice am iubi, iubim întotdeauna cu o dragoste 
Divină şi omenească în acelaşi timp. Dacă 
dragostea Divină este mai mare decât dragostea 
omenească atunci este fericire. Şi atunci, iubindu-i 
pe ceilalţi oameni şi lumea înconjurătoare nu vom 
depinde de ei. Dar dacă dragostea omenească este 
mai mare decât cea Divină şi disproporţia se 


măreşte, dependenţa faţă de ceea ce iubim se 


intensifică brusc. Apare şi creşte agresivitatea, 
după care încep bolile. Iar când vă cereţi iertare 
pentru faptul că aţi iubit comiteţi o crimă 
împotriva iubirii şi a lui Dumnezeu. 

Ulterior m-am gândit mult la această 
greşeală şi am înţeles că aici se află încă o acuză - 
formularea dezlânată, imprecisă pe care am oferit- 
o pacientului. Nu am găsit de cuviinţă să-l opun pe 
Dumnezeu omului. 

— Învelişul nostru exterior este omenesc - le 
spuneam eu pacienţilor, iar interiorul Divin. Dacă 
dintru început îl iubiţi pe Dumnezeu în omul drag 
şi apoi învelişul uman cu trupul şi conştiinţa lui, 
oricât l-aţi iubi, omenescul va fi pe planul al doilea 
şi dumneavoastră nu veţi depinde de el. Cu cât în 
toate şi-n cele ce se petrec în jur, îl zăriţi şi-l. 
simţiţi pe Dumnezeu, cu atât veţi percepe 


Divinitatea şi în omul îndrăgit. 


Un fapt cu totul paradoxal s-a petrecut nu 
demult. Îl consultam pe un om şi nu pentru prima 


oară. La început lucrurile au mers bine. După 


aceea însă totul a început încet şi sigur să 
„alunece în jos”. Mai mult de atât, când începea să 
se roage şi să lucreze cu sine situaţia se 
înrăutăţea şi mai tare. lar faptele se petreceau 
atât de lin încât nu puteam să detectez cauza 
sigură. Pacientului i se închidea în mod constant 
viitorul. Oricât i-aş fi explicat ce înseamnă 
ataşamentul faţă de idealuri, principii, speranţe, 
vise, el începea să lucreze: apărea o îmbunătăţire, 
apoi totul o lua din nou „la vale”. Pacientului i-a 
apărut senzaţia că în sistemul meu ceva nu este în 
regulă. 

— Se pare că este mai bine pentru 
dumneavoastră să nu lucraţi cu eul propriu după 
recomandările mele - i-am spus. 

În fapt, purtam ultimul dialog. În cele din 
urmă el a clarificat nişte detalii şi mi-a pus o 
întrebare neaşteptată: 

— Spuneţi-mi, din copilărie am visat să obţin 
mai mult decât alţii, să am bani mai mulţi şi să fiu 
mai bun decât ei. Am săvârşit un păcat mare? 


Nu era niciun păcat, totul era perfect normal. 


Pacientul era siderat. 

— Cum adică, eram convins că este un păcat 
şi un an întreg m-am rugat pentru el. 

— Nu-i rău pentru început - i-am spus - să te 
preocupi un an întreg cu „sinuciderea”. lată 
ataşarea de ideal care apărea tot timpul. Iubirea 
generează şi spiritualul şi materialul. Iubirea este 
dreapta şi stânga. Prin iubire se poate unifica tot 
ce vrei şi se pot împăca cele mai flagrante 
contradicții. Dacă omul este orientat, nu spre 
iubire, ci spre spiritualitate, se consideră păcat tot 
ce i se opune, adică aspiraţia spre materialitate. 
Atunci, deținerea banilor devine un păcat, 
pornirile sexuale la fel, dorinţa de a realiza mult şi 
a deţine mult este condamnată. Vi s-a cultivat din 
copilărie tradiţia spirituală şi simultan vi s-a 
inoculat otrava supremaţiei sale asupra iubirii. lar 
utilizarea incorectă a sistemului meu poate fi 
foarte periculoasă. Mi se pare că într-un asemenea 
caz este de preferat să nu apelaţi la el. 

— Bine, acum am înţeles că dorinţa de a avea 


o fericire omenească nu este un păcat. Dar ce 


înseamnă atunci ataşarea de vise, speranţe şi 
idealuri? 

Îi explic: 

— Dacă dumneavoastră, pur şi simplu, doriţi 
să obţineţi mai mult decât alţii, este normal. Dar 
dacă dumneavoastră realizaţi ceva pentru a umili 
pe cineva, pentru a vă răzbuna pe cineva, pentru a 
dobândi o superioritate asupra cuiva, adică în 
dorinţa dumneavoastră, de la început, se naşte 
agresivitatea în relaţie cu iubirea şi oamenii, 
atunci ea este ataşarea de năzuinţe, de proiecte, 
de viitor. În acest caz viitorul se închide şi nu vi se 
va permite să obţineţi ceea ce vreţi sau, în cazul 
atingerii ţelului, puteţi să vă pierdeţi sănătatea şi 
viaţa. 

O adolescentă mi-a povestit despre o situaţie 
foarte interesantă în care s-a aflat. 

— Am început să mă rog - spunea ea - şi am 
simţit apoi că pur şi simplu zbor. A trecut un timp 
şi cu cât mă rugam mai mult, începeam, nu se ştie 
de ce, să mă gândesc tot mai mult la bani. Şi asta 


până la frenezie, fără a mă putea desprinde. lar 


dacă încercam să distrug aceste gânduri, să le 
alung, era şi mai rău. Ceva diabolic, de-a dreptul. 
Apoi dispărea orice dorinţă de a mă ruga. Încetam 
să mă rog şi-mi era mai bine. 

— Dumneavoastră nu vă rugaţi lui Dumnezeu 
şi iubirii ci spiritualităţii - îi explicam eu - adică la 
început, vă rugaţi lui Dumnezeu şi de aceea 
zburaţi de parcă aţi fi prins aripi, treptat însă se 
implica, în dumneavoastră, conştiinţa, iar 
spiritualitatea excludea iubirea şi dumneavoastră 
nu simţeaţi acest lucru. Pentru ca saltul spre 
dreapta să nu vă destabilizeze, vă aruncaţi intuitiv 
spre stânga, spre materialitate. 

— Şi ce era să fac? Cum să mă rog? - m-a 
întrebat ea plină de uimire. 

— Pur şi simplu trebuie să înţelegeţi că 
iubirea poate fi şi imorală şi lipsită de bani, şi că 
prin aceasta nu va suferi nicio daună. Dar banii şi 


moralitatea fără dragoste se duc pe apa sâmbetei. 


O doamnă după ce a citit toate cărţile mele şi 


a văzut videocasetele cu prelegerile mele mi-a 


mărturisit: 

— Totul este incredibil de complicat, şi dificil 
de înţeles. 

— Totul este incredibil de simplu, - i-am 
răspuns eu - tot ce am scris poate fi rezumat în 
câteva fraze: 

1. Întotdeauna şi oriunde să păstrezi iubirea 
pentru Dumnezeu şi s-o creşti. 

2. În toate să-L vezi şi să-L. iubeşti pe 
Dumnezeu, să simţi voinţa Lui Supremă. 

3. Să nu cauţi vinovaţi. 

4. Să accepti lumea şi oamenii aşa cum sunt. 
Lumea se naşte din iubire, se umple de iubire, se 
stinge în iubire şi devine iubire. 

Unii, din păcate, analizează detaliile în 
cărţile pe care le-am scris, uitând principalul. Şi 
dimpotrivă, alţii, citind o carte, pot avea percepţia 
esenţialului şi, în principiu, pot renunţa la 


celelalte cărţi. 


Două exemple pe care mi le-au povestit 


pacientele mele. Prima mi-a redat istoria surorii 


ei: 

— Sora mea avea cancer în stadiul al 
patrulea. Începuse o activă dezintegrare a 
ţesuturilor şi avea dureri cumplite. În iunie a 
trecut pe morfină. I s-a administrat trei luni. 
Starea se agrava tot mai mult. În septembrie i-am 
dat să citească primele două volume ale 
dumneavoastră. Le-a citit, a înţeles multe şi şi-a 
revizuit multe din viaţa ei. l-a fost mai bine, dar 
continua să ia morfină. În decembrie sora mea a 
renunţat la narcotic. S-a adresat medicilor pentru 
un nou consult. Doctorii au fost şocaţi - nici 
tumori, nici metastaze nu mai erau. După încă o 
lună a sunat la biroul dumneavoastră şi i s-a vorbit 
destul de brutal. Mi-a spus că nu mai crede în 
cărţile lui Lazarev, nu mai crede în Biblie. După 
două luni sora mea a murit de cancer. 

— Sora dumneavoastră a citit doar două cărţi 
- îi explic eu - din cartea a patra se înţelege că nu 
este admisibil să venerezi idealurile, 
spiritualitatea, noblețea. Deşi cancerul îi 


dispăruse, cauza îmbolnăvirii rămăsese. Iubirea şi 


spiritualitatea erau pentru ea acelaşi lucru. I s-a 
dat o probă prin umilirea spiritualităţii ca să-şi 
păstreze iubirea. Nu a trecut-o. Şi pentru a-şi 
salva sufletul, a murit. Trebuie înţeles că 
speranţele ca şi deziluziile sunt noţiuni perfect 
omeneşti. Speranţele şi dezamăgirile sunt funcţii 
ale conştiinţei. De aceea nu se poate să speri şi să 
te  deziluzionezi cu privire la Dumnezeu. 


Dumnezeu poate fi numai iubit. 


O altă pacientă mi-a povestit despre prietena 
ei. Aceea avea probleme cu sistemul urogenital şi 
ele se complicau. S-a adresat medicilor şi i s-au 
făcut analize. Diagnosticul era fără speranţă. 
Cancer, metastază avansată, operaţie inutilă. 
Femeia a venit la prietena ei şi i-a comunicat că 
este condamnată şi că trebuie să se pregătească 
de moarte. „Dacă tot trebuie să mori”, - i-a spus 
prietena - „citeşte aceste cărţi, îţi vor uşura 
sufletul”. În trei zile bolnava a citit toate cărţile 
mele. După încă patru zile a venit la consult. După 


repetarea analizelor nu mai avea nici tumori, nici 


metastaze. Medicii au dat din mâini şi au presupus 
că au încurcat radiografiile. 

De ce un om se poate schimba iar altuia îi 
este mai uşor să se îmbolnăvească şi să moară, nu 
pot înţelege nici până astăzi. Ceea ce am înţeles 
am expus aici. Dar simt că în spatele acestor 
lucruri se ascunde ceva mai important. Câteodată 
se configurează opinia că omului i se închide 
capacitatea de a dori să se schimbe. Se pare că 
suferinţele, bolile şi morţile purifică sufletul mai 
bine decât metoda mea. Şi dacă omul nu a trecut 
probele feluritelor încercări nu i se permite să 


înţeleagă şi să primească ceea ce îi spun. 


Apropo, mulţi nu pot să se vindece deoarece 
aşteaptă rezultate prea rapide. După cum mi-a 
spus un pacient: 

— Lucrez de trei zile cu eul propriu dar fără 
rezultat. 

— Dumneavoastră, în ultimele trei vieţi, v-aţi 
comportat incorect - îi răspund eu - şi vreţi ca în 


trei zile să schimbaţi 


— Astăzi s-au modificat gândurile 
dumneavoastră şi nu există garanția că mâine nu 
vor reveni cum au fost. Dacă aceste landuri vă 
aparţin personal, sentimentele dumneavoastră 
sunt în acelaşi timp şi sentimentele copiilor şi 
nepoților, ale apropiaților dumneavoastră. 
Sentimentele agresive îi distrug pe cei apropiaţi, 


în timp ce sentimentele bune îi salvează. 


Când am fost în Israel mi s-a povestit 
următorul caz. Un băieţel avea cancer şi se 
stingea încet. Medicii s-au arătat neputincioşi. 
Copilul avea un fotbalist preferat şi a rugat-o pe 
mama lui să-l ajute să-şi vadă idolul. Fotbalistul a 
venit şi a stat de vorbă cu băieţelul. Apoi şi-a adus 
toată echipa. Ei au început să-i facă vizite. Starea 
copilului s-a îmbunătăţit. Ulterior fotbaliştii l-au 
luat pe copil la meciurile lor. Şi copilul s-a 
însănătoşit. Sentimentele de bucurie, de dragoste 


au făcut ceea ce nu a putut nici un specialist. 


Îmi amintesc de o scrisoare extraordinară 


citită de mine într-una din reviste. 

Un tânăr, având soţie şi copil, a suferit o 
fractură de coloană şi a rămas țintuit la pat. 
Medicii au spus că nu va mai putea să meargă şi 
asta pentru totdeauna. După un timp el a încercat 
să se sinucidă. Şi atunci soţia i-a spus că nu-l va 
părăsi niciodată; dacă va muri, şi ea va muri odată 
cu el. Şi în aceeaşi seară, în salon, neluând în 
seamă prezenţa martorilor, au avut un contact 
sexual reuşit. După câteva luni s-a ridicat din pat 


şi a început să meargă. 


Trebuie înţeles o dată pentru totdeauna un 
lucru simplu: nu există boli incurabile. 

În măsura în care putem să păstrăm în suflet 
starea de bucurie şi iubire vom putea să învingem 
treptat orice boală. 

Apropo, când sunt întrebat cum se constată 
dacă un om înaintează corect sau nu, răspund: 

„Intensificarea contactului cu Dumnezeu se 
percepe ca o stare de bucurie şi iubire ce nu 


depinde de nimic, indiferent de ce s-ar întâmpla. 


Să ajungi la starea aceasta este uneori foarte 
greu. Şi dacă unul din cei apropiaţi te ajută pe 
acest drum, el se scurtează considerabil”. 

În principiu, îi ajut pe pacienţi în acest sens. 
Utilizez cunoştinţele şi experienţa acumulată, 
transmițând o atitudine corectă faţă de lume. Ea s- 
a format în mine trecând prin suferinţe şi 
încercări asemănătoare. 

Sunt întrebat câteodată de ce nu există 
ameliorări în ciuda unor strădanii concentrate, 
îndelungate. Răspund: „Dacă v-aţi adresat lui 
Dumnezeu şi iubirii, şi nu căutaţi vinovaţi aveţi 
deja rezultate, ameliorarea a început. Este o 
chestiune de timp ca lucrul să devină evident. Una 
din problemele principale ce împiedică 
transformările rapide se dovedeşte a fi 
impuritatea sufletelor urmaşilor”. „Pe copii, nepoți 
şi strănepoţi este greu să-i „murdăreşti” - le spun 
eu pacienţilor - sufletele lor sunt destul de bine 
protejate. Pentru ca „murdăria” să treacă în 
sufletul lor trebuie să purtaţi multă vreme 


supărarea sau dorinţa de răzbunare, să fiți 


nemulţumit de lumea înconjurătoare şi de oameni. 
Dar dacă i-aţi „murdărit” va fi greu să-i curăţaţi. 
Chiar dacă v-aţi schimbat radical, purificarea 
sufletelor copiilor, nepoților şi strănepoţilor nu se 
va petrece imediat. Trebuie să treacă un timp care 
să garanteze stabilitatea schimbărilor 
dumneavoastră interioare. Iarăşi, pe cât de 
ireversibil aţi hotărât să mergeţi înainte, pe atât 


de repede se vor purifica urmaşii. 


Nu de mult m-am întâlnit cu o femeie. 

— Am fost la consultaţie la dumneavoastră de 
câteva ori - mi-a spus ea. 

Încerc să-mi amintesc, dar nu ştiu de ce nu 
reuşesc. Ciudat, de obicei rețin un pacient chiar 
dacă a fost o singură dată la mine şi a revenit 
după câţiva ani. 

— Am avut lupus eritematos îmi aminteşte 
femeia. Tot tabloul se recompune. Cum să nu-ți 
aminteşti! Ea începuse să lucreze cu propria 
persoană cu mare greutate. Şi dozele mari de 


hormoni care i se injectau o încurcau teribil. Acum 


scăpase de 30 - 40 kg şi arăta mai tânără, de 
aceea n-am recunoscut-o. Cauza fusese 
elementară: o nemăsurată trufie interioară, un 
ghem uriaş de pretenţii faţă de bărbaţi şi faţă de 
sine. Toate acestea s-au transmis copiilor. Fiica ei 
putea să moară şi pentru salvarea ei mama trebuia 
să se îmbolnăvească. De aceea niciun tratament n- 
ar fi putut s-o ajute pe mamă. La început, femeii i- 
a fost extrem de greu să lucreze cu eul propriu. 
Apăreau perioade de agravare, foarte puternice, 
dar ea nu a disperat. Şi treptat totul a început să 
se schimbe. 

— De un an nu mai iau niciun medicament 
dar le spun doctorilor că iau, pentru a nu-i supăra. 
Spuneţi-mi - mă întreabă ea - care este acum 
starea mea, o vedeţi în planul subtil? 

— Să vă spun că este bună, nu pot -îi 
răspund. La dumneavoastră totul este normal, la 
fel şi la fiica dumneavoastră dar viitorii 
dumneavoastră nepoți au o mulţime de probleme. 
Aşa încât va trebui să mai lucraţi asupra 


dumneavoastră. 


Îmi amintesc cum s-a desfăşurat evoluţia 
omenirii. 

Înainte se considera că este o fericire să te 
odihneşti şi să nu faci nimic. lar munca era o 
ocupaţie chinuitoare, extenuantă. Acum aceste 
opinii au început să se reorienteze spre sensul 
opus. Dar şi-n ziua de astăzi lucrul cu propria 
persoană, schimbările profunde, individuale, 
pentru mulți se dovedesc a fi o muncă incredibil 
de dificilă, de chinuitoare. Iar adevărata fericire 
este considerată simpla fructificare a celor date de 
la natură. Treptat vom ajunge la concluzia că 
fericirea reală este nu fructificarea mecanică a 
ceea ce ai, ci transformarea proprie, de fiecare 
secundă, ce ajută la intensificarea aspirației către 


iubire şi Dumnezeu. 


În luna noiembrie a anului 1997 aţi ținut 


un seminar în Sankt-Petersburg. Care a fost 


sensul acestui seminar? 


Scopul meu este următorul. Omul citeşte 
cărţile mele, se uită la videocasetele cu prelegerile 
mele şi rezultatul ar trebui să fie identic cu cel de 
după o consultaţie la mine. Atunci, voi putea să 
ajut un număr nelimitat de oameni. Eu îi consult 
pe cei care au făcut toate acestea, dar nu au reuşit 
să-şi îndrepte situaţia. Analizez de ce persoana nu 
a reuşit să se corecteze singură. Ulterior, 
informaţia respectivă intră în cartea următoare. 
Când am început să lucrez ca bioenergetician am 
văzut că fiecare dintre colegii mei are experienţa 
lui, cunoştinţele lui, secretele lui. Există o 
concurenţă şi nimeni nu-şi dezvăluie secretele. M- 
am decis să procedez invers. Să împărtăşesc tot ce 
ştiu. De ce am făcut-o? Răspunsul este foarte 
simplu. Aceasta mă împingea înainte, spre noi 
cercetări. Şi am constatat un fapt curios: cu cât 
ofeream mai multă informaţie cu atât volumul de 
cunoştinţe receptate era mai mare. Şi cu cât 


doream mai intens să transmit ceea ce aflam, cu 


atât informaţia primită se condensa şi calitatea ei 
era mai înaltă. 

Oamenii care au venit la seminar intenționau 
să ajungă la o consultaţie şi în loc de aşa ceva, s- 
au ţinut prelegeri timp de cinci zile, înainte de a-i 
primi. Am vrut ca la consultaţie omul să vină deja 
sănătos. A fost o încercare de a-i învăţa pe 
pacienţi să lucreze cu propria persoană în mod 
autonom. Seminarul s-a deosebit de prezentările 
mele anterioare prin faptul că oamenii au venit 
mult mai pregătiţi. Astfel se pot accelera 
procesele karmice şi obţine schimbări şi grade de 
purificare mult mai profunde. Dar înăuntrul său, 
persoana trebuie să fie bine pregătită pentru un 


asemenea seminar. 


Fără să vreau mi-am amintit de un dialog pe 
care l-am avut nu de mult. 

Femeia care stătea în faţa mea m-a întrebat 
solemn: 

„Vă voi povesti acum tot ce s-a petrecut cu 


mine după seminar. În toate cele cinci zile în care 


aţi ţinut prelegeri, am lucrat din răsputeri cu 
mine. Starea mea s-a îmbunătăţit şi la sfârşit mi- 
aţi spus că la mine totul s-a ameliorat. Numai că 
urmaşii nu-s în regulă şi trebuie să continui lucrul. 
M-aţi prevenit că revenirea „murdăriei” urmaşilor 
la mine poate provoca probleme destul de 
serioase. M-am pregătit dar nu am prevăzut că vor 
fi de asemenea natură. Soţul meu, un om 
inteligent şi cultivat, a venit acasă beat, când eu 
dormeam deja, m-a luat de păr şi m-a scuturat ca 
pe un pom cu fructe. Şi a început să-mi facă 
morală şi să mă educe. Dimineaţa l-am luat la 
întrebări, nu-şi amintea de nimic. Aşa a trecut o 
săptămână, două, trei. Eu răbdam, nu mă trădam 
prin nimic. Înţelegeam că vine „murdăria” de la 
urmaşi şi trebuie curățată. Dar parcă prea se 
lungea purificarea mea. Simţeam că nu mai 
suport. M-am dus la paracliserul Blajinei Xenia, 
am pus o lumânare pentru sănătatea soţului meu, 
m-am rugat. După o săptămână soţul a venit cu un 
buchet de flori şi a început o viaţă normală. 


După un timp iar aţi avut o prelegere, m-am 


hotărât să vă scriu un bilet. Prezentarea mi-a 
plăcut. Dar în faţa dumneavoastră se afla o 
grămadă de bileţele şi pe al meu nu l-aţi citit. 
După acest episod am plecat uşor supărată. 
Întrebarea era pentru mine foarte importantă, iar 
dumneavoastră nu aţi citit-o. Deodată au început 
să-mi amorţească mâinile şi picioarele. Debutul 
stării era aşa: iau un obiect şi nu pot să-l ţin, toate 
îmi cad din mâini. Picioarele îmi amorţeau mai jos 
de gleznă, pur şi simplu nu puteam să merg. Toate 
articulațiile picioarelor au început să scârţâie de 
parcă s-ar fi turnat nisip în ele. Genunchii şi 
articulațiile coxale au început să mă doară rău, 
mai ales noaptea. Mi-am amintit: aţi spus la curs 
că se produce o accelerare a proceselor şi că se 
intensifică nu doar binele ci şi răul. De aceea la o 
conferinţă nu trebuie să vină sau să stea în sală 
cei care nu sunt pregătiţi. Un timp după prelegere 
starea se menţine şi un comportament incorect 
poate da probleme mari. Am intrat în panică mai 
ales când au început să mi se umfle mâinile iar un 


deget s-a învineţit. Medicii au început să-mi 


sugereze o amputare. Eraţi atunci în America şi 
am sunat la biroul dumneavoastră şi am rugat tare 
mult să mi se dea numărul de telefon din America. 
Iar când v-am sunat mi-aţi spus că mâinile sunt în 
relaţie cu aptitudinile, picioarele cu soarta şi că 
trebuie anulate toate pretenţiile faţă de oameni şi 
faţă de sine inclusiv. Mi-aţi spus că orgoliul este 
încă prezent în copii şi nepoți. Am eliminat 
nemulţumirea faţă de lumea înconjurătoare şi faţă 
de dumneavoastră de asemeni şi totul a revenit la 
normal. Singurul lucru care a rămas a fost o 
dungă vânătă pe deget. 

„Vă ţine soarta nepoților” - i-am spus eu - 
„dacă începeţi din nou să vă «obrăzniciţi» pot să 
apară iar probleme”. „Da, simt asta”, a recunoscut 


ea. 


Mi-am amintit un episod interesant legat de 
prelegere. O dată am cunoscut un tânăr şi i-am 
spus că nivelul orgoliului la el este foarte înalt. 
„Ştiţi ce mi s-a întâmplat la conferinţă? - mi-a 


povestit el - când a început prezentarea, o forţă 


parcă mă împingea afară din sală. Nu puteam să 
stau şi gata. Am strâns din dinţi, m-am agăţat de 
braţele fotoliului şi am gândit: nu plec, rămân. 
Apoi parcă m-a lăsat, dar la sfârşitul conferinţei 
când aţi propus să ne adresăm în gând lui 
Dumnezeu şi să ne rugăm, parcă mi-ar fi turnat 
cineva nisip în creier. N-am putut nici măcar 
mental să alcătuiesc un cuvânt”. 

Am reflectat că mulţi şi-L închipuie pe 
Dumnezeu ca pe un bunic blajin, dacă ai venit la el 
imediat îţi va da o bomboană. Niciodată, niciun fel 
de reprezentări ale lui Dumnezeu nu vor fi exacte 
pentru că ele decurg din conştiinţă, iar ea este 
secundară. Numai sentimentul iubirii poate da 


această reprezentare. 


Stimate S.N. ajutaţi-mă vă rog, dați-mi 
un Sfat. Mama mea şi-a pierdut memoria şi de 
peste o jumătate de an nu ne recunoaşte, pe 


mine (fiica) şi pe fiul ei. Conform cărții 


dumneavoastră se poate spune că au tradat-o 
mândria şi supărarea. Am insistat de multe 
ori sâ-şi ierte soțul pentru că s-au despărțit 
(acum 26 de ani) dar ea tot nu l-a iertat. 


Ajutaţi-mă cu un sfat. 


Viitorii copii ai fiicei care mi-a scris biletul 
sunt lipsiți de vitalitate. Cauza -  trufia, 
cramponarea de aptitudini, idealuri, de omul 
îndrăgit. Pentru a naşte copii sănătoşi trebuie să 
treacă proba neşansei, înjosirii, a necazurilor 
sorții. La nivel conştient, fiica va suporta 
încercarea 80%, iar subconştient 20%. Pentru a se 
naşte un copil sănătos trebuie 50%. Adică fiica 
poate nici să nu simtă că nu a trecut proba, iar 
copiii vor fi bolnavi. Copiii preiau karma părinţilor 
şi depind de ea. În cazul în care copilul este bun 
înăuntrul său şi plin de iubire, negativul venit de 
la părinţi nu pătrunde adânc în biocâmpul său. Iar 
în perioadele critice pentru sănătate, răul este 
respins. Acelaşi lucru se petrece dacă orientarea 


copilului este corectă, îşi îmbunătăţeşte caracterul 


şi concepţia despre lume. Într-un limbaj simplu, cu 
cât a fost mai păcătos în viaţa anterioară şi în cea 
prezentă, cu atât păcatele părinţilor pătrund în 
sufletul lui şi provoacă boli şi nefericire. Dacă şi 
copilul şi părinţii încearcă să se schimbe, 
„murdăria” karmică se destramă ca un fum fără să 
facă rău cuiva. În cazul de faţă mama fetei nu a 
vrut şi nu a putut să se schimbe, să-şi ierte soţul 
prin care i s-a dat proba purificării. Cauza a fost o 
prea mare dependenţă de aptitudini, idealuri, 
adică de conştiinţă. Această dependenţă s-a 
transmis fiicei şi nepoților. Pentru a salva nepoţii 
trebuie să se ia lucrul de care se agaţă sufletul. 
Trebuie frânată conştiinţa. Slăbirea memoriei 
blochează aptitudinile, intelectul, idealurile şi 
spiritualitatea. În primul rând, se salvează 
urmaşii. Pe cât i-am lipsit pe urmaşii noştri de 
dragoste, pe atât de drastic vom fi lipsiţi de toate 
valorile umane. Atunci în sufletul nostru va creşte 
cantitatea de iubire faţă de Dumnezeu şi o parte 
din ea va fi cedată pentru salvarea copiilor şi 


nepoților noştri. În măsura în care copiii îşi pot 


revizui atitudinea faţă de lume, îşi pot umple 
sufletul de iubire şi o pot oferi viitorilor copii, ei 


vor putea să-şi ajute şi părinţii. 


Întrebarea o pune un tânăr de douăzeci 
și cinci de ani. Mama mea are pietre 
coraliforme la rinichi. Sunt foarte 
periculoase, de aceea nu pot fi eliminate. Eu 
sunt primul copil al ei, al doilea s-a născut 
fără degete la mâini. De ce poate fi legată 


aceasta? 


Problemele la rinichi înseamnă trufie. Cu cât 
pretenţiile faţă de lumea înconjurătoare şi oameni 
sunt mai mari, cu atât ghemul agresiv din 
subconştient creşte mai mare. Când această 
agresivitate pătrunde în profunzimea sufletului 
atunci nu se mai adresează oamenilor şi lumii, ci 
lui Dumnezeu. Are loc atunci o întoarcere şi se 


declanşează programul autodistrugerii. Pentru ca 


acest program să nu distrugă urmaşii şi să 
afecteze vieţile viitoare, el se converteşte în boli 
ale trupului, în principal atacuri asupra capului şi 
sistemului urogenital. O variantă de cruţare a 
blocajului se manifestă pe învelişurile 
tegumentare şi în disfuncţiile intestinului. Se 
întâmplă mai des la copii. La omul cu o 
interioritate aspră, înverşunată, suferă în special 
rinichii. Dacă nivelul orgoliului nu este mare, în 
rinichi se formează nisip, pentru nivel mare se 
formează pietre care pot fi eliminate. Dacă însă 
nivelul trufiei este periculos pentru urmaşi începe 
formarea de pietre ce nu trebuie îndepărtate - 
pietrele de formă coralieră. 

În planul subtil al mamei, se vede o cantitate 
imensă de pretenţii faţă de soţ. La exterior, ele pot 
fi logic, fondate. Dar perturbarea logicii umane 
înseamnă implicarea celei Divine. Mama 
dumneavoastră nu a înţeles şi nu a acceptat acest 
lucru, în fiecare clipă ea îşi proteja nu iubirea, ci 
aptitudinile proprii, principiile, intelectul, 


demnitatea sa. Pentru ca al doilea copil să 


supravieţuiască a trebuit drastic  micşorată 
dependenţa de aptitudini şi intelect. Aptitudinile 
sunt în relaţie cu mâinile. Întrucât în cazul de faţă 
dependenţa a depăşit nivelul letal şi a pătruns 
adânc în subconştient, blocajul a fost mai dur - 
absenţa degetelor de la mâini. Dar cauza 
principală rezidă în cele trei vieţi anterioare. Şi 
karma este mai degrabă a copilului decât a 
mamei. Dacă în vieţile anterioare el a manifestat o 
agresivitate prea puternică faţă de iubire şi o 
susţinere rigidă a valorilor omeneşti, mamei s-ar 
putea să nu i se permită să treacă proba. Aşa se 
întâmplă într-o situaţie obişnuită. Dar adresându- 
te lui Dumnezeu se poate schimba şi vindeca totul. 
Informaţia este pentru viitoarele mame. Dacă în 
vieţile trecute copilul s-a născut grav bolnav, 
atunci şi în viaţa prezentă are aceeaşi tendinţă. 
Dacă mama nu este pregătită să lucreze asupra 
sa, se prea poate să nu i se dea o încercare şi 
copilul se va naşte bolnav. Dar dacă ea este gata 
să-şi păstreze iubirea, diminuând dependenţa faţă 


de tot ce este omenesc, să vadă în toate voinţa 


divină şi să nu caute vinovaţi, atunci i se va da o 
probă pe care depăşind-o se va schimba pe sine şi 
propriul copil. Şi cu cât este mai puţină logică în 
neplăcerile, jignirile şi supărările pe care le 
primeşte această femeie, cu atât are mai multe 
şanse să se purifice ea şi sufletul copilului său. 

În patru vieţi anterioare femeia şi-a 
idolatrizat soţul şi sentimentul era de asemenea 
proporţii încât nu a putut să îndure umilirea 
soţului. Întrucât a venerat valorile omeneşti, tot ce 
a adorat i-a fost luat soţului. Dacă a venerat 
moralitatea lui, el s-a comportat josnic, dacă 
intelectul, atunci fie că el a înşelat-o, fie că l-au 
înşelat alţii pe el, dacă aptitudinile - atunci a fost 
un urmărit de neşansă sau i-a otrăvit viaţa şi a 
umilit-o mereu. Nu a înţeles că este pentru 
purificarea ei, pentru eliberarea iubirii de 
contopirea cu valorile umane, ci s-a supărat tot 
timpul şi şi-a disprețuit soţul. Copiii care nu au 
susţinut tendinţa de a-l judeca pe tatăl lor, în viaţa 
ulterioară s-au născut sănătoşi, iar cei care şi-au 


urmat mama au fost condamnaţi la boală. 


Înseamnă că totul începe de acolo de unde 
iubirea omenească ne orbeşte şi ne împiedică să-l 
vedem pe Dumnezeu în tot ceea ce iubim. Cu cât 
bărbatul iubit de o femeie este mai tolerant, mai 
spiritualizat, mai complex, cu atât situaţia este 
mai periculoasă pentru ea şi urmaşii săi. 

Cu cât bărbatul vede în toate Divinitatea, cu 
cât îl simte mai mult pe Dumnezeu în sine şi eul 
lui nu depinde de învelişul omenesc cu toate 
valorile lui, cu atât reprezintă o mai mică 
primejdie pentru femeia care îl iubeşte. De aceea 
şansele unui om deştept, talentat dar brutal de a 
avea urmaşi sănătoşi sunt mai puţine. Acest lucru 
îi vizează atât pe bărbaţi cât şi pe femei. Dar 
dragostea nu alege. Dacă femeia s-a îndrăgostit de 
un om deştept şi brutal, pe de o parte îl 
transformă prin iubire, pe de alta îl vindecă 
umilindu-l, jignindu-l. Cu cât se va purta mai 
omenos cu el cu atât mai rău va fi pentru amândoi. 
De aceea dragostea nu trebuie să depindă de 
cumsecădenie şi idealuri. Dar iubirea trebuie 


întotdeauna să fie mai multă. Cu cât oamenii 


îndrăgostiţi sunt mai predispuşi să se ierte 
reciproc, să simtă că tot ce este omenesc este 
secundar, cu atât se ajută şi se salvează unul pe 


altul şi pe urmaşii lor. 


Surorii mele Liuba i-au scos un rinichi şi 


are pietre la vezica biliara. Cum s-o ajut? 


Există câteva niveluri ale valorilor umane. 
Primul este nivelul material. Dependenţa de el 
generează oameni lipsiţi de principii, josnici, 
zgârciţi, cu caracter cărpănos. Primul nivel 
spiritual îl constituie relațiile, aptitudinile, 
intelectul. Dependența de relații naşte gelozia, 
suspiciunea, irascibilitatea. Dependența de 
aptitudini şi intelect duce la o autoprețuire prea 
mare, la dorința de a-i oprima pe ceilalți, de a-i 
ţine cu o mână de fier. 

Al doilea nivel spiritual, mai înalt, este dat de 


nobleţe, principii, idealuri, vise, țeluri, sperante. 


Dependenţa de ele iscă un conflict permanent, 
nemulţumirea faţă de lumea înconjurătoare şi 
oameni. lar agresivitatea se poate dezvolta foarte 
încet dar şi la scară mare. 

Al treilea nivel spiritual şi mai important este 
morala, simțul estetic, adică spiritualitatea 
trecând deja în dragostea față de oameni. Sora 
dumneavoastră are faţă de relații o dependenţă 
minimă. Dependenţa faţă de aptitudini a fost de 
şase ori mai mare decât cea mortală. Dar după ce 
i s-a îndepărtat rinichiul şi i s-au făcut câteva 
operaţii a revenit la nivelul normal. Dacă eu nu 
pot să primesc izbăvirea şi purificarea prin jigniri 
şi supărări din partea altui om, se poate să nu mi 
se dea aşa ceva, ci direct boala. 

În acest caz, aşa s-au petrecut lucrurile. Dar 
dacă orgoliul a intrat în normal, ceea ce stă la 
baza lui - ataşarea de idealuri, cramponarea de 
viitor au rămas la acelaşi nivel. Şi chiar şi acum 
depăşesc de şapte ori nivelul letal. În cuvinte 
simple, acum, sora dumneavoastră poate primi 


nereuşitele şi necazurile sorții ca şi supărările şi 


umilinţele. Dar nu va putea accepta trădarea, 
nedreptatea, falimentul proiectelor şi al 
speranţelor. Iubirea ei nu va rezista. Vitalitatea 
viitorilor ei copii este de 7 - 10%, adică, practic, 
nu au şanse să vină pe lume. Prin suferinţele fizice 
se diminuează dependenţa faţă de toate valorile 
umane, şi materiale, şi spirituale. Primul lucru pe 
care trebuie să-l facă sora dumneavoastră este să 
înţeleagă şi să accepte suferinţa ca pe o 
purificare. Oricât ar fi de straniu, dacă omul ţipă, 
urăşte, este gata să-i bată pe cei care l-au supărat, 
lucrul nu este atât de periculos pe cât de periculos 
este să nu te exteriorizezi dar înăuntrul tău să te 
dezici de dragostea pentru oamenii care te-au 
supărat. Sora dumneavoastră are tendinţa cea mai 
periculoasă - să respingă iubirea. 

Noi cunoaştem iubirea lui Dumnezeu prin 
dragostea de oameni. Cu cât în sentimentele 
noastre este mai multă iubire divină cu atât avem 
mai puţine pretenţii faţă de oameni şi o dorinţă 
mai mică de a călca în picioare această iubire, de 


a o renega. Pentru eliberarea de agresivitatea 


interioară sunt utile nu numai căinţa şi rugăciunea 
dar şi sinceritatea. Omul sincer este mereu atras 
de acumularea iubirii. Un lucru important pe care 
trebuie să-l facă sora dumneavoastră este să simtă 
că eul ei superior este etern, fiind Dumnezeu şi 
iubirea, iar eul ei secundar, legat de trup şi 
conştiinţă se dezintegrează periodic. Cu cât îşi 
păstrează iubirea faţă de Dumnezeu, trecând 
peste neplăcerile omeneşti şi închipuindu-şi toate 
înjosirile posibile legate de noţiunile ei de etică, 
principiile şi idealurile ei ş.a.m.d., cu atât va 
depinde mai puţin de toate valorile umane, de eul 
ei omenesc. Mai puţină dependenţă - mai puţină 
agresivitate. Se va elibera de agresivitate, va 


scăpa de boli şi necazuri. 


Moartea iubitului meu soț este legată de 
naşterea nepoatei (a avut un infarct iar eu nu 
i-am acordat destulă atenție, toată o 


canalizam spre nepoată). Acum am pierdut 


sensul vieţii şi nu pot s-o sufăr pe nepoata 
mea (3 ani şi jumătate). Cum să mă lupt cu 


mine? 


Cu dumneavoastră nu trebuie să vă luptaţi. 
În vieţile anterioare aţi iubit spiritualitatea şi 
noblețea soţului mai mult decât pe Dumnezeu din 
el. Dragostea dumneavoastră s-a transformat într- 
una interesată. O femeie îşi iubeşte bărbatul 
pentru că este bogat, alta pentru că este capabil, 
alta pentru că este corect. 

Şi cu cât dependenţa este mai mare, cu atât 
mai repede vor trebui să piardă soţii lor valorile 
sau sănătatea. La început aţi trăit din iubire dar 
pe urmă aţi început să trăiţi din idealuri, 
spiritualitate. Starea interioară a femeii se 
transmite soţului. 1 s-a intensificat dependenţa de 
idealuri, spiritualitate, au început să se acumuleze 
mai repede supărările şi aceasta l-a dus treptat 
către infarct. Când s-a născut nepoata aţi mutat 
centrul atenţiei asupra ei. A fost o probă pentru 


soţul dumneavoastră, pentru purificarea lui. 


Imaginea obişnuită a lumii şi logica de fiecare zi s- 
au destrămat. Soţul nu a reuşit să primească 
purificarea, n-a acceptat situaţia ce-l împingea 
spre iubire şi dumneavoastră nu aveţi niciun 
amestec. Când omul spune: „Nu pot să-mi iert” - 
înseamnă că se cramponează de idealuri şi cu 
aceasta îşi dăunează nu numai sieşi ci şi celorlalţi. 
Dacă după moartea soţului toată veneraţia 
dumneavoastră omenească, cu o forţă dublă aţi fi 
transferat-o asupra nepoatei, ea s-ar fi deschis 
faţă de dumneavoastră, ar fi preluat toată 
„murdăria” karmică şi pentru ea lucrurile s-ar fi 
terminat tragic. Dar aşa v-aţi întors de la ea 
înăuntrul dumneavoastră şi nu-i puteţi cauza 
vreun rău însemnat. 

Între oamenii care se iubesc întotdeauna 
trebuie să fie Dumnezeu, ei trebuie să se iubească 
prin Dumnezeu. Atunci, cu cât se vor iubi mai 
mult, cu atât aspiraţia către Dumnezeu va fi mai 
puternică. În cuvinte simple: în dragostea 
omenească trebuie întotdeauna să existe o 


distanţă, o detaşare faţă de omul iubit. După cum 


a spus un filosof: „Să iubeşti nu înseamnă să 
priveşti unul către celălalt, ci să priveşti în aceeaşi 
direcţie”. Cu cât depindeţi mai mult de idealuri, cu 
atât veţi venera pe unii şi nu-i veţi suferi pe alţii. 
Anulaţi pretenţiile anterioare faţă de oameni şi 
faţă de dumneavoastră în planul idealurilor şi al 
spiritualităţii. Îndepărtaţi-vă de tot ce este 
omenesc în dumneavoastră. Aruncaţi-vă 
principiile, idealurile, logica şi conştiinţa. Şi dacă 
veţi reuşi să vă schimbaţi, veţi nutri sentimente 
fireşti şi faţă de nepoata dumneavoastră fără să-i 


dăunaţi. 


Stimate S.N. am următoarea întrebare: 
fetița mea are zece ani, acum este bolnavă de 
gripă (localizată la stomac) cu temperatură 
mare. Aseară mi-a spus un lucru ciudat: „Nu 
mă Simt pe mine. Parcă m-aş vedea dintr-o 
parte, ca la televizor”. Mi-aţi putea cumva 


explica aceasta? 


Temperatura înaltă la copii, de regulă, se 
explică prin nereuşite ale viitorilor copii. 
Temperatura se poate ridica fără cauze vizibile şi 
menţine un timp destul de îndelungat sau poate 
însoţi o anume afecţiune. Din moment ce viroza 
este gastrică, înseamnă că imunitatea din zona 
stomacului este slăbită. Prin urmare, tendinţa de 
a-l supăra pe celălalt prin gânduri, cuvinte sau de 
a se supăra ea însăşi este mare. Are zece ani, 
începe maturizarea sexuală. Dacă au debutat 
bolile, se poate trage concluzia că nu este totul în 
regulă cu urmaşii ei. Cramponarea de idealuri a 
fetiţei este de două ori mai mare decât nivelul 
critic. A mamei de două ori şi jumătate. 
Corespunzător, agresivitatea subconştientă este 
mare în raport cu bărbaţii. Iar copilul care trebuie 
să i se nască fetiţei este total armonios. În planul 
subtil, fetiţa este îmbrăţişată de soarta viitorului 
copil. El poate avea ulterior probleme cu plămânii, 
inima sau stomacul. Cauza, o ataşare crescută de 


idealuri şi, corespunzător, o  susceptibilitate 


mărită. Începe o activitate pentru salvarea 
copilului. Trebuie  destabilizate structurile 
spirituale din planul subtil. Aceasta înseamnă boli 
şi temperaturi ridicate şi scoaterea conştiinţei în 
afara limitelor corpului! Percepția informaţiei 
propriului corp scade drastic, imaginea obişnuită 
a lumii se năruie şi aceasta îi permite să treacă 
prin toate încercările din viitor. Dar această 
activitate a început nu numai asupra viitoarei 
mame, ci şi asupra viitoarei bunici. Înainte de 
concepţie şi în timpul sarcinii fiicei dumneavoastră 
puteţi avea probleme mari pe partea ginecologică 
până la oncologie. În măsura în care vă veţi anula 
toate pretenţiile anterioare faţă de bărbaţi şi orice 
umilire a propriei importanţe, mai ales din 
perioada concepției şi a sarcinii, fiica 
dumneavoastră va putea suporta toate bolile şi 
conflictele de viaţă. Dacă o veţi ajuta şi cu o 
educaţie corectă, sănătatea dumneavoastră va fi şi 


ea bună. 


Sunt răvășşită de o relaţie dubla, soț - 
amant. Ba mi se pare că sunt gata să-mi 
părăsesc soțul pentru celălalt, ba invers. 
Totul se complică prin faptul că şi amantul 
are familie. Ca urmare nici până astăzi nu 
ştiu la cine ţin mai mult. Îmi este greu să 
redau în acest bileţel toată febra emoțiilor 
dar, credeţi-mă, trăiesc ca în somn încercând 


să-mi sugrum toate sentimentele. 


Probabil că aţi citit cărţile mele, fiindcă în 
prezent sunteţi echilibrată. Agresivitatea 
subconştientă, dependenţa de relaţii, aptitudini, 
idealuri este minimă. Parcă totul ar trebui să fie 
normal şi fără suferinţe. Mă uit în planul 
dumneavoastră subtil. Şi văd imediat un mare 
necaz, boala sau moartea copilului 
dumneavoastră. Personal v-aţi pus în ordine, dar 
pe copil n-aţi reuşit. Dependenţa lui de relaţii este 
de şase ori mai mare decât cea letală, la fel e şi 


dependenţa de idealuri. Înseamnă că fie vă 


schimbaţi în continuare şi prin aceasta îi 
schimbaţi pe copil şi pe viitorii nepoți, fie trebuie 
să trăiţi într-o permanentă înjosire a relaţiilor şi 
idealurilor. Cu cât vă veţi opune în interior acestei 
situaţii, vă veţi reţine sentimentele, cu atât lupta 
poate duce la îmbolnăvirea sau moartea copilului 
dumneavoastră pentru care va trebui să plătiţi pe 
urmă. Situaţia poate fi schimbată radical nu prin 


acţiuni exterioare, ci prin transformări interioare. 


Stimate S.N., când mă aflu la cimitir 
unde sunt înmormântați bunica și bunicul 
meu simt o afluenţă de energie şi întotdeauna 
îmi creşte moralul până şi-n stările de 
indispoziţie. De ce efectul este atât de benefic 


asupra mea? 


Sufletele bunicii şi bunicului se găsesc în alte 
lumi. La dumneavoastră se produce un contact 


subconştient cu altă lume şi dependenţa faţă de 


lumea noastră scade brusc, ca şi dependenţa de 
problemele ei. Proasta dispoziţie vine dintr-o 
problemă nerezolvată, din incapacitatea de a 
depăşi stresul. Şi după cum, în parte, trăiţi 
emoţiile rudelor care privesc problemele 
dumneavoastră din cu totul alt unghi de vedere, 
ele vă ajută să revizuiţi în subconştient faptele şi 
să ieşiţi din zona lor de incidenţă. Cimitirul prin el 
însuşi linişteşte. S-a observat că oamenii ale căror 
case se află în preajma cimitirului trăiesc mai 
mult. De parcă omului i s-ar aminti în permanenţă 
că viaţa lui se va sfârşi, trecând destul de repede. 
Dependenţa de viaţă, cu toate valorile ei, se 
diminuează în interior. Orice stres este suportat 
de om mult mai uşor. De aceea şi starea de spirit 


este mai bună şi sănătatea mai robustă. 


Stimate S.N., în anul 1944, la 20 martie 
s-a împuşcat mama mea. După şaisprezece 


ani, la 19 martie s-a nascut fiica mea. Nu are 


copii. Nu reuşeşte să ducă sarcina până la 


capăt. Sfăâtuiţi-ne, ce să facem? 


Dependenţa mamei dumneavoastră de relaţii 
era de patru ori mai mare decât cea mortală, de 
idealuri de şapte ori. Când s-a năruit legătura ei 
cu lumea, relaţia cu ceilalţi oameni, ea nu a putut 
să accepte şi să supravieţuiască acestui fapt. 
Naşterea fiicei dumneavoastră, a oricărui copil, în 
general, este o împlinire a proiectelor, 
speranţelor, viselor. Dacă naşterea s-a produs în 
apropierea datei tragice, este o semnalare a unei 
dependențe, la copil, similare cu a bunicii, pe de-o 
parte, iar pe de alta, moartea reprezintă o 
destrămare a relaţiilor şi idealurilor. Coexistenţa 
acestor două date a diminuat într-o măsură 
oarecare ataşamentul fiicei dumneavoastră la 
relaţii şi idealuri. Tendința crescândă, la 
dumneavoastră şi fiica dumneavoastră, de a 
depinde de valorile omeneşti nu este înlăturată. 
Dependența fiicei dumneavoastră de relații 


depăşeşte de două ori, iar de idealuri de patru ori 


nivelul mortal. Cu cât dependenţa este mai mare, 
cu atât posibilitatea de a deţine vreo valoare se 
închide. Când viitorul este închis 100%, adică 
dependenţa de idealuri este la nivelul mortal, 
copilul încă se mai poate naşte, dar dacă 
închiderea merge spre 200 - 300 de unităţi şi mai 
mult, apare fie sterilitatea, fie sarcina nu se ţine, 
fie copilul se naşte bolnav. Trebuie să vă rugaţi 
pentru tot neamul ca să îndepărtați, ca pe un 
blestem, dorinţa de a venera relaţiile, idealurile, 
omul iubit. Să înţelegeţi un lucru simplu: dorinţa 
de a preamări orice valoare umană este dorinţa de 
a face din ele punctul de sprijin central al 
sufletului, adică de a le proclama eterne şi 
imuabile. Ceva poate fi etern numai atunci când 
nu se supune timpului, iar pentru aceasta trebuie 
să fie în afara limitelor temporale. Orice valoare 
umană este însă constituită din temporalitate, 
spaţialitate şi materialitate şi de aceea nu poate fi 
eternă şi imuabilă. De îndată ce vreo fericire 
omenească exprimată prin posesiunea unei valori 


anume devine absolută, apare imediat dorinţa de a 


o salva şi proteja. De dragul salvării formei începe 
lupta cu conţinutul. Cu cât omul pierde mai 
repede obiectul veneraţiei, cu atât sufletul lui se 


încarcă mai puţin de agresivitate. 


Serghei Nikolaevici, înainte de naşterea 
fiului meu (11.04.90) am avut placenta dublă 
dar copilul a fost unul singur. Are acest lucru 


vreo influenţă asupra vieţii şi în ce mod? 


Cursul firesc al evenimentelor a fost 
perturbat. Acest fapt înjoseşte idealurile mamei şi 
prin ea armonizează copilul. Trebuiau să vină pe 
lume doi copii dar mersul evenimentelor s-a 
schimbat, imaginea lumii pentru copil s-a năruit şi 
reconstruit. Astfel i s-a blocat ataşamentul faţă de 
idealuri. Asemenea lucruri se petrec de obicei 
când pe lume trebuie să vină urmaşi armonioşi iar 
purificarea uzuală prin boli, traumatisme, 


nenorociri nu este îndeajuns de eficientă şi intră în 


funcţiune metode mai subtile şi neobişnuite, 


pentru aducerea sufletului în armonie. 


Stimate S.N. vad adesea, făra să vreau, 
imagini cu morți sau nenorociri ale 
oamenilor apropiaţi. Din ce cauză? Eu însămi 
îmi simt dureros partea stângă a corpului. 


Explicaţi-mi, vă rog, ce se întâmplă? 


Aveţi un contact puternic cu structurile 
ordinii superioare. Rezerva interioară de 
spiritualitate depăşeşte nivelul mediu. De aceea, 
dacă veţi începe să vă ataşaţi de cineva, să-l 
adoraţi, acest om poate să moară. Mecanismul 
este simplu. Dacă iubim, adorăm şi ne ataşăm de 
un om la nivelul superficial al conştiinţei, aceasta 
nu reprezintă pentru el niciun pericol. Dacă 
adoraţia pătrunde la nivelul profund, poate aduce 
necazuri celuilalt om. El poate resimţi acest lucru 


şi se apără destabilizând stratul prin care trece 


adoraţia. Adesea actorii celebri, cântăreții se 
comportă vulgar, imoral. Oricât ar fi de ciudat 
este o încercare de a se apăra. Dacă nu vor face 
aşa, dependenţa valorilor spirituale ce li se 
atribuie va începe să crească brusc şi respectivul 
om se poate îmbolnăvi sau muri. Protecţia dată de 
la natură este cantitatea de iubire faţă de 
Dumnezeu din sufletul omului celebru, acumulată 
în vieţile anterioare şi într-o oarecare măsură în 
cea prezentă. 

Dacă este îndeajuns de multă, nicio adoraţie 
nu-i va face rău. Cu cât iubirea din structurile 
profunde este mai puternică, cu atât mai cinic, 
meschin va trebui să fie comportamentul omului 
talentat, căci să fii talentat şi să nu crezi în 
Dumnezeu este foarte periculos. Am în vedere nu 
regulile stereotipe ale credinţei în Dumnezeu ce 
sunt mai degrabă formale decât consistente, ci 
credinţa trăită, adică neobişnuită bunătate, 
renunțare la critică, capacitatea de a ierta, de a 
pune iubirea mai presus de morală, simţul etic, 


principii, aptitudini şi bani. De ce este periculos să 


fii talentat? Fiindcă la exterior omul nu este încă 
recunoscut sau pomenit, şi n-are bani, n-are 
celebritate, dar înăuntrul tuturor creşte valul de 
adoraţie şi venerație, independent de voinţa 
oamenilor. De aceea, în mod obişnuit, omului 
talentat, până la începutul sau în primele 
momente ale creaţiei, soarta îi este potrivnică, 
poate fi multă vreme bolnav ş.a.m.d. De parcă ar 
trebui să sufere, să nu mai depindă de acea 
atenţie interioară care se îndreaptă către el, 
ţintuindu-l de valorile umane. De aceea mulţi 
oameni talentaţi au fost firavi, lipsiţi de sănătate 
încă din copilărie. Era înjosit trupul şi, 
corespunzător, spiritual şi sufletul. Acest lucru 
micşora dependenţa de valorile omeneşti şi facilita 
supraviețuirea ulterioară. 

Multe genii cu sufletul excepţional de curat 
au murit în copilărie, ori s-au pierdut, nesuportând 
adulaţia ce le-o arăta în subconştient un număr 
covârşitor de oameni, care nici măcar nu ştiau de 
existenţa lor. Mulţi oameni, incredibil de talentaţi, 


venind în această lume au putut supravieţui 


născându-se invalizi sau grav bolnavi. 
Invaliditatea, aici, nu era o plată pentru nişte 
păcate, după cum indică tradiţia clasică indiană, ci 
o protecţie împotriva morţii, în cazul în care omul 
ar atinge valori la scară prea mare. Cu cât nivelul 
spiritual interior este mai subtil şi de mai mari 
dimensiuni, cu atât posibilităţile noastre de a-l 
percepe şi controla sunt mai puţine. Adoraţia la 
acest nivel îl leagă pe om de planul subtil atât de 
puternic, încât se stinge repede. 

Când la autorul biletului se declanşează 
idolatrizarea rudelor apropiate, simultan se 
declanşează şi sistemul de prevenire, adică i se 
arată la ce se poate ajunge. Acest procedeu 
blochează adoraţia în creştere, pune o distanţă şi 
le permite celor de care se ataşează autorul 
biletului să supravieţuiască, blocajele acestea 
nefiind patologice, ci salvatoare. Întrucât autorul 
bileţelului nu înţelege acest lucru, el nu acceptă 
atenţionările în rând cu alte dovezi de prevenţie şi 
începe să se supere pe lumea înconjurătoare, pe 


forţele superioare care îl protejează. Supărările se 


blochează prin durerea din partea stângă a 
corpului. Dacă n-ar fi aşa, nemulţumirea ar putea 
să se transforme într-o boală gravă sau protecţia 
ar fi anulată, durerile ar dispărea, dar în urma lor 
ar începe să-i moară rudele şi în final ar rămâne 
singur. Vă previn încă o dată: nu vă luptaţi cu 
dumneavoastră  înşivă, nu încercaţi să vă 
modificaţi în consecinţa unei logici omeneşti. 
Schimbarea se poate realiza doar prin logica 
divină, modificându-vă atitudinea faţă de lumea 


înconjurătoare şi faţă de sine. 


Pe fiul nostru l-a mușcat a doua oară un 
câine. Prima dată când era încă mic (l-a 
apucat de obraz) şi a doua oară de curând, l-a 
prins de picior. Spuneti-mi, vă rog, care este 
cauza. Si vă rog să-mi mai spuneţi de ce are 
momente de furie intensă, la doar nouă ani. 


Poate că sunt eu de vină cu ceva? 


Fiul dumneavoastră are o agresivitate 
subconştientă de 300 de unităţi. 200 reprezintă 
media letală pentru un om. O parte însemnată o 
constituie atitudinea dumneavoastră greşită faţă 
de lume. Aţi trăit pentru spiritualitate, nu pentru 
iubire. Iubirea oferă o imagine completă a lumii şi 
dacă de la început iubim lumea şi apoi încercăm 
să o înţelegem nu vom fi niciodată în conflict cu 
ea. Conştiinţa este întotdeauna limitată şi nu va da 
vreodată o imagine exactă a lumii, până nu va 
deveni iubire. Din primele secunde în care 
idealurile devin mai importante decât iubirea, 
omul încearcă să transforme întregul mediu 
înconjurător conform idealului său limitat. Iar 
dacă lumea nu poate să corespundă conştiinţei 
noastre, instantaneu se declanşează conflictul, 
apar pretenţiile şi nemulţumirea faţă de absolut 
tot. Încep tratarea şi salvarea lui prin distrugerea 
acelei imagini a lumii pe care o considera de 
nezdruncinat. La început se năruie idealurile la 
exterior: moartea unui om apropiat, de pildă. Sau 


o jignire nefirească, neîndreptăţită din partea 


omului iubit. Sau o reacţie nedreaptă din partea 
societăţii. Lumea devine ilogică, duşmănoasă. 
Totul în jur începe să cadă. Dacă omul renunţă la 
importanţa conştiinţei şi se îndreaptă spre iubire, 
logica omenească şi conştiinţa se refac. Dacă însă 
se încăpăţânează în susţinerea principiilor şi 
idealurilor proprii, atunci începe să se 
dezintegreze şi din interior. Şi, de obicei, lovitura 
este aplicată copiilor, nepoților, şi celor nenăscuţi 
în aceeaşi măsură, mutilându-le caracterul şi 
concepţia despre lume, şi în cele din urmă este 
aplicată şi persoanei în cauză. 

Să ne întoarcem la autorul biletului. Când aţi 
fost tratată prin  înjosirea idealurilor şi a 
conştiinţei nu aţi înţeles şi nu aţi acceptat. Mai 
ales în perioada sarcinii. Şi la fiul dumneavoastră 
tendinţa respectivă nu s-a micşorat, ci a crescut. 
Întrucât aderenţa la idealuri îl poate costa scump 
şi pe el şi pe ceilalţi oameni, mecanismele de 
salvare ale copilului au intrat în funcţiune încă din 
copilărie. Faţa, ochii, dinţii, tenul sunt legate de 


ideal. Şi dacă în copilărie are loc un traumatism al 


feţei sau al dentiţiei, sau apar probleme legate de 
vedere, înseamnă că dependenţa de idealuri este 
mare. Dacă nu este traumatism, ci atacul unui 
animal, înseamnă că agresivitatea nu mai este 
prezentă doar la nivelul profund, ci a trecut deja la 
nivel exterior. 

Dacă un astfel de copil va fi aprobat în toate, 
i se poate schilodi sufletul. Dacă adresarea va fi 
brutală îl poate înverşuna şi, la o profundă 
purificare, straturile superioare ale caracterului se 
vor deforma ca şi sănătatea şi destinul. De aceea, 
cel mai bine faceţi-i o demonstraţie de iubire, 
explicaţi-i că pedepsele dure sunt necesare spre 
binele lui. Apoi pedepsiţi-l. Dar important este, 
desigur, nu actul exterior, chiar şi cel mai decis, ci 
lucrul părinţilor cu eul propriu, propria modificare 
a raportului cu lumea şi cu ei înşişi. În acest caz 
transformarea copiilor poate avea loc foarte 


repede. 


Voi povesti o situaţie bizară ce mi s-a 


întâmplat nu demult. La consultaţie a venit o 


femeie cu un copil. Băieţelul avea aproape cinci 
ani. După câteva minute deja îi teroriza pe toţi cei 
veniţi la consultaţie. Făcea numai ce dorea şi era 
foarte hotărât. După 20 de minute, a pretins ca 
asistentul să-l ducă în spate prin tot apartamentul. 
Apoi s-a plictisit şi a început să se lege de toţi 
pacienţii. După o vreme, a deschis uşa de la 
camera în care mă aflam şi cu o mină şireată, 
lucind din sticlele ochelarilor a rostit: „Lazarev, ce 
faci tu aici?” 

Am înţeles că situaţia trebuie modificată, i- 
am luat pe mamă şi copil în cameră. Copilul, ca şi 
mai-nainte, se ţinea de năzbâtii, sărea prin 
cameră, în cele din urmă mama, cu dificultate l-a 
aşezat lângă ea. Am început rar, dialogul cu 
femeia. 

„Cu o oră înainte v-am spus că aveţi o 
puternică dependenţă faţă de aptitudini, idealuri, 
adică o mare trufie”. Ea generează pretenţii 
crescute faţă de oameni, dorinţa de a-i manipula 
pe toţi şi de a-i supune, incapacitatea de a primi o 


umilire, de a ceda. În ora care a trecut aţi lucrat 


asupra dumneavoastră. Dar tot efortul 
dumneavoastră este fără rezultat - întind un deget 
şi-l indic pe copil - băieţelul nu se schimbă. Vedeţi 
cum se comportă? - o întreb eu. Aşa cum se 
comportă el, aşa sunteţi dumneavoastră în 
interior. Pe dinafară păreţi o blândă oiţă. Nu 
trebuie să-i induceţi în eroare pe ceilalţi şi pe 
dumneavoastră. Trebuie să vă transformati, nu în 
afară, ci înăuntru. Dacă nu vă schimbaţi, nimic nu- 
l va ajuta pe copil”. 

Se instalează o pauză lungă. Femeia oarecum 
încurcată se uită la mine. Apoi mă întreabă: 
„Spuneţi-mi ce atitudine să am faţă de el la 
exterior?” 

„Priviţi: copilul şi-a făcut pe aici de cap mai 
mult de o oră şi dumneavoastră nici măcar o dată 
nu l-aţi admonestat. Dacă îi veţi permite mereu să- 
şi impună voinţa în faţa tuturor, poate să moară. 
Deja are în câmp o posibilă moarte. De aceea nu 
vă enervaţi şi nu vă înfuriaţi niciodată pe el. Când 
părintele se înfurie pe copil, înseamnă că puştiul a 


reuşit să-l  dezechilibreze şi să-l pună în 


dependenţă față de sine. Arătaţi-i iubirea 
dumneavoastră pentru el, spuneţi-i mai des că îl 
iubiţi. Dacă începe să-şi iasă din fire spuneţi încă o 
dată că îl iubiţi, apoi luaţi o curea şi atingeţi-l fără 
milă”. 

„Dar oare se poate arăta iubirea la 
suprafaţa?” 

„Se poate şi trebuie. Dacă omul are o 
supărare şi el şi-o exteriorizează, ea nu se duce în 
profunzimi şi nu-l atacă dinăuntru. Când omul îşi 
ascunde supărarea sau ura îşi face rău sieşi şi 
urmaşilor. Acelaşi lucru se întâmplă şi cu 
ataşamentul faţă de alt om. Dacă nu te manifestezi 
la suprafaţă şi-ţi împingi sentimentele în tine, te 
vor „rupe” şi mai repede. Adesea, literatura te 
învaţă să-ţi ascunzi sentimentele. Este pedagogia 
cea mai rea. Sentimentele omeneşti trebuie să se 
exteriorizeze, înăuntru trebuie să fie consacrate 
lui Dumnezeu”. Mă uit la femeie: „Vă spun încă o 
dată: Vă veţi schimba dumneavoastră, se va 
schimba şi el”. 


În acel moment mut nişte hârtii pe birou. 


Una din ele cade lin pe podea. Femeia stă imobilă 
privind la mine. Copilul de asemeni. Deodată 
copilul se ridică, se apropie de hârtia căzută, o 
ridică şi mi-o pune pe masă. „Serghei Nikolaevici 
v-a căzut o foaie” spune el timid. Mama se uită 
uluită la noi amândoi. 

„Probabil că aţi început să vă transformați” îi 
spun eu. Mi-am amintit încă un fapt. Când copilul 
se agăța de asistent, acela încercând să-l calmeze 
i-a zis: „Poţi să te potoleşti? Tu înţelegi ruseşte, 
sau nu?” „Eu înţeleg, dar tu nu înţelegi”. „Măcar 
de ţi-ar părea rău de oameni”, încerca asistentul 
să-l aducă la intenţii mai bune. „Dar de ce trebuie 
să-mi fie milă de ei?” a ridicat din umeri copilul. 

După o jumătate de an mama a venit cu el 
încă o dată. Nu i-am recunoscut şi mi-am amintit 
de el numai după ochelari. Era cu totul alt copil. 
„Ştiţi, - îmi povestea mama lui - educatorii de la 
grădiniţă nu înţeleg nimic. «Dacă ne-aţi fi spus că 
transformarea copilului poate fi atât de radicală 


nu v-am fi crezut în niciun caz» au zis ei”. 


Din ce cauză au copii enurezis? 


Orice îmbolnăvire, fie o perturbare la nivel 
organic sau funcţional, frânează dezvoltarea 
agresivităţii din suflet. Dacă dependenţa copilului 
de valorile umane şi agresivitatea vin din viaţa 
anterioară,  perturbările sunt adesea grave, 
organice, la naştere sau în fragedă copilărie. Dacă 
sufletul lui vine în această lume mai mult sau mai 
puţin curat şi agresivitatea se transmite de la 
părinţi, apar mai des perturbări funcţionale. În 
măsura în care agresivitatea este mare în relaţia 
reciprocă şi în cea cu lumea din jur, se 
declanşează la copil programul autodistrugerii. 
Problemele legate de învelişul dermic, inflamaţiile 
rinofaringiene, durerile de cap, traumatismele 
capului sunt primele niveluri ale frângerii 
agresivităţii. După aceea încep  disfuncţiile 
intestinale şi ale sistemului urogenital; durerile 


intestinale, constipaţiile, diareea sunt mărturia 


unui puternic program de autodistrugere la copil, 
şi a unor pretenţii crescute faţă de lume şi oameni 
la părinţi. Dacă agresivitatea este la scară mare, 
atacul nu mai are loc la suprafaţă, ci chiar în miez: 
se produce o deformare a câmpurilor în jurul 
primei chakre, cea mai informativă şi energo- 
absorbantă. La început apar  perturbări 
funcţionale ale sistemului urogenital, procese 
inflamatorii sau  enurezis, adică incontinenţă 
urinară. Cu cât este mai amplă agresivitatea 
interioară, cu atât această afecţiune trece mai 
greu. Dacă se încearcă o tratare a enurezisului 
fără a modifica şi caracterul copilului, efectul 
poate fi negativ asupra urmaşilor sau pur şi simplu 
nu mai vin pe lume, pentru că ataşarea sufletelor 
va fi mai mare decât cea critică. Enurezisul se 
tratează, în primul rând, prin schimbările 
interioare ale sufletului şi caracterului mamei. 
Prin revizuirea tuturor situaţiilor de viaţă, mai 
ales a celor din timpul sarcinii. Voi descrie un caz 


cu totul ilustrativ. 


Aveam la consultaţie o femeie cu fiica ei de 
nouă ani. „E nenorocire - povestea mama - face 
pipi pe ea nu numai noaptea ci şi ziua, este de- 
ajuns să închidă ochii. Am fost la consultaţii la 
toate somităţile medicinii, nimeni nu ne-a putut 
ajuta. Au lucrat cu ea cei mai buni hipnotizatori, 
psihiatri, bioenergeticieni. Au încercat s-o trateze 
prin acupunctură, metode homeopatice. Rezultat 
nul. Nimic, nici cea mai mică ameliorare. Sunt pur 
şi simplu disperată”. 

„Slavă Domului că n-au fost modificări - zic 
eu - i-aţi fi vindecat enurezisul şi ar fi rămas 
copilul fără urmaşi”. Ochii mamei s-au umplut de 
lacrimi: 

„Şi atunci ce să fac acum, să n-o mai tratez?” 

„Trebuie s-o trataţi, dar corect. Întâi trebuie 
să vindecaţi sufletul”. În ochii femeii apare un 
licăr de speranţă. 

„Ce trebuie să fac?" 

Am dat din umeri: „Să nu leneviţi”. 

Femeia nu înţelege: „Cum adică?” 


„Foarte simplu - îi răspund - câte din cărţile 


mele aţi citit?” 

„Pe toate” mi-a răspuns femeia fără ezitare. 

„Toate?” 

„Da, toate” 

„Şi le-aţi citit cu atenție?” 

„Da, m-am străduit” 

„Ei, atunci, - spun eu - vreau să vă întreb: v- 
aţi enervat şi aţi fost nemulțumită de soţul 
dumneavoastră în timpul sarcinii?” 

Ea şovăi: „Ei, da, a fost şi aşa ceva şi încă 
foarte rău”. 

„Şi atunci de ce nu le-aţi anulat până acum?” 

Şovăi din nou: „Dar acum mă port frumos cu 
el”. 

„Ce caută aici acest «acum»? Trebuie să 
revizuiţi acea situaţie, s-o retrăiţi”. 

Ea face un gest vag cu mâna: „Aşa, în 
general mi-am revizuit perioada sarcinii”. 

„Dar nu aşa, şi nu în general. Trebuie să 
nivelaţi toate situaţiile de zeci de ori pentru a vă 
schimba lăuntric. Astfel încât dacă vi se va da din 


nou o situaţie similară s-o parcurgeţi fără ezitare 


pentru ca sentimentul iubirii din suflet să rămână 
neatins, pentru a nu emite pretenţii faţă de nimeni 
şi pentru a vedea în toate, voinţa Divină”. Am 
fluturat din mână: „Duceţi-vă şi lucraţi asupra 


dumneavoastră”. Femeia s-a ridicat şi a plecat. 


De obicei, consult în felul următor: dacă văd 
că omul nu este pregătit, nu-l primesc. Se vede 
imediat. Dacă este mai mult sau mai puţin 
pregătit, dar pretenţiile faţă de Dumnezeu sunt 
mari îi explic. „Pentru a vă schimba, trebuie să vă 
adresaţi lui Dumnezeu şi acest lucru se face prin 
rugăciune. Dar cum vă puteţi adresa lui 
Dumnezeu dacă sufletul dumneavoastră este 
saturat de pretenţii faţă de El? Acest lucru s-a 
întâmplat în urma nemulțumirii profunde faţă de 
oamenii apropiaţi, societate, stat, lumea 
înconjurătoare. În urma nemulțumirii faţă de 
situaţie, soarta dumneavoastră, forţele supreme, 
mersul evenimentelor din jurul dumneavoastră. 
Până nu veţi trece prin toate situaţiile din nou şi 


prin căinţă nu veţi renunţa la pretenţiile faţă de 


Dumnezeu, schimbările vor fi de suprafaţă iar 
rugăciunea dumneavoastră ineficientă”. 

Dacă omul este gata, îi explic esenţa 
problemelor şi apoi 2 - 3 ore lucrează asupra sa, 
adică este ca şi cum la o vizită aş face două 
şedinţe. Acţiunea şi schimbările sunt uneori atât 
de puternice încât este necesar un control 
ulterior. Această femeie nu m-a înţeles, s-a sculat 
şi a plecat imediat. Şedinţa a durat câteva minute. 
Am găsit telefonul ei şi am sunat-o seara. „Vă rog 
să veniţi mâine. Şedinţa nu s-a terminat”. Femeia 
a venit în ziua următoare; m-am uitat la câmpul 
fiicei şi am fost plăcut impresionat. Dispăruseră 
deformaţiile puternice ale câmpului ei şi ale 
câmpurilor viitorilor copii. „Apropo, care a fost 
starea fiicei dumneavoastră în noaptea trecută?” 
am întrebat eu. „Mă tem să cred - a răspuns 
mama - dar totul a fost în regulă în noaptea 
trecută”. Şedinţa a durat câteva minute, dar 
femeia a înţeles şi a văzut direcţia în care trebuie 
să meargă şi în continuare a început să lucreze 


singură. În principiu, nu-i mai eram necesar, lucru 


de care m-am convins în ziua următoare. 
Enurezisul copilului este influenţat şi de starea 
tatălui deşi în mai mică măsură. În special, când 
tatăl are o nemulţumire crescută faţă de sine şi 
situaţie. Aşa încât lucrul tatălui cu sine însuşi se 


face spre binele sănătăţii şi sorții copilului. 


Fetiţa nu-şi înțelege deocamdată 
problemele şi n-aş vrea să se complexeze încă 
de pe acum. Are tot spatele acoperit de păr. 


Ce să fac? 


Fetiţei, din trei vieţi anterioare îi vine o 
puternică dorinţă de a-i subordona pe toţi şi toate. 
Dependenţa ei de idealuri, morală şi simţul etic 
cât şi de nivelurile spiritualităţii aflate mult 
deasupra lor este foarte puternică. 

Cum apare un atare fenomen? Să 
presupunem că un om are neplăceri, boli şi 


necazuri. La început se plânge, îi învinovăţeşte pe 


alţii iar apoi începe să simtă şi să înţeleagă că nu 
există vinovaţi, că este dat de sus şi trebuie să fie 
primit. Dar neplăcerile şi nefericirile continuă. Şi 
toate imaginile despre lume se năruie. Şi despre 
oameni, şi despre tot ce-i era omului familiar. 
Treptat, în suflet apare o senzaţie stabilă că 
importanţa acestei lumi şi lumea însăşi, ca şi toate 
reprezentările despre fericire, sunt atât de iluzorii, 
încât nu pot fi luate în serios. Şi că trebuie căutat 
un punct de sprijin mai de nădejde. Dar pentru că 
totul se năruie, omul ajunge treptat la reflecţiile 
despre Dumnezeu. Începe să simtă şi să înţeleagă 
că singura constantă în Univers este aspiraţia 
către Dumnezeu şi iubirea faţă de Dumnezeu. Că 
acest sentiment iese din limitele a tot ce se 
numeşte „om” & „Univers” şi nu poate fi dominat. 
Iar neplăcerile, bolile şi nefericirile continuă. Şi cu 
cât durează mai mult, cu atât omul năzuieşte mai 
tare spre Dumnezeu şi sentimentul iubirii din 
sufletul lui este mai semnificativ. Cu cât este mai 
multă iubire în suflet, cu atât mai cuprinzătoare 


este spiritualitatea pe care o generează un 


asemenea suflet. Potenţialul spiritual al unui astfel 
de om devine foarte mare. Dacă merge mai 
departe pe drumul acumulării iubirii de Dumnezeu 
el devine sfânt. Şi mai departe, proroc şi Mesia. 
Dar dacă neplăcerile şi nefericirile se opresc din 
prima etapă iar puternicul potenţial spiritual 
permite o realizare lejeră a tuturor dorințelor, 
atunci omul poate uita că în toate bucuriile şi 
fericirile omeneşti principala menire a omului este 
aspiraţia către Dumnezeu, acumularea iubirii în 
suflet, creşterea gradului de Dumnezeire din 
sufletul său. Cu cât omul se aruncă mai tare 
înspre valorile spirituale superioare şi învelişurile 
lor exterioare cum ar fi manipularea lumii 
înconjurătoare, intelectul, aptitudinile etc., cu atât 
în suflet începe să crească agresivitatea înlocuind 
iubirea. 

Un asemenea om poate fi criminal, ticălos, 
poate distruge oameni, poate fi vrăjitor şi 
practicant al magiei negre. Şi totuşi îi reuşeşte şi-i 
merge de minune; deşi forma este otrăvită, 


conţinutul este încă plin de iubire. 


Cu cât am mai multă iubire în adâncul 
sufletului, cu atât nu voi ucide iubirea altui om şi 
agresivitatea mea faţă de el va fi superficială. 
Întrucât logica omenească, normele şi legile 
omeneşti aparţin formei, încălcarea lor poartă mai 
mult o responsabilitate umană decât Divină. Pe de 
altă parte, oricât s-ar diferenţia învelişul omenesc 
şi conştiinţa de eul superior, etern, totuşi ele se 
reunesc într-un singur om. La fel, încălcarea gravă 
a tuturor legilor omeneşti, dacă ea nu este dictată 
de iubire, reprezintă şi o încălcare a legilor divine. 
Şi cu cât îi reuşeşte mai bine acest lucru, cu atât 
mai puţină iubire îi rămâne în adâncul sufletului, 
cu atât protecţia este mai slabă şi cu atât mai 
repede şi inexorabil vine ceea ce numim 
„pedeapsa lui Dumnezeu”. Unul dintre aceste 
semne este zona păroasă de pe pielea nou- 
născuţilor. 

De ce un înveliş păros? Omul a avut în 
timpurile preistorice un tegument compact păros. 
Atunci conştiinţa lui şi nivelurile superioare ale 


spiritualităţii nu erau dezvoltate. 


O pilozitate puternică este ca o întoarcere a 
omului spre acele vremuri. Structurile spirituale 
superioare sunt frânate, dependenţa de ele se 
micşorează şi acest lucru, într-o oarecare măsură, 
reţine agresivitatea interioară. 

Îmi amintesc de vremea în care, fiind un 
bioenergetician începător, încercam să vindec prin 
pase ale mâinilor, degajând din ele energie. Atunci 
s-a petrecut o istorie pe care multă vreme n-am s- 


o înţeleg. 


O fetiţă avea din naştere o claviculă 
fracturată. Am fost invitaţi câţiva bioenergeticieni 
s-o vindecăm. În plus fetiţa avea un stafilococ 
foarte puternic care rezista la orice antibiotic. Am 
venit în apartamentul părinţilor fetiţei, am făcut 
pase, am eliberat energie, am nivelat biocâmpul 
ş.a.m.d. Efectul a fost nul. Stafilococul nu ceda. 
Am venit a doua oară şi acelaşi lucru. Sunt un om 
încăpățânat şi dacă nu-mi reuşeşte ceva, sunt gata 
să repet la nesfârşit dar nu în mod prostesc şi 


unilateral, ci căutând noi căi pentru rezolvarea 


problemei. De pe atunci încercam să alătur efectul 
şi cauza, să leg boala de vreun eveniment din 
viaţă. Consideram pe atunci că boala nu este 
determinată de caracter şi concepţia despre lume 
ci de un fapt petrecut în timpul vieţii sau de un 
gest imoral săvârşit de om. Cu atât mai mult cu 
cât, în înţelesul clasic al karmei, aşa se prezintă 
lucrurile. Am stat de vorbă îndelung cu părinţii 
fetei. Actualizam orice informaţie ar fi putut avea 
legătură cu tema. Pentru a găsi nişte legături, a 
face nişte paralele şi a primi descifrarea. Am 
încercat să îndrept conversaţia în orice direcţie, 
căutând înverşunat fraze, relatări ale unor situaţii 
care ar fi putut lumina enigma respectivă. 
Claviculă. Claviculă fracturată din naştere. 
Auzisem undeva aceste cuvinte. Mi-am amintit 
apoi unde. La o lecţie restrânsă, un 
bioenergetician ne-a spus: „Câteodată se nasc 
mici scorpii, adică par a fi menite din naştere să 
aducă nenorociri şi să distrugă oameni. Un semn 
al apariţiei pe lume a unor astfel de scorpiuţe este 


fractura claviculei din naştere”. 


„Ce are a face aici scorpiuţa?" - mă gândeam 
eu. „Ce legătură are cu situaţia prezentă? 
Deocamdată nu se îmbină. Să lăsăm pentru un 
timp această informaţie deoparte”. Stau de vorbă 
cu mama copilului. 

„Spuneţi-mi, aţi avut în viaţă situaţii 
neobişnuite?” (Dacă problema nu este tipică 
înseamnă că nici contextul nu este tipic - , 
gândeam eu). Mama îşi aminteşte: 

„În viaţa mea am simţit întotdeauna că am 
puteri mari. Dacă mă supăra cineva, urma 
neapărat o pedeapsă. De regulă, cu sfârşit letal." 

Aha, m-am gândit eu, oare chiar Dumnezeu o 
protejează cu atâta cruzime pe această doamnă de 
supărări? Sau aşa se apără subconştient ea însăşi? 
„Cu fetiţa au fost după naştere şi alte probleme?” 

„Da, fetiţa s-a născut cu foarte mult păr pe 
spate. l-am uns spatele cu laptele meu şi 
pilozitatea a dispărut”. 

Într-un anume fel pilozitatea era legată de 
stafilococ. Simţeam asta, dar nu puteam să pun 


lucrurile cap la cap. Din grupa de bioenergeticieni 


care a venit să vadă acest caz dificil au rămas doi 
oameni. Eu şi o doamnă pe care a inspirat-o 
încăpăţânarea mea şi care a încercat să mă ajute 
în descâlcirea acestui ghem complicat. Tot ce 
poate magia şi bioenergetica am încercat şi 
răsîncercat. Stafilococul nu dispărea. Nefericitul 
copil se chinuia dar nu puteam să-l ajutăm. Mă 
gândeam mereu ce s-ar mai putea face în acest 
caz. Şi am hotărât să încerc ultima variantă. În 
vremea aceea tratam la consultaţii prin energie şi 
presopunctură şi efectul era adesea strălucit. 

Dar nu mă mulțumea, căutam perseverent 
noi forme de acţiune. 

O dată am decis să fac un experiment. Am 
luat nişte reproduceri bune de icoane vechi, le-am 
agăţat pe perete iar sub ele am pus un scaun. Pe 
scaun îi aşezam pe pacienţi iar apoi mă rugam şi- 
mi închipuiam că din icoane iese şi coboară o 
lumină asupra omului. Parcă nu făcusem cine ştie 
ce, dar efectul era adesea mai bun decât în orice 
pasă bioenergetică. În esenţă, dacă în acest caz 


exista o influenţă ea se făcea de la distanţă, adică 


nu mai acţionam deloc cu mâinile. De fiecare dată 
mă convingeam că acţiunea cu cât este mai subtilă 
şi inobservabilă cu atât este mai eficientă. 

Mi-am amintit apoi de un caz cea părut a fi o 
minune. Unei femei i s-a pus diagnosticul - cancer 
la sân. Trebuia să treacă printr-o operaţie. Doi 
călugări au început de atunci să se roage pentru 
ea. Şi când înaintea operaţiei i s-au făcut analize a 
reieşit că femeia era complet sănătoasă. Simţeam 
până şi fizic că istoria nu era o scorneală. Ne-am 
decis să o ajutăm pe fetiţă de la distanţă. Ne-am 
dus la biserică, ne-am rugat şi am pus o lumânare 
pentru sănătatea ei. Din tot ceea ce am făcut, i-am 
spus eu ajutoarei mele, cred că această acţiune va 
fi mai eficientă. Am senzaţia că ceva s-a micşorat 
şi starea copilului trebuie să se schimbe 
considerabil”. S-a schimbat. La ora cinci după- 
masă am pus lumânarea şi i-am sunat pe părinţi 
pentru a afla în ce stadiu se află fetiţa?” „Acum 
este la reanimare, la spital”, a urmat răspunsul. 
„Dar ce s-a întâmplat?” „La ora cinci după-amiază 


a început să vomite fără pauză. Situaţia s-a 


înrăutățit în asemenea hal încât am chemat 
«salvarea» şi am dus-o la reanimare. Eram şocat. 
Şi pur şi simplu speriat. Am vrut să ajut şi era să 
distrug. 

Nu i-am mai sunat pe părinţii fetiţei. 
Problema s-a dovedit a fi irezolvabilă. Dar am 
continuat s-o port în mine. Atunci consideram că i- 
am făcut rău unui sugar. Deşi un gând de bun simţ 
îmi spunea că multora li se pun lumânări pentru 
sănătate şi le face numai bine. Apoi mă întorceam 
periodic la această temă, încercând s-o înţeleg. 
Când am acţionat cu mâinile, dându-i copilului 
energie, îi ajutam trupul. Şi când i-am pus 
lumânarea pentru sănătate am vrut să-i ajutăm de 
asemeni tropul. De ce efectele au fost atât de 
diferite? încet şi chinuitor a venit înţelegerea. 

Când am pus la biserică lumânarea ne-am 
gândit la trup şi la problemele lui. În creştinism 
însă omul este întâi de toate suflet şi apoi trup. 
Energetica bisericii lucrează la început pentru 
sănătatea şi salvarea sufletului, nu a trupului. Are 


loc o purificare a sufletului. Înseamnă că fetiţei i 


se purifica sufletul. Dar se pare că sufletul era 
într-o stare nu tocmai bună din moment ce 
purificarea se făcea atât de chinuitor. 

Suferea trupul, se purifica sufletul. Sufletul 
fetiţei, ataşat de valorile spirituale superioare se 
obişnuise să oprime iubirea, să manifeste 
agresivitate faţă de iubire. Iar când prin biserică şi 
rugăciune iubirea a început să revină, 
agresivitatea faţă de iubire s-a pornit împotriva 
aceleia care o purta şi a început purificarea. Am 
simţit că, dacă părinţii s-ar fi dus ei întâi la 
biserică şi ar fi început să se roage, purificarea 
fetiţei n-ar fi fost atât de chinuitoare. 

Mai târziu, când am mai întâlnit pilozitate 
excesivă sau stafilococ la copii, deja ştiam de unde 
vine. În primul rând, de la o atitudine severă şi 
neînduplecată faţă de lume şi oameni a părinţilor, 
bunicilor, adică a generaţiilor anterioare. Un 
asemenea copil poate fi ajutat prin transformarea 
părinţilor. Botezul,  împărtăşania, vizitarea 
frecventă a bisericii, pentru acest copil sunt mai 


eficiente decât orice medicament. A-l învăţa să se 


roage, să ierte, să nu gândească rău despre 
oameni înseamnă a-i salva sufletul, viaţa şi a 
permite viitorilor lui copii să se ivească pe lume. 
Sufletul nostru are o inerție. Cu cât renegarea 
iubirii de dragul valorilor omeneşti a pătruns mai 
adânc şi la scară mai mare în suflet, cu cât 
mecanismul de distrugere a iubirii şi-a luat 
turaţia, cu atât mai lungă şi chinuitoare poate fi 
purificarea şi salvarea. 

Când raţiunea noastră iese de sub control 
poate fi periculos pentru cei din jur. Dar raţiunea 
se întunecă atunci când sufletul şi spiritul se 
maculează prin dependenţa de valorile umane, 
renegarea iubirii. Întotdeauna a existat un 
mecanism natural care funcţionează fără greş. 
Mecanismul de salvare a urmaşilor şi legat de ei, a 
structurilor subtile, profunde, ale sufletului 
omului. Religiile mondiale, înțelegând că omul nu 
este doar corp şi gândire, în primul rând s-au 
adresat sufletului omului şi s-au străduit să-l ajute 
pe acesta. Toată medicina contemporană, 


psihiatria, psihologia consideră că omul este trup 


şi creier. Înseamnă că trebuie salvate corpul şi 
conştiinţa omului, curățate ele în primul rând şi 
venerate. Natura arunca în permanenţă 
„murdăria” din suflet spre trup. Corpul se 
îmbolnăvea şi suferea, conştiinţa se întuneca. 
Spiritul şi sufletul se curăţau. Toate metodele 
moderne de tratament aruncă „murdăria” din corp 
şi conştiinţă înapoi în suflet şi atunci spiritul şi 
sufletul omului pot să-şi iasă din fire. Spre acest 
lucru se îndreaptă lumea occidentală. Ceea ce se 
poate numi deja Apocalipsă. 

După cum se spune într-un film despre eroul 
principal: „Acest om nu este nebun, conştiinţa lui 
este curată şi limpede, sufletul lui şi-a ieşit din 
minţi”. 

Dacă piere trupul omului şi se dezintegrează 
conştiinţa lui, structurile subtile pe care le numim 
„spiritul” omului şi „sufletul” lui continuă să 
existe. Fără ele nu se pot naşte urmaşii noştri, 
fără ele nu vor mai fi viitoarele noastre vieţi. Dacă 
se întunecă spiritul şi începe să se descompună, 


neamul omenesc se va sfârşi. Cu cât atingem 


valori spirituale mai înalte, cu atât acumularea de 
iubire pentru Dumnezeu trebuie să fie mai mare şi 
aspiraţia către El mai puternică. Altfel dependenţa 
de valorile umane ne va omori încetul cu încetul şi 
spiritul, şi sufletul. 

În măsura în care înţelegem acest lucru, vom 
trăi fericiţi şi noi, şi copiii noştri. Dacă din 
copilărie i se va repeta copilului că principala 
fericire în viaţă este iubirea pentru Dumnezeu şi 
acumularea acestui sentiment în suflet, că 
fericirea principală se află înăuntrul omului şi nu 
în afara lui, că aptitudinile, cariera, intelectul, 
voinţa, dorinţa - toate acestea nu pot fi importante 
şi că ele sunt întotdeauna secundare în 
comparaţie cu iubirea, atunci aptitudinile şi 


intelectul în creştere nu ne vor distruge urmaşii. 


Copilul meu are şapte ani. Fetiţa are o 


calviţie puternică ce a debutat la doi ani. 


Pot să vă povestesc ce văd, apoi vă voi 
anunţa parametrii şi-i voi traduce în limbajul 
comun. Capul copilului este ca într-un cerc de fier. 
Fire subţiri, invizibile îi leagă capul de o pată 
întunecată, acesta este viitorul ei copil. Este lipsit 
de vitalitate, căderea părului este legată de starea 
viitorilor copii. În plus are nereguli cu sistemul 
urogenital, în special cu anexele. O posibilă 
sterilitate de 80 %. Sterilitatea poate fi de trei 
tipuri: 

1. Aderenţă - adică apar modificări organice 
ce împiedică fertilizarea. Medicina a învăţat să o 
înlăture prin mijloace operatorii. 

2. Hormonală - mult mai serioasă, când 
ovarele lucrează doar pentru organismul mamei şi 
sarcina nu se ţine. Se întâmplă în cazul unui nivel 
crescut al agresivităţii interioare. O asemenea 
problemă poate fi depăşită în rare cazuri. 

3. Când posibilitatea concepţiei este închisă 
la nivelul biocâmpului. O astfel de problemă nu 
poate fi rezolvată într-o situaţie obişnuită. 


Fetiţa are activate toate cele trei niveluri. 


Deocamdată este vorba numai de planul subtil. 
Spre 10 - 14 ani s-ar putea constata o dereglare a 
ciclului sau absenţa lui. Dacă ciclul va fi, se va 
suporta foarte greu. 

După un timp, medicii vor începe să 
stabilească etapele enumerate mai sus, care 
generează sterilitatea. Parametrii fetiţei sunt în 
stare foarte proastă. Dependenţa de relaţii este de 
şapte ori mai mare decât nivelul critic, de idealuri 
- de nouă ori. În trei vieţi anterioare a fost 
educată pentru fericire familială ca fiind valoarea 
absolută. Idealizarea relaţiilor cu ceilalţi oameni a 
devenit intolerabil de înaltă. Ea nu şi-a putut 
imagina că nu există oamenii ideali, la fel ca şi 
relaţiile ideale. Iubire fără murdărie nu se află, iar 
ea a încercat să facă din iubire ceva absolut curat 
şi sfânt. Şi cu cât a încercat să găsească şi să 
dobândească o astfel de iubire, cu atât deziluzia a 
fost mai dureroasă. A încercat să renege o 
asemenea iubire când a fost trădată şi în acelaşi 
timp s-a dezis de iubirea faţă de Dumnezeu. În 


caracterul ei a crescut constant critica şi disprețul 


pentru oamenii care o trădau şi rupeau relaţiile cu 
ea. O asemenea atitudine se consolida permanent 
prin educaţie, concepţia despre lume şi caracter. 
Agresivitatea era la o scară atât de mare şi a 
pătruns atât de adânc, încât în viaţa pre- 
anterioară i-au murit copiii. În viaţa anterioară nu 
a mai avut copii. În viaţa prezentă, încă de la 
vârsta de doi ani, ea nu a putut să accepte 
purificarea venită prin certuri, trădare, înjosirea 
idealurilor. Problema constă în aceea că orice 
eveniment se întâmplă întâi la nivelul câmpului şi 
se repetă de două, trei ori. Cu cât omul nu este 
pregătit să treacă prin încercări, cu atât mai 
puternic şi mai departe de evenimentul propriu-zis 
se declanşează mecanismul de protecţie a 
sufletului viitorilor copii. Programul amplu de 
autodistrugere îi ucide nu doar pe viitorii copii dar 
şi pe noi, şi vieţile noastre viitoare. 

La un anumit nivel toată omenirea este 
unitară. La un nivel şi mai adânc, tot ce este viu 
este unitar. Şi mai adânc nu există diferenţe între 


viu şi neviu iar mai departe, nu există diferenţe 


între substanţă, spaţiu şi timp. Aşa încât un 
program puternic de autodistrugere îl omoară 
întâi pe om, îi deteriorează spiritul şi sufletul, apoi 
pătrunde în viaţa următoare aducând daune 
viitorului. Pe urmă se târăşte spre viitorii copii şi 
nepoți. După al patrulea grad, programul de 
autodistrugere începe să se transmită întregii 
omeniri. Cu cât programul este mai profund şi mai 
periculos, cu atât mai drastic este, de obicei, 
blocajul. Am amintit deja că programul de 
autodistrugere se exprimă cel mai bine în 
problemele din regiunea capului şi cea genitală. 
Pe de o parte, căderea părului blochează 
agresivitatea subconştientă, iar pe de alta, este o 
puternică înjosire a idealurilor, mai ales pentru 
fetiţe. Dependenţa de idealuri se micşorează şi 
cresc şansele de supravieţuire. Ce se poate face în 
asemenea situaţii? Cum poate fi ajutat copilul? 
Deşi aici, în esenţă, este vorba de o karmă 
personală, tendinţe asemănătoare sunt prezente în 
caracterul şi sfera interioară a ambilor părinţi. Cu 


cât părinţii îşi vor trece în revistă viaţa şi vor 


elimina prin rugăciune orice agresivitate în raport 
cu iubirea, cu atât fetiţa se va simţi treptat mai 
bine. Cu cât orice conflict, trădare, înşelare va fi 
primită de mai multe ori ca o purificare şi salvare 
a urmaşilor, fără a căuta vinovaţi, cu atât se vor 
putea schimba soarta şi caracterul fetiţei. 

Este foarte important să se înţeleagă un 
lucru: dacă părinţii se vor ruga pentru ca fiica lor 
să se facă bine şi să-i crească părul, îi pot provoca 
mari necazuri copilului. Ne adresăm lui Dumnezeu 
nu pentru a primi mai multe valori omeneşti, ci 
pentru a fi fericiţi, pentru a ne împlini menirea 
principală. Dacă ne însănătoşim şi se întorc spre 
noi valorile omeneşti, ele sunt secundare, ceea ce 
nu trebuie uitat niciodată. 

Este foarte importantă aici şi educaţia 
corectă. Copilul n-o arată, dar uneori frazele 
părinţilor rămân în mintea lui pe toată viaţa şi vor 
însemna foarte mult pentru copil. Dacă i se 
aminteşte periodic să nu ţină supărarea multă 
vreme în suflet, că trebuie să fie sincer, că nu 


trebuie să-i fie teamă de iubire şi nu are voie săo 


ascundă înăuntrul său, caracterul copilului va 
începe să se modifice treptat. Dacă i se va explica 
că bolile şi neplăcerile purifică sufletul, copilul le 
va accepta mai uşor. 

Dacă i se va spune că oamenii care ne supără 
nu sunt vinovaţi, că asta ne este dat de Dumnezeu 
pentru curăţarea prin înjosire a tot ce este 
omenesc, pretenţiile faţă de oameni vor fi mai 
puţine. Dacă i se va aminti copilului că omul este 
întâi Dumnezeire şi iubire, apoi suflet încărcat de 
iubire, apoi spirit şi la urmă trup, dependenţa de 
valorile lumii înconjurătoare se vor micşora, 
copilul va învăţa să fie fericit în pofida oricărui 
lucru. 

Apropo, şi hrana poate avea în cazul acesta o 
influenţă. Cu cât hrana este mai diversificată şi 
mai gustoasă, cu atât se activează mai tare 
conştiinţa şi se intensifică dependenţa faţă de ea. 
De aceea până la sfârşitul maturității sexuale a 
copilului, are sens pentru părinţi şi fetiţă să 
recurgă la un regim alimentar țărănesc şi, 


desigur, să se roage înainte de masă. La nivelul 


subtil, dorinţa sexuală şi apetitul pentru mâncare 
arată la fel, de aceea postul periodic şi renunţarea 
temporară la hrană au o influenţă favorabilă nu 
doar asupra intestinului, dar şi asupra sistemului 
urogenital, căci valorile omeneşti ne vin prin 


trupul nostru. 


Băiatul (Mitel, 16 ani) are mereu, 
dimineaţa, hemoragii nazale. Nu i se găseşte 
nimic. Aţi putea să-mi spuneţi despre ce este 


vorba? 


Cauza obişnuită a hemoragiilor nazale este 
trufia. Când copilului îi curge sânge din nas, 
pentru el este ca şi cum ar muri în curând. 
Dependența de aptitudini, idealuri scade. Acest 
lucru se depune în subconştientul şi 
comportamentul lui, iar atitudinea faţă de oameni 
devine mai blândă şi răbdătoare. În cazul de faţă, 


hemoragiile nazale îi „construiesc” o dublură şi 


soarta viitoarei soţii. Acum, dependenţa lui de 
aptitudini este 30 - 40%. Dacă nu ar fi 
hemoragiile, s-ar situa la 400%. În caracterul lui 
este prea puternică tendinţa de a umili femeia. 
Este un fapt periculos pentru urmaşi, de aceea se 
provoacă o frânare. Dacă bărbatul consideră că 
este superior femeii înseamnă că este deja bolnav. 
Şi cu cât va încerca mai tare să susţină această 
orientare, cu atât mai repede bolile ipotetice vor 
deveni reale. Dacă părinţii îşi vor revizui viaţa şi-l 
vor ajuta pe adolescent să-şi schimbe caracterul, 
hemoragiile vor conteni, şi, pe mai departe, când 
orgoliul lui va fi umilit în viaţa de familie sau în 
alte contexte, o corectă viziune asupra lumii şi 
caracterul modificat îl vor ajuta să-şi păstreze 


sănătatea şi viaţa. 


(Biletul îl scrie un medic) în ultima 
vreme am observat că încep să preiau asupra 


mea bolile pacienţilor. De ce se leagă acest 


fapt? 


Aici sunt câteva cauze. În ultima vreme 
dependenţa omenirii de conştiinţă, de idealuri s-a 
intensificat. Este o consecinţă a progresului 
tehnic. În ultimele două decenii, datorită 
sateliților, televiziunii, omenirea a devenit un 
organism unitar. Spiritualitatea se dezvoltă prin 
relaţii, numărul contactelor dintre oameni a 
crescut de câteva ori. Spiritualitatea îi uneşte pe 
oameni şi-i pune în situaţia de a-şi arăta 
compasiunea şi de a se ajuta reciproc. Şi asta-i 
minunat. Dar peste tot există un hotar, dincolo de 
care începe efectul invers. Dacă eu îl ajut pe om 
să se ridice când a căzut, se cheamă sprijin, dacă 
eu continuu să-l susţin după ce s-a ridicat şi a 
început să meargă, se numeşte deja umilire şi 
pervertire. Când puii de vultur au mai crescut şi s- 
au acoperit de pene, vulturiţa îi aruncă din cuib. 
Unii mor. dar dacă s-ar mai aştepta puţin, niciunul 
dintre pui nu ar mai putea să zboare şi ar muri 


toţi. Fără compasiune şi ajutorarea aproapelui, 


omul n-ar fi om, dar dacă această compasiune 
pătrunde adânc în interior, ea începe să dăuneze 
sufletului celui pe care îl compătimim, opacizând 
parcă răspunderea personală a omului în faţa lui 


Dumnezeu. 


Un pacient mi-a povestit nu demult un caz 
curios. El are o prietenă. Trebuia s-o ajute să care 
nişte lucruri din casă. Şi s-a întâmplat că nu a 
putut să vină s-o ajute. A cărat totul singură şi 
după aceea i s-a făcut rău... l-am telefonat fetei - 
povestea el - iar ea mi-a spus că întrecuse măsura 
şi cheamă «salvarea». Mi-a fost teribil de ruşine - 
a recunoscut el - deşi nu aveam nicio vină. Am 
vrut să-mi arăt cumva compasiunea şi i-am spus la 
telefon: «Nu te nelinişti, vom suferi şi vom muri 
împreună». După o jumătate de oră m-a lovit o 
durere la şale de-mi ieşeau ochii din cap. M-am 
târât până la ea acasă şi am găsit-o culcată în pat. 
Mi-a spus că fusese medicul şi că este vorba de o 
radiculită, adică nu i se trăgea de la cărat. Am 


înţeles atunci că nu radiculita, ci supărarea ei îmi 


provocase asemenea dureri. Dar de ce mă durea 
în acelaşi loc cu ea? Au trecut câteva ore, dar 
durerea era la fel de puternică. M-am rugat, m-am 
căit, niciun rezultat. Mi-am amintit de fraza spusă 
la telefon şi am decis să fac un experiment zicând 
cu voce tare: «Iubita mea, iartă-mă, dar de suferit 
şi murit o vom face separat, după cum va vrea 
Dumnezeu. Dumnezeu va hotări când să fim 
bolnavi şi când să murim». După 10 - 15 minute 
durerea a slăbit brusc, iar în vreo două ore nu a 


mai fost nici urmă de ea”. 


Să ne întoarcem la medici. Cu cât medicul 
depinde de spiritualitate, cu atât compasiunea lui 
pătrunde în interior şi devine periculoasă pentru 
sănătatea lui. De aceea, adesea, pentru a 
supravieţui, medicul trebuie să-şi diminueze, 
dependenţa de idealuri şi spiritualitate. Şi atunci 
devine un materialist inveterat, fumează şi bea şi 
prin aceasta revine la normal. Un medic blând 
este mai aproape de iubire şi de Dumnezeu. El 


poate să nu preia bolile. Un medic irascibil, pus pe 


critică, nemulţumit depinde mai tare de valorile 
spirituale. El poate lua mai repede bolile asupra sa 
şi adesea cade în beţie sau îşi pierde complet 
compasiunea şi înţelegerea faţă de pacienţi şi 
începe să producă prin acţiunile sale mari 
necazuri bolnavilor. Contextul îl exclude din 
relaţia cu pacienţii şi-l obligă să-şi schimbe 


profilul. 


În America mi s-a povestit despre un preot 
care s-a făcut chirurg. Când se ruga înainte şi 
mental în timpul operaţiei, rezultatul era cu mult 
mai bun decât fără rugăciune, adică de starea 
interioară a chirurgului şi chiar de a terapeutului 
care prescrie tablete depinde în mare măsură 
ameliorarea bolnavului. 

Îmi amintesc că la o consultaţie în New York 
un tânăr m-a întrebat: 

— Vreau să devin medic, spuneţi-mi: se 
opune ceva? 

— Da, înăuntrul dumneavoastră prea vreţi să- 


l vindecaţi pe pacient, să-i eliminaţi toate bolile, 


fiecare om însă are o responsabilitate personală 
pentru boala lui. 

— Şi atunci cum să-i tratezi pe oameni? 

— La început trebuie înţeles următorul lucru: 
niciun medic nu l-a vindecat vreodată, nu-l 
vindecă şi nu-l va vindeca pe om. Medicul doar îl 
ajută pe om să se vindece. Nivelul de susţinere 
poate fi divers. Dar însănătoşirea depinde 
întotdeauna de omul însuşi. Boala ne împinge spre 
o corectă concepţie despre lume, ne obligă să ne 
schimbăm lăuntric şi să cunoaştem lumea mai în 
profunzime, dacă nu vrem să facem acest lucru 
benevol. De aceea însănătoşirea depinde, în 
primul rând, nu de eforturile medicului, ci de 
disponibilitatea pacientului pentru a se schimba, a 
modifica ordinea priorităţilor, a simţi că principiul 
major al supraviețuirii este dragostea de 
Dumnezeu şi acumularea acestui sentiment în 


suflet. 


Dacă mama suferă şi resimte o 
compasiune pentru copilul ei, poate prelua 
boala lui. Dar dumneavoastră spuneţi că 
problemele copilului şi aşa trec asupra 
mamei. Ce este rău în a fi bolnavă şi a suferi 


pentru propriul copil? 


Există două modalităţi de a-ţi ajuta copiii. 
Primul, să suferi intens şi să te temi de orice 
indispoziţie a copilului. Să-i dai medicamente la 
cele mai mici semne de boală. O astfel de cale 
duce la stricarea sănătăţii copilului şi caracterului 
său. A doua cale - să te străduieşti să consolidezi 
sănătatea copilului prin mijloace tradiţionale. Să-l 
laşi să se mişte cât mai mult, să se scalde în apă, 
să se plimbe, să fie în natură, să-l educi corect, să 
te străduieşti ca organismul lui să înveţe singur să 
se lupte cu stările proaste. Când copilului îi iese la 
suprafaţă stratul de agresivitate subconştientă, se 
îmbolnăveşte, iar rugăciunile părinţilor, lucrul lor 
cu eul propriu adesea sunt mai eficiente decât 


orice medicament, cu toate că nimeni nu neagă 


rolul medicamentelor. Boala ne obligă să fim mai 
buni, ne obligă să ne transformăm. Dacă mama îl 
învaţă pe copil să se roage când îl doare şi când 
este bolnav explicându-i că trupul este bolnav 
când sufletul se impurifică, atunci în situaţiile 
ulterioare similare, disponibilitatea lui pentru a se 
schimba va fi mai mare. Când mama suferă foarte 
tare, se teme pentru copil, ia asupra ei nu 
„murdăria”  karmică interioară ci pe cea 
exterioară, superficială. Starea exterioară a 
copilului se ameliorează, dar se micşorează 
disponibilitatea pentru schimbarea interioară. Un 
asemenea copil poate să devină un egoist, cu o 
sănătate precară. 

Închipuiţi-vă că văd un taur care aleargă spre 
mine vrând să mă omoare. În mine apare frica. În 
plan subtil, frica este renegare, ură şi program de 
distrugere a ceea ce îmi provoacă teamă. Mai 
exact ar fi: aşa arată energia fricii. Şi dacă vine 
prin emoţii superficiale, exterioare nu-i face 
nimănui vreun rău şi mă obligă să acţionez. Dacă 


frica se instalează în adânc, atunci agresivitatea 


nu se adresează doar taurului, dar şi întregii lumi 
vii şi lui Dumnezeu în cele din urmă. Frica 
pătrunde în interior când se menţine multă vreme 
şi este susţinută de educaţie, concepţia despre 
lume şi caracter. În consecinţă, ea se transformă 
într-un program de distrugere şi atrage după sine 
boli şi necazuri. Când mă tem pentru copilul meu, 
în primul rând mi-e teamă pentru soarta lui. Dacă 
acest lucru se petrece în permanenţă, începe să 
dăuneze şi sorții copilului, şi lui însuşi. Este mai 
util ca distrugerea să fie convertită în zidire. Acele 
forţe care se consumă prin frică este mai bine să 
fie cheltuite în rugăciune. 

Rugăciunea se poate face şi în cuvinte 
proprii, pentru ca micuțul să-şi păstreze iubirea, 
oricât de bine sau de rău i-ar fi, pentru ca niciun 
fel de fericire omenească să nu-i oprească 
dragostea pentru Dumnezeu, pentru ca în toate 
să-l vadă şi să-l iubească pe Dumnezeu, în toate 
cele ce se petrec să simtă voinţa divină, pentru a 
nu căuta vinovaţi şi a accepta lumea şi oamenii 


aşa cum sunt ei. 


Aş vrea să povestesc un episod important din 
practica mea. Mi s-a adresat pentru ajutor, o 
tânără. 

— Viaţa mea este un faliment total - spunea 
ea. Viaţa personală s-a destrămat, am probleme la 
serviciu. Mă port blând şi cu prietenie faţă de 
oameni, dar ei mă umilesc şi mă jignesc, de parcă 
am făcut o  ticăloşie. Am citit cărțile 
dumneavoastră, am lucrat asupra mea, dar nu s-a 
schimbat nimic. Aţi putea să mă ajutaţi? 

Foarte mulţi consideră că sistemul meu este 
o tabletă, au băut-o şi a doua zi trebuie să apară 
rezultatul. Şi dacă nu apare un rezultat concret 
spun: „Asta nu-i pentru mine” şi flutură din mână. 

A doua greşeală: mulţi sunt gata să se roage, 
să postească, să renunţe la mâncare pentru un 
timp, dar nu vor să se schimbe pe dinăuntru şi nu 
doresc să-şi modifice atitudinea faţă de cei 
apropiaţi şi faţă de lumea înconjurătoare. 

A treia: revăzând o dată trecutul, consideră 


că şi-au schimbat radical atitudinea faţă de el, 


dumneavoastră  citindu-mi cărţile aţi înțeles 
probabil că aveţi un orgoliu mărit. Înseamnă că 
trebuie să vă modificaţi prin comportament, să 
învăţaţi să vă supuneţi, să cedaţi, să fiţi de acord 
cu oamenii când nu au dreptate. Să acceptaţi 
înjosirea ca pe o purificare dată de Dumnezeu. Să 
acceptaţi nereuşitele din trecut, neplăcerile vieţii, 
anulând pretenţiile faţă de oameni şi faţă de 
dumneavoastră înşivă. Dar aptitudinile, intelectul 
nu reprezintă doar primul strat al valorilor 
spirituale, la baza lor se află un nivel mult mai 
subtil prin care suntem în contact cu viitorul - 
idealurile, spiritualitatea, bunătatea,  ţelurile, 
principiile. Există straturi mult mai profunde, de 
dimensiuni ample pe care le receptăm prin 
morală, simţul etic. La baza tuturor valorilor 
omeneşti stă dragostea pentru omul apropiat, 
pentru lumea înconjurătoare. Dependenţa de 
valorile omeneşti apare când iubim în omul drag 
mai mult omenescul decât divinul. La exterior, 
acest lucru se manifestă sub forma supărărilor şi 


pretențiilor faţă de omul îndrăgit. Pretenţiile ivite 


vorbesc despre faptul că începem să ne 
cramponăm de ceva. De aceea ştiinţa de a anula 
pretenţiile, nu doar prezente, ci şi anterioare, faţă 
de cei apropiaţi este foarte importantă pentru 
sănătate. Aşa încât primiţi umilinţa ca pe o 
purificare dată de Dumnezeu, nu doar a 
aptitudinilor, intelectului dar şi a idealurilor, 
principiilor şi a iubirii de oameni. Ea a dat din cap. 

— Bine, am înţeles. Cred că voi face faţă 
orgoliului meu. 

A trecut o lună. Trebuia să am o conferinţă la 
Sankt-Petersburg. Cu câteva ore înainte de 
începere femeia m-a sunat. Vocea ei era speriată 
şi tânguitoare. 

— Ştiţi, am început să orbesc - mi-a 
comunicat ea. Iar starea se înrăutăţeşte cu fiecare 
Zi. 

M-am uitat la biocâmpul ei. Putea să-i moară 
copilul. Necazurile legate de el erau foarte mari. 
Dependenţa de aptitudini şi intelect, adică trufia, 
era la ea mult mai mică, agresivitatea 


subconştientă se micşorase, deci totul trebuia să 


fie bine.  Straniu. Dintr-o pricină oarecare 
dependenţa de relaţii crescuse drastic. Iar gelozia 
„bate” peste ochi. Ciudat, oricât m-am uitat, 
niciodată tema geloziei nu a apărut. Poate că a 
ieşit din copil vreun strat nou? Foarte ciudat. 

A fost orgolioasă, a devenit geloasă. Şi 
efectele negative au pornit cu o viteză 
extraordinară. 

— Acum nu vă pot explica nimic - i-am 
răspuns pacientei. Haideţi să ne sunăm mâine. 

În sufletul meu domnea un haos total. 
Situaţia era critică. Trebuia să apar pe scenă şi să 
le explic ceva oamenilor, trebuia să fiu complet 
echilibrat şi eu aveam un caz care mă „rupsese” în 
două. În cele două ore rămase, trebuia să mă 
detaşez, să mă concentrez la maximum şi să rezolv 
această problemă. Am reuşit s-o fac. Am înţeles 
despre ce era vorba. Femeia lucrase concret 
asupra trufiei sale, asupra dependenţei crescute 
faţă de aptitudini, intelect, bunăstare. Ceea ce-i 
spusesem despre restul straturilor, idealurile, 


adorarea omului iubit i s-au părut abstracte şi 


neesenţiale pentru ea. Şi s-a întâmplat următorul 
fapt. Propunându-şi țelul de a elimina trufia 
(cramponarea de aptitudini, intelect), pacienta s-a 
concentrat în întregime asupra ei şi a reuşit. Dar 
dependenţa generală de valorile omeneşti nu s-a 
micşorat. 

Dacă orientarea principală s-a menţinut, la 
eliminarea unei forme de dependenţă poate să 
apară alta. Ataşarea de idealuri duce în final la 
ataşamentul faţă de aptitudini sau relaţii, adică îl 
face pe om sau orgolios, sau gelos. Şi omul cu o 
mare trufie interioară precedentă, adică orientare 
crescută pe aptitudini, intelect, carieră şi-a 
schimbat orientarea şi pentru el fericirea 
principală n-a mai fost serviciul, ci familia: în 
afară, creştea dependenţa de relaţii, începea 
gelozia, susceptibilitatea. Dar cum orientarea 
interioară nu era pe relaţii, ci pe aptitudini şi 
intelect, omul şi-a păstrat sănătatea. Într-o viaţă, 
omul a putut fi gelos, în a doua orgolios, şi lucrul 
se reflecta prea puţin în sănătate. Dar dacă 


orientarea spre valorile omeneşti a fost cu mult 


mai mare decât cea obişnuită, această trecere a 
ocupat nu o viaţă, ci 10 - 20 de ani. Şi atunci omul 
„nerefăcut” încă după trufie, se umplea de gelozie 
şi primea o boală gravă. 

Metoda mea nu vindecă, ea accelerează de 
sute şi mii de ori toate procesele şi dacă omul are 
o orientare corectă, se produce o însănătoşire 
vertiginoasă. În cazul unei atitudini incorecte faţă 
de lume, pot apărea mai multe probleme decât au 
fost până la debutul lucrării. Am văzut asta cu 
ochii mei. Şi când femeia m-a sunat a doua zi, i-am 
explicat: 

— Aţi încercat să vă eliminaţi trufia, dar aţi 
uitat că la baza ei stă dependenţa de idealuri. Iar 
la baza tuturor ataşamentelor dumneavoastră stă 
dorinţa de a iubi omenescul mai mult decât 
divinul, idolatrizarea şi dependenţa faţă de omul 
iubit. Căinţa începe cu aceea că vă adresaţi 
divinului şi-i cereţi iertare că aţi iubit omenescul 
mai mult decât divinul, că sufletul dumneavoastră 
a început să depindă de valorile omeneşti şi nu a 


primit purificarea prin pierderea lor temporară. Îi 


cereţi iertare pentru că neprimind o asemenea 
purificare aţi emis pretenţii faţă de Dumnezeu, 
supărându-vă pe ceilalţi oameni, pe lumea 
înconjurătoare, pe dumneavoastră înşivă, pe 
soarta dumneavoastră, pe forțele supreme. 
Trebuie să începeţi nu de la ultima verigă, ci de la 
prima. Să vă îndepărtați de ceea ce este omenesc 
în dumneavoastră, de al doilea eu. Retrăiţi-vă de 
mai multe ori toată viaţa şi orice umilire a 
valorilor umane acceptaţi-o ca pe o purificare a 
iubirii pentru Dumnezeu, purificare a eului 
dumneavoastră superior, etern. Încercaţi să faceţi 
aşa cum v-am spus. 

Am hotărât să ne sunăm după 2 - 3 zile. 
„Interesant - gândeam eu în acele zile - în 
principiu studiez filosofia dar la viteze foarte mari. 
Dacă modelul meu despre lume este corect, 
femeia se va înzdrăveni şi îşi va recăpăta vederea, 
iar dacă i-am oferit o viziune greşită asupra lumii, 
ea va orbi şi pentru aceasta voi răspunde eu, cel 
mai probabil voi orbi şi eu. Şi ar fi bine dacă 


numai eu, nu şi urmaşii. Doar se pare că: omul se 


roagă şi I se adresează lui Dumnezeu, îi cere 
iertare pentru că i-a supărat şi i-a judecat pe alţii, 
încearcă să-şi învingă trufia, adică toată munca se 
petrece conform tradiţiei creştine şi o mică, 
nesemnificativă schimbare îi permite să se ridice 
nu mai sus de tot omenescul din sine, ci numai 
deasupra unei părţi. Şi urmările sunt catastrofale. 
Pe de altă parte - vitezele cu care lucrez îmi 
permit să „rodez”, să analizez şi să contracarez 
viitoarele greşeli ale omenirii. Iar perioada în care 
intră omenirea este excepţional de responsabilă şi 
fiecare greşeală o va costa scump”. 

După trei zile ne-am sunat. Am aflat că 
vederea i-a revenit şi că totul era în regulă. 
Înseamnă că modelul meu a fost corect şi acum 
această cunoaştere îi va ajuta pe mulţi să-şi 


salveze sănătatea şi viaţa. 


Sunt adesea întrebat dacă oricine poate 
învăţa metoda mea. Răspund că eu însumi sunt 
încă ucenic şi multe nu le înţeleg şi că acest lucru 


este primejdios pentru sănătatea şi viaţa celui 


care va încerca aşa ceva. Metoda mea nu este o 
simplă vizualizare a structurilor ci în primul rând 
o înţelegere şi o explicare a ceea ce am văzut. 

Închipuiţi-vă că aţi fost aruncat de la etajul 
şapte şi, în cădere, v-au pus să rezolvaţi o 
problemă. Dacă o rezolvaţi, aterizarea va fi 
normală. Dacă nu veţi reuşi s-o rezolvaţi, la 
aterizare veţi avea probleme. Să vezi structurile 
biocâmpului este prea puţin. De aceea, cei ce se 
decretează discipoli ai mei fac o cacealma pentru 
profituri materiale. Alţii procedează şi mai simplu. 
Spun că lucrează după metoda lui Lazarev şi dau 
liniştiţi talismane, apă descântată sau nisip etc. 
Există şi multe falsuri ale cărţilor mele. Un tânăr 
m-a înştiinţat că a fost la un „specialist în 
vindecarea karmei” şi i-a plătit 500$ pentru o 
şedinţă. Acela l-a anunţat: 

— Îţi spun cinstit, după o jumătate de oră vei 
muri. Şi l-a lăsat să plece în lume. M-am gândit că 
pentru atâţia bani, pronosticul ar fi putut fi mai 
bun. 


După editarea cărţilor mele, a apărut foarte 


multă literatură relatându-ne despre karmă, ca şi 
mulţi „specialişti în ameliorarea şi modificarea 
karmei”. Dumneavoastră veniţi, plătiţi, sunteţi 
anunţat că aveţi o karmă ceva mai bună şi plecaţi 
mulţumit. Trebuie să reţineţi o chestiune simplă. 
Karma dumneavoastră este caracterul 
dumneavoastră, emoţiile dumneavoastră 
superficiale şi de la nivelul foarte profund al 
interiorului, în cele din urmă, concepţia 
dumneavoastră despre lume. Dacă nu v-aţi 
schimbat lăuntric după o vizită la „specialistul în 
karmă” înseamnă că pur şi simplu aţi avut nişte 


bani de pierdut. Toate acestea sunt falsuri. 


Vreau să vă povestesc despre singurul om cu 
care am încercat să colaborez şi pe care am 
încercat să-l învăţ. 

— Vizualizarea ataşărilor, mi-a spus el este o 
însuşire numai a ta. Şi asta înseamnă că nu este 
vorba deocamdată de ştiinţă. Eu vreau să 
alcătuiesc o metodă de testare a ataşărilor prin 


desene, de exemplu. Ce părere ai de asta? 


Am dat din umeri: 

— Nu ştiu. Încearcă, poate iese ceva. Dacă 
reuşeşti să elaborezi metoda, o vom semna 
împreună. 

„De ce nu - gândeam eu, - doar în psihologie 
se practică testarea." Mi-au plăcut testele 
americane. Îmi amintesc cum mi se spunea la New 
York: 

— Desenează o casă - şi apoi mi se explica: 

— Asta reprezintă relaţia ta cu religia. Când 
casa este mică, relaţia ta cu religia este relaxată, 
când casa este mare dependenţa este crescută. 

Sau alt test. Imaginează-ţi că eşti în pădure 
între copaci. Stabileşte-ţi locul. Te afli în desiş sau 
în rarişte? Ei bine, copacii sunt oamenii şi locul în 
care te găseşti, reprezintă atitudinea ta faţă de ei. 
Într-adevăr de ce să nu alcătuim un sistem din 
desene prin care să se pună în evidenţă la copiii 
de vârstă mică ataşările, iar părinţii vor putea prin 
rugăciune să le elimine. Copii vor fi fericiţi şi 
sănătoşi, gândeam eu. 


După câteva luni m-am întâlnit cu colegul- 


ucenic - treaba a pornit, mi-a spus el. Am început 
să stabilesc precis ataşările copiilor prin desenele 
lor şi am ajutat mulţi părinţi să le îndepărteze prin 
rugăciuni şi să amelioreze starea copiilor. 

Zâmbea: 

— Acum pot să vindec la fel de bine ca tine. 
Putem să scriem lucrări în colaborare. 

— Ştii, - i-am spus eu - tocmai a început să 
mi se schimbe atitudinea faţă de acest lucru. 

Să micşorezi dependenţa faţă de ceva, este 
bine. Se poate îmbunătăţi destinul, poate trece 
boala, dar pe urmă poate să apară alta, după ea 
încă una şi aşa, oricâte. Simt că aici este o 
fundătură. Voi încerca să merg mai departe şi să 
găsesc ceva nou. 

— Dar copiii bolnavi se vindecă dacă părinţii 
ştiu care este ataşarea - a spus el. 

— Da, se însănătoşesc - am oftat eu. 

— Atunci cum rămâne? Să le refuzăm copiilor 
ajutorul? 

— Înţelegi, medicul tratează un organ - am 


început eu - şi se îmbolnăveşte altul. Înainte boala 


se târa de la un organ la altul în 10 - 20 de ani. 
Acum îi trebuie doar câteva luni. I se taie femeii 
anexele, i se îndepărtează un chist de pe ovare, 
vine după trei luni la doctor iar acolo se dovedeşte 
că situaţia e neschimbată, de parcă nici n-ar fi fost 
operată. Există o filosofie a corpului şi una a 
câmpului. Trupul este un organism unitar ce 
trebuie tratat în totalitatea lui. La fel biocâmpul 
este un organism unitar. Se pare că aici trebuie 
măsuri radicale. 

— Dar există cardiologi, urologi care îi 
vindecă pe oameni. Şi acesta-i fundamentul 
întregii medicini moderne. 

— Medicina este una, iar bioenergetica alta. 

Desigur, nu şi-a întrerupt încercările de a 
testa şi vindeca. Din respect pentru memoria lui 
voi fi mai precis. Un asemenea dialog nu a existat 
în realitate. Au fost câteva fraze, situaţii şi 
imaginea generală pe care a redat-o dialogul 
închipuit acum de mine şi citit de dumneavoastră. 
Eu îi spuneam că, abstracţie făcând de simplitatea 


exterioară, la pătrunderea în structurile subtile ale 


omului pot apărea situaţii imprevizibile. Este 
necesară o vizualizare directă a biocâmpului şi o 
permanentă interpretare filosofică a ceea ce se 
petrece. Metoda mea s-a născut în primul rând ca 
un sistem de autoapărare. Fără un control 
permanent asupra sinelui, asupra propriilor 
structuri de câmp, situaţia poate scăpa de sub 
control. El a plecat singur pe un drum. După un an 
i s-a descoperit un cancer la plămâni. Apropiaţii 
lui au insistat să mă caute. 

— Ştiu de ce sunt ataşat, îmi spunea 
bolnavul. 

După două luni a murit. Lucra la fel ca un 
medic ce tratează corect un anume organ. Dar 
dacă demersul pragmatic faţă de trup este 
admisibil, în raport cu sufletul, acesta s-a dovedit 
a fi de nepermis. 

Am văzut încă o dată cât de responsabilă şi 
riscantă este pătrunderea în profunzimea 
sufletului omenesc. De aceea mă pregătesc atât de 
îndelung pentru scrierea fiecărei cărţi, neţinând 


seama de falsurile apārute. 


Informaţia crudă, neprelucrată poate fi 
periculoasă pentru cititor. De aceea fiecare text 
trece printr-o dublă redactare: întâi energo- 
informațională şi apoi obişnuită. Deşi se întâmplă 
şi nostimade. Aseară eram la baia de aburi şi un 
cunoscut de-al meu, care citise de curând a patra 
mea carte, a observat răutăcios: 

— Solzii de la peşte nu-i mănânci, dar pe alţii 
îi pui. 

Am făcut ochii mari. 

— Dar ce, sunt nebun oare, ca să le cer 
oamenilor aşa ceva? 

— Dar tu singur ai scris în a patra carte: 
„Trebuie mâncat peştele cu solzi”. 

Treptat am înţeles despre ce era vorba. 
Peştele fără solzi este nisetrul, mreana, tiparul. 
Peştele cu solzi - bibanul, crapul, plătica. 

— Am avut în vedere că trebuie mâncat 
peştele care are solzi. 

Zâmbea. 

— Slavă Domnului, eu chiar am crezut că 


trebuie să mănânc solzi. 


O dată, o femeie însărcinată m-a întrebat: 

— Aţi spus că este interzis consumul de 
carne în a cincea lună de sarcină. N-am mâncat şi 
acum am o carenţă de fier. 

— Înţelegeţi - i-am răspuns - nu se poate să 
luaţi orice informaţie ca fiind invariabilă. lată, s-au 
făcut experimente pe animale. Dacă în prima fază 
a gestaţiei animalul era înfometat, progenitura era 
mai puternică şi mai viabilă. De ce? Pentru că 
dependenţa de lumea înconjurătoare cu valorile ei 
se realizează prin trup. Dacă nivelul exterior este 
limitat, se intensifică cel interior. Acelaşi lucru se 
petrece şi cu omul. 

În luna a cincea de sarcină, cu cât femeia se 
detaşează de toate problemele, cu atât depinde 
mai puţin de alimentaţie (iar cea cu carne, cu 
delicatese intensifică ataşamentul faţă de lume) şi 
efectul asupra ei şi asupra copilului este mai bun. 
Dar în acelaşi timp intuiţia şi dorinţa femeii sunt 
mai importante decât orice regulă. Dacă în orice 
perioadă a gravidităţii aţi dorit şi carne atunci 


mâncaţi, se permite. Astăzi, pacienţilor le spun în 


felul următor: 

— Sistemul de priorităţi pentru bărbat şi 
femeie este următorul: 

Pentru bărbat - întâi iubirea faţă de 
Dumnezeu, apoi spiritualitatea, apoi partea 
materială. Pentru femeie - întâi iubirea faţă de 
Dumnezeu, apoi partea materială, apoi cea 
spirituală, adică trebuie să fie un echilibru, o 
împărţire a muncii. Dacă bărbatul filosofează, se 
concentrează asupra gândirii şi spiritualitatea este 
pentru el cu mult mai importantă decât 
materialitatea, încă nu este chiar aşa de periculos, 
dar dacă acelaşi lucru îl face femeia lui, echilibrul 
se strică brusc. În măsura în care bărbatul trăieşte 
din rațiune, femeia trebuie să trăiască din 
sentiment. Atunci şi căsnicia va fi armonioasă şi 
sănătatea, cariera şi soarta bărbatului vor fi 
normale. Dacă femeia este o vegetariană convinsă, 
îi poate creşte mult orientarea spre spiritualitate 
şi poate cauza mari probleme soţului. Nici din 
mâncare nu este admisibil să-ţi faci un idol, oricât 


ar fi ea de corectă, adică vreau să spun încă o dată 


adresându-mă cititorilor: orice schemă rigidă, 
raţională, orice direcţionare prin mental nu poate 
fi vreodată sigură. Trebuie să vă orientaţi spre 
sentimentul de dragoste din sufletul 
dumneavoastră. El vă va spune care este dorinţa 
şi gândul corect. Şi cu cât îl aveţi mai mult în 
suflet, cu atât sentimentele şi gândurile 
dumneavoastră vor reflecta situația reală şi vă vor 


indica drumul cel bun. 


Din ce cauză se dezlipeşte retina? 


Voi porni de la acele cazuri cu care are 
tangenţă. Cel mai adesea din cauza agresivităţii, 
al cărei motiv este gelozia. Femeia poate, de 
exemplu, să nu aibă ieşiri violente de ură, 
supărare pe bărbat, dar nemulţumirea şi iritarea 
pot dura ani de zile. Cu cât omul are un caracter 
mai rigid, cu atât mai ascuns, mai profund 


pătrunde agresivitatea în subconştient şi devine 


mai periculoasă. Şi dacă de la părinţi sau din 
vieţile anterioare s-a moştenit un fond de 
nemulţumire, mai devreme sau mai târziu se 
produce explozia. Cu cât este mai dur caracterul 
omului şi reacţia la o situaţie neplăcută, cu atât 
manifestarea bolilor va fi mai gravă. Caracterul 
nostru profund este identic cu caracterul 
afecțiunii. Nemulțumirea permanentă faţă de 
lumea întreagă şi propria soartă poate genera 
afecţiuni cronice grave, incurabile. 

Cum poţi să apreciezi cât de puternică a fost 
reacţia faţă de un om sau altul? Răspunsul este 
simplu - dacă aţi decis că omul este un ticălos şi 
un netrebnic de o sută de procente şi aţi purtat 
multă vreme această evaluare cu dumneavoastră, 
agresivitatea dumneavoastră este de o sută de 
procente. Dacă însă aţi reuşit să-l aprobaţi 20%, 
agresivitatea dumneavoastră este de 80%. Dacă 
vedeţi în toate voinţa divină, iubiţi în fiecare om 
pe Dumnezeu şi apoi eul lui omenesc, dacă lumea 
înconjurătoare şi pe fiecare om îl iubiţi ca pe 


copilul dumneavoastră, adică îl puteţi pedepsi, 


certa, dacă acesta nu vă influenţează iubirea, 
atunci supărându-vă pe om, certându-vă cu el, 
pedepsindu-l o veţi face superficial. Agresivitatea 
subconştientă va rămâne la zero. Sinceritatea 
sentimentelor ajută la purificarea sufletului. Nu 
este permis să  ascundeţi în suflet ura, 
compătimirea, supărarea. Fiecare secundă a vieţii 
noastre o  fructificăm, prin comportamentul 
nostru, fie ca agresivitate, fie ca iubire. Cale de 
mijloc nu există. Dacă ne jenăm de sentimentul 
iubirii, ne jenăm să ne manifestăm bunătatea, 
atunci începem să acţionăm nu prin iubire, ci prin 
forţă, comportamentul nostru devine agresiv şi la 
exterior şi în interior. 

Nu este suficient să evităm agresivitatea, 
trebuie să ne educăm emoţiile în aşa fel încât să 
nu existe agresivitate interioară. Şi atunci vom 
vedea în fiecare om o posibilitate de a ne 
manifesta iubirea şi bunătatea. Figurat vorbind: 
toată viaţa noastră este un antrenament pentru 
acumularea iubirii. Şi dacă ne străduim să o 


folosim în alte scopuri, ea se rupe. Fondul de ură 


şi supărare se dezvoltă şi se transformă în 
program de autodistrugere. La început apariţia lui 
poate lua forma unor permanente dureri de cap, a 
slăbiciunii generale, hemoragiilor nazale, 
problemelor de vedere şi auz, inflamării 
rinofaringiene, a distrugerii dentiţiei. Apoi totul se 
lasă în jos şi când ajunge la prima chakră, 
programul se poate realiza într-o variantă mult 
mai dură. Perturbarea funcţiilor trece în deformări 
organice. 

Dacă am dat o interpretare severă 
comportamentului altui om, dacă la invidie s-a 
adăugat disprețul, dacă în caracter avem vanitate 
şi cruzime, blocajul produs de programul de 
autodistrugere se va manifesta mai degrabă ca 
rupere a retinei sau orbire, sau un grav 


traumatism cranian. 


Am lăsat în urmă două divorţuri şi patru 


ani de singurătate. Are sens să stabilesc o 


relaţie cu vreo femeie? Am anulat pretenţiile 
atât față de prima, cât şi față de a doua 


nevastă. 


Sens are, dar nu v-aţi pus în ordine complet. 
Înainte, dependenţa de relaţii era de 3 - 4 ori mai 
mare decât nivelul critic, de idealuri la fel. În 
acest interval s-au produs schimbări. Dependenţa 
de relaţii a revenit la normal, adică constituie 10- 
20 % din cea critică, dar dependenţa de idealuri 
este ca şi înainte de câteva ori mai mare decât 
nivelul critic. De ce? în primul rând nu este 
eliminată  insatisfacţia faţă de dumneavoastră 
înşivă şi soarta dumneavoastră, adică trebuie să 
îndepărtați prin rugăciune agresivitatea 
anterioară faţă de iubire, în toate formele, nu doar 
în relaţia cu ceilalţi dar şi faţă de dumneavoastră. 

Să mergem mai departe. Aţi eliminat 
pretenţiile dar concepţia despre lume, în esenţă, 
nu s-a modificat. 

Ca şi înainte, trăiţi din idealuri, nu din 


dragoste. Şi când femeia se va comporta altfel 


decât v-aţi aşteptat, nemulţumirea poate izbucni 
fără voia dumneavoastră. Încercaţi să înţelegeţi şi 
să simţiţi următoarele: 

Orice om şi mai ales femeia iubită se 
comportă în relaţia cu dumneavoastră altfel decât 
doriţi, nu aşa cum vă comportaţi dumneavoastră 
cu ea, nu aşa cum o cere morala şi simţul etic. În 
primul rând, femeia se va comporta cum a hotărât 
Dumnezeu şi aici pretenţia şi controlul asupra 
situaţiei sunt nerezonabile. Cu cât este mai multă 
„murdărie” în suflet, cu atât mai mare trebuie să 
fie supărarea provocată de femeie. 

În măsura în care concepţia dumneavoastră 
despre lume este greşită şi ea s-a depus în 
caracterul dumneavoastră, încercările de a vă 
pune în armonie cu lumea vor fi mai drastice. Pe 
cât veţi fi de pregătit, din timp, să acceptaţi orice 
durere, conservând sentimentul iubirii, neemiţând 
pretenţii, pe atât de bune vor fi relaţiile 
dumneavoastră cu lumea din jur. Pe cât veţi 
renunţa la a controla situaţia, pe atât se va 


îmbunătăţi ea. Învăţaţi să iubiţi ceea ce nu vă 


place. 

Omul celălalt are dreptul de a nu vă semăna, 
de a avea caracterul lui, soarta lui. Agresivitatea 
se naşte în urma unei concepţii greşite despre 
lume. 

Retrăiţi de multe ori propria viaţă sau 
schimbaţi unghiul de vedere asupra tuturor 
evenimentelor care s-au întâmplat, dar nu cu unul 
omenesc ci cu cel divin, atunci şi viitorul se va 


schimba. 


Nu reușesc deloc: 

1) să scap de teama pentru copil: 
2) să scap de singurătate; 

3) să câştig destui bani. 


Unde este cauza? 


Adesea, teama pentru copil apare când 
lucrurile merg prost iar mama simte acest lucru. 


Copilul într-adevăr nu este în ordine. Nivelul 


trufiei este uriaş. În mare măsură datorită mamei, 
adică datorită dumneavoastră.  Agresivitatea 
dumneavoastră subconştientă în raport cu bărbaţii 
este de 340 de unităţi. Cramponarea de aptitudini 
cca. 350, adică de 3 ori mai mare decât cea 
critică. Dependenţa de idealuri este de asemeni 
ridicată. Când aţi fost tratată prin înjosire, 
supărare,  neşanse, nu aţi putut accepta. 
Acumularea de agresivitate s-a transmis copilului 
şi s-a dezvoltat în el ca un program de 
autodistrugere. Teama ruinează: mai bine să-l 
ajutaţi pe copil să-şi revizuiască atitudinea faţă de 
viaţă şi evenimentele de până la naştere şi până la 
concepţie. Mai bine încercaţi să vă modificaţi 
caracterul şi concepţia despre lume, adică trebuie 
nu să vă temeti pentru copil, ci să-l salvaţi. 

În ce priveşte singurătatea. Agresivitatea 
dumneavoastră subconştientă faţă de bărbaţi este 
o dată şi jumătate mai mare decât cea mortală. 
Dacă un bărbat va fi mereu în prezenţa 
dumneavoastră, se va îmbolnăvi sau va muri. Dacă 


interiorul lui se va dovedi plin de bunătate, boala 


şi moartea vă vor atinge pe dumneavoastră, sau 
pe copilul dumneavoastră. De aceea sunteţi 
singură. 

Insuficienţa banilor este o înjosire a trufiei 
dumneavoastră. Acest lucru îl purifică pe copilul 
dumneavoastră. Dacă veţi câştiga mulţi bani, 
puteţi avea probleme de sănătate dumneavoastră 
sau copilul dumneavoastră. Dacă veţi reuşi să vă 
schimbaţi, şi dumneavoastră, şi copilului vi se va 


permite să aveţi şi sănătate şi bani. 


De câţiva ani am dureri în coloana 
vertebrală. Care este diagnosticul meu? Ce să 


fac? 


Durerea în coloana vertebrală este de regulă 
supărarea pe omul apropiat, pe sine, pe soartă. 
Dacă amploarea supărărilor este mare, poate să 
apară o deformare a coloanei, să se întâmple o 


fractură a coloanei, să se formeze o cocoaşă. 


Deosebit de periculos este să vă supăraţi pe 
soartă, aşa încât va trebui să vă rugaţi pentru 
dumneavoastră şi pentru întregul neam ca să fie 
îndepărtate supărările, nemulţumirile de sine, de 
situaţie şi soartă. Omul apropiat, îndrăgit, este dat 
de soartă şi Dumnezeu, iar supărările mari la 
adresa lui sunt, simultan, supărări pe soartă şi 
Dumnezeu. Aşa încât prin rugăciune şi căinţă se 
poate cere eliminarea din sufletul dumneavoastră 
şi din sufletul urmaşilor dumneavoastră a 
supărărilor nu doar la adresa celor apropiaţi, dar 


şi la adresa sorții. 


Ce se poate face când s-a instalat o lene, 
o indiferenţă absoluta faţă de orice? Cum să 


scap de lăcomie? 


Oricât ar fi de ciudat, tot ceea ce aţi 
enumerat este rezultatul unui bun echilibru. De la 


părinţi aţi moştenit o dependenţă crescută faţă de 


aptitudini, intelect şi idealuri. Şi în conformitate 
cu ele, un orgoliu nepotolit, o foarte puternică 
nemulţumire faţă de lumea înconjurătoare şi faţă 
de sine. Cu cât vă veţi dezvolta aptitudinile, veţi 
intensifica dorinţele omeneşti, cu atât va creşte 
nivelul de agresivitate şi se va întări programul de 
autodistrugere. Prin dorinţe ne legăm de valorile 
omeneşti. Absența dorințelor, lenea, micşorează 
dependenţa. 

Apetitul exagerat opreşte programul de 
autodistrugere. În plan subtil sexul şi mâncarea 
arată la fel, şi dacă iubirea nu este destulă, 
tendinţa exagerată pentru sexualitate şi mâncare 
compensează într-o oarecare măsură situaţia 
primejdioasă. 

Are sens, în primul rând, să lucraţi asupra 
concepţiei despre lume şi a caracterului. Trebuie 
să acceptaţi toate neşansele anterioare, falimentul 
situaţiilor de până acum ca pe un medicament. 
Trebuie să învăţaţi să cedaţi şi să aparţineţi de 
ceva. Puteţi în afară de rugăciune să vă ocupați cu 


autosugestie. Să repetaţi, de pildă: „Nu eu 


controlez situaţia, totul se petrece conform Voinţei 
Supreme, eu renunţ la controlul asupra situaţiei, 
Doamne, în toate este voia Ta. Puteţi să repetaţi 
mecanic dimineaţa după trezire şi seara înainte de 
somn: „Doamne, voia Ta o văd în toate. Nu regret 
nimic, nu mă tem de nimic. Primesc totul ca fiind 
dat de Tine”. 

În măsura în care omul ştie să se detaşeze de 
situaţie, îi este mai uşor să învingă dependenţa de 
aptitudini, intelect, de valorile spirituale 
superioare. Prin urmare, antrenamentele regulate, 
de relaxare totală a muşchilor şi a minții sunt 
foarte utile, încordarea mentală provoacă o 
încordare musculară. De aceea relaxarea totală, 
masajul, hidroterapia, baia de aburi, exercițiile 
fizice periodice şi culturismul, renunțarea la 
mâncare, constituie un fond favorabil pentru o mai 
uşoară schimbare a caracterului şi a concepţiei 
despre lume. Când sunteţi fizic şi spiritual detaşat 
de orice, când trecând de mai multe ori prin toată 
viaţa aţi eliminat agresivitatea în raport cu 


iubirea, atunci rugăciunea devine mai eficientă şi 


mutarea principalului punct de sprijin de pe 
omenesc pe divin se petrece mai repede şi mai 


puţin dureros. 


Am 52 de ani. O menopauză ce se 
prelungeşte pe al nouălea an. Excitaţie a 
sistemului nervos. În sânge, periodic, VSH 
până la 65. Care sunt recomandările 


dumneavoastră? 


Să vedem cum au stat lucrurile până la 
menopauză. 

Agresivitatea subconştientă în raport cu 
bărbaţii era de 220 - 230 de unităţi. Dependenţa 


crescută faţă de aptitudini, intelect şi idealuri, 


adică trufie. Inacceptarea situaţiilor 
traumatizante. 
Acum agresivitatea  subconştientă - 20 


unităţi. Dependenţa de aptitudini, intelect şi 


idealuri a scăzut drastic. De aceea concluzia este 


simplă. Menopauza este starea de trecere de la 
maturitate la bătrâneţe. Starea de bătrâneţe este 
aceea în care dependenţa de valorile umane scade 
brusc. Dar nu prin manifestări exterioare (boli, 
traumatisme, necazuri) ci interioare: diminuarea 
dorințelor, a activităţii conştiinţei, îngustarea 
posibilităţilor. Din cauza faptului că acest proces 
decurge din interior, bătrâneţea nu este privită ca 
boală şi nenorocire, procesul de reducere a 
omenescului şi detaşarea de el este resimţit ca o 
treaptă dinspre omenesc spre divin. Pe cât de uşor 
se înscrie omul în regimul Divin şi-l acceptă, pe 
atât de încet şi liniştit se produce stingerea 
omenescului. Bătrâneţea este pregătirea pentru 
viitoarea viaţă. Cu cât omul, benevol, depune 
eforturi pentru depăşirea şi eliberarea 
omenescului din sine, cu atât amploarea pregătirii 
forţate (constrângerea) este mai mică. 

Spre deosebire de bătrâneţe, trecerea dintr-o 
stare în alta se resimte destul de dureros. Cu cât 
dependenţa omului de valorile umane este mai 


puternică şi agresivitatea legată de ea se 


acumulează în suflet, cu atât mai dureroasă este o 
astfel de trecere. Prin urmare la fel ca omul 
bolnav care-şi schimbă caracterul şi concepţia 
despre lume însănătoşindu-se, trebuie să vă 
schimbaţi şi dumneavoastră. 

Menopauza este o situaţie la fel de 
traumatizantă ca şi durerea,  neplăcerea, 
supărarea sau trădarea. În măsura în care nu 
vrem să acceptăm durerea ea ni se dă şi mai 
multă. 

Încă un fapt interesant. 

Oamenii de ştiinţă au făcut cercetări 
incitante. Reiese că menopauza începe la femei nu 
ca un proces lin de diminuare a funcţiilor 
endocrine. S-a dovedit că înainte de climacterium 
(menopauză) ovarele femeii au o activitate 
maximă. Acest fapt răstoarnă reprezentările 
noastre despre mecanismul, bătrâneţii. 

Se poate trage următoarea concluzie. 

Bătrâneţea nu este o acumulare lentă de 
accidente genetice şi nici o uzură treptată a 


tuturor resurselor organismului. Este dimpotrivă, 


un blocaj al activităţii în creştere a organismului şi 
legat de aceasta al amplificării dependenţei de 
valorile umane. Prin urmare, cu cât omul este mai 
bun lăuntric cu atât va îmbătrâni mai încet. Cu cât 
omul îşi învinge mai uşor stresul (iar stresul este 
despărţirea de valorile omeneşti) cu atât procesul 
de îmbătrânire se va desfăşura mai lent. 

Rezultă că  întinerirea organismului este 
posibilă printr-o periodică anulare a dependenţei 
de tot ceea ce ne leagă. Ne legăm de această lume 
prin conştiinţă, relații, vorbire, respirație, 
alimentaţie, momente de intimitate sexuală, şi prin 
metabolism, de când cu celelalte. 

Realizând detaşarea periodică, nu doar de 
funcţiile exterioare, dar şi de cele interioare, nu 
doar de obiectele ataşamentului, dar şi de 
dorinţele şi sentimentele înseşi, yoghinii au reuşit 
să obţină modificări comparabile cu cele 
provocate de bătrâneţe. Şi dacă viteza de 
diminuare a dependenţei de orice omenesc 


întrecea viteza de îmbătrânire, se producea 


1 exprimare confuză în original. 


întinerirea. Acest mecanism lucrează în fiecare 
dintre noi. De obicei, acest proces nu este de 


durată, de aceea nu constatăm modificări reale. 


Durerile de cap sunt de natură 


migrenică. Care-i cauza? 


Anulaţi-vă pretenţiile faţă de bărbaţi. 


Îmi iubesc soţul, dar câteodată apare 
dorinţa de intimitate cu un alt bărbat. 


Trebuie să mă lupt cu acest sentiment? 


Dependenţa faţă de toate valorile omeneşti 
începe atunci când în omul iubit omenescul 
întunecă divinul, adică importanţa învelişului fizic 
al eului omenesc este prioritară. Atunci devine 


imposibil de acceptat umilirea omenescului în cel 


pe care îl îndrăgim sau în noi înşine. Întrucât 
punctul de sprijin se mută pe omenesc, noi nu 
putem primi destabilizarea lui şi apare 
agresivitatea. Şi fie că renunțăm de bunăvoie la 
nişte valori umane, fie suntem constrânşi să o 
facem. 

Ivirea atracției sexuale faţă de alt bărbat 
micşorează atenția permanentă faţă de soţ şi în 
felul acesta descreşte dependenţa de el şi de 
iubirea pentru el, adică în acest sentiment, mai 
degrabă în trezirea lui, se ascunde mecanismul de 
protecţie şi de aceea nu este voie să-l inhibaţi. 
Într-o situaţie obişnuită, cu cât vă veţi iubi mai 
puternic soţul, cu atât mai repede se va ivi o 
atracţie sexuală pentru alţi bărbaţi. 

Dacă veţi reprima acest sentiment, se poate 
intensifica agresivitatea subconştientă faţă de 
propriul soţ, fiindcă dependenţa va creşte, ceea ce 
poate duce la îmbolnăvirea şi declanşarea unor 
probleme grave la soţ. 

Prin urmare, nu se admite înfrânarea 


interesului pentru alţi bărbaţi. Dar nici să-l 


stimulaţi nu este cazul. Dacă veţi susţine în 
totalitate acest sentiment, adulterul frecvent 
poate duce la distrugerea structurilor spirituale 
subtile ce se formează în mod constant ca rezultat 
al relaţiei dintre doi oameni care se iubesc şi, în 
final, distruge familia însăşi. În primul caz linia 
comportamentală duce la oprimarea divinului. În 
al doilea, la dezintegrarea omenescului. 

De aceea nu este permis nici să vă luptaţi cu 
acest sentiment dar nici să-l toleraţi nu merită. 
Rezolvarea principială a respectivei probleme 
constă în altceva. Forţa orientării spre alt bărbat 
este determinată de dependenţa dumneavoastră 
interioară faţă de iubirea pentru soţ. Prin urmare 
cu cât veţi pune mai multă bunătate în relaţia cu 
alţi oameni, fireşte şi cu soţul dumneavoastră, cu 
atât dependenţa va fi mai mică. 

În măsura în care veţi învăţa să vă iubiţi soţul 
cu toate neajunsurile lui, să-l iertaţi, să nu-i 
purtaţi resentimente şi vă veţi strădui ca 
sentimentul iubirii din sufletul dumneavoastră să 


nu depindă de nimic, orientarea către alţi bărbaţi 


va fi mai mică şi relaţia cu propriul soţ mai 


armonioasă. 


Mama mea a murit la 58 de ani de 
cancer, tata la 35 de ani s-a împuşcat. Toate 
femeile din neamul nostru mor de cancer, 
bărbaţii sfârşesc tragic. Soţul meu a decedat 
într-un accident de maşină. Eu am o 


afecţiune a glandei tiroide. Am 34 de ani. 


Înainte aş fi spus că purtaţi în 
dumneavoastră un blestem din a cincea generaţie 
pe linie feminină. Acum, spun că aveţi în 
dumneavoastră o concepţie greşită despre lume a 
cărei iniţiatoare este stră-străbunica 
dumneavoastră. Această greşită concepţie despre 
lume a fost consolidată de o imensă agresivitate în 
raport cu iubirea. Ea s-a putut manifesta printr-un 
gest sau pur şi simplu printr-un efort de voinţă 


pentru renegarea iubirii. 


Care este cauza unor astfel de blesteme - 
programe ce distrug adesea multe generaţii? 
Mecanismul este simplu. Problema constă în 
aceea că posibilităţile noastre de a ierta, de a nu 
compătimi şi de a nu judeca, în medie, nu sunt 
mari. Ele sunt condiţionate de caracterul nostru, 
de educaţie, de viziunea asupra lumii. Din toate 
acestea se constituie capacitatea de a suporta 
durerea când pierdem valori umane şi de a păstra 
iubirea. Dacă ni se oferă o iubire de aceleaşi 
dimensiuni cu capacitatea noastră de a ierta şi 
accepta, suntem sănătoşi şi fericiţi, la fel şi 
urmaşii noştri. Dar dacă sentimentul iubirii faţă de 
alt om este de câteva ori mai mare decât 
posibilităţile noastre, atunci trebuie să mărim de 
câteva ori şi iubirea divinului. Dar adesea ne 
dovedim a nu fi în stare. Nu înţelegem un adevăr 
elementar. În măsura în care am primit fericire 
omenească, în aceeaşi măsură trebuie s-o pierdem 
şi trebuie să fim gata să primim o asemenea 
pierdere, în fiecare secundă. Pe cât de mare este 


dimensiunea sentimentului iubirii resimţit pentru 


un alt om, pe atât el trebuie insultat şi umilit. Şi 
dacă omul nu poate accepta înjosirea acestui 
sentiment, conservând iubirea pentru Dumnezeu, 
vor fi înjosite toate verigile următoare din om şi 
din urmaşii lui, adică se vor înjosi soarta, 
caracterul, sănătatea omului. 

Agresivitatea dumneavoastră subconştientă 
în raport cu bărbaţii este de aproape 900 unităţi şi 
ea se realizează independent de voinţa 
dumneavoastră. Teama de a-l pierde pe omul iubit, 
dacă este permanentă, devine agresivitate în 
raport cu el. Bunica dumneavoastră, la a patra 
generaţie, a trăit o imensă iubire şi nu a putut să 
suporte înjosirea ei, urându-l pe omul prin care i-a 
fost dată purificarea şi s-a urât pe sine însăşi. Ea a 
ucis iubirea din sufletul bărbatului şi iubirea din 
propriul suflet. Femeile din neamul 
dumneavoastră au tendinţa de a-l idolatriza pe 
omul îndrăgit, apoi de a-l urî, apoi de a se uri pe 
sine. Cu cât agresivitatea în raport cu bărbatul se 
găseşte mai adânc, cu atât moare el mai repede 


iar agresivitatea în raport cu sine duce la afecţiuni 


oncologice. Dumnezeu este iubire, omul este 
conştiinţă. Dumnezeu dirijează lumea, adică lumea 
este condusă de iubire. Pentru ca femeia să nască 
un copil sănătos ea trebuie să-şi conducă bărbatul 
prin iubire, dar dacă omenescul întunecă divinul, 
principala  direcţionare se realizează prin 
conştiinţă. Şi tot mai activ se conectează aspectul 
de forța adică se intensifică, nu controlul exterior, 
ci cel interior. Pe cât nivelul exterior al controlului 
îi este indispensabil omului pentru evoluţia lui, pe 
atât este de periculos cel interior. Celula nu poate 
dirija organismul. 

Întrucât glanda tiroidă este legată de 
controlul asupra situației, o incorectă atitudine 
faţă de lume, generând tensiuni suplimentare, 
„loveşte” glanda tiroidă şi prin ea se răspândeşte 
asupra celorlalte glande. Frecventele angine la 
copii, de exemplu, indică un control subconștient 
mărit asupra situaţiei şi, ca urmare, provoacă un 
traumatism amplificat, nemulţumirea faţă de 
soartă şi situaţie. 


În primul rând, trebuie să receptaţi jignirea 


iubirii omeneşti ca pe o purificare a divinului. Cu 
cât veţi fi mai pregătită să menţineţi iubirea faţă 
de om, indiferent cum acesta ar jigni şi umili 
iubirea dumneavoastră, cu atât veţi iubi în el 
divinul mai mult decât omenescul. Cereţi ca de pe 
neamul dumneavoastră să fie înlăturată ca un 
blestem, dorinţa de a-l venera pe omul iubit. 
Amintiţi-vă de toată viaţa şi prin căinţă eliberaţi-vă 
de supărările şi nemulţumirea faţă de bărbaţi. 
Orice ar face bărbatul iubit, el nu este vinovat. Cu 
cât mai multă dragoste le trebuie copiilor 
dumneavoastră pentru a fi sănătoşi şi fericiţi, cu 
atât în dumneavoastră va fi înjosit tot ce este 
omenesc. Pe cât v-a supărat omul iubit, pe atât vă 
este acordată posibilitatea de a-i salva şi a-i face 
fericiţi pe urmaşii dumneavoastră. 

Este important un lucru. Nu ne rugăm pentru 
a cere ceva, ci pentru ca prin rugăciune şi 


orientare spre Dumnezeu să ne schimbăm. 


Vă implor, ajutaţi-mă! Fiul meu suferă 
de un an fără întrerupere de bronșită şi 
pneumonie. Medicamentele nu-i ajută. Care 


este cauza bolii lui? 


Agresivitatea subconştientă a băieţelului este 
de 410 unităţi. Este foarte mult. Are o permanentă 
supărare subconştientă pe sine, pe soartă, pe 
lumea înconjurătoare. Dependenţa de aptitudini, 
intelect, idealuri este de câteva ori mai înaltă 
decât nivelul periculos. Cauza o constituie 
permanentele supărări ale mamei şi bunicii. 
Trebuia să acceptaţi înjosirea trufiei 
dumneavoastră cu vreo 70 de procente. Aţi primit- 
o în proporţie de 10 - 15%. Toate supărările şi 
nemulţumirile pe care n-aţi ştiut să le iertaţi şi să 
le eliminaţi s-au aruncat asupra fiului. Situaţia 
care trebuie să apară peste câţiva ani are loc 
deocamdată în plan subtil şi fiul dumneavoastră de 
pe acum nu o acceptă. Această inacceptare este 
frânată prin boală. În copii se amplifică de câteva 


ori şi meritele şi neajunsurile noastre. Cu 


deosebire în câteva perioade determinate: cu 3 - 4 
ani înainte de naştere şi cu câteva luni înainte de 
concepere. În aceste perioade supărările noastre 
se pot amplifica în copii nu de 2 - 3 ori, ci de 
câteva zeci de ori. 

lar aceste intervale trebuie retrâite nu doar 
acceptând prin căinţă supărările şi cerând ca ele 
să plece din sufletele urmaşilor; trebuie scoasă 
complet din funcţiune logica omenească şi retrăită 
viaţa după logica divinului, iertându-i pe toţi şi 
acceptându-le pe toate. Renunţaţi la sentimentul 
propriei importanţe şi identificaţi-vă propriul eu 
nu cu principiile, nu cu aptitudinile, nu cu 
demnitatea, ci cu iubirea. Atunci şi fiului îi va fi 


mai uşor. 


De curând la întreprindere ne-a murit 
directorul, iar acum, foarte frecvent, de 
geamurile clădirii se izbesc şi uneori mor, 


păsările. Este acesta un semn de sus? 


Da, este. Directorul dumneavoastră a fost 
foarte puternic concentrat asupra intelectului, 
aptitudinilor, controlului asupra situațiilor. 
Acestea au devenit pentru el unicul scop. 
Orientarea  subconştientă a conducătorului a 
început să se transmită colaboratorilor şi să le 
amenințe viaţa şi sănătatea. De aceea directorul a 
murit. Dar dizarmonia a rămas în colaboratorii 
firmei. Dacă ar fi să diagnosticăm colectivul ca pe 
un organism unitar, s-ar putea spune că 
dependenţa de aptitudini şi intelect depăşeşte de 
cinci ori nivelul critic. În asemenea colective se 
întâmplă adesea nenorociri; dacă un astfel de grup 
zboară cu avionul se poate întâmpla un accident 
aviatic fiindcă starea oamenilor influenţează 
lumea din jur. Şi la păsări se poate întâlni o 
dependenţă crescută faţă de aptitudini şi controlul 
situaţiei. Atunci simţul orientării se pierde şi ele 
confundă suprafaţa geamului cu spaţiul. Cele ce 
se aseamănă se atrag. Aşa că ar trebui ca fiecare 


angajat al firmei să lucreze asupra sa şi să elimine 


orice pretenţie cât de mică faţă de directorul 
defunct. Cu cât ne supărăm mai tare pe un om cu 
atâta mai puternic preluăm „murdăria” lui 
karmică. 

Mai există un mecanism. 

O dată mi s-a adresat o femeie cu o problemă 
neobişnuită. 

— Scuzaţi-mă, dar de câteva luni nu mi se 
opreşte menstruaţia. Nu ajută niciun fel de 
medicament, eu nu înţeleg nimic. Îmi vine să 
înnebunesc! 

— V-a murit cineva dintre apropiaţi sau 
cunoscuţi cu câteva luni în urmă? - am întrebat 
eu. 

— Da, a murit şeful meu. 

— V-aţi supărat pe el? 

— Da, au fost şi supărări şi nemulțumiri. 

— Iată, înainte vă supăraţi pe un om, acum 
vă supăraţi pe toată lumea de dincolo, unde se află 
sufletul lui şi toată rezerva de supărări acumulate 
se întoarce ca în oglindă şi cu toată cantitatea, 


înapoi. 


Sângerarea permanentă blochează 
programul de autodistrugere şi vă obligă să vă 
schimbaţi lăuntric şi să renunţaţi la pretenţii. 
Dacă nu se produc modificări ferme, funcţia se 
poate restabili, dar încep deformările organice, 
adică ciclul se poate regla, dar după un timp 
oarecare va apărea o tumoare. Cu cât un om are 
mai multă importanţă pentru viaţa noastră, cu atât 
este mai periculos să avem înăuntrul nostru 
pretenţii faţă de el. Cu cât iubim divinul în fiecare 
om, cu atât mai puţină „murdărie” omenească va 
trece spre noi de pe învelişul lui corporal şi 


spiritual. 


Împreună cu soţul meu n-am reuşit să 
găsim o afecţiune reciprocă, ciclul menstrual 
este dureros, sistemul meu urogenital este 


bolnav. În ce constă cauza? 


—  Aspiraţia noastră către Divinitate se 


realizează prin amplificarea dimensiunilor 
omenescului şi depăşirea lui. 

Cu cât avem mai multe valori omeneşti, 
aspiraţia către Dumnezeu trebuie să fie mai mare. 
Altfel începem să depindem de uman şi apar 
bolile, necazurile, suferinţele sufleteşti şi fizice. 

Cu cât  resimţim mai multă dragoste 
omenească, cu atât mai multă dragoste divină 
trebuie să fie în sufletul nostru. Iubirea divinului 
este aceea care nu depinde de omenesc şi 
seamănă nu a băltoacă, ci a izvor, când 
posibilitatea de a oferi dragoste omului iubit 
devine o adevărată fericire. Este o iubire fără 
compătimiri, nemulțumiri, temeri şi supărări. Şi 
vrem sau nu, dar cu fiecare viaţă capacitatea 
noastră de a iubi devine tot mai mare. Singura 
posibilitate de a supravieţui şi de a fi fericit în 
aceste condiţii este să mărim iubirea divină din 
noi. Dacă omul, conştientizând pericolul unei mari 
iubiri, va încerca să fugă de ea, va ajunge la boli, 
nenorociri şi moarte. 


Dar dacă nu ştie să se comporte cu dragostea 


omenească este ajutat să perceapă iubirea divină 
prin nereuşite în această dragoste, prin boli şi 
suferinţe. 

Îmi cer iertare că o să mă exprim în cifre dar 
capacitatea voastră de a iubi să zicem că este de 
220 unităţi, iar disponibilitatea de a ierta şi de a 
nu judeca numai de 40, adică iubirea omenească 
este de şase ori mai puternică decât cea divină. 
Dacă vi se va da o iubire la nivelul posibilităţilor 
dumneavoastră, şi asta se întâmplă în iubirea 
împărtăşită, pur şi simplu nu veţi putea s-o 
suportaţi. De aceea izbucnirea sentimentului 
omenesc de dragoste se potoleşte prin lipsa 
reciprocităţii. Dar, în loc să primiţi totul şi să 
comutaţi pe iubirea divină, dumneavoastră vă 
încăpăţânaţi în cea omenească. De aceea vin 
supărările, disprețul, critica, nemulţumirea faţă de 
bărbaţi. 

Ciclul dureros la femeie se produce când 
agresivitatea subconştientă faţă de bărbaţi este 
mărită. Problemele cu sistemul urogenital 


înseamnă agresivitate faţă de bărbaţi declanşată 


de programul de autodistrugere. 
Ce trebuie făcut într-un astfel de caz am scris 


deja. Lucraţi, vor fi rezultate. 


Fiica mai mare are alergii care, când 
dispar complet, când se agravează. Cu ce pot 


s-o ajut? 


Niciun om nu evoluează în linie dreaptă. 
Înaintarea se face în zigzag. Important este ca 
rezultanta să fie corect orientată. Dacă pentru cea 
mai mică abatere omul ar fi drastic pedepsit, el n- 
ar mai avea voinţă proprie. 

Unui om bun în interiorul său i se poate dao 
doză foarte mare de libertate. Pe un asemenea om 
libertatea nu-l va distruge deoarece orientarea 
sufletului spre iubire îi va permite să aleagă 
direcţia potrivită. Cu cât un om este mai bun, cu 
atât îi este mai uşor să intuiască orientarea 


corectă şi astfel să învingă bolile, necazurile sau 


impasul în viaţă. Fiica dumneavoastră are mai 
multă bunătate decât dumneavoastră. Dar fiindcă 
programul se amplifică în copii, cramponarea 
dumneavoastră de idealuri, atitudinea severă faţă 
de bărbaţi au crescut în sufletul ei şi au pătruns 
destul de adânc. Au ajuns la acel nivel unde o 
supărare mare poate duce la îmbolnăvirea sau 
moartea bărbatului iubit. Corespunzător, are loc 
un viraj înapoi. Pielea şi intestinul sunt 
segmentele care, la copii, preiau adesea 
programul asupra lor, permiţând celorlalte organe 
să funcţioneze normal. Când alergia se agravează 
este un rezultat al supărărilor interioare şi al 
nemulțumirii faţă de oamenii apropiaţi şi lumea 
înconjurătoare aparţinând fetiţei. 

Înjosirea pe care o primeşte prin boală, o 
face mai bună, mai delicată. Agresivitatea 
subconştientă scade, alergia slăbeşte. 

Cum să lucraţi asupra dumneavoastră am 
scris deja. Încercaţi să-l implicaţi în această 
muncă şi pe copil. Nu aţi ştiut să fiţi bună, 


învăţaţi-o pe fiica dumneavoastră să fie. Explicati- 


i: cu cât mai bun va fi sufletul ei, cu atât mai 
puţine neplăceri va avea ulterior. Când apare o 
ameliorare, să se roage, să ţină regim. Lucraţi şi 
asupra dumneavoastră, perioadele de ameliorare 
se vor întinde pe intervale mai lungi. Iar dacă veţi 
reuşi să vă schimbaţi cu adevărat, alergia îi va 
trece fetiţei complet. Mulţi îmi pun întrebarea: 

„Dacă micuțul are câteva luni sau un an, un 
an şi jumătate, cum poate fi învăţat să se roage?” 

Cu copilul se poate vorbi încă din vremea 
sarcinii. | se poate povesti că pe Dumnezeu 
trebuie să-l iubească mai mult decât pe părinţii 
lui, că țelul principal al vieţii este acumularea în 
suflet a iubirii pentru Dumnezeu, dezvoltarea 
lăuntrică a divinității. Şi credeţi-mă, copilul vă va 
auzi şi acest lucru se va reflecta benefic în 
caracterul şi soarta sa. Se poate comunica cu 
copilul adormit spunând cu voce tare rugăciuni, 
vorbindu-i. Şi poate fi mult mai eficient decât o 
convorbire în starea de conştienţă. Conştienţa 
adesea împiedică receptarea informaţiei. 


Psihologii multă vreme n-au înţeles nişte 


fapte. De exemplu, când în America s-au format 
universităţile s-au adus stenograme ale 
profesorilor din Europa, după care studenţii 
învățau singuri. Rezultatul a fost nul. I-au dus 
atunci pe studenţi în Europa şi au audiat cursurile 
predate de profesorii europeni. Totuşi profesorii 
expuneau aceleaşi texte. Rezultatul s-a dovedit a fi 
excelent. Unul dintre psihologi a tras o concluzie 
neaşteptată: informaţia principală se transmite 
prin modalități  nonverbale, adică în afara 
cuvintelor; chipul, mişcarea, contactul energetic, 
sunetele sunt canalele principale ale informaţiei. 
De aceea când comunicaţi cu un copil mic, dar şi 
cu unul mare, nu vă bazaţi pe cuvinte, nu vă vor fi 
de folos, educaţia trebuie făcută prin sentimente, 
prin transmiterea lor. Dacă vreţi să-i spuneţi că 
trebuie păstrată iubirea şi atunci când cineva l-a 
supărat, imaginaţi-vă la început că v-au supărat şi 
insultat pe dumneavoastră. Detaşaţi-vă de logica 
omenească, percepeţi-vă Dumnezeirea din suflet şi 
după aceea vorbiţi-i copilului despre acestea. 


Puteţi de asemenea să vorbii cu copilul 


dumneavoastră la distanţă şi efectul nu va fi mai 
mic. 

Important este ca dumneavoastră înşivă să 
trăiţi un sentiment autentic. 

Adesea, în timpul prelegerilor, spun că 
oamenii nu trebuie să-şi tensioneze conştiinţa. 
Toate forţele trebuie cheltuite nu pentru a 
înţelege, ci pentru a simţi. La una din ultimele 
prelegeri am fost întrebat de ce este atât de dificil 
să înţelegi Biblia? 

Am povestit atunci cum am ajuns eu la Biblie. 

Aveam 20 de ani. Însoţeam un grup de 
excursionişti la biserica Afonie cel Nou. După 
instrucţiuni trebuia să fac propagandă ateistă şi să 
plec spre locul destinaţiei. Dar textul care înfiera 
biserica şi religia era atât de stupid încât nu 
puteam să-l rostesc. Voiam în toate să mă 
lămuresc singur. Am început să studiez lucrările 
doctorilor în ştiinţe consacrate temelor religioase, 
dar erau atât de găunoase, un delir verbal. O idee 
subţirică la zece pagini. Atunci am început să 


citesc Biblia. Şi am fost uluit de densitatea 


informaţiei, în spatele fiecărei fraze erau zeci de 
idei. Am observat că informaţia venea în tranşe. 
Citeşti a doua oară şi vezi totul într-o lumină nouă. 
Atunci am înţeles de ce, în Biblie, multe nu au 
logică şi sunt de neînțeles. 

Intelectul nostru şi stratul superficial al 
conştiinţei au o singură variantă. Subconştientul 
nostru are multe straturi, unul mai cuprinzător 
decât altul. Acest lucru se află în conexiune cu 
faptul că intelectul şi conştiinţa noastră sunt 
legate de trup şi au un volum mic. Dacă informaţia 
depăşeşte prin dimensiuni acest volum, ea va fi 
respinsă. Altfel conştiinţa se fracturează, se 
sparge ca un balon de săpun. Dar pe lângă corpul 
fizic, avem multe alte corpuri care sunt mult mai 
extinse în timp şi spaţiu. Dublura corpului, de 
pildă, se menţine pe trei vieţi, corpul îngerului 
păzitor aproape şapte, corpul destinului cam patru 
vieţi, ş.a.m.d. Aceste straturi ale subconştientului, 
de dimensiuni mai largi sunt percepute nu prin 
gânduri ci prin sentimente, adică în esenţă 


gândurile sunt încheierea cunoaşterii lumii prin 


sentimente. Prin urmare, dacă încercăm să 
cunoaştem lumea pornind numai de la logică şi 
intelect, ne închidem într-o sferă minusculă, 
sector al conştiinţei noastre legat de corpul 
nostru. 

O asemenea cunoaştere nu este doar foarte 
puţin eficientă dar şi periculoasă dacă nu trece în 
cunoaşterea prin sentimente. Celula trebuie să 
aibă logica sa, dar ea trebuie şi mai mult să 
cunoască logica organismului, altfel devine 
cancerigenă. Religia a fost întemeiată de cei în 
sufletul cărora Divinul stătea pe primul plan şi nu 
se întuneca prin omenesc. 

Scara de mărime şi densitatea informaţiei 
erau enorme şi logica omenească obişnuită nu era, 
aici, decât un obstacol. Într-un asemenea context 
logica omenească a fost întotdeauna secundară. 
De aceea la exterior părea trunchiată şi 
incoerentă. Acest mecanism a fost mai târziu 
utilizat de impresionişti. S-a constatat că ruperea 
lanțurilor obişnuite ale logicii şi ale formei 


exterioare poate da o intensificare a consistenţei 


şi în general, a influenţei. 

Aşadar, citind Biblia am înţeles că ea nu 
trebuie lecturată ci percepută prin sentimente. Şi, 
cu cât mai uşor se înlătură logica omenească, 
schemele şi stereotipurile, cu atât mai repede se 
intuieşte sensul celor spuse în Biblie. Am înţeles 
de ce creştinismul acordă noţiunii de „credinţă” o 
atât de mare însemnătate. Credinţa este 
conservarea iubirii de Dumnezeu când toate 
reprezentările conştiente, logice, despre 
Dumnezeu se năruie. 

Dumnezeu este iubire. Omul este conştiinţă. 
Credinţa ajută să păstrezi iubirea când conştiinţa 
s-a dezintegrat. Dacă nu este destulă credinţă, 
atunci trebuie să aspiri către Dumnezeu prin 
conştiinţă. Dar conştiinţa noastră se descompune 
constant şi, în consecinţă, a distinge şi a cunoaşte 
Creatorul nu vom putea niciodată prin conştiinţă. 

Totul în Univers se naşte din iubire. 
Dragostea generează toate sentimentele. 
Sentimentele se transformă în idei. Ideile capătă 


dimensiuni tot mai mari, se compactează şi se 


transformă în sentimente. Şi toate sentimentele se 
înalţă spre sursa lor - iubirea. Noi venim din 
Dumnezeu, creştem Dumnezeirea în noi, ne 
întoarcem în Dumnezeu şi devenim Dumnezeu. 

Din tot ceea ce se numeşte „om” partea cea 
mai mică o ocupă corpul şi conştiinţa, dar fără ele 
omul nu va putea evolua. Şi tocmai această parte 
minusculă şi neînsemnată se percepe ca fiind 
centrul Universului. 

Nu este întâmplător, altfel procesul evoluţiei 
s-ar putea opri. Procesul evoluţiei Universului 
implică în tendinţa lui ca fiecare, cel mai mărunt 
sector al lui, să se compare prin dimensiuni cu 
Universul însuşi. lar asta înseamnă, în primul 
rând, concentrarea informaţiei. Când densitatea 
informaţiei depăşeşte o anume limită, timpul, 
spaţiul şi materia se unifică într-un tot. Şi mersul 
vremii se opreşte. Punctul a devenit infinit. 
Universul s-a redus la un punct. Omul s-a întors în 
Dumnezeu. 

În cuvinte obişnuite se poate spune aşa: în 


intelectul sec, abstract al omului, cu timpul, vor 


trebui să apară tot mai multe sentimente calde 
care să se transforme într-o percepţie a iubirii 
infinite. Unificarea gândirii raţionale cu cea 
iraţională a sentimentelor devine, acum, o condiţie 
indispensabilă pentru evoluția ulterioară. Şi 
aceasta se numeşte „unirea ştiinţei cu religia”. 
Apropo, cu timpul am înțeles cum se denaturau 
faptele în perioada sovietică pentru demascarea 
bisericii şi religiei: comportamentul reprobabil al 
slujitorilor bisericii sau al bisericii însăşi se 
echivala cu noţiunile „religie” şi „Dumnezeu”. Este 
tot una cu a fi amendaţi degeaba de poliţia 
circulației şi a striga după, că toate semnele şi 
regulile de circulaţie şi drumul însuşi, în general, 
sunt prostii şi nu mai vreţi să credeţi în ele. 
Religia creştină este un drum ce duce înspre 
Dumnezeu şi spre o corectă înţelegere a 
dimensiunii interioare din imaginea lumii. Biserica 
şi reprezentanţii ei sunt slujitorii de pe acest 
drum. Ei se schimbă în permanenţă. Câteodată se 
schimbă semnele dar drumul rămâne. Înainte, nu 


realizam ce rol mic are conştiinţa noastră şi ce rol 


imens joacă ceea ce, de obicei, nu observăm. Nu 
observăm, cum nu dăm atenţie pământului pe care 
păşim. În planul subtil se vede cum înrăutățirea 
bruscă a stării de spirit, traumatismele fizice ale 
unui om provoacă o izbucnire emoţională la cel 
apropiat lui. Nu este un iluzoriu contact 
informaţional, ci unul energetic foarte puternic. 
Noi pur şi simplu nu vedem cauzele reale ale celor 
ce se petrec cu noi. Am stat de vorbă cu un om de 
ştiinţă ce lucrează într-unul din institutele de 
frunte ale Rusiei. 

— Există un fapt uluitor - îmi povestea el - 
omul se află în comă, nu-i mai funcţionează nimic, 
niciun fel de reacţie, encefalograma este goală, la 
înţepătură nicio reacţie, lumină în ochi - reacţie 
nulă, arsură - la fel, şoc electric, puternice bătăi 
din palme şi orice alt sunet - niciun fel de reacţie, 
adică imaginaţi-vă - un cadavru. Şi iată că de 
bolnav se apropie omul lui de suflet şi-l cheamă pe 
nume şi encefalograma se activează! 

Înseamnă că viaţa nu se ascunde în cap. 


Sentimentul iubirii se dovedeşte a fi mai presus de 


moarte! Felul în care se comportă omul în faţa 
lumii conturează caracterul lui. Ştiinţa de a pune 
corect accentele este, în cele din urmă, ştiinţa de 
a-ţi forma corect reflexele. Am avut o perioadă în 
care pictam destul de bine, ulterior am abandonat. 
Mă incomoda vizibil ceva. Nu de mult am înţeles 
despre ce era vorba. Mi s-a incubat ideea că 
pictorul desenează ceea ce vede, iar pe mine nu 
mă interesa să pictez ceea ce văd. Ce consideram 
canoane clasice şi încercam să mă conformez lor, 
în realitate era logica omenească, conştiinţa 
superficială pe care mă temeam s-o contrazic şi 
care sufoca sentimentele mele. 

Am înţeles că pictorul, în primul rând trebuie 
să picteze ceea ce simte şi să adauge după dorinţă 
cum vede acest lucru. Tablourile se fac cu 
dragoste şi sentimente şi apoi se lăcuiesc cu 
gânduri. 

De curând, un prieten mi-a povestit despre 
săpăturile efectuate la Pompei: 

— Cenuşa a acoperit totul atât de repede că 


mulţi n-au avut timp să înţeleagă care-i treaba. 


Apoi corpurile s-au dezintegrat iar în cavitățile 
formate s-a turnat ipsos şi într-unul din mulaje s-a 
văzut un corp de bărbat şi un corp de femeie care 
făceau dragoste. Închipuiţi-vă moarte în timpul 
iubirii! 

— Nu-i tocmai exact, l-am corectat eu. lubire 
în timpul morţii. 

Prin urmare, dacă vederea noastră ne 
permite să pătrundem prin membrana subţire şi 
iluzorie a realităţii obişnuite şi să vedem realitatea 
superioară, concepţia corectă despre lume ce se 
formează ne permite să ne schimbăm şi 


caracterul, şi destinul. 


Soțul meu se îmbată crunt, iese din beţie 
cu ajutorul medicilor. Cine este în mai mare 
măsură autorul acestei situaţii, eu sau el? 


Care este soluţia, cum să lucrez asupra mea? 


În a treia viaţă v-aţi adorat soţul. Era lumina 


ochilor dumneavoastră. Totul în el stârnea 
admiraţia. Vă îmbătaţi de iubirea pentru el. Şi 
treptat punctul principal de sprijin a trecut pe 
învelişul lui omenesc. Cu cât femeia vede mai 
puţin Divinul din lumea înconjurătoare şi din omul 
îndrăgit cu atât mai mult îl leagă pe acesta de tot 
ce este omenesc, cu iubirea ei. Atunci, el fie că 
moare, fie că se îmbolnăveşte, fie i se deformează 
caracterul şi pierde ceea ce femeia venerează în 
el. Dacă ea l-a iubit fiindcă era bogat - îl ajunge 
sărăcia; dacă l-a iubit fiindcă era deştept şi capabil 
- devine nătâng şi ghinionist: dacă l-a iubit fiindcă 
era cumsecade şi virtuos - devine nemernic şi 
mârşav. 

Cu cât mai tare femeia nu va accepta 
înjosirea omenescului din soţul său cu atât se va 
înrăutăţi situaţia soţului. 

Ataşarea dumneavoastră la idealuri 
depăşeşte de 5 - 7 ori nivelul critic, de aceea 
există un fond adânc şi puternic de nemulţumire 
faţă de tot ceea ce nu corespunde idealurilor 


dumneavoastră. Alcoolismul este o boală. El leagă 


agresivitatea profundă a femeii, la fel cum ar face- 
o cancerul, psoriazisul şi alte afecţiuni. Dar 
niciodată cauza nu se află într-un singur om. 
Agresivitatea dumneavoastră îl „loveşte” pe soţul 
dumneavoastră pentru că în două vieţi anterioare, 
el i-a disprețuit şi s-a comportat trufaş cu cei care 
îi erau inferiori spiritual şi intelectual. Capacitatea 
lui de a se schimba este de 30 - 40%. A 
dumneavoastră corespunde la 60 - 70%. 
Transformându-vă profund, rugându-vă pentru 
urmaşi îl veţi ajuta şi pe soţul dumneavoastră, dar 
prea puţin ca să eliminaţi orice nemulţumire faţă 
de soţ şi să-l izbăviţi prin urmaşi. Aici trebuie să 
vă schimbaţi şi atitudinea faţă de lumea 
înconjurătoare. 

Ce este aderenţa la idealuri? Este tendinţa de 
a-i vedea pe oamenii din jur şi întreaga lume 
conform unei imagini. În măsura în care această 
imagine se află în conştiinţă, ea este statică. 
Conştiinţa prin chiar structura ei este statică. De 
aceea, dacă vrem să subordonăm lumea unui 


desen realizat în conştiinţa noastră se produce o 


completă oprire a evoluţiei. Chiar din primele 
secunde apare o discordanţă între tabloul 
imaginar şi realitate. Şi se trezeşte agresivitatea 
ca o încercare de a proteja imaginea aflată în 
descompunere. Dar cum să visăm, cum să 
alcătuim proiecte în acest caz? 

Orice vis al nostru se naşte din dorinţa de a 
căpăta confort şi satisfacţie. Confortul superior şi 
mulţumirea supremă este sentimentul de iubire 
din suflet. De aceea nu visăm prin gânduri, ci cu 
iubirea şi sentimentele. Întrucât iubirea nu are 
formă, când este multă iubire în vise ele se 
împlinesc repede şi detaliile nu contează. Când în 
vise se află multe gânduri şi puţină iubire, forma 
are atunci foarte multă importanţă şi cea mai mică 
nepotrivire cu proiectele naşte nemulţumire şi 
agresivitate. De aceea este interzis a crea un ideal 
de soţ care nu bea, este deştept, bun şi frumos şi a 
trăi cu acest ideal. Provocarea agresivităţii este 
iminentă. Trebuie să vă spuneţi: 

— Dacă mă voi îndrăgosti de el, îl voi iubi cu 


toate neajunsurile şi virtuțile, indiferent cum va fi. 


Totul începe de la iubirea divinului şi se 
termină cu cea omenească. Iubirea divină 
autentică nu depinde de nimic. Şi dacă soţul 
dumneavoastră va deveni invalid, impotent, ticălos 
şi nemernic, dacă vă va trăda sau va pleca la altă 
femeie, va muri sau va îmbătrâni tot îl veţi iubi cu 
aceeaşi putere. Va fi pentru dumneavoastră uşa 
prin care intraţi în lumea dragostei. Şi nu 
contează cum arată această uşă. Nu este permis 
să construiți modele îngheţate, ele se alcătuiesc în 
conştiinţă. Trebuie să înţelegeţi că lumea este 


imprevizibilă. 


Un caz interesant s-a petrecut la o conferinţă 
în Sankt Petersburg. Cu această ocazie, a venit un 
tânăr dintr-un alt oraş. 

— Situaţia mea este critică - a început să 
povestească el - trebuie să primesc licenţa şi totul 
îmi cade din mâini. Nu pot să mă concentrez. 
Gândurile îmi zboară, nu rețin nimic. Catastrofă 
totală. 


— Este salvarea dumneavoastră - îl corectez 


eu - dumneavoastră aţi alungat toate sentimentele 
şi aţi început să trăiţi prin conştiinţă. Cariera, 
licenţa, intelectul au devenit pentru 
dumneavoastră unicul scop. Dacă aţi fi primit 
licenţa aţi fi înnebunit sau aţi fi făcut altă boală 
gravă ce v-ar fi blocat orientarea puternică spre 
idealuri, spre spiritualitate. Încercaţi să trăiţi din 
sentimente. Revizuiţi atitudinea faţă de cariera 
dumneavoastră şi licenţă. Mergeţi în salon, lucraţi 
asupra dumneavoastră şi veniţi după prelegere. 

Când s-a apropiat după conferinţă am văzut 
că situaţia lui era şi mai proastă ca înainte. 

— În timpul prelegerii se petrece o 
accentuare intensă a tuturor proceselor - i-am 
spus tânărului - dacă lucraţi corect se produce o 
ameliorare puternică dar, dacă vă menţineţi 
orientarea greşită fie şi parţial veţi începe să vă 
ruinaţi activ. Prin urmare, aţi început să vă rugati, 
să îndepărtați supărările, nemulţumirile faţă de 
alţii şi dumneavoastră înşivă. Dar imaginea 
dumneavoastră statică despre lume a rămas ca 


înainte. Vă agăţaţi cu „dinţii” de schemele pe care 


vi le-aţi desenat. Trăiţi ca şi până acum prin 
rațiune, iar dacă conştiinţa se pune înaintea 
sentimentului devine agresivă. Înţelegeţi - lumea 
este imprevizibilă. Omul iubit este imprevizibil. El 
se comportă după cum i-a dat Dumnezeu; logica 
divină n-o veţi înţelege până nu vă veţi întoarce în 
Dumnezeu şi nu veţi deveni Dumnezeu. Nu vă 
bazaţi niciodată pe logica dumneavoastră şi pe 
schemele proprii, vă vor trăda mereu. Nu se poate 
trăi fără ele, dar în fiecare clipă trebuie să le 
simţiţi ca fiind secundare. Reţineţi: în fiecare 
clipă, cu dumneavoastră se poate întâmpla ceva 
complet neprevăzut. Şi trebuie să resimţiţi aceasta 
nu ca pe o neplăcere ci ca pe o posibilitate dea vă 
dezvolta conştiinţa. Cu cât în suflet va fi mai multă 
dragoste, cu atât se va primi mai uşor orice 
schimbare neaşteptată de situaţie. Învăţaţi să 
trimiteţi raţiunea şi conştiinţa în planul doi când 
este vorba despre dragoste. 

După această conversaţie tânărul a revenit la 


normal. 


Mă adresez femeii care a scris biletul: 

— Conştiinţa dumneavoastră, în permanenţă, 
evaluează critic situaţia şi generează agresivitate. 
Învăţaţi să nu gândiţi, să nu apreciaţi în niciun fel 
situaţia. Când nu vă place ceva, repetaţi: 
„Doamne, în toate este voia Ta”. Repetaţi aceasta 
şi dimineaţa şi seara. Renunţaţi la controlul 
asupra situaţiei. 

Străduiţi-vă să deplasaţi conştiinţa pe al 
doilea plan - se va micşora dependenţa de valorile 
umane, va slăbi fondul de agresivitate faţă de soţ - 
şi el nu va mai trebui să bea, ca să 


supravieţuiască. 


Ajutaţi-mă vă rog măcar în câteva 
cuvinte. Învăţaţi-mă cum să normalizez, în 
familie, relaţia dintre soț și tatăl meu. Sunt 
permanente scandaluri. Copiii trăiesc în 
condiții anormale. M-am străduit să scap de o 


boală, mi-a apărut alta. 


Conflictul dintre soţ şi tatăl dumneavoastră 
se explică în felul următor. Amândoi trăiesc din 
țeluri, principii şi idealuri. De aceea, amândoi se 
consideră lideri şi încearcă să-şi impună voinţa, 
principiile şi idealurile celor din jur. În asemenea 
cazuri conflictul este inevitabil. Dacă se va stinge 
în afară, se va continua înăuntru şi se va traduce 
prin boli. 

Ce se poate face în asemenea cazuri? 

Dispreţul faţă de oamenii care nu corespund 
ţelurilor şi idealurilor dumneavoastră, în principal, 
le-aţi moştenit de la tatăl dumneavoastră şi în 
adâncul dumneavoastră este prezentă de asemeni 
dorinţa de a vă alcătui un ideal care să includă 
numai trăsături pozitive şi de a sancţiona dur, tot 
ceea ce nu corespunde acestui ideal. Tendinţa 
respectivă aţi transmis-o copiilor. Dumneavoastră 
şi copiii trăiţi în condiţii anormale pentru că nu vă 
este permis să aveţi condiţii normale. Dacă la 
dumneavoastră totul va fi în regulă, tendinţa 


subconştientă de a-l venera pe omul iubit, de a 


face din el un ideal se va amplifica. În mod 
corespunzător, dependenţa de principii, idealuri, 
spiritualitate va începe să crească la soţ şi copii şi, 
în consecinţă, soţul se va îmbolnăvi şi toate 
afacerile lui vor aluneca spre faliment. În cele din 
urmă, dumneavoastră veţi avea un soţ bolnav sau 
muribund şi copii în aceeaşi situaţie. Ea s-ar 
schimba dacă soţul ar începe să se comporte 
incorect faţă de dumneavoastră, să vă umilească, 
să se certe cu dumneavoastră. Dar pentru că nu-l 
va lăsa caracterul s-o facă, se declanşează un alt 
factor de echilibrare, adică certurile dintre soţ şi 
tatăl dumneavoastră. Pe cât de puternic va începe 
să crească nemulţumirea dumneavoastră faţă de 
situaţie, pe atât de puternic veţi începe să vă 
agăţaţi de principii, vise şi idealuri. Aceasta se va 
transmite soţului şi agresivitatea lui conştientă şi 
subconştientă se va amplifica. Se va transmite şi 
tatălui iar agresivitatea lui interioară va începe de 
asemenea să crească. Cine va fi oprit primul şi 
cum vor fi pedepsiţi toţi se va dovedi cu timpul. Să 


schimbaţi în mod real situaţia din jurul 


dumneavoastră se poate doar modificându-vă 
dumneavoastră. 

Primul lucru care trebuie făcut: să renunţaţi 
la dorinţa de a controla situaţia. Să înţelegeţi că 
situaţia, lucrând în detalii împotriva 
dumneavoastră, în principal lucrează pentru 
dumneavoastră.  Opriţi logica omenească şi 
acceptaţi tot ce se întâmplă. Nu încercaţi să 
stabiliţi cine are dreptate, soţul sau tatăl. Mai 
departe, revizuiţi-vă viaţa şi primiţi orice eşuare a 
idealurilor ca pe un medicament pentru 
dumneavoastră şi copiii dumneavoastră, eliminând 
acuzele şi nemulţumirea faţă de alţii şi faţă de 
dumneavoastră. Dacă vă cramponaţi de bani, 
lângă dumneavoastră va trebui să se afle un soţ 
prin care să vi se dea purificarea. Dacă sunteţi 
ataşată de idealuri, lângă dumneavoastră va trebui 
să fie prezent un om al cărui chip, caracter, 
comportament şi atitudine faţă de dumneavoastră 
şi ceilalţi să se opună idealurilor dumneavoastră. 
Şi când vă veţi revizui viaţa, vă veţi schimba, 


transformări favorabile vor apărea şi în sufletele 


soţului şi tatălui. Puteţi să vă rugaţi pentru 
strămoşi cerând să li se elimine dorinţa de a iubi 
omenescul mai mult decât dumnezeiescul, pentru 
ca iubirea să fie mai presus de conştiinţă. Pentru 
ca dumneavoastră să trăiţi din iubire şi nu din 
principii şi idealuri. În felul acesta prin 
dumneavoastră vă veţi ajuta şi tatăl. Puteţi de 
asemeni să vă rugaţi pentru urmaşi şi prin ei îl 
veţi ajuta pe soţ. Iar acum unul dintre lucrurile 
cele mai importante. Vom vorbi despre rădăcinile 
care hrănesc ancorarea dumneavoastră de 
principii, năzuinţe şi idealuri. 

Ce înseamnă să trăieşti din vise, speranţe şi 
idealuri? înseamnă să vrei ca lumea întreagă şi 
toţi oamenii să fie buni, deştepţi, cu simţ etic, 
frumoşi, adică este dorinţa de a investi lumea 
numai cu trăsături minunate. Este dorinţa de a 
pune bunătatea pe un piedestal şi de a alunga 
răul. Este dorinţa de a împărţi lumea în bine şi 
rău, de a curăța şi salvgarda binele şi de a 
distruge răul. Dar se dovedeşte că noţiunile de 


n 


„bine” şi „rău” sunt generate de trupul şi 


conştiinţa noastră, mai exact de acel strat al 
conştiinţei aflat în conexiune cu corpul nostru. 
Dacă trupului i-e bine, acesta este binele, dacă i-e 
rău, este răul. 

Dincolo de limitele corpului nu există bine şi 
rău. Aşadar, filosofia care împarte lume întreagă 
în bine şi rău este filosofia conştiinţei corporale şi, 
în primul rând, ea reflectă interesele trupului. 
Dorinţa de a aplica o asemenea filosofie întregii 
lumi este dorinţa celulei de a-şi impune logica 
întregului organism, adică este filosofia celulei 
canceroase. 

Prin urmare, vorbind despre bine şi rău 
trebuie să înţelegem şi să simţim că ele se pot 
aplica doar stratului superficial al realităţii 
înconjurătoare. Eul superior al omului se situează 
în afara limitelor binelui şi răului şi fireşte, 
Creatorul se află dincolo de hotarele binelui şi 
răului. De aceea, dacă noi considerăm că 
Dumnezeu este doar bun, înseamnă că cineva 
trebuie să fie doar rău şi acest cineva rău nu se 


supune lui Dumnezeu, ceea ce însemnă că este al 


doilea Dumnezeu şi ajungem la filosofia indiană în 
care există Dumnezeu - creator, există Dumnezeu 
- distrugător ş.a.m.d. 

Când încercăm să ne  închipuim un 
Dumnezeu bun, generos, cumsecade îi atribuim 
Demiurgului trăsături omeneşti. Este dorinţa de a 
cunoaşte divinul prin omenesc. Dar divinul se 
cunoaşte prin detaşarea de tot ce este omenesc. 
Întrucât conştiinţa este legată de trup, iar trupul 
se delimitează de mediul înconjurător, adică 
împarte întreaga lume în două părţi, conştiinţa 
împarte şi ea toată lumea în două. Iată - eu, şi iată 
- restul lumii. Conştiinţa divide în permanenţă 
lumea în dreapta şi stânga, în jos şi sus. 
Dumnezeu se află dincolo de hotarele binelui şi 
răului. Dumnezeu este iubirea iar iubirea este şi 
stânga şi dreapta, sublim şi josnic, rău şi bine. De 
aceea lumea trebuie cunoscută, în primul rând, nu 
din punctul de vedere al binelui şi răului, ci din 
punctul de vedere al iubirii Divinului. Cu atât mai 
mult cu cât înţelesul de „bine” şi „rău” se schimbă 


mereu. 


Ieri am intrat în apă rece şi am făcut un 
guturai, apa rece este răul. Astăzi am început să 
mă călesc şi să mă scald în apă rece, s-a 
îmbunătăţit sănătatea şi apa rece a devenit binele. 

Ieri m-a jignit un om şi eu consider că este un 
nemernic şi duşmanul meu. Astăzi am înţeles că 
am meritat-o şi consider că s-a comportat just şi 
poate fi numit prietenul meu. 

Când începem să înţelegem şi să simţim 
acest lucru, pentru noi nu mai este o enigmă pilda 
cu Adam şi Eva care au săvârşit, în rai, primul 
păcat (păcatul originar) ce a slujit drept cauză 
pentru căderea în păcat! Gustarea din fructul 
binelui şi al răului, fructul cunoaşterii. Dacă ar fi 
să traducem aceasta în limbajul contemporan, 
lucrurile ar arăta în felul următor: până la 
dobândirea unui corp şi a unei conştiinţe 
dezvoltate, omul nu se delimita de lumea 
înconjurătoare, trăia întâi din iubire şi apoi din 
conştiinţă. Divinul era pentru el primordial şi apoi 
urma omenescul. Ulterior, când conştiinţa şi 


trupul au început să se dezvolte, omul a început să 


opună eul său lumii, să împartă întreaga lume în 
bine şi rău, să aşeze conştiinţa mai presus de 
iubire, adică umanul a început să întunece divinul. 
Parabola ne-ar aminti parcă, de faptul că purtăm 
în noi acest păcat originar de a pune conştiinţa 
mai sus de iubire, a împărţi întreaga lume în bine 
şi rău, a aşeza omenescul mai presus de divin. Şi 
în măsura în care avem tot mai mult omenesc, 
trebuie să depunem eforturi tot mai mari pentru 


dobândirea în sufletul nostru a divinului. 


În ultima vreme simt că viaţa mea este în 


impas. Ajutaţi-mă, sugeraţi-mi cauza. 


Dependenţa dumneavoastră de aptitudini, 
idealuri şi intelect depăşeşte de trei ori nivelul 
periculos. Dependenţa de stările superioare ale 
valorilor spirituale este şi ea prezentă. Nivelul 
orgoliului este de zece ori mai înalt decât 


normalul. Cu copiii sunt mari probleme. De aceea 


orice reuşită este periculoasă acum pentru 
dumneavoastră, orice îndeplinire a proiectelor şi 
speranţelor, de asemeni. Natura lucrează, în 
primul rând, pentru salvarea urmaşilor. Pentru ca 
pe lume să apară copiii dumneavoastră şi să 
supravieţuiască, trebuie să acumulaţi iubire în 
suflet, de câteva ori mai multă ca acum. Pentru 
aceasta trebuie să fiţi adusă la Cel care generează 
iubirea, adică la Dumnezeu. Şi pentru o vreme, să 
fiţi îndepărtată de ceea ce vă „suge” iubirea, adică 
tot omenescul. Dacă aţi intrat în impas pe partea 
omenească, adresaţi-vă lui Dumnezeu. Uitaţi 
pentru o vreme de carieră, proiecte, speranţe şi 
relaţiile cu ceilalţi oameni. Opriţi nu doar logica şi 
conştiinţa omenească, dar în măsura 
posibilităţilor, şi activitatea omenească. Uitaţi de 
toate şi ocupaţi-vă de dumneavoastră. Cum să 


lucraţi asupra dumneavoastră este spus în cărţi. 


Întotdeauna am avut un ten prost. Nu 


demult am cunoscut un bărbat care mi-a 
plăcut şi am început să trăiesc cu el. Toată 
faţa mi s-a umplut de răni. Vă rog, explicaţi- 


mi care este cauza? 


Tenul femeii este legat de idealuri. 
Traumatismele feţei sau ale dinţilor, problemele 
cu părul, toate blochează cramponarea de 
idealuri. Aveţi o dependenţă crescută faţă de 
relaţii, idealuri, omul iubit şi când aţi primit „mere 
fără fiere” dependenţa a crescut brusc. 

Prin urmare, e vorba fie vreo îmbolnăvire a 
bărbatului dumneavoastră şi apoi a 
dumneavoastră, fie în cazul unui bun echilibru, de 
o  descreştere, prin probleme cosmetice, a 
orientării spre idealuri, proiecte. De obicei, în 
astfel de cazuri femeia se irită, se enervează, 
suferă, începe să umble pe la doctori şi dacă 
reuşeşte să-şi rezolve problemele dintâi, ulterior, 
fie că se înrăutăţesc drastic relaţiile cu omul 
îndrăgit, fie se strică de tot, fie se îmbolnăveşte 


bărbatul şi apoi femeia. 


De aceea este de dorit să vă puneţi toate 
forţele nu în rezolvarea exterioară a problemelor 
ci pe modificarea stării interioare pentru a nu 


muta problema dintr-un loc în altul. 


Dumneavoastră aţi scris că de părinţi 


depind copiii. Cum depind părinţii de copii? 


În principiu dependenţa este egală 100 la 
100. Diferenţa constă doar în timp. Abaterile 
părinţilor de până la concepţie şi în timpul sarcinii 
ca şi după naştere dar în mai mică măsură, 
influenţează sănătatea şi destinul copiilor. Trec 10 
- 15 ani şi pentru abaterile copiilor încep să 
răspundă părinţii. Pe cât de greu se transformă 
copiii în interior, pe atât de greu se însănătoşesc 
şi-şi rezolvă problemele părinţii şi-n momentele 
critice pentru copil, se îmbolnăvesc şi mor în 
primul rând părinţii, ca sursă a unei eronate 


concepţii despre lume şi a unui caracter rău. 


Nu demult am vorbit cu o femeie. Are mari 
probleme de sănătate. Lucrează asupra sa 
îndelung şi chinuitor. A citit toate cărţile, a văzut 
videocasetele. Există rezultate, dar periodic apare 
ceva nou. „Până când fiica dumneavoastră nu se 
va schimba profund, vor fi probleme”, i-am spus. 

— Dar fiicei îi este foarte greu să se schimbe 
- a spus femeia - când vine la biserică i se face 
foarte rău, sau pur şi simplu îşi pierde cunoştinţa. 
Nici nu ştiu ce să fac! 

— Cum ce să faceţi? Continuaţi s-o duceţi la 
biserică, înainte de a merge acolo să ţină post sau 
să renunţe la mâncare, să-i ierte pe toţi, să încerce 
să se roage şi pe urmă să meargă la biserică 
repetând că şi starea proastă, şi leşinul le va primi 
ca o purificare a sufletului. Energetica bisericii 
însăşi umileşte omenescul în faţă divinului, îl 
aşază pe al doilea plan. Cu cât în adâncurile 
sufletului omenescul stă mai sus de Dumnezeire, 
şi respectiv, agresivitatea faţă de dragoste este 
mai mare, cu atât omului îi poate fi în biserică mai 


Tău. 


În măsura în care omul este gata să se 
schimbe şi se ajută pe sine în sensul acesta la 
exterior şi în interior, frecventarea bisericii poate 
deveni un confort. Prin sentimentele şi gândurile 
noastre, în fiecare secundă, sau îi ajutăm pe 
urmaşii noştri sau îi „înecăm”. Dacă în această 
viaţă  resimţim în permanenţă nemulţumirea, 
dispreţuim şi  etichetăm,  inhibâm mereu 
sentimentul iubirii şi prin aceasta mutilăm 
sufletele copiilor noştri, în viaţa viitoare vom avea 
un caracter minunat, plin de bunătate dar copiii 
noştri vor fi sinteza a tot ce am făcut rău în viaţa 
anterioară. Vor fi suferinţa noastră pe toată viaţa 
şi vor avea corpuri şi suflete deformate. Dacă 
omul este liniştit şi bun la exterior, însemnă că 
este de asemenea curat lăuntric. 

De aceea, oricât de bine şi confortabil v-aţi 
simţi la exterior, trebuie să continuaţi să lucraţi 
asupra dumneavoastră, întrucât copiii sunt 
reflectarea stării dumneavoastră foarte profunde 


care depăşeşte intervalul unei vieţi. 


Am fost cu fiica mea la o întâlnire cu 
dumneavoastră. Apoi noaptea, ea s-a chinuit 
foarte tare cu crize de dureri la stomac. 
Stomacul n-a deranjat-o înainte, niciodată. Si 
iată, acum au apărut aceleaşi dureri, 
premergător venirii plănuite de 
dumneavoastră în oraşul nostru (am vrut să 
venim din nou împreună). Acum fiica mea 
susține nişte examene, nu şi-a mai propus să 
vină la conferinţă şi nu a mai avut dureri. 

P.S. Am sentimentul că fetița va avea 
probleme cu viitorul. Până la naşterea ei toţi 
erau împotriva căsătoriei şi a copilului. În 
ultimii 2 - 3 ani sub ochii fetiţei se petrec 
accidente. Cu un an în urmă era cât pe ce să 
intre într-un accident. Lucrăm asupra noastră 


dar mă tem să nu întârziem... 


Omul evoluează prin relaţii. Suntem legaţi de 


părinţi şi preluăm caracterul lor, experienţa lor, 


concepţia lor despre lume. Acest lucru ne ajută să 
dobândim mai repede ceva în viaţă. 

Suntem legaţi de profesorii noştri şi primim 
de la ei cunoştinţe. Avem un om pe care îl 
divinizăm şi de la care de asemenea luăm, 
subconştient, informaţie utilă. Dar în afară de 
aceste contacte există şi unele neumane. Sunt 
contactele cu lumea de dincolo de mormânt, cu 
alte lumi, cu alte planuri şi entităţi. 

Prin contactul cu planurile superioare vine 
un imens şuvoi de informaţie. Ea este percepută 
ca o senzaţie de fericire, lumină, căldură, bunătate 
şi generozitate. În măsura în care omul se 
străduieşte să nu se comporte josnic, să nu 
jignească şi să nu umilească alţi oameni, să nu 
reprime sentimentul sublimului din sufletul său, 
creşte contactul lui cu planurile superioare. 

La contactul cu planurile multiple şi de mare 
anvergură are acces doar omul cu mari rezerve de 
iubire în suflet. Dacă iubirea este puţină contactul 
îl va ucide, adică dragostea pentru Dumnezeu 


generează iubirea faţă de lume şi oameni. Iubirea 


naşte spiritualitate. 

Spiritualitatea naşte aptitudini şi intelect, 
adică, mai devreme sau mai târziu, contactul cu 
planurile superioare conferă posibilităţi foarte 
mari şi amplifică dimensiunile personalității 
umane. Dar oricât de înalt ar fi nivelul contactului 
şi nivelul spiritualității toate acestea sunt 
omeneşti şi înseamnă că poate creşte dependenţa, 
se poate mări agresivitatea şi micşora dragostea 
din suflet. De aceea are loc o periodică purificare, 
adică anularea contactului cu planurile superioare 
ne determină comportamentul, în viaţa noastră 
apare dintr-odată un om al cărui fel este conturat 
de planurile mărunte, pământeşti. El este gata să 
trădeze şi să renege tot ce este sacru de dragul 
banilor. Pentru el este de mii de ori mai important, 
decât orice convorbire abstractă, ceea ce se poate 
pipăi şi ţine în mâini. 

Dacă nu dispreţuim şi nu judecăm un 
asemenea om, nu respingem în interiorul nostru 
iubirea pentru el, vindecarea se produce normal şi 


putem menţine contactul cu planurile superioare. 


Astfel, o femeie superioară, bună şi 
entuziastă are adesea un soţ ce se dovedeşte a fi 
un pragmatic cinic, om dur şi fără principii. 

lar dacă ea continuă să-l iubească, copiii vor 
fi puri. Dar dacă va începe să se enerveze, şi să-şi 
dispreţuiască soţul, va renega iubirea şi-i va lipsi 
de ea pe copiii săi. Iubirea fiind puţină, contactul 
cu planurile superioare va fi periculos şi copiii vor 
pierde şi ei. Însă rezultatul iubirii şi contactului se 
va menţine oricum în ei, adică vor avea un nivel 
mai înalt de posibilităţi, aptitudini şi intelect. Dar 
fiindcă iubirea şi avântul sufletesc nu sunt 
resimţite de copii, ei încep să se orienteze spre 
ceea ce stăpânesc în mod real. Însă orientarea 
excesivă spre aptitudini şi intelect intensifică 
puternic trufia şi provoacă o agresivitate de mari 
dimensiuni faţă de oameni şi lumea 
înconjurătoare. Acest proces, mai devreme sau 
mai târziu se opreşte. 

Acum relativ la problema dumneavoastră. În 
vieţile anterioare aţi avut un foarte înalt nivel al 


bunătăţii, spiritualităţii, virtuţii, sentimentelor 


superioare. Aţi început să depindeţi tot mai mult 
de acest lucru. Când au început să vă trateze prin 
soţ şi alţi oameni, în viaţa anterioară, nu aţi trecut 
proba. În această viaţă, într-o măsură oarecare la 
fel. Când copilul are orgoliul mărit, perioada 
concepţiei sarcinii şi a venirii pe lume trebuie să 
fie însoţită de înjosire şi lipsa bunăstării omeneşti; 
dacă părinţii, mai ales mama, trec cu bine prin 
acest segment de viaţă, ei îl ajută pe copil să 
revină la ordine. Şi forţele principale din educaţie 
nu trebuie cheltuite pentru dezvoltarea 
aptitudinilor, pentru o mai bună şcoală şi carieră, 
ci pentru ştiinţa de a ierta, de a nu gândi urât 
despre oameni, pentru o mai mare concentrare 
asupra iubirii decât asupra raţiunii şi conştiinţei. 
Orientarea fiicei dumneavoastră către 
aptitudini şi intelect este de patru ori mai mare 
decât nivelul de risc. Contactul este dur. Tendinţa 
de a gândi rău despre oameni şi lumea 
înconjurătoare este înaltă. Iar când prin gânduri şi 
cuvinte îi supărăm pe cei din jur, frânarea se 


produce prin probleme cu stomacul nostru. 


În timpul prelegerilor spectatorii intră în 
contact cu mine. Toată „murdăria” se ridică la 
suprafaţă. Pe de o parte. Pe de altă parte, eu le 
indic cum să învingem toate astea. Şi dacă omul s- 
a lenevit, sau n-a înţeles ceva şi nu s-a putut 
schimba, agresivitatea rămasă se activează 
dureros şi îl ajută să se schimbe prin 
constrângere. Când fetiţa a decis să meargă la 
conferinţă s-a întâmplat acelaşi lucru. Când a 
hotărât să nu meargă, contactul s-a închis şi 
procesul acumulării a luat-o pe drumul său. Ce se 
poate face în această situaţie? 

Pentru o vreme este mai bine ca fetiţa să uite 
de licenţă, carieră, de aptitudini. Mai bine o 
muncă fizică, monotonă, fără niciun gând în minte. 
Cu cât posibilitatea de a câştiga bani va fi mai 
mică şi în acelaşi timp cu cât mai grea va fi 
munca, cu atât mai bine pentru ea. Postul, 
renunţarea temporară la mâncare, mersul şi 
rugăciunea, orice muncă micşorând sentimentul 
propriei importanţe, pot ajuta la schimbarea de 


sine. 


Dar partea cea mai importantă a lucrului cu 
sine trebuie executată de mamă, adică de 
dumneavoastră. Trebuie acceptat şi iertat tatăl, 
soţul, orice bărbat prin care fiind  înjosit 
omenescul, s-a acordat percepţia iubirii de 
Dumnezeu. Trebuie să treceţi de zeci şi zeci de ori 
prin situaţia în care au fost înjosite cele mai înalte 
şi sfinte valori umane şi să repetaţi că iubirea este 
mai importantă pentru dumneavoastră şi că, de 
dragul iubirii pentru Dumnezeu, sunteţi gata să 
renunţaţi la cele mai înalte valori spirituale. Să 
învăţaţi dumneavoastră înşivă şi să vă învăţaţi 
fiica să cedeze, să se supună, să fie de acord cu 
bărbatul când el nu are dreptate. Acestea creează 
un bun fond pentru lucrul cu eul propriu. Şi dacă 
la început efectul lipseşte, nu disperaţi şi 
continuaţi. Dacă o ameliorare vizibilă s-a produs, 
nu vă relaxaţi şi nu încetaţi lucrul, mergeţi înainte 
încetişor şi neîntrerupt, şi, atunci rezultatul va 


apărea şi nu secvențial ci pe timp lung. 


Cum să înlătur ataşamentele în general? 


Înainte spuneam:  „Anulaţi agresivitatea, 
supărările, nemulțumirea faţă de alţii”. Şi 
noţiunea de „agresivitate subconştientă”, indică în 
primul rând, fondul de pretenţii faţă de alţi 
oameni. Apoi am înţeles că este puţin, că 
nemulţumirea, supărările faţă de sine, faţă de 
caracterul, vârsta personală, posibilităţile limitate, 
reduse, sunt periculoase, pătrund adânc înăuntru, 
fiindcă faţă de noi suntem deschişi, putând ajunge 
la foarte mari dimensiuni. 

Pe urmă am conştientizat că simpla 
nemulţumire pentru situaţia în care te găseşti, 
faţă de soartă, societate, lumea înconjurătoare 
este mai puţin evidentă decât ura faţă de vecini, 
dar rezultatele negative sunt considerabil mai 
semnificative. Am început să le spun pacienţilor: 

— La început puteţi să vă amintiţi fiecare 
situaţie concretă, pe cine şi ce v-a supărat şi să le 


retrăiţi iertând tot. Apoi ispăşiţi-vă agresivitatea 


faţă de iubire, apărută în sufletul dumneavoastră 
în urma supărării pe sine, pe soartă şi prezentă în 
sufletele altor oameni în urma judecării lor, a 
pretențiilor faţă de ei. 

Am privit partea de care omul este cel mai 
tare ataşat şi am propus să se lucreze mai mult în 
aceea direcţie. Apoi am văzut că în afară de 
îndepărtarea unui ataşament, gelozia de pildă, ori 
trufia sau ataşări de idealuri, trebuie anulat fondul 
general de apartenenţă la omenesc. Şi în acest 
plan este obligatorie modificarea concepţiei 
despre lume. Mi-au trebuit câţiva ani pentru a 
spune într-o frază acel înţeles al lumii pe care l-am 
primit. 

Este periculoasă şi plină de responsabilitate 
nu doar stăpânirea valorilor spirituale, ci şi a celor 
materiale. lar evoluţia nu este un drum larg pe 
care devii tot mai puternic şi mai apărat, el 
seamănă mai degrabă cu cărarea unui alpinist, cu 
cât nivelul tău este mai înalt, cu atât calea pe care 
urci este mai riscantă. Înainte consideram că 


stăpânirea valorilor spirituale înseamnă un singur 


lucru, doar binele. Nicăieri în literatură nu am 
găsit înţelegerea faptului că până şi valorile 
spirituale superioare nu pot constitui țelul unic. Se 
poate ca despre aceasta să fi vorbit o singură 
frază din Biblie: „Fericiţi cei săraci cu duhul, căci 
a lor este împărăţia Cerului”. Dacă stăpânirea 
valorilor spirituale poate fi periculoasă, înseamnă 
că nu este admis vreodată ca ele să se constituie 
în ţel superior. Înseamnă că sunt secundare şi nu 
este permis să depinzi de ele. Orice fericire umană 
este posesiune de valori materiale şi spirituale. De 
aceea nici nu poate fi țelul principal ci doar un 
mijloc, o pârghie pentru amplificarea divinului din 
sine! Ştiinţa de a primi în orice secundă pierderea 
fericirii omeneşti aspirând în acel moment spre 
divin reprezintă posibilitatea unei evoluţii 
normale. 

O parte din fericirea omenească trebuie 
respinsă. Reiese că omului bogat i se menţine 
capitalul când oferă sume semnificative pentru 
acţiuni de binefacere şi înţelege că acumularea 


financiară nu poate fi scopul principal. Pentru ca 


un stat să existe, fiecare trebuie să plătească 
impozite. Şi dacă omul nu vrea s-o facă vine un 
executor statal şi îi confiscă proprietatea. Noi îi 
plătim lui Dumnezeu un tribut de iubire. Dacă nu 
o facem, pierdem fericirea omenească. Dacă omul 
se desparte periodic de tot ceea ce îi este drag 
trăind mental moartea celor apropiaţi şi propria 
moarte, este deja gata să-şi jertfească fericirea 
omenească. Dar numai în cazul în care acceptăm 
totul ca fiind dat de Dumnezeu şi păstrăm iubirea 
pentru el. 

Dacă schimbarea are loc în perioada în care 
v-aţi iubit, eu repet: „Doamne, te iubesc mai mult 
decât pe el, mai mult decât pe copiii mei, mai mult 
decât tot ceea ce îmi este scump”, dacă o facem 
permanent, putem dărui iubirea omului iubit fără 
să ne temem pentru el. Independenţa interioară 
faţă de valorile umane ne conferă şi o protecţie 
exterioară, fizică. Organismul devine mai rezistent 
faţă de boli, infecţii, temperaturi şi suprasolicitări 
fizice. Am vorbit odată cu un om care se ocupa de 


îmbăierile la copcă. 


— Ştii care este regula principală a 
scăldatului în apă rece? - m-a întrebat el. 

— Să intri în apă cu bunătate în suflet şi bine 
dispus. Dacă te temi, sau eşti supărat pe cineva în 
acel moment sau pur şi simplu te nelinişteşti, poţi 
să răceşti. De aceea, înainte de a te scălda alungă 
toate temerile şi supărările, umple-te de bunătate 
şi apoi sari. Atunci sănătatea ţi se va fortifica! 

Mi-am amintit ce mi-a povestit o cunoştinţă: 

— Am citit cărţile dumneavoastră, am lucrat 
asupra mea şi există efecte, dar este foarte greu 
să lucrez cu eul de bunăvoie. 

Există o metodă de însănătoşire - mersul pe 
cărbuni aprinşi. Am încercat şi ştiţi, cu sănătatea 
stau mult mai bine. 

Pentru că mi-a trezit interesul am rugat-o să- 
mi povestească despre starea pe care o resimte 
înainte de a trece peste şanţul de cinci metri, 
umplut cu cărbuni aprinşi. 

— Instructoarea noastră ne-a spus 
următoarele - a început ea - imaginaţi-vă cea mai 


mare pierdere din viaţa dumneavoastră şi 


acceptaţi-o. Apoi adresaţi-vă forţelor superioare şi 
cereţi-le ajutor. Când am făcut acest lucru - 
povestea cunoştinţa - mâinile mi-au devenit 
fierbinţi de parcă ar fi ieşit curent din ele. Am 
simţit că sunt gata şi am păşit liniştită trecând 
peste cărbuni. 

Am înţeles că aici lucrează acelaşi mecanism. 
Dacă omul nu poate să-l ierte pe careva sau nu 
poate accepta pierderea a ceva scump, corpul lui 
depinde de mediul înconjurător şi nu suportă 
modificările bruşte. În măsura în care omul este în 
stare să se detaşeze de conştiinţă şi de eul lui 
omenesc, corpul lui este mai puţin supus 
distrugerii. Vikingii mâncau înainte de luptă bureţi 
pestriţi (ciuperci otrăvitoare) pentru a se debarasa 
de conştiinţa propriului eu şi a fi capabili de acte 
de vitejie. Unii luptători din Orient îndeplineau 
ritualul propriei morţi şi mergeau la luptă de 
parcă ar fi murit deja. Frica dispărea, capacităţile 
se înzeceau. Femeia care nici nu poate ridica 
cincizeci de kg, văzând cum copilul ei a nimerit 


sub o maşină ridică un camion de opt tone, eulei 


personal dispare în acest moment cu toate 
probleme sale. Ea trăieşte din dorinţa de a-şi ajuta 
copilul. 

Apropo, am citit pe urmă un articol despre un 
trib care calcă pe foc. Înainte de acest act, 
indienii, timp de câteva zile îşi creează o anumită 
stare. Principalul este să elimine contactele 
sexuale, hrana gustoasă, adică tot ce ne leagă de 
eul nostru omenesc. Mi-am amintit cum au arătat 
la televizor un om îmbrăcat într-o tunică albă. Lua 
o baghetă în mână, se înclina şi intra într-o 
anumită stare. După aceasta, la comanda lui i se 
turna pe spate un borcan de cinci litri cu acid 
sulfuric. Tunica se destrăma sfârâind în câteva 
secunde iar pe spinarea lui nu rămânea nicio 
arsură. 

Am înţeles de unde vin minunile săvârşite de 
sfinţi şi de ce nu au putut fi ei otrăviţi, de ce 
ieşeau vii din foc, şi de ce zburau prin aer. 
Asemenea lucruri făceau şi yoghinii în India. 
Reiese că nu erau basme ci fapte reale. La o 


anumită scară a detaşării de eul omenesc se poate 


nu doar vindeca boala, dar şi învia morţii: 

Eul nostru omenesc este multi-stratificat. 

Trecerea de la eul trupesc la treptele lui mai 
înalte şi deschiderea unor largi posibilităţi fără 
mărirea rezervelor de iubire din suflet dau o 
creştere considerabilă a propriei importanţe şi 
ulterior tot mai multe probleme. De aceea 
indiferent de ineficienţa externă, gândul constant 
către Dumnezeu şi iubirea care nu depinde de 
nimic, nu numai de eul nostru omenesc dar şi de 
straturile superioare, de mai mare anvergură, 


conferă o sănătate reală şi o fericire autentică. 


Încerc să iert, dar nu reuşesc, ce să fac? 


Stăteam odată la baia de abur cu un prieten 
şi comentam o situaţie ce mi se întâmplase de 
curând. După cum se întâmplase adesea, fusesem 
înşelat de un om pe care îl ajutasem. Am încercat 


să îndepărtez supărările interioare repetând că nu 


fusese întâmplător, că fusese dat de sus, dar 
nemulţumirea nu-mi trecea. lar eu continuam să 
clocotesc de pretenţii: 

— Ascultă - îmi zâmbi prietenul meu - tu îi 
înveţi pe alţii că nu este permis să judeci, dar ce 
faci în clipa de faţă? 

— Nu judec, ci dau pur şi simplu o apreciere 
logică celor întâmplate. 

— Atunci găseşte ceva bun - nu se lăsă 
prietenul - măcar un element, te va uşura! 

Am încercat şi am constatat că dorinţa de a 
judeca şi de a „scormoni” logic în cele petrecute s- 
a redus. De aceea voi propune să faceţi 
următoarele când cineva v-a supărat: 

1. Încercaţi să-l aprobaţi pe omul care v-a 
supărat; 

2. Găsiţi-i nişte trăsături pozitive; 

3. Străduiţi-vă să vă puneţi în locul lui, adică 
să vă detaşaţi de eul personal cu supărările şi 
pretenţiile lui. 

Mai departe: în măsura în care toate forţele 


dumneavoastră se concentrează pe eul omenesc, 


supărarea va fi mai grea, amplă şi profundă. Cu 
cât veţi lucra pentru detaşarea de sentimentul 
propriei importanţe, cedând şi aprobând alţi 
oameni, neimpunându-le voinţa dumneavoastră, 
repetând periodic că peste tot şi în toate vedeţi şi 
simţiţi voinţa divină, cu atât veţi corecta treptat 
situaţia. 

Principalul - să nu tăinuiţi supărarea adânc 
în primele câteva ore. Aici este important să nu 
reflectaţi, să nu evaluaţi situaţia. Omul nu are 
nicio vină, este dat de Dumnezeu, nu este 
întâmplător. Mai departe: pe cât veţi depinde mai 
tare de toate valorile omeneşti, pe atât vă va fi mai 
greu să suportaţi supărarea. De aceea trebuie 
lucrat mereu asupra eului pentru micşorarea 
dependenţei. Dacă veţi începe să vă antrenați în 
permanenţă atunci veţi avea parte de reuşite la 
competiţiile numite” supărarea grea”. 

Încă un fapt. 

M-am dus odată la magazinul universal după 
cumpărături. Era la ora deschiderii şi la intrare 


stătea o mulţime de oameni. 


Uşa s-a deschis şi toţi au luat-o înainte. În 
acel moment cineva m-a călcat tare pe călcâi. M- 
am întors. Un bărbat nu prea înalt - s-a uitat cu 
indiferenţă la mine şi a păşit liniştit mai departe. 

„Fir-ar să fie - m-am gândit - m-a călcat pe 
picioare şi nici măcar nu s-a scuzat - m-am 
supărat de două ori”. Apoi mi-am luat seama: 
„Doamne, dar ce fac?” Şi iată că mă plimb prin 
magazin, adun pachetele, trec de la un raion la 
altul şi încerc să-l iert pe omul respectiv. Mă rog şi 
mă căiesc. Rog să plece supărarea din sufletul 
meu, repet că nu ţin supărarea pe el, repet că el 
nu avea nicio vină. Dar supărarea nu trece. Ştiu că 
este important să nu emit pretenţii, ulterior va fi 
mai uşor de iertat. Ce să le spun pacienţilor dacă 
într-un moment critic nu pot eu însumi să mă pun 
în ordine? Important aici este să nu te opreşti şi să 
continui încercările. Încăpăţânarea nu-mi lipseşte. 
Pot să fac 10 încercări, 20, 100, 1.000 - până 
rezolv problema. Nu este o încăpățânare stupidă. 
Dacă se fac zeci de încercări şi fără rezultat, încep 


să diversific, să caut alte căi. De ce m-a atins 


această situaţie atât de tare? în mintea mea nu era 
decât o variantă: adică se deschide uşa, toţi intră 
liniştiţi fără a se incomoda unul pe altul. Întrucât 
toată energia era îndreptată spre acest model, nu 
am avut forţă. lar supărarea a apărut pentru a 
proteja modelul vechi şi a nu accepta modelul nou. 
Înseamnă că dacă aş fi avut în cap 5 - 7 variante 
de posibile modificări ale situaţiei aş fi reacţionat 
altfel la varianta neplăcută pentru mine. Mi-a fost 
mai uşor, dar în adâncul sufletului mi-a mai rămas 
un ghimpe. „Dacă acel om nu are nicio vină - 
înseamnă că pricina celor întâmplate nu se află în 
el, ci în mine. Înseamnă că eu sunt cel vinovat de 
faptul că a fost pus să mă umilească. Prin urmare 
trebuie să-i cer iertare pentru asta”. „Omule” - am 
gândit eu strângând din dinţi - „iartă-mă că te-am 
provocat să te comporţi aşa”. 

Ciudat, supărarea s-a volatilizat imediat. 
Acum acest lucru a ajuns la mine un automatism. 
Dacă mă împinge cineva cu brutalitate sau mă 
calcă pe picior, imediat îi cer în gând iertare 


pentru asta. Poţi cere iertare până şi de la cel care 


te va ucide pentru că l-ai provocat interior la un 
gest pentru care pe urmă va plăti. 

În principiu, supărarea noastră pe un alt om 
este un linşaj. Dacă el într-adevăr a săvârşit o 
crimă împotriva iubirii şi a încălcat legile 
superioare supărându-ne, să ne amestecăm în 
treaba aceasta cu supărările noastre nu va fi decât 


spre propria pagubă. 


Nu de mult, la o consultaţie, mi s-a povestit 
următorul caz. 

— Cu câţiva ani în urmă am văzut cum o 
persoană îşi încuraja micul fiu să arunce cu pietre 
în cei care l-au supărat. Alături se afla o altă 
femeie. 

— Ce faceţi cu el? - a întrebat ea - îi veţi 
stâlci caracterul. De acum se va răzbuna pentru 
cea mai mică supărare. 

— Nu vă băgaţi unde nu e treaba 
dumneavoastră, - i-a tăiat-o mama - îl învăţ să se 
apere. 


— Acum învăţaţi-l să ierte - spunea femeia. 


— Când va creşte va învăţa repede să se 
apere. Dar mama nu a putut fi convinsă, şi a 
continuat propria politică. 

— Ştiţi, au trecut doi ani de când am văzut 
această scenă. Cu un an în urmă mama copilului a 
murit de cancer la stomac. 

Când încercăm să „împingem” sub justiţia 
noastră logică, omenească, întreaga lume 
înconjurătoare, se termină mereu tragic. Oamenii 
cu vedere largă au înţeles întotdeauna că logica 
omenească este necesară şi dreptatea de asemeni. 
Dar ele trebuie să aibă limitele lor. 

Îmi amintesc, mi s-a povestit de mult o istorie 
despre un negustor. Venea la ţară şi vindea 
mărfuri. Câteodată dădea şi pe datorie. Şi iată că 
îl cheamă pe omul căruia data trecută îi dăduse o 
marfă pe cuvânt de onoare iar acela îi promite şi 
se jură că data viitoare îi va da banii. Vine din nou 
neguţătorul în sat şi îl cheamă din nou pe om. 

— Vezi am pus o cruciuliţă. Îi explică 
negustorul. Eu nu uit datoriile, pe aceasta să nu 


contezi! 


Omul iar se jură şi promite să-i dea banii. 
Vine a treia oară negustorul şi se repetă aceeaşi 
scenă. 

— Ştii, îi spune neguţătorul, data viitoare nu 
mai trimit după tine, să vii singur. Şi dacă nu-mi 
dai banii o să tai cruciuliţa. N-o să-ţi mai iau 
datoria... [i-o va lua Dumnezeu. lar Dumnezeu ia 
mai mult decât omul. 

Din toate cele de mai sus se trage concluzia: 
o supărare grea care nu trece este deja boală şi 
destul de gravă. Indică un neajuns foarte serios 
din organism. Când o astfel de boală evoluează 
primim inevitabil medicamente pe care le numim 


„neplăcere”, „nenorocire”, „boală” sau „moarte”. 


Pictor, membru al Uniunii Artiştilor 
Plastici, bolnav din copilarie de o eczemă cu 
mâncărimi. Poate restaura şi picta icoane? 
Este adevărat că gândacii apar din cauza 


gândurilor rele şi certurilor mărunte din 


familie? 


Soţul dumneavoastră are un nivel interior al 
spiritualităţii foarte ridicat şi contactul cu 
nivelurile superioare şi planurile nepământene fac 
din el un pictor talentat. Dar la el nu s-a format 
mecanismul de contracarare a cramponării de 
valorile spirituale superioare. De aceea este 
prezentă tendinţa de a trăi în permanenţă din 
idealuri. Acest lucru generează un fond adânc de 
nemulţumire faţă de lumea înconjurătoare ce nu 
corespunde acelei lumi mirifice la care sufletul lui 
are acces. Agresivitatea apărută ca răspuns se 
frânează prin eczemă. Eczema înjoseşte idealurile. 
Dacă nu ar fi ea, cramponarea de idealuri ar 
ajunge la aproape 1.000 unităţi. Aşa însă nu 
depăşeşte 20 - 30, adică eczema îi permite soţului 
dumneavoastră să fie în contact cu planurile 
superioare şi să-şi extragă de acolo inspiraţia fără 
urmări periculoase. Prin urmare icoanele lui sunt 
curate. Să zugrăvească şi să restaureze icoane 


este permis şi chiar folositor. 


În ce priveşte gândacii. Insectele domestice 
se înmulţesc mai activ când energia locuitorilor 
dintr-o casă nu este prea bună, Gândacii apar în 
genere când se actualizează tema relaţiilor, a 
geloziei, la fel şi ploşniţele. 

Furnicile şi ţânţarii - când este prezentă 


trufia. 


Mi-a povestit o femeie cum avea în 
apartament foarte multe furnici. 

— Mi-aţi spus că am trufie, am început să 
lucrez asupra mea. Şi închipuiţi-vă furnicile au 
dispărut. A trecut un timp, mi-am ieşit din fire şi 
iar au apărut. 

Nu chiar de mult am păţit o istorie hazlie. Mi- 
au venit nişte musafiri din America, doi tineri, 
rumeni, bine făcuţi, plesnind de sănătate. l-am 
invitat la casa de la ţară. 

— Sunt țânțari acolo? - s-a interesat cu grijă 
unul din musafiri. 

— Prăpăd - i-am răspuns eu cu sânge rece. 


— Ce vorbeşti? Nu, nu mergem, aşa o să fie 


un chin, nu odihnă. 

— În primul rând că am glumit - i-am spus - 
practic nu există țânțari acolo (am minţit, erau o 
mulţime). 

În al doilea rând, copii, m-aţi întrebat de 
curând cum se poate îndrepta destinul pentru că 
amândoi nu staţi prea bine la acest capitol. În 
afară de asta v-am spus că aveţi un orgoliu mărit 
iar pentru oamenii de afaceri este periculos. lată, 
vă spun un mijloc dintre cele mai bune pentru 
corectarea sorții, însănătoşirea se realizează prin 
țânțari. Ce este înţepătura de ţânţar? o mică 
neplăcere pe partea sorții. Dacă renunţaţi să 
detestaţi ţânţarii, nu vă iritaţi, nu vă temeţi şi 
rămâneţi buni, aderenţa faţă de soartă se 
micşorează. Mai departe, când ţânţarul vă înţeapă 
este o umilinţă pentru dumneavoastră. El este de 
mii de ori mai mic decât dumneavoastră şi 
reuşeşte să vă înţepe simţitor. Din nou, dacă nu vă 
enervaţi trufia descreşte. Aşa că, băieţi, iar n-aveţi 
noroc în viaţă. La ţară ţânţarii sunt puţini şi n-o să 


reuşiţi să vă daţi pe brazdă cum trebuie. 


Ne-am dus la ţară. Am intrat în casă. Am pus 
masa. După câteva ore, mai spre seară am ieşit pe 
prispă. Aerul zumzăia de țânțari. Dacă înainte 
ţânţarii se apropiau şi zburau un timp în rotocoale 
alegând locul, acum traiectoria lor era în linie 
dreaptă. Veneau, şi din zbor se înfigeau prin 
trening în piele. Am umblat câteva minute de colo- 
colo plesnind insectele dar n-am rezistat la zeci şi 
zeci de alte înţepături şi m-am băgat la loc în casă. 
M-am uitat la băieţii care stăteau la masă şi m-am 
gândit. 

— De plictisit nu o să aveţi timp să vă 
plictisiţi! 

Am stat la ţară două zile. Musafirii nu prea 
atrăgeau atenţia ţânţarilor. Lucrul cel mai 
interesant e că am văzut că într-adevăr pe ei 
ţânţarii nu-i înţepau. M-a impresionat atât de tare 
chestia asta că am început şi eu să lucrez asupra 
mea şi să-mi schimb atitudinea faţă de țânțari. 

Am observat că înainte, dacă un ţânţar zbura 
noaptea prin apartament, mă alegea tocmai pe 


mine. Şi zumzăia fix deasupra urechii. Câte 2 - 3 


ore din noapte nu le dormeam. Stăteam întins, 
aşteptând cu o bucurie răutăcioasă să se aşeze pe 
faţa mea. Apoi mă plesneam în viteză peste faţă 
sau corp şi bineînţeles ţânţarul zbura. Dar după 2 
- 3 ore, în medie totuşi îl omoram. Şi după aceea 
adormeam liniştit, e adevărat, dacă nu apărea 
altul. 

Aşadar, după acea întâmplare am început să 
dorm liniştit. De îndată ce am înţeles că tântarii 
pot într-adevăr să te ajute la ameliorarea 
destinului şi micşorarea trufiei, nu i-am mai băgat 
în seamă. Dar să lăsăm ţânţarii, să ne întoarcem la 


tablouri. 


Am constatat adesea un detaliu interesant. 
Omul are o înaltă agresivitate subconştientă şi un 
biocâmp nu prea grozav. După logica lucrurilor, 
toată această „murdărie” ar trebui s-o pună în 
tabloul său. Dar iată că pictorul se aşază în faţa 
şevaletului şi toată „murdăria” se adună într-un 
ghem şi se dă de-o parte, iar câmpul începe să 


lumineze frumos, adică el intră într-o stare din 


care priveşte asupra lumii cu totul altfel. Şi tabloul 
lui este absolut curat. Dar pentru aceasta trebuie 
să se detaşeze interior de toate. Dacă însă omul 
creează şi continuă să-şi ţină în minte şi în suflet 
toate problemele, neliniştile, temerile, regretele, 
tabloul lui poate să-i dăuneze celui ce-l va agăța 


pe perete. 


Nu de mult, un om de afaceri m-a invitat la el 
în vizită. Stăteam în sufrageria lui şi beam ceai. 

— N-ai putea să-mi explici şi mie un lucru: 
uită-te la lustră. La unul din braţe tot timpul se 
arde becul. Am verificat dulia, este normală. Cel 
mai interesant este că am rotit lampa şi iar s-a ars 
becul dar în aceeaşi zonă a tavanului. E clar că 
ceva are legătură cu energetica locului dar nu 
înţeleg care-i cauza. 

— Cauza este tabloul - i-am răspuns - vezi: 
tabloul se află în apropierea acestui loc. 
Reprezintă un copac solitar cu frunzele căzute şi 
un peisaj mohorât. În tablou a fost pus un puternic 


program de autodistrugere care se răspândeşte în 


tot apartamentul şi pe obiectele din apropiere. 

De aceea becul se arde mai des. Pictorul a 
avut o foarte puternică ataşare de idealuri şi 
dorinţa de a muri când idealurile se năruiau, 
nemulţumirea faţă de situaţie şi soartă. Toate 
acestea le-a transmis tabloului său. 

— Apropo - m-am adresat eu primitoarei 
gazde: acum ai probleme în afaceri şi asta - i-am 
arătat tabloul - este una din cauze. 

— Bine, dar cum să aflu ce trebuie să pun pe 
perete, ce să pun în colţuri? m-a întrebat uimit 
interlocutorul meu. 

— Crezi că degeaba, în Occident, munca unui 
bun designer costă atât de mulţi bani? Un bun 
designer este în primul rând acela care vede nu cu 
ochii, ci cu sentimentele! Nu ai un bun decorator, 
încredinţează-i soţiei amplasarea mobilei şi a 
tablourilor. Bărbaţii se sprijină mai mult pe logică, 
femeile aleg intuitiv. 

— Să lăsăm, continuă cunoscutul - în spatele 
tău sunt atârnate trei icoane: lisus Hristos, Sfântul 


Mucenic şi Fecioara Maria. Spune-mi ceva despre 


ele. 

— „Mucenicul” are un dispreţ faţă de sine din 
cauza neplăcerilor legate de soartă şi în plus o 
dorinţă puternică de a nu mai trăi. Agresivitatea 
subconştientă 220 unităţi. Aşa că nu e un mucenic, 
ci pur şi simplu un om care se chinuieşte. Probabil 
că pictorul s-a desenat pe sine, nu pe sfânt. 

— Ei bine, dar „Fecioara Maria”? întreabă 
uimit interlocutorul. 

— O îngrozitoare gelozie, aderenţă faţă de 
relaţii şi idealuri. 

— Atunci cum rămâne cu „Hristos”? 

— Aici sunt ambiţii enorme, ură şi dispreţ 
faţă de oameni. 

Prietenul stătea în fotoliu şi mă privirea 
tăcut. 

— Aceste icoane au fost pictate cu 250 de ani 
înainte, vrei să spui că atunci, pictorul ar fi putut 
să le zugrăvească în acest fel? 

Am dat din umeri: „Nu vreau să spun nimic. 
Am primit informaţia şi ţi-am transmis-o. Asta-i 
tot”. 


O vreme am stat. Dintr-odată interlocutorul 
meu mă întreabă: 

— Mi-a venit un gând: „Nu de mult am dat 
icoanele la restaurat. Ar fi putut toate aceste 
programe să le încarce restauratorul însuşi?” 

— Şi încă cum - i-am răspuns eu. 

— Ai putea să vezi asta de la distanţă şi în 
trecut? 

— Desigur. Spune-mi numele. 

Prietenul mi-a spus numele, eu m-am uitat la 
acel om şi totul s-a clarificat. 

— Ştii, icoanele au fost curate până atunci. 
Pur şi simplu restauratorului, când a început să 
lucreze cu ele, nu i s-a aprins scânteia iubirii în 
suflet. În starea în care se afla, a început să 
restaureze, dar orice tablou, mai ales o icoană 
funcţionează ca o lentilă ce măreşte starea de 
spirit a pictorului. Aşa că este mai bine să nu ai pe 
pereţi nicio pictură decât o pictură proastă. 

Înainte nu înţelegeam de ce opera autentică 
se vinde la un preţ enorm iar o copie excelentă 


mai nimic în comparaţie cu originalul. Am 


priceput de curând - forma este aceeaşi, 
conţinutul diferit. De regulă, creaţia autentică 
poartă un volum de informaţie extrem de bogat 
din planul subtil. În original, tabloul însuşi este un 
mijloc de a transmite starea în care se găsea 
pictorul. În copie însă, tabloul este de obicei un 
scop, de aceea interioritatea se stinge. În toate 
şcolile de pictură, institutele şi  academiile 
plasticianul este învăţat nu cum să-şi dobândească 
o stare proprie creaţiei, ci cum să-şi exprime 
propria stare. 

Însă problema constă în aceea că forma este 
determinată de conţinut şi fiecare nouă stare 
necesită forme noi prin care să se realizeze. De 
aceea, adesea, institutele de artă dau un puternic 
impuls creaţiei învăţăceilor la început, după care 
încep involuntar să stingă acest impuls. Nu 
degeaba 80% din geniile în pictură nu au avut 
licenţe în arte. Dacă omul, în primul rând, învaţă 
şi tinde să atingă starea în care sufletul trăieşte în 
permanenţă prin divin, atunci respectiva stare ce 


se numeşte „talent” sau  „genialitate”, mai 


devreme sau mai târziu se va fructifica. Este o 
problemă secundară dacă omul va deveni pictor 


sau politician, om de afaceri sau muzician. 


Cum se poate purifica energetica unei 


incinte? 


În primul rând, ea nu trebuie impurificată. 
Dacă aveţi o mare supărare sau tristeţe încercaţi 
să nu aduceţi aceste sentimente acasă. leşiţi în 
stradă (cu deosebire în locuri înverzite) şi 
plimbaţi-vă. Nu faceţi din casa dumneavoastră o 
groapă de gunoi energetică. 

Am avut ocazia să văd o dată în Spania chilia 
unui călugăr. În această chilie era un 
compartiment mic din lemn în care călugărul se 
ruga. De ce? Pentru că cel mai bine te rogi când 
te-ai detaşat de orice, mai ales de temeri, supărări 
şi regrete, inclusiv de resturile care plutesc în 


spaţiul încăperii. 


Dacă locuiţi de câţiva ani şi aţi saturat 
spaţiul cu regrete, supărări şi spaime, amintiţi-vă 
momentele în care v-aţi certat şi supărat, aşezaţi- 
vă în acel loc, iertaţi, anulaţi agresivitatea faţă de 
iubire, rugaţi-vă. Trăiţi sentimentul că v-aţi 
eliberat de toate şi iubirea dumneavoastră nu mai 
este stăpânită de nimic, luaţi în mâini un pahar cu 
apă şi începeţi să vă rugaţi. Stropiţi apoi cu 
această apă toate încăperile şi va fi mai bine. De 
curând m-a sunat din altă ţară o cunoştinţă. 

— Vreau să vă invit în apartamentul meu. N- 
aţi putea să vizualizaţi energetica lui? 

— Spuneţi-mi numărul apartamentului pentru 
a putea lua mai uşor informaţia i-am spus eu. 

Mi l-a spus şi am început să privesc. 

În apartament era un puternic program de 
autodistrugere aparţinând unui bărbat. Probabil 
că până atunci locuise acolo un bărbat care în 
interiorul său nu voia să trăiască. 

— Până la mine apartamentul a fost închiriat 
de un narcoman - mi-a spus ea. lar înainte de ela 


locuit un om care a murit. Dar, întrucât programul 


este masculin, are vreo influenţă asupra mea? - a 
întrebat femeia. 

— Nu, acest program nu vă influenţează, dar 
arhitectul care a construit casa era puternic ataşat 
de idealuri, aşa că, în timp, poate apărea un 
program feminin al lipsei dorinţei de a trăi din 
cauza falimentului idealurilor. 

— Bine, şi cum să mă apăr de acest program? 
- m-a întrebat ea cu o voce confuză. 

— Citiţi cu atenţie Biblia şi încercaţi să 
resimţiţi ceea ce a simţit lisus Hristos. El a fost 
înjosit şi în privinţa relaţiilor şi a aptitudinilor, şi a 
sorții, şi a idealurilor. Îl ucideau şi totuşi a 
continuat să-i iubească pe acei oameni. Dacă 
reuşiţi să percepeţi starea lui, în care a încetat să 
mai depindă de tot ce era omenesc, atunci puteţi 


să nu vă mai alarmaţi în mod esenţial. 


În primăvara aceasta peste copilul meu a 


căzut un sloi de gheaţă de pe acoperiş. Câtă 


vină am eu în cele întâmplate? Copilului i se 
agravează scolioza. Eu însămi am pielonefrită 


iar soţul are probleme cu coloana vertebrala. 


Soţul dumneavoastră este mai mult sau mai 
puţin un om armonios şi bun la suflet. Dar are 
supărări interioare pe el şi pe dumneavoastră. De 
aceea agresivitatea dumneavoastră trece prin 
scutul lui de apărare şi cauzează dureri 
vertebrale. Cu dumneavoastră însă lucrurile nu 
stau bine. Preaslăvirea interioară a omului iubit, 
ataşarea de valorile spirituale superioare, de 
idealuri, ca şi de aptitudini şi intelect sunt 
prezente. Nivelul orgoliului este de vreo 20 de ori 
mai sus de normă, agresivitatea subconştientă în 
raport cu bărbaţii 280 unităţi. Toate acestea au 
fost transferate asupra fiului şi nepoților. În 
câmpul fiului apare o posibilă moarte a doi copii. 
În acest caz pot muri sau se pot îmbolnăvi grav 
copiii lui sau poate fi steril el însuşi. Cu atât mai 
mult cu cât o foarte puternică aderenţă la idealuri 


îi închide viitorul cu 300 - 700 %, adică 


inacceptarea lăuntrică a înjosirii omenescului, la 
dumneavoastră şi la soţ, înjosirea morală a 
simțului etic, idealurilor, la copil se transformă în 
incapacitatea de a privi destabilizarea lor. Întrucât 
purificarea prin oameni are puţine şanse să fie 
admisă de el, a început o purificare directă prin 
neplăceri ce pot deveni nenorociri şi boli. Aşa 
încât aveţi mult de lucrat. Şi orice probleme cu 
rinichii, ţin de trufie, de dorinţa de a impune 
propria voinţă celorlalţi, de aprecierea severă a 


oamenilor şi situaţiilor. 


Am mari probleme cu fiul. Diagnosticul 
medicilor: sindrom spastic, chist al lobului 


temporal drept. Sfaturile dumneavoastră. 


La ambii părinţi, mai ales la tată, au existat 
izbucniri ale urii interioare faţă de oameni, când 
le-au fost înjosite idealurile. La fiu predispoziția 


respectivă este de cinci ori mai mare. De aici şi 


starea lui. Trebuie să lucreze asupra lor, ambii 


părinţi. 


Nu mă consider nefericită dar în căsnicie 
nu am noroc. De primul soț am divorţat 
pentru că bea mult cu prietenii. Al doilea soţ 
s-a intoxicat cu băuturi spirtoase în lipsa 
mea. 

De al treilea soț m-am despărțit fară să 
înțeleg motivul esenţial, şi lui îi plăcea să bea 
dar nu ne-am despărţit din această cauză. 
Nu-mi plac alcoolicii, dar în viața mea sunt 
mereu prezenți bărbaţi cărora le plac 
spirtoasele. Lămuriţi-mă de ce este legat 


acest lucru. 


Agresivitatea dumneavoastră subconştientă 
în raport cu bărbaţii este de 400 unităţi, în medie, 
pentru un bărbat este mortal nivelul de 200 - 220. 


De aceea bărbatul este atras de băutură, pentru a 


se apăra. Sau relaţiile trebuie să se rupă. Dacă 
omul, să zicem, şi-a omorât soţia din gelozie, 
câteva vieţi la rând i se vor da femei care fac tot 
ce se poate imagina şi nu se poate imagina în 
planul înşelării. Cu cât legile superioare au fost 
încălcate la scară mai mare, cu atât purificarea se 
dă la scară mai mare. Şi acest lucru nu se poate 
ascunde nicăieri. Sau el primeşte să fie înşelat 
iubindu-şi soţia, sau se îmbolnăveşte şi moare. În 
viaţa anterioară i-aţi disprețuit pe beţivi şi acest 
lucru a dăunat sufletului dumneavoastră. În 
această viaţă vi s-a oferit posibilitatea de a vă 
purifica, de a învăţa să iubiţi omul cu toate 
neajunsurile lui. Aţi continuat să vă susţineţi 
schema mentală rigidă care vă desena tipul de soţ 
ce vă trebuie şi să vă reprimaţi prin ea 
sentimentele. În felul acesta aţi înrăutățit doar 
situaţia. Până când nu-l veţi accepta lăuntric şi nu- 
l veţi ierta pe omul iubit care bea, ar fi greu să 


contaţi pe o viaţă de cuplu. 


1. Fiica este căsătorită de şapte ani, n- 
are copii. Și-a făcut analize, totul este în 
regulă. 

2. Soţul este alcoolic, se îndreaptă spre 


moarte, dar este un om foarte bun. Ce să fac? 


Fondul pretențiilor dumneavoastră faţă de 
soţ se află foarte adânc. În vieţile anterioare v-aţi 
divinizat soţul. V-aţi pătruns în asemenea măsură 
de acest lucru, aţi început să depindeţi atât de 
mult de valorile spirituale încât fondul unor 
pretenţii constante faţă de soţ s-a constituit încă 
din viaţa anterioară. 

În viaţa aceasta aţi avut de câteva ori 
izbucniri de nemulțumiri interioare. Mai ales până 
la concepţie şi în timpul sarcinii cu fiica. Tendinţa 
a luat-o nu spre ameliorare, ci spre aprobare. În 
biocâmpul fiicei se află sufletele a patru copii cu 
slabe şanse de supravieţuire. Agresivitatea ei 
subconştientă în raport cu bărbaţii e aproape 400 


unităţi, disponibilitatea de a primi  înjosirea 


aspectelor spirituale superioare este practic nulă. 
Situaţia este atât de proastă, încât ivirea pe lume 
a copiilor este blocată nu la nivel fizic ci la nivelul 
biocâmpului. 

Dacă soţul dumneavoastră ar fi avut un 
caracter mai rău v-ar fi fost mai uşor să lucraţi 
asupra dumneavoastră. Primul lucru pe care 
trebuie să-l faceţi este să-l eliberaţi interior pe soţ, 
străduiţi-vă să vă gândiţi mai puţin la el. Prelucraţi 
de zeci de ori, fel de fel de scenarii de despărţire 
şi priviţi această stare de lucruri ca pe un dar al 
lui Dumnezeu. Învăţaţi să vă desprindeţi de tot ce 
vă este drag. Încercaţi să fiţi pentru un timp 
singură, departe de rude, duceţi-vă la mănăstire, 
de exemplu, şi lucraţi asupra dumneavoastră în tot 
acest interval. Înainte exista o bună tradiţie: lângă 
mănăstiri erau case de găzduire şi omul putea să 
vină şi să se scufunde în atmosfera detaşării. 
Lucrând asupra dumneavoastră puteţi să vă 
ajutaţi şi soţul şi fiica, deşi fiica are un caracter 
sever şi lucrul cu sine însăşi îi este necesar şi ei ca 


şi rugăciunea pentru copii. 


Am trei copii, toţi au tulburări nervoase. 
Sunt disperată.  Sfătuiţi-mă cum pot să 


influenţez situaţia? 


Probabil că aţi citit cărţile mele. 

Agresivitatea subconştientă faţă de bărbaţi 
este minimă şi caracterul dumneavoastră destul 
de blând, dar agresivitatea în relaţiile cu 
dumneavoastră este foarte mare. V-aţi reprimat 
sentimentul de iubire din suflet când aţi fost 
tratată prin înjosirea relaţiilor, idealurilor şi iubirii 
omeneşti. Înăuntrul dumneavoastră sunteţi un om 
foarte gelos. Dar această gelozie se manifestă la 
dumneavoastră ca un refuz al vieţii, al iubirii, când 
sunteţi tratată prin înşelare, ceartă, supărare. De 
aşa ceva aţi avut parte mult în perioada de 
dinaintea concepţiei şi sarcinii, de aceea 
programul negativ este foarte puternic în copii. 


Acest lucru provoacă tulburarea nervoasă. 


1. Se întâmplă aşa că viaţa mea este 
construită nu de mine ci de alţii, parcă aş fi 
oarba, condusă de cineva. Ce este aceasta? 

2. Ce înseamnă creşterea părului pe faţă 


la femei? 


Voința şi dorinţele noastre se leagă, în cazul 
unui sentiment crescut al propriei importante, 
când uităm că noi suntem pe planul al doilea. Şi în 
acelaşi plan sunt gândurile noastre, sentimentele 
şi dorinţele. Cu cât mă concentrez mai mult 
asupra mea şi-mi aşez eul în centrul a toate, cu 
atât i se permite eului meu să evolueze mai puţin. 

Părul de pe faţă apare, de obicei, la femeile 
dure şi autoritare, corespunzător unei agresivităţi 
crescute în raport cu bărbaţii. Încercaţi să vă 
simţiţi delicată şi lipsită de apărare, vulnerabilă în 
toate. lubiţi, iertaţi, supuneţi-vă, cedaţi, fiţi de 


acord în toate şi totul va fi bine. E vorba în mod 


special de duritate lăuntrică şi inflexibilitate. 


Cum putem vorbi de pocăință, 
confesiune, dacă nu trebuie să regreți 


trecutul, ci să-l accepţi în totalitate? 


Dacă eu mā adresez Creatorului şi-i cer 
iertare pentru faptul că nu m-am purtat corect, 
atunci acest lucru reprezintă purificarea mea în 
faţa Judecătorului Suprem. Dacă însă eu mă detest 
şi sufăr pentru ceea ce am făcut, acest lucru 
echivalează cu o auto-judecată, iar pentru aceasta 
omul se pedepseşte. Sensul pocăinţei nu constă în 
a te detesta, ci în faptul că trebuie să te schimbi în 
aşa fel încât să nu mai comiţi crime împotriva 


iubirii. 


O parte din cler consideră învăţătura 


dumneavoastră diavolism. Sunt multe contradicții 
cu creştinismul: karma şi vieţile trecute; sfaturile 
de a nu lupta pentru idealurile creştine, anularea 
pretențiilor faţă de sine (absenţa  căinţei), 
programul de  autodistrugere şi altele. Veţi 
dezminţi unele din aceste acuzaţii? 

Hinduismul, budismul şi iudaismul sunt şi ele 
în contradicţie cu creştinismul, fiindcă şi în ele se 
regăseşte noţiunea de „reîncarnare”. Dar nu m-aş 
încumeta să le numesc erezii, cu atât mai mult cu 
cât ele au apărut înaintea creştinismului. Ceea ce 
propovăduia Hristos venea în contradicţie cu 
canoanele religioase ale timpului, din acest motiv 
El a şi fost răstignit. 

Eu sunt savant-psiholog, lucrez cu structurile 
subtile ale biocâmpului uman şi cercetez faptele, 
generalizându-le. În urma cercetărilor am ajuns la 
aceleaşi adevăruri şi la aceeaşi înţelegere a lumii, 
care sunt prezente în religiile lumii. Deoarece sunt 
savant şi trag concluzii din fapte concrete, în 
cercetările mele sunt multe tangenţe cu oricare 


din religiile lumii dar şi multe deosebiri. Când 


ştiinţa începe să depindă de o ideologie oarecare, 
fie ea comunistă sau religioasă, acest lucru se 
termină lamentabil. 

Să ne amintim de genetica sovietică, de 
Galilei şi Giordano Bruno. În prezent în lume 
coexistă în mod fericit mii de metode şi tehnici de 
vindecare a omului: chirurgicale, medicamentoase 
şi bioenergetice. Se recurge la vrăjitorie, magie, la 
diferite talismane, la tehnici de influențare psihică 
şi psihologică asupra sufletului şi corpului uman. 
Şi cu fiecare an influenţa aceasta devine tot mai 
profundă şi de proporţii tot mai mari. 

Din punctul meu de vedere, în multe cazuri, 
odată cu trecerea timpului aceste influenţe ar 
putea avea consecinţe nocive. 

Analizând sute de astfel de metode am ajuns 
la concluzia că acestea sunt lipsite de perspectivă. 
Eu m-am străduit să creez o metodă de vindecare 
a omului prin acumularea de iubire pentru 
Dumnezeu, prin amplificarea bunătăţii din suflet. 
Nici prin cap nu-mi trece de ce unii consideră 


toate acestea diavolism. Cu atât mai mult cu cât 


celor ce mi-au citit cărţile li se schimbă caracterul, 
devin mai buni, relaţiile în familii se îmbunătăţesc 


şi copiii se însănătoşesc. 


Eu am lucrat la câteva firme și mi s-a 
creat impresia că sunt „geniul rău” al 
acestora, fiindcă în scurt timp firmele işi 
încetau activitatea sau aveau probleme 
financiare. N-am mai putut „învinge” ultima 
firmă aşa că am început să am neplăceri. Mi 
se propune acum un post la o firmă şi mai 
mare. Fxplicați-mi, vă rog, de ce mi se 


întâmplă toate acestea? 


La dumneavoastră fondul interior al bunătății 
şi iubirii acumulat în vieţile trecute este foarte 
mare şi treptat volumul posibilităților a ajuns 
destul de mare, adică dumneavoastră influențați - 
în planul subtil - mai puternic asupra situației 


create decât alți oameni. Această creare a 


bunăstării umane, care a început într-o viaţă 
anterioară a ajuns în prezent la o stabilitate şi a 
început să vă orienteze înspre eul uman şi să pună 
în umbră Divinul din sufletul dumneavoastră. Dacă 
mulţi sunt aidoma unor dealuri în creştere, 
dumneavoastră semănaţi cu un munte care se 
năruie. Sunteţi un om echilibrat, posibilităţile sunt 
mari, însă orientarea e greşită. Dumneavoastră 
transmiteţi această energie firmelor la care 
sunteţi angajat şi ele încep să dea faliment. Într- 
una din firme directoarea s-a dovedit a fi lăuntric 
mult mai armonioasă decât dumneavoastră, de 
aceea v-aţi lovit ca de un perete. Aşadar la 
dumneavoastră problema neplăcerilor şi a bolilor 
este o problemă legată de timp. Ar trebui să 


începeţi lucrul asupra dumneavoastră chiar acum. 


O cunoştinţă de-a mea, în vârstă de 
şaizeci de ani şi fară familie, se află acum la 


tratament, la secţia de oncologie. S-a străduit 


toată viaţa să trăiască fără a judeca pe 
nimeni. 

V-a citit şi recitit toate cărțile, este o 
admiratoare de-a dumneavoastră. În ultimul 
an s-a confruntat cu o serie de accidente 
aproape mortale (era cât pe ce s-o lovească o 
maşină şi era cât pe ce să se asfixieze în 
cazangerie), iar acum - spitalul. Ea încearcă 
să înțeleagă de ce lucrurile decurg astfel. 


Explicaţi-ne, vă rog. 


Agresiunea subconştientă la această femeie 
este zero. Ea nu s-a ataşat de relaţii, de capacităţi, 
de idealuri. Şi firea ei este blajină. Însă volumul 
acumulării de iubire este negativ (-60), ceea ce 
corespunde oncologiei, iar în biocâmpul ei eu văd 
o posibilă moarte a soţului. Asta înseamnă că ea 
ori nu va avea soţ deloc, sau, dacă acesta va fi 
alături de ea s-ar putea îmbolnăvi şi muri. La ea, o 
singură verigă nu este în regulă, dar la parametri 
foarte mari. E vorba de divinizarea lăuntrică a 


omului iubit. S-a încălcat prima poruncă a lui lisus 


Hristos, adică umanul din persoana iubită a 
eclipsat în întregime Divinul. Şi atunci când ea era 
tratată prin umilirea iubirii omeneşti, ea o suprima 
permanent în sufletul său. S-a pus în mişcare un 
mecanism puternic de lichidare a propriei iubiri. 
Legile omeneşti erau îndeplinite, cele 
dumnezeieşti - nu. 

Pur şi simplu a-ţi reprima sentimentul iubirii 
din suflet e mult mai periculos decât a uri, a 
blestema şi a te deda la acte de huliganism. Aşa 
că, în primul rând, ea trebuie să-şi trăiască din 
nou viaţa, cu senzaţia că sentimentul iubirii din 
suflet este intangibil. El nu poate fi dirijat şi cu 
atât mai mult reprimat. Lui nu i se poate ordona, 
poţi doar să i te supui. Şi trebuie să-ţi convingi 
sufletul şi să simţi că fericirea esenţială şi 
beatitudinea constau în acumularea de iubire 
către Dumnezeu. lar omul iubit şi iubirea pentru 


el sunt doar mijloace pentru atingerea acestui ţel. 


Mă gândesc la ceva bun - se îndeplineşte 
pe de-a-ndoaselea, mă gândesc la ceva rău - 


se împlineşte imediat. 


Când omul trăieşte prin idealuri, planuri, 
speranţe, uitând faptul că fericirea adevărată e 
aici, acum, în suflet, atunci acest om este lecuit în 
mod diferit. 

Unuia i se destramă planurile şi speranţele, 
indiferent dacă gândeşte bine sau rău. Altul este 
în permanenţă trădat şi lumea are o atitudine 
nedreaptă faţă de el. Celui de-al treilea i se 
destramă destinul, la al patrulea - caracterul, 
celui de-al cincilea - sănătatea, la al şaselea - se 
duc de râpă relaţiile cu persoanele apropiate şi 
sănătatea acestora. Mulţi dintre noi trăiesc cu 
amintirile despre trecut sau cu planurile şi 
speranţele de viitor, însă trecutul şi viitorul nu 
sunt altceva decât gânduri, mai multă conştiinţă 
decât sentiment, pe când prezentul înseamnă 
iubire în suflet şi evoluţie - nu trebuie să ne 


dezicem de prezent şi nici să încercăm să 


pătrundem în viitorul luminos. Vorbim despre 
evoluţie atunci când prezentul devine tot mai 
mare, cuprinzând totodată şi trecutul, şi viitorul. 

În cele din urmă trecutul şi viitorul se 
revarsă în prezent. Timpul dispare, conştiinţa 
stagnează. Conştiinţa începe să funcţioneze atunci 
când comparăm un obiect cu altul, şi atunci când 
deosebim un eveniment de altul. 

Dacă timpul se opreşte, comparaţia este 
imposibilă. Trebuie să simţim că viitorul îşi are 
începutul în prezent; aşa cum suntem în prezent, 
aşa ne va fi şi viitorul. Deci, dacă vrem să obţinem 
ceva în viitor, atunci trebuie să ne transformăm pe 


noi înşine în prezent. 


Soţul meu e alcoolic, nu mai are chef de 
viață. Citind cărțile dumneavoastră, o 
săptămână a fost fericit, după care s-a întors 


la vechea stare. De ce? 


Oricum, în planul subtil, situaţia lui este de 
două ori mai bună decât era înainte. Nivelul 
agresivităţii subconştiente s-a micşorat de 1,5 ori. 
De asemenea, i s-a micşorat şi orgoliul. Dacă va 
dori să lucreze asupra eului său, îi va fi deja mai 
uşor să scape. 

Când oamenii pleacă după consultaţie, eu le 
spun: 

— Aveţi acum un biocâmp curat, dar asta e 
doar la suprafaţă, e ceva instabil. Schimbările cât 
de cât stabile încep peste 2 - 3 luni. 

Unora le spun: 

— Veţi avea rezultate concludente 
aproximativ peste jumătate de an de lucru asupra 
eului propriu. Informaţia pe care eu v-o dau ajută 
la vindecare, dar principala posibilitate se ascunde 
în omul însuşi. 

Cu jumătate de an în urmă am discutat cu o 
doamnă. Fiul ei consuma droguri puternice, iar 
situaţia se agrava tot mai mult. Am vorbit cu ea şi 
i-am explicat care e cauza. Înţelegea cu greu ce-i 


spuneam. Luându-mi rămas-bun i-am spus: 


— Ar trebui să ne întâlnim peste o 
săptămână: trebuie să văd dinamica schimbării 
biocâmpurilor. Programaţi-vă să lucraţi intens 
vreo trei luni. 

La următoarea audienţă doamna n-a venit. A 
decis, probabil, că e de ajuns. Câteva luni fiul ei n- 
a consumat niciun drog, dar nu demult a început 
din nou. 

Mulţi au o idee incorectă despre ceea ce 
reprezintă sufletul nostru, sentimentele şi emoţiile 
noastre. Gândurile noastre au o inerție mică, 
sentimentele au o inerție de mii de ori mai mare. 
Şi trebuie să depui extraordinar de multe eforturi 
pentru a-ţi convinge sufletul să se mişte în direcţia 
corectă. Mulţi gândesc astfel: „Eu am înţeles totul 
şi-mi este suficient”. 

În asemenea cazuri eu le explic: 

— Imaginaţi-vă că aţi luat periuţa de dinţi, v- 
aţi curăţat o dată dinţii şi spuneţi: „Gata, e de- 
ajuns, de astăzi eu voi avea dinţi albi, curaţi”. 
Dumneavoastră însă nu faceţi asta ci vă spălaţi 


dinţii în fiecare zi. Există o igienă a corpului. 


Trebuie să existe şi o igienă a sufletului. 

Apoi, dacă unul din soţi are probleme, e 
necesar ca, în primul rând, să lucreze împreună. 
Acesta este încă un lucru foarte important. 

Ieşirea din situaţia de criză nu este niciodată 
liniară. Procesul se desfăşoară sub forma unei 
sinusoide. Simţim la început o îmbunătăţire, 
ulterior iese la suprafaţă stratul karmic şi nu 
vedem niciun fel de rezultate, chiar dacă lucrăm 
asupra noastră. E un fel de încercare. Şi cu cât 
trece mai uşor omul de ea, cu atât mai uşor îi va fi 
să depăşească următoarea cădere. Eu ştiu un 
lucru: dacă omul a hotărât, o dată pentru 
totdeauna să păstreze şi să înmulțească iubirea 
din sufletul său, dacă el nu are pretenţii profunde 
faţă de lumea înconjurătoare şi faţă de sine, atunci 
mai devreme sau mai târziu va avea parte de un 


rezultat pozitiv. 


Cum  procedaţi în cazul când la 


dumneavoastră se prezintă un pacient şi vă 
spune că medicii i-au stabilit un diagnostic şi 


i-au recomandat tratamentul? 


Eu nu discut niciodată în contradictoriu cu 
medicii. Medicina se ocupă de consecinţe, iar eu 
mă străduiesc să lucrez asupra cauzei bolii. Cu cât 
mai puternic se schimbă omul lăuntric, în direcţia 
bună, cu atât mai puţine medicamente îi sunt 
necesare şi cu atât mai repede poate învinge 
boala. Din punctul meu de vedere medicamentele, 
ca şi alte tehnici de vindecare (dieta, foamea, 
exerciţii de respiraţie), alcătuiesc un fond care-l 
ajută pe om să se vindece. Însă foarte multe 


depind de el însuşi. 


1. Se pedepseşte  spiritismul şi 
practicarea acestuia? 
2. O iubire mare faţă de animale poate fi 


o crimă în faţa lui Dumnezeu? 


Pentru aptitudinile omului e responsabil 
dublul său energetic care se află în lumea de 
dincolo de mormânt. Deoarece punctele temporale 
sunt mai îndepărtate decât în lumea noastră, de 
acolo viitorul se vede mai bine. Spiritualitatea, 
noblețea şi idealurile le resimţim în noi doar prin 
contactul cu alte lumi. Fiecare dintre noi vine în 
contact cu toate entităţile Universului. Nivelul 
acestui contact este determinat de armonia 
interioară a fiecăruia şi de rezerva de iubire faţă 
de Dumnezeu. Dacă omul poate în mod deliberat 
să lărgească nivelul contactului cu lumea de apoi, 
atunci orientarea lui către aptitudini şi intelect 
creşte brusc. Creşte, de asemenea, şi trufia. Şi în 
cele din urmă toate acestea pot provoca neplăceri 
şi boli, inclusiv psihice. lar pe de altă parte, dacă 
omul devine mai bun şi se umple de iubire, atunci 
şi fără anumite tehnici speciale nivelul contactului 
cu alte planuri permite mari posibilităţi şi 
aptitudini. 


O iubire puternică, indiferent cui îi este 


adresată, nu e niciodată o crimă. E o crimă să-ţi 
suprimi iubirea sau să te dezici de ea. Dar dacă 
noi nu sesizăm Divinul din omul pe care l-am iubit, 
atunci începem să depindem de momentele 
supreme ale umanului şi apare agresivitatea ca 
dorinţă de a păstra acest uman, fiindcă noi 
începem să ne contopim cu el, să ne identificăm cu 
el. Cu cât e mai puternică iubirea noastră faţă de 
Dumnezeu, cu atât mai profund ne identificam cu 
Divinul. Animalele se află pe o altă treaptă a 
dezvoltării. Ele se deosebesc de om prin 
configuraţia corpului şi prin nivelul conştiinţei. 
Animalele domestice trăiesc mai puţin decât 
stăpânul lor şi pier mai des. De aceea iubirea 
pentru animalele domestice nu creează 
dependențe şi ataşamente foarte puternice şi 
acționează benefic asupra sufletului omului. Dacă 
însă stăpânul se ataşează foarte mult de animalul 
preferat, atunci acesta se poate îmbolnăvi şi pieri, 
ca şi omul iubit. 

Totul trebuie iubit prin Dumnezeu, iar o mare 


parte de iubire trebuie oferită lui Dumnezeu. Şi 


atunci iubirea, oricât de mare ar fi, va fi o sursă, 


neîntinată de nimic, de fericire umană. 


Care este atitudinea dumneavoastră faţă 
de astrologie şi față de  horoscoapele 


individuale, bine întocmite? 


Închipuiţi-vă că un astrolog vă alcătuieşte un 
horoscop bun. adică exact, din care reiese că 
dumneavoastră ar trebui să muriţi peste doi ani. 
Ce veţi face? Sunteţi încredinţaţi că în aceşti doi 
ani nu veţi suprima sentimentul iubirii în sufletul 
dumneavoastră? 

Nu întâmplător viitorul devine inaccesibil. 
Mai departe: conform horoscopului, în cel mai 
apropiat timp dumneavoastră veţi pierde o sumă 
mare de bani. Faceţi tot posibilul ca să preveniţi 
pierderea şi nu pierdeţi banii. Se prea poate însă 
ca pierzând banii, trecând prin înşelăciune şi 


trădare, dumneavoastră să vă schimbaţi în bine şi 


să nu mai primiţi o boală gravă, care-şi anunţa 
apariţia. V-aţi păstrat banii şi, în consecinţă, vă 
veţi îmbolnăvi. Vă va ajuta astrologia să vă 
vindecaţi de boală? 

O doamnă care se ocupa cu alcătuirea 
horoscoapelor mi s-a destăinuit: „Horoscopul e 
perfect curat, iar omul a murit. Şi nu am idee de 
ce”. 

Astrologia prezice ce se va întâmpla cu 
corpul dumneavoastră, însă nu vă spune ce se va 
întâmpla cu sufletul - iată de unde vine pericolul. 

Nu am auzit de niciun astrolog care să fi avut 
o exactitate minuțioasă a prezicerii, deşi unele 
horoscoape au fost reuşite. Consider un plus al 
astrologiei faptul că aceasta oferă sentimentul 
predestinării şi ajută la depăşirea sentimentului 
propriei importanţe. Uneori cunoaşterea viitorului 
contribuie la acceptarea mai uşoară a unei situaţii 
traumatizante; făcându-l pe om să înţeleagă că 
această situaţie e inevitabilă, îl ajută să-şi 
menajeze nervii şi sănătatea. Acest lucru e valabil 


pentru persoanele cu nervi tari şi cu o viziune 


corectă asupra lumii. 

Vrem cu toţii să aflăm viitorul, sperând că 
acesta va fi bun. Însă cunoaşterea viitorului fără 
consecinţe negative de departe nu e permisă 
oricui. Trebuie să ai o atitudine serioasă faţă de o 
astrologie serioasă, iar din punctul meu de vedere 


aceasta reprezintă cam 2%. 


După ce am citit cărţile dumneavoastră 
am devenit fatalist, adică trăiesc aşa: ce-o fi o 
fi! E firesc acest lucru? Sunt în permanenţă 
urmărit de dorinţa de a trăi cât mai departe 


de societate. Ce să fac? 


Observ, în planul subtil, mari neplăceri cu 
copiii. Acest lucru e cauzat de faptul că 
ataşamentul dumneavoastră faţă de idealuri este 
foarte mare. O dependenţă accentuată faţă de 
valorile spirituale nu vă permite să reacţionaţi 


corect la pierderea lor şi această stare de lucruri 


se  răsfrânge asupra sufletelor actualilor şi 
viitorilor copii şi, respectiv asupra sănătăţii lor. 

Şi întrucât valorile spirituale ne parvin prin 
comunicare, atunci deconectarea de la procesul 
comunicării pentru o anumită perioadă de timp vă 
va ajuta să reduceţi această dependenţă şi să 
păstraţi valorile spirituale fără ca acest lucru să vă 
pericliteze sănătatea. Chiar şi fatalismul vă va fi 
util pentru un anumit timp. Acesta vă va ajuta să 
nu vă mai gândiţi la viitor şi să nu consumati 
energia pentru planuri, temeri, emoţii. Procesul 
care are loc în sufletul dumneavoastră e unul 
normal. Trebuie să continuaţi să lucraţi asupra 


eului propriu. 


Eu am fost pentru mama mea un copil 
nedorit. În prezent, ori de câte ori apare vreo 
situaţie conflictuală, mă încearcă o puternică 


dorință de a nu mai trăi. 


Un copil nedorit de obicei este un copil cu un 
orgoliu interior exagerat. Şi dorinţa de a nu mai 
trăi, survenită în urmă unor certuri şi conflicte, e 
tot un simptom al trufiei exagerate. Nivelul 
dependenţei de capacitate şi intelect, la fel ca şi 
nivelul dependenţei faţă de-al doilea strat, mai fin 
- idealuri, spiritualitate, nobleţe - este foarte înalt. 
Toate acestea le aveţi de la mama şi bunica 
dumneavoastră, şi din alte două vieţi anterioare. 
Dumneavoastră ştiţi şi singură cum trebuie să 


lucraţi asupra propriei persoane. 


Când aţi fost aici data trecută (20 
februarie) soţul meu, venind după mine că să 
mă însoţească la lecţia dumneavoastră, a avut 
un accident de maşină. Ce înseamnă acest 


lucru? 


Până la acea lecţie, o moarte posibilă se afla 


în biocâmpul soţului dumneavoastră. Dependenţa 


de capacităţi era de două ori mai mare decât 
nivelul mortal; dependenţa de idealuri, 
spiritualitate - era de trei ori mai mare, adică 
viitorul îi era închis cu 300 de unităţi. Ataşamentul 
dumneavoastră faţă de idealuri era de două ori 
mai mare decât nivelul critic. Agresiunea 
subconştientă faţă de soţul dumneavoastră oscila 
între 220 şi 300 de unităţi. În prezent ataşamentul 
soţului faţă de capacităţi este de 80 de unităţi, iar 
cel faţă de viitor este în jur de 100 de unităţi. Nu e 
prea bine, dar e mult mai bine decât era înainte. 
Nu există moarte în biocâmpul lui. După toate 
probabilitățile, în loc de o boală gravă sau moarte 
a avut parte de un accident nefericit. 

Agresiunea dumneavoastră  subconştientă 
faţă de soţ este de circa 100 de unităţi. Eu nu în 
zadar scriu despre faptul că a citi cărţile mele şi a 
merge la lecţiile mele e mai bine pentru o 
persoană cât de cât pregătită. Procesul de 
purificare are loc în afara voinţei mele. 
„Murdăria” din suflet iese şi ar fi bine ca dorinţa 


omului de a lucra asupra sa în planul renunţării la 


supărări şi pretenţii să fie mai mare decât stratul 


de „murdărie” care iese din suflet. 


Îmi amintesc că la una din lecţii a avut loco 
situaţie similară. 

Pe la mijlocul discursului a ieşit pe scenă, pe 
neaşteptate, un bărbat tânăr. El mi-a şoptit că 
soţia lui e gravidă şi că acum se simte prost. Am 
cercetat prin intermediul lui biocâmpul soţiei. 
Fondul de pretenţii faţă de soţul ei era foarte 
mare. 

— Eu sunt bărbat, - am început să-i explic, - 
şi dacă în sufletul femeii e o supărare puternică pe 
tată ori pe soţ, atunci această supărare va ataca 
orice bărbat cu care femeia va intra în contact. 
Fondul agresiunii orientat către mine se întoarce 
înapoi şi generează o înrăutăţire a stării sănătăţii. 
Ea trebuie să renunţe retroactiv la toate 
supărările provocate de bărbaţi, mai ales la 
ofensele provocate de tată şi soţ. 

Am cercetat peste zece minute biocâmpul 


acestei femei şi am văzut că totul e bine. 


Agresiunea subconştientă a scăzut de la 200 de 
unităţi la 50, iar ataşamentul faţă de idealuri şi 
viitor s-a micşorat de câteva ori. Toate aceste au 
influenţat benefic şi starea copilului. 

Femeia nu era în sală, ea plecase. Peste zece 
minute ea s-a întors la locul său şi a stat liniştită 


până la sfârşitul întâlnirii. 


Când urmăresc caseta cu discursurile 
dumneavoastră adorm. E bun sau e râu acest 


lucru? 


Densitatea informaţiei pe videocasete este 
mai mare decât în cărţi. Nicio informaţie nu poate 
fi acceptată doar cu mintea, dacă nu participă şi 
simţurile. 

Informaţia nouă duce la modificări ale 
structurii informaţionale ale organismului şi cu cât 
ea este mai mare cu atât mai greu au loc 


modificările. Când la transmiterea sau receptarea 


informaţiei puterile s-au epuizat, omul începe să 
caşte sau adoarme. Cu cât orgoliul este mai mare 
şi cu cât mai înalt este nivelul agresiunii, cu atât 
mai repede omul adoarme când urmăreşte 
înregistrările video. 

Unul din pacienţi mi-a povestit că vecinii lui 
adorm împreună cu toată familia atunci când 
încep să urmărească înregistrările cu discursurile 
mele. Adoarme şi câinele lor. Apropo, când omul 
doarme, informaţia trece mai bine, deci când 
suntem treji noi lucrăm asupra informaţiei de 
moment, tactice, iar în timpul unui somn profund 
intrăm în contact cu informaţia strategică, 
necesară pentru o existenţă normală în viitor. Iată 
de ce îi sfătuiesc pe părinţi să pună Biblia la capul 


copiilor sau sub pernă. 


De ce îmi place să mă uit la foc? 


Focul şi apa nu sunt controlate de conştiinţă, 


de aceea atunci când omul se uită la foc sau la o 
apă curgătoare, sau ascultă o muzică ritmică, 
conştiinţa lui stagnează şi omului îi vine mult mai 
uşor să înfrângă situaţia de stres şi să se 
deconecteze de orice probleme generate de 


conştiinţă. 


Conform cărţilor dumneavoastră, 
animalele domestice iau asupra lor karma 
stăpânului şi se pot îmbolnăvi sau muri. 
Totodată, se spune că pisica, de exemplu, se 
culcă pe locul bolnav şi omul se simte mai 
bine, câinele linge locul bolnav şi ajută la 
vindecarea rănilor. Cum ar trebui să 


înțelegem aceste lucruri? 


Să încercăm să ne imaginăm doi prieteni: 
unul este foarte gelos, celălalt nu este gelos deloc. 
Comunicarea cu cel de-al doilea îl va influenţa 


benefic şi pe primul. Dacă însă cel de-al doilea va 


depinde în multe de primul şi va fi receptiv faţă de 
acesta, atunci şi el va începe să fie tot mai gelos, 
iar unele boli de la prietenul său gelos s-ar putea 
să treacă şi la el. Comunicând, noi toţi 
recepţionăm unul de la altul informaţia în planul 
subtil şi fie învingem „murdăria”, purificându-i pe 
cei de care suntem ataşaţi, fie începem să bolim 
de bolile acelora pe care îi iubim. Dacă în primul 
caz răul învins îl ajută pe omul apropiat să se 
schimbe în bine, în cel de-al doilea caz toată 
„murdăria” curge pe noi, omul nu se schimbă, deşi 
simte o uşurare, însă ulterior începe o perioadă şi 
mai dificilă. De aceea, dacă nu micşorăm distanţa 
dintre noi şi omul iubit şi-i acceptăm în interiorul 
nostru libertatea şi voinţa lui, adică înstrăinarea 
de noi, acest lucru va acţiona benefic asupra 
amândurora. 

Acelaşi lucru se întâmplă şi cu animalele. 

Dacă noi iubim un animal domestic, dar îi 
permitem într-o oarecare măsură să nu depindă 
lăuntric de noi, atunci animalul primeşte de la noi 


energia murdară şi ne returnează energie curată. 


Animalului îi este mult mai uşor să înfrângă 
dependenţa de valorile umane. Configuraţia lui 
energetică se deosebeşte de cea umană, deşi la 
nivelele de profunzime o asemenea diferenţă nu 
există. Apropo, acelaşi lucru se întâmplă şi cu 
plantele. Atunci când sădim o plantă, o udăm, o 
creştem are loc un schimb intensiv de energie. Şi 
fiindcă agresiunea accentuată şi bolile apar ca o 
dependenţă hipertrofiată de diferite straturi ale 
conştiinţei (ceea ce noi numim „intelect” nu e 
altceva decât un strat al conştiinţei), atunci 
plantei care are straturile superioare ale 
conştiinţei nedezvoltate, îi este mult mai uşor să 
înfrângă informaţia negativă. lată de ce sădind în 
grădină diferite plante noi creştem, într-o 
oarecare măsură, o farmacie de casă. Ieşirile în 
natură au asupra noastră o acţiune curativă, 
pentru că energetica spaţiului acolo e mai bine 
echilibrată decât în oraş. În oraşele mari spaţiul 
este codificat printr-o orientare sporită către 
capacităţi, intelect, valori umane. Dacă un om se 


ocupă de munca intelectuală şi nu se 


deconectează periodic de atmosfera orăşenească, 
acest lucru poate genera cu timpul consecinţe 
nocive. 

Structura informaţională a spaţiului am 
resimţit-o acut cu un an şi jumătate în urmă, când 
mă aflam în Israel. Nu mă simţeam bine. Se 
declanşase activitatea unui nivel karmic foarte 
înalt, dependenţa pe care nu o puteam nicidecum 
anihila. Slavă Domnului că în timpul audienței eu 
intru într-o stare de renunțare lăuntrică care e 
suficientă pentru ca problemele mele să nu se 
transmită pacienţilor. 

Însă ieşirea mea la oricare nivel nou se 
soldează cu pierderi, neplăceri şi boli. 

Aveam o mâncărime permanentă în urechi şi 
niciun fel de rugăciuni nu-mi ajutau. Nu departe 
de Eilat, unde locuiam, există o rezervaţie sub 
formă de pustiu, dar nu un pustiu cu nisip, ci un 
foarte ciudat relief muntos. Un cunoscut de-al meu 
mi-a propus să mergem acolo şi eu am căzut de 
acord. 


Ne deplasam pe traseu şi eu admiram 


Iordania, care se afla la câţiva kilometri de la 
drum, şi munţii extraordinari, având cele mai 
năstruşnice configurații. De jur-împrejur e un 
teritoriu vast cu arbuşti rari şi lăstăriş pipernicit. 
Singurul lucru care mă împiedica să mă bucur de 
frumuseţea acelor locuri era  mâncărimea 
permanentă din urechi. Am ieşit de pe traseu şi 
parcurgând încă vreo câţiva kilometri am început 
călătoria pe teritoriul rezervației. 

Nici nu bănuiam că un loc în pustiu poate fi 
atât de frumos. Un peisaj frumos trezeşte în suflet 
anumite sentimente. Dacă peisajele se schimbă în 
permanenţă, deosebindu-se substanţial unul de 
altul, atunci în suflet se creează o gamă de modele 
sentimentale, generând o satisfacţie imensă. Un 
designer bun sau un arhitect, amenajând două sau 
trei camere din încăpere, lasă în fiecare din 
acestea stilul său, caracterul său, energetica sa. 
Trecând dintr-o cameră în alta te trezeşti în spaţii 
diferite. Când spaţiul îşi modifică caracteristicile 
se modifică şi structura energo-informaţională a 


omului, iar acest lucru îi lărgeşte posibilităţile 


cognitive. 

Eu delimitez foarte simplu un spectacol bun 
de unul prost, un tablou bun de unul mai puţin 
bun. Un spectacol este cu atât mai interesant cu 
cât spaţiul şi timpul de pe scenă se deosebesc mai 
mult de spaţiul şi timpul din sală. Cu cât spaţiul 
tabloului este mai încordat, se opune realităţii 
înconjurătoare şi se distanțează de aceasta, cu 
atât valoarea tabloului este mai mare. 

Mulţi oameni comit o eroare construindu-şi 
casa de vacanţă în conformitate cu apartamentul 
lor şi energetica acestuia. Construcţia unei vile şi 
spaţiul ei trebuie să se deosebească la maximum 
de apartamentul unde omul locuieşte în 
permanenţă. Atunci el se va putea elibera mult 
mai uşor de problemele sale şi va putea reveni la 
normalitate. 

M-am abătut de la temă. Să revenim la 
pustiu. Timp de patru ore ne-am plimbat prin 
rezervaţie, după care am mers acasă. 

Am ieşit la traseu şi pe loc a şi reînceput 


mâncărimea din urechi. De-abia acum am înţeles 


că tot timpul cât ne-am aflat în rezervaţie nu am 
mai simțit mâncărimea, ea pur şi simplu 
dispăruse. Atunci am înţeles de ce rugăciunea 
multor oameni nu are efect. Către Dumnezeu 
trebuie să mergi curat, să uiţi de toate şi să le laşi 
pe toate deoparte. Trebuie să i te adresezi ca un 
copil mic care nu are nimic altceva, decât dorinţa 
de a iubi. 

Mulţi se roagă, cramponându-se puternic în 
interior de planurile pentru ziua de mâine, de 
pretenţii, regrete şi ofense. Şi nu se roagă măcar 
ca să se ridice deasupra a toate şi să renunţe la 
toate şi astfel să se schimbe lăuntric, ci se roagă 
pentru a cere sănătate, bunăstare şi alte valori 
omeneşti. Dacă la baza unei mari rugăciuni se află 
considerente de chilipirgiu atunci ea va fi, în cel 
mai bun caz, lipsită de efect. 

Dar să revenim la animalele de la care am 
pornit. 

Oricât de mult s-ar strădui să ne ajute cei 
care sunt alături de noi şi cei care ne iubesc, 


acesta va fi doar fondul. Dacă noi păstrăm înrăirea 


şi justificăm ura noastră, dacă nu ne putem dezice 
de eul nostru uman, atunci niciun fond nu ne 
poate ajuta. Le vom dăuna doar celor care 


încearcă să ne ajute din exterior şi din interior. 


Stimate S.N., vă mulțumim pentru nepot, 
n-a rămas nici urmă din trauma pe care a 
avut-o la naştere. Dacă puteți, ajutaţi-l pe fiul 
nostru de șaptesprezece ani: a intrat într-o 


companie proastă, ne facem griji pentru 


soarta lui. Cum poate fi ajutat? 


Trauma de la naştere a nepotului era legată 
de karma familială. Părinţii încep să lucreze 
asupra lor, îi ajută bunicul şi bunica şi starea 
fizică se poate schimba destul de repede. Fiul are 
nu numai karma părintească, ci şi pe cea a vieţii 
sale anterioare. Dependenţa de principii, idealuri 
etc., adică de valori spirituale de nivelul al doilea 


este destul de mare. lată de ce poate fi prezentă 


lipsa dorinţei de a învăţa, de a citi cărţi, tendinţa 
către o purtare văduvită de spiritualitate, tendinţa 
către distrugerea destinului, adică o renunțare de 
proporţii şi treptată de la valorile spirituale. Aici 
părinţii ar trebui să lucreze în continuare. Ar 
trebui să fie adus în ordine primul strat, cel mai 
uşor, al karmei familiale. Şi dacă eforturile sunt 
permanente, după trecerea unei perioade de timp 
încep să se modifice straturile de profunzime. S-ar 
putea ca la copil îmbunătățirile să nu fie sesizate 
de la început: s-ar putea chiar să fie unele 
înrăutăţiri, nu vă temeţi de acest lucru. Dacă aţi 
început vă rugaţi, uitaţi de orice temeri. Frica ar 
putea anula orice efort al dumneavoastră, şi apoi, 
făcând abstracţie de parametrii slabi, starea 
generală a biocâmpului fiului dumneavoastră este 
mult mai bună. Continuaţi deci să lucraţi mai 


departe. 


Ce-i de făcut când copilul nu vrea să 


înveţe? 


Lipsa dorinţei de a învăţa e acelaşi lucru ca şi 
temperatura înaltă la copil şi denota o stare 
evidenta de nemulţumire interioară. Această 
situaţie trebuie tratată, în primul rând, prin 
intermediul schimbărilor în interiorul 
dumneavoastră şi să nu credeţi că în timp deo 
săptămână veţi rezolva această problemă. Trebuie 
să contaţi pe o muncă serioasă asupra eului 
dumneavoastră. 

Îmi amintesc că în primele mele apariţii la 
New York m-a vizitat o doamnă care avea 
probleme cu fiica ei. l-am spus că situaţia e 
deplorabilă. Orientarea sporită către intelect, 
capacităţi şi carieră a început să-i distrugă soarta. 
Pentru o atare orientare spre carieră şi capacităţi 
e nevoie de rezerve de iubire de cinci ori mai mari 
şi de o orientare către acumularea de iubire. 
Femeia a început să lucreze asupra eului său, iar 
peste o lună fiica ei a părăsit şcoala. 


— Eu nu vreau să învăţ, - îi spune ea mamei 


sale, - şi nici nu voi învăţa! 

Era de acord să se roage, dar nu voia să 
înveţe. N-a mers la şcoală un an întreg. După 
aceea s-a întors la şcoală şi şi-a continuat studiile. 
Nu demult m-am întâlnit din nou cu ele. 

Acum aveau o problemă de altă natură. 

— Ştiţi, - mi-a spus fata, - am susţinut 
examenele de admitere simultan şi la colegiu şi la 
Universitatea Columbia, una din cele mai 
prestigioase din America. S-a constatat că trecuse 
cu succes examenele în ambele locuri. Aş vrea să 
ştiu dacă pot să învăţ, fără a-mi pricinui vreun rău, 
la Universitatea Columbia sau e mai bine să merg 
la colegiu? 

— Aţi făcut faţă încercării. Starea 
dumneavoastră e armonioasă. Nu am niciun fel de 
pretenţii. Puteţi acum să învăţaţi liniştită la 


Universitatea Columbia, - i-am răspuns. 


Fiul meu are doisprezece ani şi e al 


patrulea an de când are imunitatea puternic 
scăzută şi temperatură. Nu i s-a pus niciun 
diagnostic concret. A fost nevoit în tot acest 
răstimp să nu frecventeze şcoala. 


Cine e vinovatul? 


Dacă temperatura se menţine mult timp, 
acest lucru înseamnă probleme cu viitorii copii. În 
biocâmpul copilului dumneavoastră se vede o 
posibilă moarte a doi copii şi al treilea cu puţine 
şanse de supravieţuire. Ataşamentul faţă de 
capacităţi este de 250 - 300%, iar faţă de viitor şi 
de idealuri e de aproximativ 700. Vorbind mai pe 
înţeles, nivelul lăuntric al mândriei este imens. De 
la o boală gravă şi de la moarte îl salvează 
bunătatea din caracterul său. 

Bunătatea i-a venit fiului de la 
dumneavoastră, dar şi fondul de trufie tot de la 
dumneavoastră l-a moştenit. Nu aveaţi o viziune a 
lumii prea bună în perioada când aţi conceput 
copilul. N-aţi reuşit deloc să treceţi peste 


încercările de  umilire a aptitudinilor, a 


intelectului, de conştientizare a eului 
dumneavoastră uman. 

Fondul de pretenţii faţă de soţ era foarte 
mare. Şi vă plăcea să judecaţi oamenii. Pentru ca 
fiul dumneavoastră să poată avea copii trebuie să-i 
fie înjosit orgoliul şi acest lucru poate fi obţinut 
prin scăderea imunităţii, temperaturi înalte, 
slăbiciuni. E necesar ca pentru o anumită perioadă 
de timp să înceteze orientarea către capacităţi, 
intelect şi carieră. Fiindcă dacă această 
dependenţă se va amplifica, băiatul poate muri. 
Înrăutăţirea sănătăţii face imposibilă frecventarea 
şcolii şi salvează băiatul. 

Trebuie, în primul rând, să vă ocupați de 
propria persoană. Orice femeie trebuie să înceapă 
prin a renunţa la pretenţiile sale faţă de toţi 
bărbaţii, iertându-i, începând cu vârsta cea mai 
fragedă, şi gândindu-se nu numai pentru sine, ci şi 
pentru urmaşi. Amintiţi-vă de toate clipele când 
aţi suprimat în sine sentimentul iubirii şi retrăiţi- 
le, de această dată păstrând acest sentiment. 


Trecând prin viaţă acceptaţi orice înjosire ca pe 


un medicament preţios pentru sine şi pentru fiul 
dumneavoastră, învăţaţi-vă să vă deconectaţi 
conştiinţa, înlăturați regretele, temerile, critica, 
analiza situaţiei. 

În timpul când lucraţi asupra eului conştiinţa 
nu trebuie să vă împiedice. Străduiţi-vă să gândiţi 
cât mai puţin posibil. Solitudinea, foamea, 
exerciţiile de respirație şi alte tehnici de 
deconectare vă vor ajuta în acest plan. 

Peste o lună - o lună şi jumătate după ce aţi 
început lucrul asupra eului dumneavoastră, vă 
puteţi pregăti puţin câte puţin fiul pentru o nouă 
informaţie şi i-o puteţi furniza treptat, fără a-l 
obliga, ci propunându-i-o. În intervalul de la zece 
la paisprezece ani se formează activ soarta 
băiatului şi, de asemenea, caracterul, sănătatea şi 
destinul viitorilor săi copii. Şi în această perioadă, 
bunicul şi bunica viitorilor nepoți au o mai mare 
influenţă asupra lor decât copilul lor, adică viitorul 
părinte. De fapt, pentru sănătatea nepoților 
bunicul şi bunica poartă deseori răspunderea în 


mai mare măsură decât părinţii lor. 


O viziune asupra lumii bine pusă la punct şi 
caracterul salvează nu numai copiii noştri, ci şi 
nepoţii.  Emoţiile agresive ale părinţilor în 
perioada pubertăţii copilului limitează rezerva 
energiilor pe care copilul le cheltuieşte pentru 
formarea unui destin favorabil şi pentru 
descoperirea posibilităților sale. Totalitatea 
posibilităților unui om şi bunăstarea destinului sãu 
sunt definite în cea mai mare parte de starea 
lăuntrică a părinților lui până la concepere şi în 
timpul gravidităţii, dar şi în perioada maturizării 
sexuale. 

De altfel, o viaţă sexuală timpurie vlăguieşte 
considerabil potenţialul spiritual al copilului, 
diminuându-i serios posibilitatea realizării în 
viitor. De obicei, tendinţa către o viaţă sexuală 
timpurie o demonstrează acei copii cărora pentru 
a supravieţui le este necesară o diminuare bruscă 
a potenţialului spiritual, adică acei copii ai căror 
părinţi i-au ataşat de valorile spirituale prin 
regrete permanente, temeri, blamări şi insulte. 


În S.U.A tendinţa copiilor către o viaţă 


sexuală timpurie e foarte răspândită şi acesta e un 
lucru de înţeles. Acolo se duc oamenii cu un 
potenţial spiritual remarcabil, iar la pragmatismul 
american orientarea accentuată spre bunurile 
materiale mai salvează pentru o perioadă de timp 
situaţia. Dar acest program exagerat îi lipseşte pe 
copii treptat de acele structuri spirituale fine din 
care iau naştere viitoarele lor posibilităţi. 

Dacă din naştere copiii nu au un potenţial 
spiritual puternic, atunci această tendinţă îi 
lipseşte de multe perspective. Părinţii ar trebui să 
înţeleagă, în primul rând, un lucru simplu. Din 
copilărie ne străduim să ferim copilul de orice boli 
şi astfel nu acordăm atenţie caracterului său, 
atitudinii lui faţă de oameni şi faţă de lumea 
înconjurătoare, uitând că tocmai aici îşi au 
originea rădăcinile viitoarelor maladii şi ale 
viitorului destin nefavorabil. Şi cu cât mai 
devreme vom aduce la normal sufletul copilului, 
cu atât mai fericit şi mai sănătos va fi nu numai 


copilul ci şi noi înşine. 


Serghei Nikolaevici, ce să fac ca să mă 


mărit? Am vreo șansă? 


Azi dimineaţă n-aveaţi nicio şansă. Acum 
aveţi, dar nu prea multe. Programaţi-vă pentru doi 
ani de muncă serioasă asupra eului propriu. 

Insuccesele le-aţi moştenit şi pe linia paternă 
şi pe cea maternă. E vorba de gelozie, de trufie, şi 
de un fond imens de pretenţii faţă de oamenii. Eu 
cred că ar fi bine pentru ceva timp să nu vă 
gândiţi deloc la măritiş. E o doză prea puternică. E 
de dorit ca la început să vă canalizaţi toate forţele 
pentru schimbările lăuntrice, chiar dacă relaţiile 
cu un bărbat vor fi de scurtă durată şi el va fi cel 
care va pune capăt relaţiei. 

Esenţialul e să vă învăţaţi a gândi iubirea şi a 
o simţi, învăţaţi-vă să fiţi bună cu bărbatul care e 
alături de dumneavoastră, să nu-i înaintați 
pretenţii dar totodată să păstraţi lăuntric o 


anumită distanţă faţă de el. Dacă veţi putea 


realiza aceste lucruri atunci problema căsătoriei 


va fi doar una de timp. 


Există multe cazuri când după citirea 
cărților dumneavoastră, oamenilor li s-a 
îmbunătăţit caracterul, s-au vindecat de boli, 
au avut un destin mai bun. E foarte multă 
literatură de acest gen, dar care nu are 
niciun efect. N-aţi putea să ne explicaţi 


cauza? 


Sincer să fiu nici eu nu m-am aşteptat la un 
impact atât de puternic. Prima carte am scris-o şi 
pentru ca să lucrez mai uşor cu pacienţii mei şi ca 
un remediu profilactic împotriva bolilor şi a 
nenorocirilor. La început totul era obişnuit. 
Pacientul nu făcea nimic, iar eu acţionam asupra 
lui căutând permanent metode noi de corectare a 
stării sănătăţii. 


Ulterior am observat că dacă pacientul nu 


vrea să mă ajute şi să lucreze asupra sa, efectul 
era mult mai slab. Au trecut ani lungi şi chinuitori 
până am ajuns la un nivel mai înalt. Când am 
văzut structurile karmice şi am început să lucrez 
cu ele, am văzut ceea ce pentru mine a 
reprezentat o descoperire. Liniile denaturate ale 
destinului şi sănătăţii s-au dovedit a fi legate de 
emoţiile agresive ale omului. lar emoţiile erau la 
rândul lor legate de caracter şi de viziunea asupra 
lumii. 

Am înţeles, în primul rând, că pacientul nu 
trebuie doar să mă ajute pe mine, el trebuie să fie 
cel care lucrează asupra schimbărilor 
caracterului, iar eu îl pot ajuta doar energetic. 
Aceasta era doar o chirurgie la nivelul 
biocâmpului. 

Îi numeam omului o anumită dată, o situaţie 
când el se supărase, urâse sau fusese gelos. El se 
ruga iar eu stăteam în faţa lui, cu mâinile pe 
genunchi şi cu ochii închişi, uitându-mă cu 
privirea interioară cum se schimbă biocâmpul său 


şi culoarea aurei sale. 


Dacă biocâmpul începea să se lumineze 
însemna că el se ruga corect şi în sufletul lui 
aveau loc modificări benefice. Dacă observam că 
situaţia se înrăutăţea îl opream şi încercam 
împreună să ne dumirim unde încercarea sa a fost 
greşită. 

Faptul că structurile karmice sunt supuse 
modificărilor m-a adus spre a doua descoperire. S- 
a văzut că ceea ce noi numim „biocâmpul” şi 
„sufletul” omului, „subconştientul” lui, e unul şi 
acelaşi lucru, adică acţionând energetic asupra 
corpului uman, noi acţionăm şi asupra sufletului 
său. Şi fiindcă în plan energetic noi suntem în 
relaţie unul cu altul, devine foarte important cine 
acţionează, adică cerinţele faţă de cel care 
tratează devin mult mai înalte. Şi cu cât mai 
adâncă şi în straturi mai fine e pătrunderea în 
sufletul altui om, cu atât mai mare e 
responsabilitatea pe care o poartă tămăduitorul şi 
cu atât mai pur trebuie să fie sufletul lui. 

Şi descoperirea a treia, foarte importantă. 


Am observat că toate metodele de influențare 


a sufletului uman - logice, extrasenzoriale, 
vrăjitoreşti, energetice, psihice (hipnoză, 
sugestionare) au un efect pozitiv de scurtă durată. 
La o acţiune mai puternică, cu cât starea corpului 
fizic e mai bună cu atât e mai rea starea planului 
subtil. „Murdăria” este aruncată asupra urmaşilor. 
Unicul lucru care nu avea consecinţe nocive, 
indiferent de cât de adânc se pătrundea în suflet, 
erau căinţa şi rugăciunea, deci ca savant am ajuns 
la concluzia că o însănătoşire completă a corpului 
şi sufletului este imposibilă fără o conştiinţă 
religioasă, fără noţiunea de „iubire pentru 
Dumnezeu”. 

Atunci când e vorba de sănătatea fizică şi 
spirituală a omului, viziunea ştiinţifică asupra 
lumii, oricât de dezvoltată ar fi, trebuie să 
conlucreze cu viziunea religioasă asupra lumii. 
Aceasta ar trebui să deţină întâietatea în 
problemele esenţiale. 

A patra descoperire pe care am făcut-o. 

Mama, modificându-şi starea sa de 


profunzime, îşi poate feri copilul de bolile de acum 


şi cele din viitor. Îi poate îmbunătăţi caracterul şi 
soarta. În spatele acestei concluzii se ascund 
multe lucruri importante. 

A cincea descoperire. 

Multe boli incurabile nu pot fi tratate de 
medici deoarece cauza acestora nu ţine de omul 
bolnav, ci de copiii şi nepoţii lui. El plăteşte pentru 
acea nerealizare pe care a transmis-o urmaşilor. 

La a şasea descoperire am ajuns pe 
neaşteptate. M-a sunat o cunoscută care se găsea 
într-o situaţie foarte proastă. Biocâmpul ei era 
deplorabil. Altă dată i-aş fi spus: 

— Roagă-te pentru situaţia în care te-ai 
supărat, roagă-te pentru situaţia în care ai urât 
etc. 

M-am decis la început să-i explic de ce s-a 
supărat şi de ce a urât. Îi explicam că supărările şi 
pretenţiile ei sunt rezultatul atitudinii incorecte 
faţă de lume. 

Îi spuneam toate acestea pentru ca atunci 
când va începe să se roage conştiinţa ei să nu se 


împotrivească. Hotărâsem să trec la lucruri 


concrete când am observat că  biocâmpul 
cunoscutei mele e deja curat. 

Se vede că eu nu trebuia să acţionez asupra 
ei energetic, ea nu avea nevoie să-şi amintească 
de multiplele ei supărări. Deci, o viziune corectă 
asupra lumii poate vindeca mai abitir decât orice 
influențare energetică. 

Înseamnă că înţelegerea corectă a lumii, 
expusă în cărţi, îi poate ajuta pe oameni să se 
vindece şi fără participarea mea. 

A şaptea descoperire. 

Consideram că deținerea unor astfel de valori 
spirituale superioare precum morala, etica, 
idealurile, principiile poartă în sine un sens pozitiv 
şi nu pot avea consecințe nocive. S-a văzut că 
greşesc. 

Tot ceea ce situam mai presus de iubirea faţă 
de Dumnezeu generează treptat consecinţe 
nocive. Am înţeles de ce ne-am născut pe această 
lume, pentru ce trăim. Trăim pentru a acumula 
iubire faţă de Dumnezeu, pentru a înmulţi tot ceea 


ce e Divin în sufletul nostru, apelând pentru 


aceasta la întreaga paletă a fericirii umane. 

Multe din cărţile pe care le-am citit au fost 
scrise de oameni care descriu calea cunoaşterii ca 
pe o scară, ce se ridică în sus. Dar nu era acolo 
nimic din experienţa lor. De aceea multe din 
trepte lipseau. Noi putem urca pe cinci trepte, dar 
dacă următoarele cinci trepte sunt lipsă atunci nu 
ne mai interesează cât de lungă e scara. 

Când lucram asupra cărţilor, pentru mine era 
foarte important nu numărul treptelor, ci legătura 
dintre acestea. Acest lucru permitea şi altor 
oameni să urce pe aceste trepte, pe calea pe care 
eu deja o parcursesem. Şi atunci când eu mă 
apropii de trepte noi, adică ating un strat nou de 
informaţie, viziunea mea nu mai funcţionează. 
Problema nu poate fi văzută de jos, ea poate fi 
văzută clar de sus. Am parte de neplăceri, mă 
îmbolnăvesc, sunt trădat a nu ştiu câta oară. Îmi 
spun rugăciunile, iert, mă străduiesc să păstrez 
iubirea cu orice preţ şi tot aşa lună după lună, 
până când nu-mi înving boala şi nu mă înstrăinez 


de la acea informaţie pe care am primit-o. 


Încă din copilărie simţeam în mine aptitudini 
mari. Dacă nu voi putea să împărtăşesc oamenilor 
ceea ce port în mine atunci nu voi putea nici să-mi 
dezvolt propriile posibilităţi interioare. Pentru 
mine esenţială a fost întotdeauna necesitatea de a 
transmite altora ceea ce eu am înţeles şi am 
resimţit. 

Şi fiindcă pentru a transmite informaţia 
trebuia s-o includ într-un sistem - iar acest lucru 
era dificil - am început în mod conştient să frânez 
realizarea aptitudinilor mele. Credeam că nu-mi 
va reuşi nimic, dar s-a întâmplat tocmai contrariul. 
Pentru a primi ceva s-a văzut că trebuie să înveţi, 


pentru început, a ceda ceva. 


Îmi iubesc părinţii, însă de la vârsta de 
unsprezece ani a început să-mi slăbească 


vederea. Cum credeţi, de ce? 


Parametrii externi şi desenul biocâmpurilor 


dumneavoastră nu arată prea rău. Parametrul 
interior, cel de profunzime, este deplorabil: 
dependenţă accentuată de relaţii, idealuri, de 
omul iubit. 

În celelalte vieţi aţi blamat mult şi i-aţi 
disprețuit pe cei prin care aţi înjosit relaţiile, 
idealurile, straturile supreme ale conştiinţei. 

În această viaţă chiar şi o gelozie şi un 
dispreţ nu prea mari pot genera consecinţe 
serioase. În perioada maturizării sexuale are loc 
un contact sporit nu numai cu urmaşii, adică cu 
viitorul, ci şi cu vieţile anterioare. În acest tip se 
pot agrava orice fel de boli. 

Trebuie să învăţăm, în primul rând, a iubi; a 
nu fi dependenţi şi a nu ne agăța de persoana 
iubită. Să iubeşti şi să fii gata în orice clipă să-l 


pierzi pe omul iubit. 


Eu mi-am schimbat numele şi 


prenumele, lucrez după cărțile 


dumneavoastră însă am parte de o distrugere 
completă a destinului, n-am o slujbă, n-am 
soţ, apartament, şi eu şi copilul suntem 


aproape tot timpul bolnavi. Ce-i de făcut? 


Şansele copilului de a fi sănătos şi de a 
supravieţui erau de 2%. Ataşamentul faţă de 
aptitudini era de opt ori mai mare decât nivelul 
mortal. Ataşamentul faţă de idealuri era mai mare 
de şapte ori, adică viitorul îi era închis de şapte 
ori. 

Nivelul trufiei era de douăzeci de ori mai 
mare decât norma. Cauza: caracterul mamei şi 
viziunea ei asupra lumii. În prezent şansele 
copilului de a supravieţui şi de a fi sănătos sunt de 
60%. 'Trufia este de două ori mai mare decât 
limita. Starea generală a biocâmpului este 
satisfăcătoare. Viziunea dumneavoastră asupra 
lumii s-a îmbunătăţit, caracterul e în continuare 
greoi. În această direcţie avansarea e deocamdată 
lentă şi se va menţine la acest nivel încă jumătate 


de an. Dacă veţi putea să vă păstraţi iubirea şi să 


mergeţi mai departe veţi învinge toate 


obstacolele. 


Fiul meu (invalid, 21 de ani) mă întreabă 
deseori: „Mă iubeşti?” Rugăciunile îl fac să 


plângă. 


În viețile anterioare (în cea de-a doua, a treia 
şi a patra) cauza bolii şi a morții fiului 
dumneavoastră a fost gelozia. Dependența de 
omul iubit era imensă. Teama de a pierde 
persoana iubită era tot atât de mare. Urmaşii lui 
până la a patra generaţie sunt marcați de o 
dependenţă imensă de relaţiile cu persoana iubită. 

La el însuşi ataşamentul faţă de relaţii e de 
nouă ori mai mare decât nivelul mortal, adică o 
astfel de încercare n-ar fi reuşit s-o depăşească în 
viaţă şi, prin intermediul oamenilor, nu ar fi putut 
să se purifice. lată de ce s-a născut bolnav. Când 


omul se roagă, el tinde către Dumnezeu şi în acest 


moment se îndepărtează  vrând-nevrând de 
fericirea umană, de tot ce-i este drag. 

Şi fiindcă dependența de fericirea umană e 
atât de puternică la el, lacrimile sunt rezultatul 
chinurilor sufleteşti la o astfel de despărțire. 

Să se roage cât mai des, sufletul se va 
obişnui treptat. Iar dumneavoastră trebuie să vă 
rugaţi, amintindu-vă de timpurile când eraţi 
gravidă. Modificările de profunzime ale 
dumneavoastră şi renunţarea lăuntrică de la tot ce 
vă este drag l-ar putea ajuta foarte mult pe fiul 


dumneavoastră. 


Aş putea să mă vindec de bolile de piele? 
Care este atitudinea dumneavoastră faţă de 


Biserica Ortodoxă? 


Aveţi mari probleme în legătură cu viitorii 
copii. Ataşamentul faţă de relaţii şi aptitudini e 


mai mult sau mai puţin normal. Cât priveşte ceea 


ce stă la baza lor - spiritualitatea, noblețea, 
idealurile - la capitolul acesta situaţia e 
deplorabilă. 

În clipa când aţi scris acest bileţel, 
acceptarea situaţiei de a vă purifica prin trădare, 
nedreptate, prăbuşirea idealurilor erau de 10% şi 
ar fi trebuit să fie minimum de 50%. O agresiune 
subconştientă puternică faţă de bărbaţi se 
transformă într-un program de autodistrugere. 
Agresiunea subconştientă faţă de sine este de 300 
de unităţi. Restul revine sistemului urogenital şi 
copiilor. Ar trebuie să lucraţi serios asupra 
dumneavoastră, altfel nu veţi putea evita 
problemele cu copiii şi cu propria sănătate. 

Am o atitudine bună faţă de Biserica 


Ortodoxă. 


Se poate denumi univoc cauza 
psoriazisului? Sau sunt cauze concrete 


pentru fiecare în parte? 


Această cauză nu poate fi definită univoc. 

Pielea blochează programul de 
autodistrugere. La unele persoane acest blocaj se 
realizează prin intermediul bolilor oncologice sau 
al problemelor grave ale intestinului sau ale 
sistemului urogenital. Generalizând tot ce am 
văzut, pot spune că psoriazisul nu este o temă a 
geloziei, ci a unui orgoliu nestăvilit şi, de obicei, 
aceasta se întâmplă atunci când orgoliul le-a 
dăunat copiilor, celor de acum sau viitorilor copii. 

Este vorba de o renunțare lăuntrică la 
iubirea de oameni, când principiile şi scopurile 
personale, bunăstarea proprie şi aptitudinile devin 


foarte importante. 


Fiica noastră s-a decis să meargă la 
mănăstire. Fetiţa e deşteaptă, eminentă. Noi 
am perceput acest lucru ca pe o tragedie. De 


unde vine un astfel de program? Cum trebuie 


să ne comportăm în asemenea cazuri? Ni se 
pare că a merge la mănăstire e acelaşi lucru 


cu a te sinucide. Aşa este? 


Sinuciderea împovărează sufletul, pe când în 
mănăstire sufletul se purifică: sunt două lucruri 
diferite.  Fiicei dumneavoastră i se închide 
posibilitatea de a avea copii şi ea simte acest 
lucru. Dependenţa faţă de aptitudini la ea este de 
200 de unităţi, iar dependenţa de spiritualitate şi 
idealuri este de aproximativ 700 de unităţi. Este 
imposibil să trăieşti o viaţă normală cu asemenea 
parametri şi ea simte acest lucru. A moştenit 
foarte multe de la ambii părinţi, adică şi de la 
dumneavoastră. În primul rând ar trebui să vă 
iertaţi unul altuia supărările reciproce de până la 
concepere şi din timpul gravidităţii. Aveţi o 
atitudine prea severă faţă de lume şi o orientare 
către conştiinţă. 

Ar trebui să faceţi amândoi ceea ce fac 
călugării în mănăstire: să vă  deziceţi de 


problemele corpului şi conştiinţei proprii, să vă 


ocupați de modificări binefăcătoare în sufletul 
dumneavoastră. Cât de mult veţi reuşi să vă 
aduceţi în ordine pe dumneavoastră, într-atât veţi 
putea să vă ajutaţi fiica şi să înviaţi sufletele 
nepoților. Atunci fiicei dumneavoastră îi va trebui 
să se îndepărteze mai puţin de tot ceea ce 
înseamnă fericirea omenească pentru a se putea 


dezvolta normal în continuare. 


Există vreo relaţie între karmă şi 
meridianele energetice clasice, miraculoase? 


Dacă da, care este ea? 


Pentru a ne dezvolta normal noi trebuie să 
interacţionăm cu lumea înconjurătoare. 

Toate cele şase organe de simţ ale noastre 
sunt orientate în această direcţie. Acesta este însă 
nivelul exterior, destul de superficial al 
schimbului. Noi nu vom putea exista fără un 


schimb energetic şi fără un contact energetic fin 


cu întregul Univers. Şi fiindcă îmbolnăvirea începe 
în planul subtil, lucrul canalelor energetice se 
dereglează primul, ulterior manifestându-se 
disfuncţii ale organelor, glandelor etc. 

Acţionând asupra canalelor energetice noi 
putem vindeca un om de o anumită boală într-un 
mod mult mai eficient. Dar dacā, totuşi, la pacient 
nu apar modificări benefice în suflet, consecințele 
nocive s-ar putea să se manifeste nu sub forma 
unei boli, ci sub forma unor neplăceri în viață sau 
a unor probleme cu urmaşii. Cu cât este mai 
armonios lăuntric sufletul tămăduitorului care 
acţionează şi cu cât este mai pregătit pacientul de 
a se schimba pozitiv, cu atât mai puţine consecinţe 


nocive va avea o astfel de influențare. 


Serghei Nikolaevici, ajutaţi-mă, vă rog, 
să mă debarasez de ideea fixă că în moartea 
bunicii mele şi într-un şir de decese ale 


rudelor și ale celor care mă înconjoară e şi 


vina mea. Sunt şi acum în relaţii foarte 


încordate cu mama mea care e grav bolnavă. 


O doamnă mi-a spus: 

— Acum înţeleg că sunt vinovată de boala 
fiicei mele şi că toată responsabilitatea cade pe 
mine. 

— O astfel de atitudine faţă de situaţia dată 
este o sinucidere lentă, - i-am explicat eu. 


n 


Când noi spunem „eu” subînțelegem prin 
acest cuvânt corpul nostru şi conştiinţa noastră. 
Însă, fiindcă noi toţi îl avem pe Dumnezeu în 
suflet, eul nostru suprem se dizolvă în Dumnezeu 
şi în iubire, iar eul uman secundar e cel din 
conştiinţă, adică din timp, spaţiu şi materie. Şi 
dacă eul veşnic e alcătuit din iubire, atunci eul 
uman constă din cumulul situaţiilor în care s-a 
aflat învelişul fizic; adică eul nostru uman este 
totalitatea faptelor, sentimentelor şi a gândurilor 
din care se structurează caracterul şi viziunea 
omului asupra lumii. 


lată de ce omul nu are dreptul să spună: „Eu 


sunt vinovat”. Sunt vinovate viziunea noastră 
incorectă asupra lumii, caracterul nostru, proasta 
noastră educaţie, o atitudine incorectă faţă de 
cărţile citite şi faţă de informaţia primită. Toate 
acestea trebuie schimbate şi trebuie să ne ocupăm 
de acest lucru. Atunci când se lucrează corect 
asupra eului are loc creşterea spiritului Divin din 
suflet. Această stare de lucruri este simțită ca o 
fericire şi o bucurie continuă, care nu depinde de 
nimic, oricum s-ar modifica amplitudinea 
zborurilor şi căderilor omeneşti. Omul care a 
început să trăiască întru mărirea Spiritului Divin 
se ajută nu numai pe sine ci, chiar şi la nivelul 
fizic, îşi ajută rudele. Pacienţii mei îmi spuneau 
deseori că după întâlnirile cu mine se modifică nu 
numai starea fizică şi destinul lor ci şi ale tuturor 
rudelor - şi toate acestea aveau loc chiar de a 
doua zi. 

La început mi-a fost foarte greu să cred într-o 
legătură energetică atât de puternică, ulterior 
însă, observând zeci şi zeci de cazuri similare, am 


acceptat acest lucru ca pe un fapt dat. De obicei 


toate rudele sunt legate de oarecare tendinţă 
comună, de un caracter de profunzime şi de o 
viziune asupra lumii. Graţie acestei legături 
fiecare se simte apărat şi în siguranţă pentru o 
perioadă de timp. Dar tot această legătură 
presupune şi o mare responsabilitate pentru 
faptele noastre fiindcă putem răspunde pentru 
prejudiciul adus nu numai copiilor noştri ci şi 
întregului neam. Noi înaintăm ca alpiniştii, legaţi 
unul de altul, şi n-are rost să te bucuri sau să 
protestezi de unul singur. Periodic, în viaţa 
fiecărui popor, a întregii omeniri, în viaţa 
Pământului şi a Soarelui concentrarea este 
îndreptată predominant asupra unor sau altor 
valori. Şi dacă tendinţa negativă a neamului se 
află în rezonanţă cu o astfel de revărsare atunci 
neamul moare. Aşa că dacă au început deodată să 
vă moară rudele înseamnă că e timpul să vă rugaţi 


lui Dumnezeu şi să lucraţi asupra eului propriu. 


Stimate Serghei Nikolaevici, dacă un 
tratament oarecare se află la îndemână (ne 
este ușor accesibil) ce atitudine ar trebui să 
avem faţă de acesta? Sa-l percepem ca pe o 
ispită sau Dumnezeu ne oferă posibilitatea să 


ne uşurăm într-un fel existenţa? 


Nu demult o doamnă mi s-a destăinuit: 

— Ştiţi, am fost prezentă la seminarul 
dumneavoastră. După seminar starea sănătăţii 
mele s-a înrăutățit brusc: dureri acute de intestin, 
de care mai suferisem cu patru ani în urmă şi de 
care mă vindecasem. Acum medicamentele nu m- 
au mai ajutat. Medicii mi-au spus că e vorba deo 
infecţie situată în intestin şi care periodic se 
agravează. De astă dată durerile nu conteneau şi 
pe deasupra începuse să se agraveze şi starea 
sănătăţii fiului meu. Am mers la o femeie care se 
ocupă de magie şi vindecare şi ea mi-a ajutat - 
starea mea s-a îmbunătăţit. Spuneţi-mi vă rog, n- 
am încălcat vreo lege? 


— Nu, nu văd niciun fel de încălcări, - i-am 


răspuns eu. Ştiţi, şi eu într-o asemenea situaţie aş 
fi alergat la o babă doftoroaie. Aici, însă, e vorba 
mai degrabă de o amânare a bolii şi nicidecum de 
o vindecare. Şi apoi nu întotdeauna tămăduitorul 
mută pur şi simplu boala dintr-un loc în altul. 
Închipuiţi-vă că într-o viață anterioară 
tămăduitoarea era nespus de geloasă, însă ea a 
început să ierte, s-a învăţat să-şi păstreze iubirea 
şi şi-a învins gelozia. lar acum ea vă transmite 
inconştient experienţa ei în a învinge gelozia. 
Dacă motivul problemei dumneavoastră era legat 
de gelozie atunci va avea loc o ameliorare a 
situaţiei fără niciun fel de consecinţe negative. 
Dacă însă viziunea dumneavoastră asupra lumii nu 
se va schimba şi dumneavoastră veţi începe să fiţi 
iar geloasă cu o nouă forţă, vă puteţi îmbolnăvi 
atunci de o boală mult mai gravă, pe care 
tămăduitoarea nu o va mai putea vindeca. lată de 
ce o viziune corectă asupra lumii şi un 
comportament corect sunt mai importante decât 
oricare medicamente, şi atunci, mai devreme sau 


mai târziu veţi fi sănătoşi. Uneori însă omul începe 


să se mişte Într-o direcţie corectă, dar 
subconştientul său e prea inert şi-n acest caz un 
tratament suplimentar e binevenit pentru a 


menţine controlul asupra situaţiei. 


— Am avut următorul caz... O pacientă mi-a 
spus că mama ei e bolnavă de cancer. Maică-sa 
îmi citise cărţile şi a refuzat pastilele şi oricare alt 
tratament. Am cercetat biocâmpul femeii şi i-am 
spus fiicei sale că trebuie reluat tratamentul 
medicamentos şi continuat câteva luni. În 
perioada aceasta ea ar putea să scape de sub 
control inerția caracterului său şi pe cea a viziunii 
de profunzime asupra lumii. Modificările reale în 
energetica de profunzime încep peste trei luni. 
Aşa că e mai bine să continue tratamentul, 
schimbându-se în aceste trei luni, iar apoi 
organismul singur îi va sugera ce trebuie să facă, 
deşi uneori modificările de profunzime au loc 


foarte repede. 


Recent o pacientă mi-a spus că mamei sale, 


în vârstă de optzeci de ani, i s-a descoperit o 
tumoare canceroasă. Tumoarea continuă să se 
dezvolte fără a răspunde la niciun tratament. 
După ce bătrânica mi-a citit cărţile şi şi-a revizuit 
viaţa, tumoarea a încetat să mai crească, dar nu s- 
a resorbit. Femeia întreabă care e cauza? 

—  Conştiinţa noastră e alcătuită din mai 
multe straturi, - i-am explicat, - atunci când se 
modifică caracterul şi viziunea noastră asupra 
lumii încep modificările primului strat al 
conştiinţei. Dacă modificările decurg în mod stabil 
şi omul se dezice de tot ce-i este drag în favoarea 
iubirii pentru Dumnezeu atunci începe luminarea 
celui de-al doilea strat. Să zicem că primele două 
straturi suntem noi şi copiii noştri, până la cel de- 
al patrulea strat sunt nepoţii, până la cel de-al 
şaptelea - strănepoţii. Şi fiecare strat are o inerție 
a lui şi e necesar un anumit timp pentru a-ţi 
purifica în profunzime sufletul. Tot ceea ce 
simțeau tatăl şi mama noastră, bunicii şi bunicile 
noastre este o parte a sentimentelor noastre de 


acum, din această secundă, adică schimbându-ne 


noi schimbăm şi karma vieților anterioare şi pe 
cea a părinţilor. Şi asta încă nu e tot. Noi trăim de 
asemenea şi prin sentimentele copiilor noştri şi a 
viitorilor nepoți şi strănepoţi. Eu le-am explicat de 
multe ori pacienţilor: 

— Dumneavoastră nu mai vreţi să trăiţi, aţi 
pierdut gustul şi sensul vieţii, dar acestea nu sunt 
emoţiile dumneavoastră ci ale copilului 
dumneavoastră. Toate aceste emoţii se găsesc 
acum în subconştientul lui şi-i pot provoca 
moartea. lată de ce o parte considerabilă a acestor 
emoţii se întorc la dumneavoastră. În adolescenţă 
i-aţi transmis copilului dumneavoastră aceste 
emoţii, ele s-au amplificat în el şi acum se reîntorc 
la dumneavoastră. Aşa că schimbaţi-vă nu numai 
în prezent, ci şi în trecut. 

— Tumoarea nu s-a resorbit - îi explicam eu 
femeii, - fiindcă la mama dumneavoastră 
programul de agresiune faţă de iubire a pătruns 
până la nivelul strănepoţilor din cauza atitudinii 
incorecte faţă de lume. Ea trebuie pur şi simplu să 


continue să lucreze asupra sa pentru ca 


modificările să fie cât mai importante, şi 


bineînţeles trebuie să se roage pentru urmaşii ei. 


Să revenim la întrebarea din bileţel. 

Orice medicamente, pastile sau intervenţii 
energetice influenţează concret un om care a 
iniţiat un curs de tratament, însă nu acţionează 
asupra copiilor şi nepoților săi. Şi dacă problema 
mă vizează doar pe mine personal, şi nicidecum pe 
descendenţii mei, atunci tratamentul poate fi 
eficient. În ultimul timp s-a întețit legătura noastră 
cu urmaşii şi cazuri din acestea se întâlnesc tot 
mai rar. 

lată de ce eu cred că trebuie să începem să 
lucrăm asupra noastră. Dacă dumneavoastră 
simţiţi că modificările pe care le-aţi obţinut sunt 
insuficiente, în pofida unei munci sporite, atunci 
se poate apela la medicamente. 

Apropo, o doamnă m-a întrebat: 

— De obicei bem ceaiuri speciale şi esențe 
pentru curăţarea organismului. Recent am citit 


cărţile dumneavoastră şi organismul a început să 


se purifice. Ar mai trebui să beau esențe 
purificatoare? 

— În principiu organismul singur trebuie să 
se debaraseze de reziduuri - i-am răspuns eu, - 
chiar şi cele mai bune medicamente şi esențe nu 
sunt altceva decât nişte „cârje”. Imaginaţi-vă că 
omul a învăţat să meargă şi întreabă: „Trebuie să 


mai folosesc cârjele?” 


Scrieţi în cărțile dumneavoastră că 
sunteți oarecum ghidat, vi se permite să 
primiți informația, adică subliniați că sunteți 
un executant şi nu autorul, și totodata 
spuneţi în permanenţă: „Eu am făcut, eu am 
tras concluzia“. Nu subliniază acest fapt 


propria dumneavoastră importanţă? 


Da, eu simt că sunt în mai mare măsură 
executant decât autor. Şi aş fi dorit să vă spun că 


eu nu am aici niciun merit, sunt doar un 


intermediar între cititori şi ceva de ordin superior, 
însă în sistematizarea cunoştinţelor pe care vi le- 
am prezentat mie nu mi-a ajutat nimeni în mod 
direct. Am muncit la aceasta timp de treizeci de 
ani. În cercetările despre care am relatat în cărţile 
mele erau şi rateuri, şi greşeli, şi concluzii 
eronate. Şi dacă eu sunt doar intermediarul atunci 
pe seama cui să pun greşelile? Intenţionasem la 
început să-mi public cărţile cu pseudonim, dar am 
hotărât că informaţia este foarte importantă, iar 
ca cercetător eu nu sunt asigurat împotriva 
greşelilor şi a rătăcirilor. De aceea am şi decis că 
nu mă voi ascunde după un pseudonim şi acest 


lucru mă face să fiu mult mai sincer. 


Este oare util sistemul dumneavoastră în 
afaceri? La dumneavoastră în audienţă vin 


oameni de afaceri importanţi? 


Businessul este o parte a vieţii şi a destinului 


nostru. lar lucrul asupra eului permite modificări 
în toate - inclusiv în afaceri. Oamenii de afaceri 
importanţi nu vin la mine la consultaţii. Ei 
tratează orice lucru într-un mod foarte pragmatic; 
iar înţelegerea sistemului meu ca un mod de 
dobândire a banilor poate fi dăunător atât pentru 
sănătate cât şi pentru portofelul pacientului 
respectiv. Deşi au avut loc şi unele cazuri 
curioase. La una din consultaţii s-a prezentat un 
bărbat: 

- Mă înţelegeţi, eu sunt deştept, energetic - 
îmi spunea el, - am avut bani şi destul de mulţi, 
dar acum stau de jumătate de an în Moscova fără 
o leţcaie. Mă gândesc că nu mi-a mai rămas decât 
să mă apuc să mătur străzile. Am făcut zeci de 
încercări de a schimba ceva şi-am suferit un eşec 
total. E ca un blestem asupra mea. 

— Uitaţi-vă la dumneavoastră, - i-am răspuns 
eu, - la caracterul dumneavoastră, la atitudinea 
faţă de oameni, faţă de sine. Acesta este blestemul 
dumneavoastră. Schimbaţi-vă şi vi se va schimba 


şi viaţa. 


Peste câteva luni bărbatul a venit din nou la 
consultaţie. Starea biocâmpului - deplorabilă. 

— Modificările se produc la dumneavoastră 
foarte greu. V-aţi ataşat foarte puternic de vechea 
viziune asupra lumii şi de vechile tabieturi. 

— Ascultaţi-mă, o să vă povestesc ce mi s-a 
întâmplat - a început el, - mi-aţi spus că viteza 
mare a tuturor proceselor se păstrează în decursul 
a câtorva zile după şedinţă şi de aceea e de dorit 
ca omul să renunţe la toate şi să-şi dedice viaţa 
lucrului asupra eului propriu. Ceea ce am şi făcut. 
Şi iată ce-a fost mai departe. Peste trei săptămâni 
m-a vizitat cineva. Erau nişte oameni cărora le 
împrumutasem cu doi ani în urmă o sumă mare de 
bani. M-au găsit în Moscova şi mi-au dat banii 
datoraţi. Peste încă o săptămână eu m-am înţeles 
cu o bancă să-mi împrumute fără procente o sumă 
foarte mare de bani. Am înţeles că faza proastă a 
trecut şi am hotărât să-mi întăresc poziţiile. Am 
mers la o vrăjitoare care-ţi face farmece ca să ai 
succes. Ea s-a rugat mult lângă mine, îndeplinea 


nişte ritualuri, mă presăra cu ceva, mai apoi mi-a 


dat nisipul descântat şi mi-a spus să-l împrăştii 
prin casă. Peste câteva zile am mers la bancă unde 
mi s-a refuzat împrumutul. lar ca rezultat al 
acestor încercări am pierdut şi banii care-mi 
fuseseră returnati. Acum situaţia mea este şi mai 
proastă decât atunci când am venit la 
dumneavoastră prima dată. Acum mă căiesc şi 
sunt gata să lucrez în continuare. 

— Schimbările dumneavoastră sunt foarte 
superficiale - i-am spus acestui bărbat. Ambiţiile şi 
orientarea către un destin favorabil sunt mai 
puternice decât iubirea. Ca banii să vină înspre 
dumneavoastră trebuie ca în plan lăuntric să vă 
îndepărtați de ei. Încercaţi a doua oară, la modul 
real, să vă schimbaţi. Toate acestea vor dura acum 
mai mult timp şi vor fi mult mai dificil de executat. 

Ulterior asistentul mi-a povestit că omul 
acesta a mers mult timp prin cameră, vorbind 
încet de unul singur. 

— Aşadar, trebuie să-mi purific de urgenţă 
karma. O să mă-ncui în cameră o săptămână sau 


chiar două. Timp de două săptămâni voi face 


foamea. E puţin. Ce-aş putea să mai fac? Mă 
deconectez de la toate gândurile, planurile şi 
regretele. Simt că şi asta e puţin. Ce-ar mai fi de 
făcut? Cum aş putea să-mi purific karma? Să mă 
spânzur, poate? Nu, e prea devreme. 

Nu l-am mai văzut de atunci. Sper, însă, căa 
înţeles corect în ce direcţie trebuie să meargă. În 
general, înainte aveam o atitudine sovietică faţă 
de „business”. Murdărirea pentru îmbogăţire şi 
jecmănirea celorlalţi - iată la ce se reducea pentru 
mine noţiunea de „business”. Ulterior părerile 
mele au început puţin câte puţin să se schimbe. 
Îmi amintesc cum corespondenţii sovietici îi luau 
un interviu unui miliardar japonez. Bătrânelul în 
cască de protecţie şi într-un combinezon de lucru 
îşi inspecta unul din şantierele sale navale: 

— De ce mai lucraţi? - nu înțelegeau 
corespondenţii. Doar aveţi o groază de bani?! 

— Acesta e scopul vostru - să aveţi bani ca să 
nu mai lucraţi, - le-a explicat miliardarul, - dar 
pentru mine esenţialul este lucrul, posibilitatea de 


a mă realiza, de a fi mai inteligent, de a avea un 


nivel mai înalt de dezvoltare. Banii sunt doar un 
produs secundar al muncii mele asupra mea. 

Nu voi distrage atenţia cititorilor cu discuţii 
despre business. În cercetările mele esenţialul e 
sănătatea omului şi a urmaşilor săi. E posibil ca în 


viitoarea carte să tratez această temă mai detaliat. 


Cât de nociv este telefonul mobil? 


M-am uitat ce se întâmplă în planul subtil în 
timpul discuţiei telefonice. 

În primele 30 de secunde energetica 
organismului blochează influențele negative, 
ulterior apărarea începe să cedeze lent. 

O convorbire telefonică ce durează mai mult 
de un minut se poate răsfrânge negativ asupra 
sănătății. De altfel, oricât de straniu ar părea, cel 
mai puternic pătimeşte nu zona capului, ci zona 
sistemului genito-urinar. 


După o convorbire de trei minute are loc 


deformarea biocâmpului în zona capului, în zona 
sternului (adică are loc slăbirea sistemului 
imunitar) şi, de asemenea, în zona primei chakre. 

Aşa că, judecând după toate acestea, o 
convorbire telefonică care depăşeşte un minut 


este de nedorit. 


De câteva luni trec printr-o stare de 
deprimare sufletească. Simt că vor urma şi 
neplăcerile. Şi ele într-adevăr au început să 
vină. V-am citit cărţile, lucrez asupra mea. 
Dar e ceva în mine, ceva peste care nu pot 


trece. Care ar putea fi cauza? 


Cu o lună în urmă m-a consultat un bărbat 
tânăr: 

— Mă încearcă o stare de decepţie pe care n- 
o pot controla, - îmi spunea el. 

— Cu un an în urmă aţi suferit câteva eşecuri 


- i-am explicat eu, - şi destul de serioase. 


Timp de o lună v-a încercat teama, neliniştea, 
nemulţumirea faţă de sine. Există o legitate 
interesantă. Să presupunem că în momentul 
respectiv dumneavoastră trăiaţi cu emoţiile care 
v-au venit din trecut; să presupunem că acestea 
sunt emoţii de bucurie, optimism, bunătate. Şi 
acum aveţi parte de neplăceri considerabile, de 
stres, pe care dumneavoastră nu le puteţi învinge. 
Şi atunci dumneavoastră treceţi printr-o explozie 
de nemulţumire, ură şi decepţie. Din cantitatea 
aceasta de emoţii agresive dumneavoastră simţiţi 
doar 10%, celelalte trec în subconştient. Ulterior 
neplăcerile dispar şi aceste 10% se pulverizează 
repede la nivelul exterior. În toată această 
perioadă aţi trăit doar din rezerva de emoţii vechi. 
Peste un an, în aceeaşi perioadă a anului, 
sentimentele agresive care au trecut în străfundul 
conştiinţei urcă la suprafaţă şi pe fondul 
dumneavoastră curat, lipsit de nori, încep 
ipohondria, decepţia, explozii de nemulţumire faţă 
de lumea înconjurătoare. Dacă dumneavoastră nu 


veţi trece de această stare de lucruri, vor începe 


să se distrugă nu numai starea dumneavoastră 
interioară, ci şi sănătatea, şi afacerile 
dumneavoastră. Orice eveniment se întinde în 
timp. Ca şi cum de la el ar pleca cercuri în trecut 
şi în viitor. Aşa că dacă aţi avut o stare de 
ipohondrie, uitaţi-vă în trecut să vedeţi ce 
evenimente au avut loc în acea zi şi lună şi 
retrăiţi-le lăuntric corect. Să admitem că în viaţa 
anterioară la vârsta de 40 de ani aţi început să 
aveţi parte de neplăceri şi nenorociri. Acestea au 
durat doi - trei ani. Şi în tot acest răstimp 
dumneavoastră emanaţi în permanenţă emoţii 
negative. Peste încă cinci ani v-aţi îmbolnăvit grav 
şi ulterior aţi decedat. Şi-n această viaţă, la 40 de 
ani, chiar dacă nu aveţi neplăceri, vi se 
înrăutăţeşte starea interioară. Nu se ştie de unde- 
şi face apariţia sentimentul de agresivitate. Şi, 
făcând abstracţie de faptul că în prezent aveţi o 
viziune corectă asupra lumii şi că începeţi să 
lucraţi asupra eului dumneavoastră, nu veţi reuşi 
să faceţi faţă până la capăt situaţiei. Această stare 


de lucruri se poate întinde pe doi - trei ani. Dacă 


vă veţi lăsa păgubaş şi veţi înceta să mai lucraţi 
asupra dumneavoastră veţi avea parte de acelaşi 
destin pe care l-aţi avut în viaţa anterioară. Dacă 
nu veţi ceda, veţi avea parte de doi ani chinuitori, 
însă peste cinci ani nu va mai fi nici boală, nici 
moarte. 

lar dacă veţi reuşi să lucraţi, la modul serios, 
atunci schimbările dumneavoastră de profunzime 
vor atinge stratul vieţii anterioare şi peste câteva 
luni veţi trece peste o astfel de încercare fără să 


înţelegeţi chiar cât de serioasă a fost. 


Cu câteva zile în urmă am discutat cu un 
bărbat: 

— Am fost cu un an în urmă la 
dumneavoastră, la o consultaţie. Mi-aţi spus că mi 
se va naşte un copil. Copilul s-a născut nu demult, 
dar mă încearcă un sentiment ciudat. Aş vrea să 
vă uitaţi la el. 

— E fetiţă sau băiat? 

— Fetiţă. 


I-am cercetat de la distanţă biocâmpul. 


— E ciudat, trebuia să aveţi un băiat. După 
energetică acesta e sufletul unui băiat. 

— Dumneavoastră mi-aţi spus că voi avea un 
băiat - mi-a zis el. 

— E ceva ciudat: dacă sexul copilului s-a 
schimbat înseamnă că acţionează un program 
nociv pentru băiat. Dar eu nu văd niciun fel de 
schimbări periculoase în biocâmpul copilului şi 
nici în biocâmpul dumneavoastră. 

— Am o presimţire că fetiţa s-ar putea să 
moară - a spus omul încet. 

— Poate că dumneavoastră sunteţi sensibil la 
un eveniment care e codificat la un nivel foarte 
subtil pentru mine, - i-am răspuns eu - în 
momentul diagnosticării văd planuri mult mai 
compacte. Să încercăm să ne uităm la vieţile 
anterioare. Optzeci - nouăzeci de procente ale 
evenimentelor din viaţa noastră sunt definite de 
ultimele trei - patru vieţi. Preţ de două ore am 
încercat să rezolvăm această problemă. Şi în 
sfârşit mi-am dat seama despre ce e vorba. 


— Ştiţi, - i-am spus eu, - când cercetez 


biocâmpul văd imediat structurile urii, dispreţului, 
insultelor, adică agresivitatea în raport cu alţi 
oameni. Agresivitatea în raport cu sine, de cele 
mai multe ori este invizibilă. Însă ea dăunează 
considerabil sănătăţii şi destinului. 
Dumneavoastră în celelalte vieţi aţi izbutit multe 
şi sentimentul importanţei proprii a depăşit 
limitele periculoase. Înainte de naşterea copilului 
vi s-a dat o încercare pe care n-aţi trecut-o. Şi în 
loc de o explozie de iubire aţi avut una de decepţie 
şi autodistrugere. Aţi avut în viaţa a treia un fiu, 
care a murit după naştere. În cea de-a doua viaţă 
s-a întâmplat acelaşi lucru. În viaţa trecută vi s-a 
născut o fată, dar şi ea a murit după naştere. Şi de 
fiecare dată, dar mai ales în viaţa a doua şi a treia, 
dumneavoastră n-aţi putut păstra iubirea în 
cantitate suficientă. În această viaţă aţi început să 
lucraţi asupra eului. Situaţia s-a îmbunătăţit cu 
mult, dar mai e mult de lucru. Trebuie să 
continuaţi acelaşi lucru şi să vă rugaţi nu numai 
pentru copii, ci şi pentru nepoți şi strănepoţi. 


De obicei, în câte vieţi trecute 


dumneavoastră aţi suprimat iubirea, tot în atâtea 
generaţii viitoare de descendenţi va persista 
această tendinţă. 

— Cu ce ar trebui să încep? - m-a întrebat 
pacientul. 

— Imaginaţi-vă că în viaţa aceasta copilul 
dumneavoastră a murit şi străduiţi-vă să păstraţi 
iubirea pentru Dumnezeu cu orice preţ. Atunci 
fetiţa va trăi. Şi continuaţi să vă schimbaţi mult 
mai temeinic decât înainte. 

Există şi o a treia lege. În viaţa aceasta 
putem să ne aflăm în acelaşi loc în care am locuit 
anterior. Şi atunci ne încearcă dintr-odată o 
explozie de emoţii de altă dată. Şi dacă emoţiile 
sunt negative, atunci consecințele pot fi 
imprevizibile pentru noi. Am simţit acest lucru pe 
propria-mi piele. 

Cu câţiva ani în urmă mă aflam la Roma. Într- 
una din nopţi m-am trezit cu senzaţia clară că-mi 
ies din minţi. Am început să mă rog, dar nimic nu- 
mi ajuta. Trecuse o oră şi situaţia se înrăutăţea 


vertiginos, iar mie îmi era mai greu să-mi dau 


seama ce se întâmplă. Este foarte greu să pui un 
diagnostic când te afli sub influenţa fricii. 
Desenam agitat cu pixul pe o coală de hârtie 
încercând să înţeleg ce mi se întâmplă. În cele din 
urmă parcă am început să înţeleg. Într-una din 
vieţile anterioare i-am blamat puternic şi i-am 
disprețuit pe oamenii care locuiau pe teritoriul 
Italiei. Dreptatea, spiritualitatea, idealurile erau 
pentru mine mai presus de orice. Şi dacă înainte 
eu atacam un popor întreg la nivelul superficial al 
emoţiilor mele, acum atacul se desfăşura în stratul 
de profunzime, foarte periculos. Este inadmisibil 
să dăunezi unui grup de oameni prin agresivitatea 
ta. Deci acest proces trebuia stopat. Puteam muri 
în urma unei traume a capului sau prin 
dezintegrarea conştiinţei, care declanşa şi 
agresiunea. Probabil că înspre dimineaţă era să-mi 
ies din minţi. Am început însă să mă rog şi să mă 
căiesc că am blestemat şi am detestat un popor 
întreg. Peste cinci minute eram într-o dispoziţie 
minunată, iar peste zece minute am adormit. 


Eu înţeleg că nu fiecare are aptitudini pentru 


un astfel de diagnostic. Însă, dacă începem să 
lucrăm cu mult timp înainte de situaţia critică, 
schimbându-ne viziunea asupra lumii şi caracterul, 
atunci putem trece prin orice situaţie cu mult mai 


puţine pierderi. 


Cât de importantă este pentru o 
căsătorie cununia religioasă? Dacă soții vor 
să se cunune dar nu au încredere în biserică 


se pot cununa acasă? 


Am studiat biocâmpul tinerilor căsătoriţi 
până la cununia religioasă şi după, şi am observat 
o îmbunătăţire a structurilor karmice. Când tinerii 
se căsătoresc, ei văd unul în altul numai ceea ce e 
omenesc şi dependenţa de uman va creşte cu 
timpul. Creştinismul se bazează pe faptul că 
iubirea pentru Dumnezeu e mai presus decât 
oricare valori umane, iar răstignirea lui Hristos a 


demonstrat acest lucru. Asupra sentimentului 


iubirii la Hristos nu a putut influenţa nici trădarea, 
nici jignirea, şi nici moartea fizică. Şi când în 
procesul comunicării sufletelor a doi oameni care 
se iubesc e prezent ritualul adresării către 
Dumnezeu, acest lucru îi ajută să vadă Spiritul 
Divin în fiecare din ei şi să diminueze dependenţa 
de tot ce e omenesc, înseamnă că vor fi mai puţine 
certuri şi infidelităţi conjugale, trădări şi ofense. 
Ceea ce înseamnă că şi copiii vor fi mai sănătoşi. 
Apropo, un cunoscut mi-a povestit că soţia a 
început să-l înşele şi nu au adus-o pe drumul cel 
drept niciun fel de bătăi sau vorbe bune. Au mers 
la biserică şi s-au cununat. După cununie lucrurile 
au reintrat în albia lor normală. Aşa că în multe 
ritualuri, care nouă ni se par deseori lipsite de 
sens. importanţa lăuntrică s-a păstrat până în 
prezent. Deşi am văzut şi familii care s-au 
destrămat după cununia religioasă şi care aveau şi 
după cununie o groază de probleme; toate acestea 
din cauză că soţii vedeau în cununia religioasă 
doar un ritual frumos şi la modă, fără a-şi da 


osteneala să se schimbe lăuntric şi orientându-se 


ca şi mai înainte spre valorile omeneşti. Iar cât 
priveşte locul în care preotul oficiază cununia - eu 
cred că acest lucru nu este relevant. (Apropo, mi- 
am amintit încă o istorioară despre cununie. După 
şaptesprezece ani de viaţă în comun soţii au 
hotărât să se cunune, în general la insistenţele 
soţiei, al cărei soţ era un chefliu şi jumătate. După 
cununie, soţul chefuieşte tot ca înainte, în schimb 
soţia îi acceptă mult mai uşor şi cu mai mult calm 


ieşirile.) 


Avântul sentimentelor atrage după sine 
suferinţele: dar e posibil ca prin rugăciune să 


preîntâmpini tumultul suferințelor? 


Un om se simţea înaripat de iubire, de 
sentimente frumoase, însă iubirea i-a rămas fără 
răspuns, sentimentele - nerealizate; şi atunci el le- 
a transpus pe toate în creaţia să şi a devenit 


fericit. 


Altul s-a îndrăgostit, dar nu i-a mers în iubire 
şi s-a spânzurat. Şi într-un caz şi în altul e vorba 
de suferinţe. 

Suferinţe care însă sunt total diferite ca nivel 
şi calitate. Vom suferi întotdeauna. Însă dacă 
iubirea omenească a început să treacă în cea 
divină atunci omul, suferind, devine fericit şi îi 
face şi pe alţii fericiţi. 

Iar dacă iubirea omenească s-a închis în sine 
atunci suferinţele devin chinuri insuportabile. Şi 
atunci omul e nevoit să se condamne la nefericire 


pe sine şi pe alţii. 


Astăzi, înainte de a dicta textul cărţii a 
cincea, am stat două ceasuri lângă telefon. 
Aşteptam să mă sune cei care fuseseră la 
seminarul precedent. Vă prezint toate aceste 


întrebări şi răspunsurile mele. 


Primul telefon 


Pacientul avea probleme cu vederea, 
intestinul şi sistemul urogenital. N-a avut loc nicio 
schimbare, deşi trecuseră două luni. 

— Aveţi anumite schimbări - îi spun eu, - şi 
destul de semnificative. Vreau să vă previn încă o 
dată: cu cât mai mult vă concentrați 
dumneavoastră asupra rezultatului dorit, începeţi 
să vă emoţionaţi, să vă temeţi sau să vă întristaţi, 
cu atât e mai rău pentru dumneavoastră. 
Concentrarea nu trebuie să fie un impediment 
pentru iubirea din suflet. Vă rog să mă credeţi: 
sănătatea sufletească e mult mai importantă decât 
cea fizică. Dacă sufletul s-a însănătoşit atunci şi 
corpul se va însănătoşi mai devreme sau mai 
târziu.  Concentraţi-vă nu asupra îndepărtării 
bolilor şi problemelor fizice, ci asupra propriilor 
schimbări, asupra rezolvării corecte a acelor 


situaţii, care v-au fost date astăzi. 


Al doilea telefon 


O femeie tânără spune că i s-a îmbunătăţit 
starea sănătăţii iar caracterul i-a devenit mai 
maleabil. Are însă probleme cu un tânăr. O 
clarvăzătoare i-a spus că băiatul este blestemat. 

— Aş fi vrut să aflu de la dumneavoastră - 
spune fata, - dacă mai pot continua relaţiile cu 
acest tânăr? 

— Eu nu am dreptul să vă ofer astfel de 
sfaturi, - i-am răspuns. 

— Aveti încredere în sentimentul 
dumneavoastră. 

— Bine. Şi mai am o întrebare. Cu două 
săptămâni în urmă câinele meu a avut un acces de 
epilepsie. Până acum câinele n-a avut nicio 
problemă cu sănătatea. 

— E mascul sau femelă? - o întreb. 

— Femelă. 

— Spuneţi-mi cum o cheamă, - o rog eu. 

Fata îmi spune numele căţelei şi eu cercetez 
de la distanţă biocâmpul acesteia. Văd în zona 
primei chakre, adică acolo unde se află organele 


genitale, o foarte puternică deformare a 


biocâmpului. Da, progresul de autodistrugere este 
foarte puternic - o agresiune în creştere împotriva 
iubirii, însă blocajul se instalează în zona capului. 
Cauza e, bineînţeles, stăpâna. Viziunea ei de 
profunzime asupra lumii i s-a transmis câinelui şi 
s-a amplificat, tot aşa cum aceasta se amplifică la 
copii. 

— Eu v-am explicat doar, la seminar, ce 
înseamnă ataşamentul pentru idealuri. Nu e vorba 
numai de permanentele pretenţii faţă de lumea 
înconjurătoare şi faţă de sine, când scopul 
principal nu mai este acumularea de iubire în 
suflet, ci un ideal schiţat în gând. Aceasta nu e 
numai incapacitatea de a accepta trădarea, 
prăbuşirea idealurilor, destrămarea planurilor şi a 
speranţelor. Dependenţa de ceva anume 
generează frica de a pierde ceea ce ne este drag şi 
face să ne dezicem de iubire pentru a ne păstra 
idealul. Iată deci că în ultimul timp aţi început să 
vă temeţi pentru viitorul dumneavoastră şi aţi 
supus unei analize şi îndoielilor posibilitatea de a 


continua relaţia cu tânărul bărbat. Aţi visat la ceva 


însă primiţi cu totul altceva. În interior simţiţi 
atracţie pentru el. Dacă veţi urma chemarea 
iubirii puteţi să aveţi parte de suferinţă în relaţii şi 
idealuri. Şi dumneavoastră încercaţi să salvaţi 
situaţia la suprafaţă,  nimicind-o în viitor. 
Conştiinţa dumneavoastră începe să anihileze 
iubirea. Şi procesul acesta se amplifică în câinele 
dumneavoastră.  Conştiinţa este blocată prin 
intermediul problemelor din zona capului. 

Vă mai amintiţi de o legendă din Grecia 
antică? Zeul suprem Cronos şi-a mâncat copiii 
pentru că îi fusese prezis că va fi învins de fiul său. 
Unul dintre fii săi, Zeus, a fost ascuns, a rămas în 
viaţă şi l-a învins pe Cronos, tatăl său. Cronos 
înseamnă timp. În Univers timpul generează tot 
mai mult spaţiu şi mai multă materie. Universul îşi 
lărgeşte tot mai mult limitele îndreptându-se 
vertiginos înapoi, spre origini. Şi în Univers se 
acumulează tot mai multă iubire care încearcă să 
învingă timpul şi în cele din urmă îl va învinge. 
Agresiunea faţă de iubire în sufletul tău e 


întotdeauna o agresiune faţă de descendenţi. 


Cronos îşi ucidea copiii fiindcă pentru el conştiinţa 
prevala asupra iubirii. Nu vă asemuiţi lui, nu vă 
ucideţi viitorii copii. 

În relaţia cu un bărbat ar trebui să vă 
intereseze doar un singur lucru: vă place acest 
bărbat sau nu? Dacă veţi lupta împotriva 
sentimentelor vă veţi schilodi sufletul. 

Aceasta - în primul rând. lar în al doilea 
rând: fie omul iubit blestemat şi de o sută de ori, 
însă dumneavoastră, îndreptându-vă lăuntric de la 
uman spre divin, îl veţi vindeca de toate bolile şi 
blestemele. Ceea ce noi numim „blestem”, „boală" 
sau „nenorocire” nu este altceva decât rezultatul 
problemelor de profunzime în caracter şi în 
viziunea asupra lumii. Dumneavoastră însă ştiţi 
cum pot fi schimbate viziunea asupra lumii şi 


caracterul. 


Al treilea telefon. 


Sună un bărbat şi vorbeşte despre starea sa. 


— Am acţionat întocmai cum mi-aţi spus, însă 
la puţin timp după seminarul dumneavoastră am 
avut un accident de maşină. lar acum am 
neplăceri şi mai mari. 

E straniu, - mă gândeam eu, cercetându-i 
biocâmpul, - arată destul de bine. Starea lui 
interioară e mult mai bună decât cu două-trei luni 
în urmă. E vorba de o greşeală, dar eu nu înţeleg 
unde. Bărbatul continuă: 

— La o lună după seminar mi s-a născut un 
fiu. Nu are niciun fel de probleme. 

Cercetez biocâmpul fiului şi totul se clarifică. 
Sunt posibile moartea sau anumite nenorociri. 
Programul de autodistrugere e de vreo şapte ori 
mai mare decât limita mortală. Prinde putere 
trufia, adică băiatul nu va putea accepta nicio 
neplăcere sau un eşec. Orice situaţie 
traumatizantă se va solda nu cu păstrarea iubirii, 
ci cu nemulţumire rigidă faţă de sine şi cu lipsa 
dorinţei de a trăi. Băieţelul trebuie învăţat să 
trăiască din iubire şi s-o salveze când toate 


celelalte se aduc de râpă. Şi fiindcă trufia se 


moşteneşte de la tată, acesta trebuie de zece ori 
să-şi distrugă stabilitatea valorilor umane, ca 
făcând faţă acestor încercări să-i indice fiului o 
direcţie corectă. Îi explic toate acestea tatălui. 

— Reacţionaţi acum mai mult sau mai puţin 
corect la situaţiile care au apărut. Purificarea are 
loc, deşi destul de lent. Însă pentru a vă purifica 
băiatul toate acestea sunt insuficiente, iată de ce 
situaţia nu se îmbunătăţeşte, ci dimpotrivă. V-am 
spus în cadrul seminarului că e greu să murdăreşti 
karmic un copil, dar nici să-l purifici nu e uşor. 
Cum se face acest lucru v-am explicat, aşa că 


trebuie să continuaţi lucrul. 


Al patrulea telefon. 

Sună o doamnă care are probleme cu 
nepoţica. 

— Situaţia s-a îmbunătăţit puţin - îi spun eu, 
- deşi analizele sunt foarte proaste. Fiica 


dumneavoastră n-a renunţat lăuntric la pretenţiile 


faţă de soţ. 

— Da - e de acord doamna, - a devenit mult 
mai  maleabilă, însă câteva lucruri din 
comportamentul bărbatului faţă de ea nu le poate 
accepta. 

— Mă înţelegeţi, - îi explic doamnei - într-o 
astfel de situaţie omul sau se schimbă radical, sau 
nu se schimbă deloc. Aici nu e vorba de un 
magazin în care aţi achitat banii pentru 200 
grame de salam şi l-aţi primit. Trecerea de la 
logica umană la cea divină e foarte dificilă, dar ea 
e necesară şi jumătăţile de măsură nu-şi găsesc 
aici locul. 

— Bine, o să-i transmit - continuă pacienta, - 
mai am însă o întrebare. Le-am adus părinţilor mei 
cărţile dumneavoastră şi le-am vorbit şi despre 
sistemul dumneavoastră. Ulterior a început să mă 
doară o ureche şi era cât pe ce să rămân fără auz. 
Medicamentele nu-mi ajută. Există vreo legătură 
între aceste două întâmplări? 

— Da, există. În plan lăuntric v-aţi stresat 


puţin părinţii când le-aţi adus cărţile. 


V-aţi simţit, într-o oarecare măsură, 
superioară lor. 

„Eu toate acestea le înţeleg, iar ei - nu”. 
Senzaţia lăuntrică că sunteţi superioară cuiva e 
deja o agresiune faţă de cineva. lar când acest 
lucru se raportează la persoanele iubite - părinţi, 
copii, soţ - aici şi avantajele şi dezavantajele de 
amplifică de câteva ori. Se declanşează atunci 
agresiunea, care se transformă într-un program de 
autodistrugere, blocat la rândul său de durerea 
din ureche. Informaţia din cărţi este foarte 
serioasă. Poate fi periculos să împingi pe cineva 
brutal spre aceste lucruri. Cartea de la 
dumneavoastră va fi luată cu interes acum când se 
va observa că v-aţi schimbat în profunzime. Pentru 
a vă schimba eul uman e necesar pentru început 
să vă convingeţi pe dumneavoastră înşivă şi nu pe 
părinţi. 

Apropo, nu demult eu am descoperit una din 
cele mai periculoase surse ale trufiei: atitudinea 
arogantă faţă de cei pe care îi iubim. Noi ne iubim 


întotdeauna părinţii şi copiii lăuntric, indiferent 


dacă ştim acest lucru. Dacă i-aţi umilit în gând, 
dacă v-aţi considerat superioară părinţilor, să ştiţi 
că trufia dumneavoastră depăşeşte de câteva ori 
nivelul admis. Cei care din copilărie nu-şi 
permiteau să gândească rău despre părinţi, nu 
aveau frică de ei, nu erau linguşitori cu ei, nu-i 
idolatrizau, nu-i detestau şi nici nu erau aroganţi 
cu ei au de câteva ori mai multe şanse decât alţii. 
Şi nu demult, văzând de atâtea ori cât de 
periculoase sunt pretenţiile faţă de părinţi eu am 
înţeles în ce constă sensul profund al poruncii 


biblice: „Cinsteşte pe tatăl şi pe mama ta”. 


Al cincilea telefon 

— Starea nepotului meu e mult mai bună, - 
spune femeia, - înainte nici nu voia să discute, iar 
atunci când îi citeam poveşti nu voia să asculte şi 
ne astupa gura cu mâna, era de necontrolat. Nici 
acum nu vrea să asculte ce-i citim însă ne roagă 


mereu să-i cântăm. lar când uităm cuvintele el ni 


le aminteşte. 

— Ştiţi, - îi spun eu, - la fiica dumneavoastră 
orientarea către conştiinţă este de zece ori mai 
mare decât orientarea spre iubire. Şi, de 
asemenea, nivelul  orgoliului interior este 
extraordinar de mare. Agresiunea subconştientă a 
copilului faţă de sine este o dată şi jumătate mai 
mare decât nivelul letal. Însă atât timp cât 
conştiinţa lui e încetinită, acest program se află în 
stare de repaus. Dacă veţi începe să-i dezvoltați 
gândirea logică programul se va declanşa şi-l va 
ucide, iată de ce el nu numai că nu vrea să se uite 
la televizor şi să citească poveşti dar nu vrea nici 
măcar să vorbească. Cu cât dumneavoastră veţi 
vorbi şi veţi gândi mai puţin, cu atât mai bine va fi 
pentru copil. Cunoaşterea raţională a lumii este 
nocivă pentru el, iar cea senzorială este necesară. 
Daţi-i nişte creioane colorate şi lăsaţi-l să se joace 
cu diferite game coloristice - deja acest lucru îi va 
fi de folos. Şi mai are nevoie de muzică ritmică, de 
cât mai multe proceduri cu apă şi de ieşiri în 


natură. 


— Dar de ce îşi muşcă uneori mâinile? 

— Prin intermediul mâinilor la copil se 
dezvoltă activ aptitudinile şi conştiinţa. În 
momentul de faţă mâinile sunt pentru el o 
adevărată sursă de pericole. Deseori copiii se bat 
cu mâinile în cap sau cu capul de perete - cauza e 
una şi aceeaşi. Oricât de greu e să depăşeşti 
importanţa conştiinţei, totuşi, puţin câte puţin, 
trebuie să continuaţi drumul. Altă cale nu există. 

Femeia a închis telefonul şi eu m-am gândit 
cât de periculoasă este necunoaşterea legilor 
universale pentru orice societate sau stat. Din 
primele clase îi învăţăm pe copii logică, analiză şi 
ne grăbim să le altoim gândirea raţională iar mai 
târziu ne mirăm: de unde vine ura şi agresiunea 
faţă de alţi oameni, sinuciderile şi depresiile. În 
clasele primare copilul are nevoie în primul rând 
de teatru, muzică, desen, înot, excursii, de 
cunoaşterea lumii în imagini. Ca să nu mai vorbim 
de perceperea corectă a vieţii. lar orientarea spre 
valori, însuşită în copilărie, se schimbă greu şi 


chinuitor. Noi uităm că aceste orientări sunt 


întărite nu numai în gândurile ci şi în sentimentele 
noastre, şi în emoţiile noastre în profunzime. Ni se 
pare că dacă ne schimbăm gândurile atunci ne 
schimbăm şi noi înşine. Şi doar peste o perioadă 
de timp observăm cu nedumerire că, de fapt, în 
interior nu s-a schimbat nimic. Un gând trebuie să 
fie reluat de sute şi sute de ori şi să fie întărit prin 
fapte ca ulterior să fie urmat, la început, de 
straturile de suprafaţă iar apoi de cele de 
profunzime ale sentimentelor. Gândurile şi 
sentimentele, aparent atât de efemere, au o 
structură bine stabilită şi o imensă inerție. Şi e 
mult mai greu să ai de a face cu ele decât cu 


corpul fizic. 


Mi-am amintit de încă un telefon, de acum 
câteva zile. Să vă povestesc la început preistoria 
acestui telefon. 

Am vorbit în urmă cu trei luni cu un cunoscut 


de-al meu. 


— Ştii, starea ta s-a înrăutățit brusc, - i-am 
spus. (Cunoscutul mă suna din alt oraş). 

— Ei, şi ce-am mai făcut? - mi-a răspuns 
vesel amicul. 

— Deocamdată nimic, dar judecând după 
toate, ţi se va întâmpla ceva în viitor. Tu ai 
reacţionat deja lăuntric la situaţia care ţi se va 
întâmpla peste trei luni. 

— Adică, voi avea în toamnă ceva neplăceri şi 
eu nu voi face faţă încercărilor? 

— E şi mai rău. Judecând după toate, tu vei 
da lovitura. lar lăuntric tu deja ai cedat. 
Dependenţa de un destin favorabil, de aptitudini şi 
idealuri a crescut brusc şi, respectiv, a crescut şi 
agresiunea subconştientă. 

— Şi ce mi se poate întâmpla? - s-a interesat 
el. 

— În cazul tău nu e vorba de boală, ci mai 
degrabă de moarte, - i-am spus amicului. 

— Se mai poate schimba ceva? 

— Se poate. Urcă în avion şi vino să vorbim. 


— În cel mai bun caz pot să vin doar pentru o 


zi. Nu e posibil să realizăm o şedinţă la telefon? 

— Ai o atitudine neserioasă faţă de ceea ce ți- 
am comunicat eu. Încearcă, totuşi, să vii aici. 

M-am gândit că dacă va putea veni măcar 
pentru o zi atunci mai are o şansă de 
supravieţuire. E vorba într-un fel de îndepărtarea 
de afaceri, de bunăstare, şi astfel dependenţa de 
fericirea omenească se va diminua. 

Când a ajuns, amicul m-a întrebat cum 
trebuie să lucreze. 

— Trebuie să stai singur câteva ore într-o 
cameră goală şi să lucrezi aşa cum recomand eu în 
cărţi şi la seminare. Însă mult mai serios decât o 
făceai tu înainte. 

— Asta e ceea ce ţine de trecut, dar cum să 
lucrez cu viitorul? 

— Aminteşte-ţi în gând de toate visele şi 
planurile tale, de la cele mai mici şi până la cele 
mai mari posibile. Începe de la cele mai mici. 
Concentrează-te asupra lor. Încearcă să-ți 
imaginezi în întregime toată gama fericirii şi 


bucuriei tale. Treci treptat la bucurii şi mai mari 


oferite de soartă. Concentrează-te asupra fericirii 
care pentru tine este mai presus de orice. 
Familiarizează-te cu ea, simte-te fericit. Încearcă 
mai apoi să reduci încetul cu încetul din 
importanţa acestei fericiri. Imaginează-ţi că te-ai 
îmbolnăvit de SIDA, că ai îmbătrânit şi ai murit, 
adică fericirea ta omenească a rămas, iar tu te-ai 
dezintegrat. Şi simte că în această clipă tu ai mult 
mai multă fericire pe care o purtai în tine fără să 
bănuieşti măcar. Aceasta e ceea ce te leagă pe 
tine de Creator: sentimentul iubirii care nu 
depinde de nimic. Concentrează-te asupra lui 
înlăturându-le pe toate celelalte şi uitând de toate. 
Imaginează-ţi apoi că toată fericirea omenească 
spre care ai tins s-a destrămat, iar tu ai rămas în 
viaţă. Şi  concentrează-te din nou asupra 
sentimentului de iubire faţă de Dumnezeu, din 
sufletul tău. Apoi imaginează-ţi că s-a destrămat 
tot ce ţi-a fost drag şi te-ai dezintegrat şi tu. Şi 
concentrează-te din nou asupra sentimentului de 
iubire faţă de Dumnezeu. Revino apoi armonios la 


visele tale şi simte cât de neimportante sunt ele în 


comparaţie cu iubirea faţă de Dumnezeu. 

El bineînţeles că s-a străduit să lucreze 
asupra sa. Există însă stereotipuri greu de învins. 
Noi considerăm că vedem cu ochii şi auzim cu 
urechile. De fapt, noi vedem şi auzim cu sufletul. 
Iar creierul şi ochii sunt doar intermediari. Dacă 
sufletul nostru e insensibil, atunci noi, văzând şi 
auzind, nu vedem şi nu auzim. Dacă omul se 
străduieşte să se schimbe, apelând doar la 
rațiune, atunci în cel mai bun caz, nu vor avea loc 
niciun fel de schimbări. 

Aceasta este, cred, una din greşelile 
esenţiale. Omul se căieşte, se roagă, îşi revede 
viaţa, dar nu vrea să se schimbe, însă schimbările 
binefăcătoare încep numai atunci când noi ne 
simţim secundari faţă de iubire. Când ne simţim 
total neapăraţi în faţa iubirii şi nici nu încercăm să 
ne apărăm de ea. La amicul meu schimbările 
binefăcătoare au început. Totuşi, s-a observat o 
anumită  frivolitate în revizuirea valorilor 
autentice. 


Cu câteva zile în urmă m-a sunat din nou. 


— Lucrez încontinuu asupra mea - mi-a spus 
el, - şi-mi dau seama că sistemul funcţionează. 

— Cum adică? - m-am interesat eu. 

— Ieri seara mergeam într-o maşină prin 
oraş. Am trecut intersecţia pe culoarea verde a 
semaforului. N-am observat că o maşină a trecut 
pe roşu în întâmpinarea noastră. Ne-am lovit de ea 
cu viteza de optzeci de kilometri la oră. Eu 
stăteam pe locul din faţă şi n-aveam pusă centura 
de siguranţă. Însă pernele protectoare din faţa 
mea şi a şoferului au funcţionat. Din maşină au 
rămas doar volanul şi roţile. Eu şi şoferul n-avem 
nicio zgârietură. Cel care a trecut pe roşu a rămas 
în viaţă, dar e internat la spital. 

— Apropo, aveţi aceleaşi ataşamente ca şi el, 
numai că la el sunt de două-trei ori mai mari, 
respectiv şi agresiunea e mai mare. Dacă ar fi fost 
invers, maşinile şi-ar fi schimbat locul. 

— Ar fi putut să aibă influenţă asupra celor 
întâmplate faptul că eu mi-am cumpărat cu o 
săptămână în urmă un apartament şi că a început 


să-mi meargă bine în afaceri? - m-a întrebat 


îngrijorat amicul meu. 

Am strâns din umeri: 

— Tocmai despre aceasta am şi vorbit astă- 
vară. Mulţi oameni îşi cumpără apartamente, iar 
apoi se îmbolnăvesc sau mor. Ei consideră că e un 
deochi sau un blestem când, de fapt, şi aici e 
acelaşi mecanism. 

— Apropo, - m-am interesat eu, - cum merge 
cu lucrul asupra eului tău? 

— Da, acum simt că încep să mă schimb la 
modul real, - mi-a răspuns. 

M-am gândit cât de puternică şi de neclintită 
mi se pare lumea materială ce ne înconjoară. Şi 
cât de fragilă şi de neapărată este ea în realitate. 
Ni se pare o veşnicie şi o mare realitate piramida 
lui Kheops care-a existat încă cu mii de ani 
înaintea apariţiei noastre. Şi nouă ni se pare o 
iluzie şi bătaia aripilor unui fluture, sentimentul 
iubirii care vine şi se dizolvă în sufletul nostru. Noi 
spunem: „lubirea trece”, - când de fapt ne trecem 
noi, zburând ca fluturii deasupra flăcărilor. Din 


perspectiva veşniciei, iubirea este unica realitate, 


iar toate celelalte sunt doar iluzii. Corpul şi 
conştiinţa noastră ne forţează mereu să credem că 
adevărata realitate este cea care seamănă cu 
corpul nostru şi cu conştiinţa noastră. Şi cu cât 
mai mult auzim noi vocea eului nostru autentic, 
dizolvat într-o iubire fără de sfârşit, cu atât mai 
uşor ne va fi să păstrăm şi să nu distrugem acea 


iluzie, pe care noi o numim „realitate”. 


Diferite nivele ale iubirii. La unul iubirea 
e ca o lumânare, la altul - ca o candelă, la al 
treilea - ca un soare. De ce depinde viteza de 


secare a sentimentului de iubire? 


Cu cât iubirea depinde mai mult de fericirea 
omenească, cu atât ea începe să piardă din putere 


şi să se diminueze. 


Serghei Nikolaevici, nu mà pot 
nicidecum concentra. Am o stare de 
irascibilitate şi frisoane. Toate îmi merg 
prost şi asta tocmai în săptămâna aceasta 
când e seminarul. Si altceva: când te 
străduieşti să te îndepărtezi de un om, îţi 
imaginezi pierderea lui, te împaci cu gândul 
acesta, iţi dai seama la un moment dat că el 
ţi-e indiferent şi nu-l mai iubeşti. Ce-i de 


făcut dacă acest om iţi este soţ? 


În timpul seminarului are loc o reorientare 
interioară a emoţiilor de profunzime ale omului şi 
a energeticii sale. Cu cât omul este mai puternic 
dependent de fericirea pământească cu atât mai 
greu îi va fi să facă această trecere. În acest caz, 
conştiinţa activă îl poate doar împiedica să facă 
ceea ce trebuie. Pentru a trece mai uşor la iubire 
se amplifică destabilizarea conştiinţei. Frisoanele 
lăuntrice reprezintă teama de a pierde acel punct 
de sprijin, pe care-l aveaţi în trecut. Lipsa de 


concentrare, slăbirea memoriei, dorinţa nestăvilită 


de a dormi ş.a.m.d., sunt factorii care contribuie la 
diminuarea dependenţei de conştiinţă, adică de 
toate valorile umane. 

Cea de-a doua întrebare pe care mi-aţi pus-o 
ne priveşte pe noi toţi. lubirea umană care se 
înfiripează se alimentează cu iubire divină, însă 
fiindcă omul are o dublă natură - în interior 
divină, iar în exterior, umană - atunci este cu două 
înţelesuri şi sentimentul de iubire care-l încearcă 
pe om. Există stratul interior care nu depinde de 
nimic şi cel secundar - stratul de suprafaţă - când 
sentimentele noastre depind de cât de bogat este 
omul, dacă este frumos, spiritual, echitabil, 
cumsecade şi bun. Şi iată cum are loc 
conştientizarea faptului că iubirea divină este 
primordială. Unui om i se întâmplă o mică 
neplăcere şi o pierdere. El este irascibil, 
nemulţumit. lubirea umană este oprimată şi 
aceasta îi generează persoanei respective o 
senzaţie de nefericire. 

Apoi i se întâmplă o nenorocire şi mai mare. 


Şi din nou pierdem iubire pe planul exterior. 


Urmează apoi boli şi neplăceri şi mai mari. La 
început se distrug situaţiile, apoi ne distrugem noi 
înşine. Şi deodată, când am pierdut practic 
aproape tot, inclusiv eul personal, toate în jur se 
luminează de căldură şi iubire. Când venim în 
contact cu Divinul, omenescul trebuie să fie 
oprimat iar dependenţa de el - diminuată. lar 
atunci când ne adresăm benevol Divinităţii are loc, 
pentru o anumită perioadă de timp, tocirea tuturor 
sentimentelor umane, fiindcă noi ne străduim să 
unim, să îmbinăm împreună umanul şi divinul, iar 
acest lucru este inadmisibil. Omul ar putea pur şi 
simplu muri dacă s-ar permite o atingere bruscă a 
Divinului, fără a avea pregătirea necesară. lată de 
ce cu cât mai mult şi mai stăruitor transformă o 
parte a iubirii sale omeneşti în iubire divină, cu 
atât mai repede are un intermediar între Divin şi 
uman. Şi atunci, purtând în sine legătura cu 
Dumnezeu, el îşi păstrează totodată umanul, iar la 
contactul cu Divinul, omenescul nu mai piere şi 
nici nu este oprimat. Conştiinţa iraţională se 


completează cu cea raţională. Ştiinţa completează 


religia. Cu cât mai mult spirit divin acumulăm în 
suflet, cu atât mai mult e posibilă dezvoltarea 


umanului. 


Vorbind mai simplu, ataşamentul lăuntric 
faţă de soţ, dependenţa de tot ce e uman în el şi, 
respectiv dependenţa de iubirea umană sunt 
exagerate. lar contactul cu Divinul este limitat la 
minimum. E de ajuns să vă imaginaţi că aţi pierdut 
ce aveţi mai scump că vă şi încearcă o senzaţie de 
dezagregare şi de pierdere a iubirii din suflet. 
Dacă orientarea spre iubirea divină creşte în 
suflet, atunci stratul superficial al iubirii umane, 
legat de ea, se distruge parţial şi senzaţia de 
nesfârşită fericire şi bucurie se păstrează orice s- 


ar întâmpla. 


O dată o pacientă mi-a povestit istoria sa. 

— Mi-a murit fiul, pe care-l iubeam foarte 
mult - îmi povestea ea, - durerea era atât de 
insuportabilă că simţeam că-mi ies din minţi. 


Mergeam ore întregi prin oraş rugându-mă. Şi la 


un moment dat am simţit aşa o fericire şi o 
beatitudine pe care nu le simţisem niciodată în 
viaţă. Îmi murise fiul iar sufletul meu era pătruns 
de senzaţia unei fericiri inexplicabile. Era ceva 
atât de îngrozitor şi de neînțeles pentru mine, că 
am început să mă lupt cu această senzaţie de 
fericire. Iar acum discutând cu dumneavoastră, 
mi-am dat seama cât de nedreaptă am fost. 

— Spre deosebire de lumea fizică, - îi 
explicam eu, - în cea spirituală totul poate fi 
îndreptat retroactiv. Aşa că retrăiţi acele clipe şi 
cereţi iertare pentru că dezicându-vă de iubirea 
dumnezeiască aţi pricinuit rău sufletului 
dumneavoastră şi celui al fiului dumneavoastră. 
Spiritul divin se instaurează chinuitor în om, şi 
este, la început, nespus de greu să trăieşti 
conform celor două logici, umană şi divină. 
Apropo, încă mult timp după această discuţie 
eram convins că evenimentele ce au loc în planul 
fizic sunt ireversibile. Ulterior am ajuns la 
concluzia că lucrurile stau altfel, adică 


ireversibilitatea evenimentelor nu este nicidecum 


o lege, ci doar o regulă. 


Îmi amintesc că la o consultaţie o doamnă mi- 
a împărtăşit temerile sale: 

— Fiica mea era foarte capabilă, totu-i 
mergea bine. Avea chiar şi aptitudini 
extrasenzoriale. Acum nimic nu-i iese cum trebuie 
şi e proastă rău de tot. Probabil că a fost 
deocheată. Acum nu mai este capabilă să facă 
nimic. 

— Aceasta nu e deochi, ci puternicul înger- 
păzitor, - i-am răspuns eu, - aptitudinile fiicei 
dumneavoastră n-am dispărut nicăieri. Ele sunt 
neoperaţionale pentru o perioadă de timp, ca fiica 
dumneavoastră să nască copii sănătoşi. Văzând 
privirea neînţelegătoare a femeii, am continuat: 

— Dacă aptitudinile ei n-ar fi fost acum 
limitate, dependenţa de ele putea creşte, şi atunci 
ar fi început să piardă iubire din suflet iar viitorii 
ei copii n-ar fi apărut pe lume. Fetiţa a fost lăsată 
acum fără apărare şi e vulnerabilă ca ea să tindă 


şi mai puternic spre iubire şi acest impuls ea l-a 


transmis şi copiilor. 

Femeia dădea din cap înţelegător. Ea voia 
deja să plece când mi-am amintit de aptitudinile 
extrasenzoriale: 

— Apropo, ce fel de aptitudini avea fiica 
dumneavoastră în planul diagnosticării şi al 
tratării? 

Doamna a zâmbit stingherită: 

—  Aptitudinile şi le-a demonstrat doar o 
singură dată. Mergeam cu maşina şi soţul meu a 
călcat întâmplător un câine. Am ieşit din maşină şi 
am văzut câinele murind. Organele îi ieşiseră în 
afară iar sângele se împrăştiase pe asfalt. Fetiţa s- 
a apropiat de câine şi a început să facă un gest în 
aer de parcă ar fi adunat totul la un loc şi, sub 
privirile noastre, intestinele şi sângele s-au 
resorbit în interior, coastele fracturate s-au 
refăcut iar câinele s-a ridicat şi a fugit. 

— Da, - am spus eu mirat, - fetiţa are 
capacităţi deosebite. 

După ce pacienta a plecat m-am uitat ce se 


întâmpla în momentul învierii câinelui. Fetiţa s-a 


conectat fulgerător la nivelurile superioare. 
Conectarea la acestea pentru un timp definit 
genera un nivel extraordinar al aptitudinilor. 
Puteam doar diagnostica aceste nivele, deşi totul 
era împrăştiat şi neclar. Dacă aş fi lucrat în 
contact cu un asemenea nivel cel puţin jumătate 
de an nu aş mai avea şanse de supravieţuire. Dar 
cine ştie cu ce se vor solda cercetările mele? 
Aveam în tinereţe ciudata senzaţie a unui 
sentiment lăuntric: mi se părea că aptitudinile 
mele sunt nelimitate. Probabil că fiecare încearcă 
aceste senzaţii în copilărie şi adolescenţă. Ulterior 
uităm de ele. Eu ţin minte şi simt acest lucru până 
în prezent. Nu demult am mers cu prietenii la o 
baie publică. Unul din ei se schimbase cumva şi nu 
puteam nicidecum să înţeleg ce se întâmplă. Şi 
dintr-odată totul s-a clarificat. 

— Ascultă, tu doar încărunţiseşi cu totul, iar 
acum jumătate din părul tău este negru. 

— Vezi părul de pe piept - era şi el cărunt - 
iar acum nu mai am niciun fir alb. 


—  Împărtăşeşte-ne şi nouă această taină 


îngrozitoare - l-am rugat eu, - o voi relata 
cititorilor într-una din cărţile mele. 

— M-am îndrăgostit, nu mai beau, fac sport - 
mi-a răspuns scurt amicul. 

Şi din nou mi-am amintit că iubirea trebuie 
să învingă timpul. Şi când acest lucru se va 
întâmpla, nu vor mai fi, probabil, procese 


ireversibile! 


Stimate Serghei Nikolaevici, v-am citit 
cărțile: schimbările fizice şi emoţionale sunt 
pur şi simplu uimitoare, însă nu am în 
continuare niciun fel de viaţă personală. 


Spuneţi-mi, în ce direcţie ar trebui să lucrez? 


Aţi avut o dependenţă foarte puternică de 
relaţii, de omul iubit. Această dependenţă se 
manifesta nu ca gelozie, ură şi supărare pe 
bărbaţi, prin care se face purificarea, ci ca lipsă a 


dorinţei de a trăi, ca un refuz al iubirii proprii. 


Toate acestea s-au transmis sufletului copilului pe 
care eu îl văd în biocâmpul dumneavoastră. 
Refuzul de a trăi în ceartă, trădare, infidelitate, la 
copil e mai mare decât la dumneavoastră. Cu cât 
vor fi mai bune relaţiile dumneavoastră cu bărbaţii 
cu atât mai dăunător va fi acest lucru pentru copil. 
Continuaţi să lucraţi asupra dumneavoastră şi 
rugaţi-vă pentru copii şi nepoți. Un astfel de 
mecanism este destul de răspândit: am în vedere 
problemele din viaţa personală cauzate de 


orientarea de profunzime greşită a copiilor. 


Îmi amintesc cum o femeie îmi vorbea cu 
uimire despre problemele sale. 

— Sunt fără soţ şi îmi cresc singură fata. Ori 
de câte ori încep o relaţie, mi se îmbolnăveşte 
fiica. Rup relaţia şi fiica mea se face bine. Şi acest 
lucru se repetă de fiecare dată. Alt exemplu. Nu 
de mult o cunoştinţă de-a mea mi-a sugerat să mă 
uit la biocâmpul prietenei sale. 

— Ce s-a întâmplat? 


— lată fotografia soţului ei: a părăsit-o. Se 


întoarce uneori, plânge, îi spune că o iubeşte şi iar 
pleacă fără urmă. Toţi zic că i s-au făcut farmece, 
dar nimeni nu i le poate dezlega. 

Obosit, mă uit spre tavan. Informaţia nu e 
disponibilă. 

— Şi ce înseamnă acest lucru? - e curioasă 
amica mea. 

— Asta înseamnă că nu pot s-o ajut. 
Caracterul ei e foarte dur, trufia e imensă. Şi mai 
degrabă ea este vinovată de toate şi nu soţul ei. 
lar judecând după energetică nu este la curent 
nici cu cărţile mele. 

— Da, ea are o atitudine critică faţă de cărţile 
tale. 

— Poate fi ajutat cel care a vrut să se ridice 
şi a încercat s-o facă, - i-am răspuns eu, - dar pe 
cel care zace şi cere să fie dus de cineva e 
periculos să-l ajuţi. 

Cât de interesant decurg toate, - mă 
gândesc. 

Periodic primesc sfaturi referitor la cărţile 


mele. „Sunt foarte multe repetări şi orice caz s-ar 


analiza, sfârşitul e unul şi acelaşi: cel mai mult să-l 
iubiţi pe Dumnezeu”. Şi de fiecare dată spun 
despre cărţile mele că nu sunt romane despre 
aventurile cuiva, ci tratate de supravieţuire. 
Fiecare volum vizează să-i ajute în primul rând pe 
cei care au citit cărţile anterioare şi nu şi-au 
rezolvat problemele. Nu am deocamdată puteri să 
mă gândesc la valoarea literară a cărţilor mele. 
Mai bine să repet un lucru de trei ori decât să-l las 
fără atenţia cuvenită şi din cauza asta cuiva să i se 
întâmple o tragedie. 

Am în faţă un bileţel pe care n-am reuşit să-l 
citesc în timpul şedinţei. La sfârşitul bileţelului e 
un număr de telefon scris de fratele unei femei 


tinere. 


Sora mea era o admiratoare înflăcărată a 
cărților dumneavoastră şi le-a propus pentru 
a fi citite şi multor rude. Nu demult ea s-a 


sinucis, lăsând în urmă un băieţel de cinci 


luni. Cum se poate explica acest lucru? 


Prin intermediul grafologiei am ajuns la 
biocâmpul fratelui ei, apoi la biocâmpul surorii 
moarte şi apoi m-am uitat cum se desfăşoară 
această situaţie în timp. L-am sunat mai târziu pe 
fratele acestei nefericite şi i-am spus ce-am văzut. 

— În vieţile anterioare sora dumneavoastră 
avea un nivel imens al trufiei. În două din vieţile 
trecute, din cauza pretențiilor permanente faţă de 
soţ, i-au murit copiii. Ea simţea că poartă în sine 
programul de lichidare a propriilor copii şi mai 
simţea că informaţia din cărţile mele o ajuta. 
Programul însă s-a dovedit a fi mai puternic şi de 
proporţii mai mari. În subconştient femeia îşi 
dădea seama că nu va putea învinge mecanismul 
de lichidare a propriului copil şi atunci l-a întors 
împotriva sa. Apropo, nici biocâmpul copilului nu 
arată prea bine. Nivelul orgoliului şi lipsa dorinţei 
de a trăi în cazul unor eşecuri este cu mult mai 
mare decât limita admisă. Dacă cei care îl 


înconjoară vor găsi înăuntrul lor puteri să se roage 


atât pentru el cât şi pentru ei, atunci aceştia îi vor 


salva copilului şi sănătatea, şi viaţa. 


Stimate Serghei Nikolaevici, citesc şi 
recitesc în caz de nevoie cărțile 
dumneavoastră. La serviciu (eu lucrez la 
școală) nu mă înţeleg cu directorul, avem 
relaţii tensionate, deşi sincer nu-i doresc 
răul! Din această cauză mă încearcă deseori 
crize de negare totală a capacităţii mele de a 
preda. Am luat în prezent decizia de a pleca 
din şcoală la sfârşitul anului şcolar. Care este 


cauza karmică? 


La dumneavoastră agresiunea subconştientă 
faţă de bărbaţi este de aproximativ 400 de unităţi. 
Ataşamentul pentru idealuri şi  îngrădirea 
viitorului depăşesc de câteva ori nivelul periculos. 
Nu arată prea bine nici situația copiilor, a 


nepoților şi strănepoţilor. De la douăzeci până la 


douăzeci şi patru de ani aţi avut foarte multe 
supărări şi pretenţii faţă de bărbaţi, pe care i-aţi şi 
detestat. Tratamentul prin înjosirea idealurilor nu 
l-aţi urmat. lată de ce oricare bărbat simte intuitiv 
în dumneavoastră un pericol şi încearcă să se 
apere. Nici dorinţa dumneavoastră de a pleca din 
învăţământ nu se explică prin conflictul cu 
directorul. Cu cât pedagogul este mai puternic 
orientat spre spiritualitate şi nu spre iubire, cu 
atât acest lucru e mai periculos şi pentru el şi 
pentru elevi. Dumneavoastră mi-aţi citit cărţile, 
însă nu v-aţi putut schimba lăuntric. Amintiţi-vă de 
relaţiile dumneavoastră cu părinţii şi începeţi de 
acolo. Reţineţi un singur lucru: pentru a vă 
schimba eul dumneavoastră uman trebuie să ieşi 
din limitele lui. În plan subtil omul ocupă întregul 
Univers. A ieşi dincolo de hotarele Universului se 
poate numai prin intermediul iubirii faţă de 
Dumnezeu. Asta înseamnă că atât timp cât nu veţi 
anihila agresiunea faţă de iubire nu vă veţi putea 
schimba în profunzime. Aveţi o nemulţumire 


profundă şi faţă de sine. Încă din adolescenţă v-au 


rămas multe pretenţii faţă de bărbaţi şi, de 
asemenea, faţă de părinţi. Aşa că lucraţi în 
continuare. Şi cu cât lucrul dumneavoastră va fi 
mai eficace, cu atât mai repede se va schimba şi 
atitudinea faţă de dumneavoastră a bărbaţilor şi a 
altor oameni. 

Există o ghicitoare: „Cum să defineşti o 
aristocrată adevărată?” - „După felul cum se 
îmbracă, cum îşi vopseşte unghiile, după 
parfumurile pe care le foloseşte, după mersul ei 
sau după felul cum se poartă cu alţi oameni?” 
răspunsul corect e următorul: „O aristocrată 
adevărată poate fi definită după atitudinea pe care 


o au faţă de ea ceilalţi oameni”. 


M-a sunat din alt oraş, cu câteva luni în 
urmă, un cunoscut de-al meu. 

— Se pare că situaţia mea nu e deloc bună, - 
mi-a spus el. La serviciu am numai neplăceri, m- 
am certat cu vecinii, nu ne mai salutăm. 

— Ai o părere foarte bună despre tine, - i-am 


răspuns, - afacerile au început să-ţi meargă foarte 


bine. Atât timp cât ai avut doar insuccese, fondul 
de trufie şi de dispreţ faţă de oameni era ca şi 
aţipit. Însă când ai obţinut succese mai mari decât 
puteai tu suporta lăuntric s-a activat pe nesimţite 
sentimentul propriei importanţe, preluat dintr-o 
viaţă anterioară; iar acum se declanşează 
mecanismul de echilibrare. 

Peste zece zile m-a sunat din nou. 

— Biocâmpul tău arată mult mai bine, - i-am 
spus. 

— Eu am înţeles acest lucru acum două zile, - 
mi-a confirmat el, - vecina a fost prima care a 


început din nou să mă salute. 


Sunt căsătorită, copii nu am. Cu o lună 
în urmă mi-am făcut programare la o 
consultaţie la dumneavoastră. Cu patru zile 
în urmă am fiert ouă tari şi le-am pus în 
frigider. Ouăle le-am fiert mult. Ieri am spart 


unul din ouăle fierte iar din acesta a curs 


sânge roşu - aprins. Cum se explică aceasta? 


Acest lucru e în legătură cu sufletele copiilor 
dumneavoastră. E un fel de semn şi nu atât pentru 
dumneavoastră, cât pentru mine. În timpul 
consultaţiilor sufletele copiilor nenăscuţi deseori 
ne fac anumite semne ca să ne atragă atenţia. Ei 
au nevoie să se nască sau să se purifice. Acest 
lucru mă face să studiez mai detaliat anumite 
probleme, pentru a le ajuta copiilor să se nască 


sau să se purifice. 


Cum pot să înţeleg dacă sunt sau nu 
ataşat de idealuri? 

Dacă nu puteţi spune „nu” atunci când 
sufletul dumneavoastră protestează înseamnă că 
sunteţi ataşat de idealuri. Dacă vă simţiţi incomod 
să verificaţi o persoană, care vă fură din bani, 


înseamnă că sunteţi dependent de idealuri. Dacă 


judecaţi sever oamenii şi evenimentele, înseamnă 
că principiile sunt pentru dumneavoastră mai 
importante decât iubirea. Dacă aveţi o astfel de 
atitudine faţă de lume înseamnă că problemele vă 


sunt asigurate. 


Avem mari probleme cu copiii. Soţia mea 
însă nu vrea să citească cărțile 
dumneavoastră şi nu vrea să lucreze asupra 


sa. Ce-i de făcut? 


Dacă cineva nu vrea să accepte informaţia 
înseamnă că din anumite motive el nu este 
pregătit pentru acest lucru. Nu vă puteţi supăra 
pe soţie şi nu trebuie s-o forţaţi să-mi citească 
cărţile. 

Şi-n al doilea rând: dacă dumneavoastră 
începeţi să vă schimbaţi lăuntric, mergând în 
direcţia corectă, atunci copilul se va apropia 


intuitiv de dumneavoastră şi va depinde mai mult 


de dumneavoastră, decât de mamă. 

Am văzut deseori cum copiii încep să se 
ataşeze mai puternic de mama sau tatăl adoptivi şi 
încetează practic să mai depindă de karma 
părinţilor naturali. Probabil că din această cauză 
există obiceiul naşilor de botez. Atunci copilul se 
poate sustrage intuitiv „murdăriei” karmice a 
părinţilor şi se poate conecta la karma unui om 


mai curat. 


Dacă părinţii mei au murit cum pot eu 


să-i eliberez de păcate? 


Tot ce au simţit strămoşii dumneavoastră şi 
ceea ce aţi simţit dumneavoastră în vieţile 
anterioare este acum codificat în caracterul 
dumneavoastră şi în sentimentele dumneavoastră 
de profunzime. Cât de profund vă veţi schimba 
dumneavoastră tot atât de repede va dispărea acel 


rău pe care l-aţi moştenit de la strămoşii 


dumneavoastră. 


Cum să nu depind de omul iubit dacă 


acesta îmi place foarte mult? 


Învăţaţi-vă să vedeţi în bine răul şi în rău - 


binele, şi apoi să iubiţi şi unul şi altul concomitent. 


Când primul nostru copil a împlinit un 
an, soțul meu a primit un post nou şi practic 
nu mai trecea pe acasă. Cu un an în urmă l- 
am născut pe cel de-al doilea copil şi practic 
se repetă aceeași situaţie. Care poate fi 


cauza? 


La un an copilul începe să meargă şi să 
vorbească. Dacă în acest timp dependenţa mamei 


de valorile umane nu este prea mare copilul se 


dezvoltă activ şi aceasta nu pune în pericol 
sănătatea şi viaţa lui. Dacă însă mama se cufundă 
în tot ce ţine de omenesc, atunci copilul se poate 
îmbolnăvi şi dezvoltarea lui este îngreunată. În 
acest caz i se ia femeii sursa principală a 
omenescului, adică relaţia ei cu bărbatul. Când 
bărbatul nu este alături nu există nici primul pas 
de la dezicerea de Dumnezeu, omul iubit fiind 
identificat în subconştient cu Dumnezeu. Absența 
omului apropiat de alături reprezintă o înjosire a 
relaţiilor, idealurilor şi a destinului. Dar păstrând 
bunătatea, acest lucru echilibrează energetica 


interioară a mamei şi a copilului. 


Când mă îndrăgostesc îmi pierd pofta de 


mâncare. De ce? 


În planul subtil al energeticii sentimentul 
sexual şi cel al foamei arată la fel. Evoluţia omului 


constă în aceea că el trece de la emoţiile animale 


la cele umane iar mai apoi - la cele divine. Când 
omul se îndrăgosteşte se emană o cantitate 
enormă de energie. Concentrarea pe aspectul 
sexual nu-i permite sentimentului să se dezvolte 
corect. Când dumneavoastră încetaţi să mai 
mâncaţi, concentrarea pe aspectul fizic, sexual, 
scade. Şi atunci sentimentele dumneavoastră se 
dezvoltă într-o direcţie corectă. Adică organismul 


trece intuitiv la un regim corect de existenţă. 


De ce plâng când sunt insultată de soţ? 


Probabil că acesta e un lucru râu? 


E mai bine să plângeţi, decât să urâţi. Dacă 
n-aţi reuşit să vă învingeţi pe dumneavoastră 
înşivă atunci agresiunea se acumulează în mod 
inevitabil. Şi, eliberându-se, vă va ucide pe 
dumneavoastră sau pe soţul dumneavoastră. 
Atunci când plângeţi, agresiunea apărută se 


distruge şi nu pricinuieşte rău nimănui. Nu 


întâmplător copiii mici plâng de supărare - acesta 

e un mecanism de apărare creat de natură. 
Femeia trebuie să se teamă de puterea ei, şi 

nu de slăbiciunea ei. lubirea nu vine prin 


intermediul puterii, ci prin slăbiciune. 


De unde provine puternica mea alergie 


faţă de animale? 


Mă pregăteam odată să merg cu un grup de 
prieteni la mările sudice. Acestea mişunau de 
rechini şi băieţii m-au rugat să verific dacă 
vreunul din noi va fi înghiţit de rechin. 

— Rechinul îl va mânca pe acela care 
manifestă agresiune subconştientă puternică faţă 
de animale, - le-am spus, - vreo două persoane din 
echipa noastră riscă cu siguranţă. 

Oamenii s-au neliniştit. 

— Ei bine, dar de unde apare o asemenea 


agresiune puternică faţă de animale? 


— Nici eu nu ştiu, - am strâns din umeri, - să 
încercăm să ne uităm. 

Peste câteva minute mi-am dat seama ce se 
întâmplă. 

Pe orice om noi îl percepem ca pe o natură 
dublă: ca pe un înveliş spiritual şi ca pe un corp 
fizic. Pe animale însă le percepem numai ca pe 
corpuri fizice. lată de ce, dacă noi manifestăm 
agresiune faţă de corpul uman, atunci vom 
manifesta agresiune subconştientă şi faţă de 
animale, chiar dacă nu bănuiam acest lucru. 

— Ei bine, dar cine manifestă agresiune faţă 
de corpul uman? 

Eu am zâmbit din nou şi-am strâns din umeri: 

— Cum cine, fraţilor? Geloşii. 

Dacă aţi fost gelos în vieţile anterioare şi în 
această viaţă v-aţi amplificat sentimentele 
agresive de profunzime, atunci puteţi avea 
probleme cu orice animal: veţi putea avea şi 
alergie, şi boli contactate de la animale, pe care 
dumneavoastră le veţi lua mult mai repede decât 


alţii, şi veţi putea fi şi obiectul agresiunii din 


partea animalelor. De obicei, rechinii nu atacă 
niciodată un om care se află în barcă. Văzusem 
într-o revistă o fotografie şi relatarea despre 
faptul cum un rechin uriaş, ieşind din apă lângă 
un iaht, l-a înşfăcat pe un tânăr care stătea lângă 
bord şi s-a cufundat în apă. Am cercetat de la 
distanţă biocâmpul tânărului: ataşamentul 
acestuia faţă de relaţii era de şapte ori mai mare 
decât limita mortală. 

Peste puţin am mai văzut o fotografie. Un 
rechin înghiţise un bărbat sub ochii prietenilor 
înţepeniţi de frică. Peste puţin timp rechinul l-a 
vomitat pur şi simplu şi s-a retras în adâncuri. Am 
încercat să văd în planul subtil ce s-a întâmplat 
totuşi? 

Şi iată ce se întâmplase: bărbatul avea o 
dependenţă de relaţii de patru ori mai mare decât 
nivelul mortal. Când fusese înghiţit de rechin el şi- 
a luat atât de repede rămas-bun de la viaţă, de la 
toată lumea şi toate relaţiile sale, încât gelozia lui 
profundă şi agresiunea au dispărut ca fumul. Un 


astfel de om nu poate fi mâncat. Rechinului pur şi 


simplu i-a venit să vomite şi neînţelegând ce se 
întâmplă s-a îndepărtat. Noi uităm că în planul 
subtil toţi suntem uniţi, ca rădăcinile copacului. 
Nouă ni se pare că manifestăm agresiune numai 
faţă de un singur lucru, dar uităm că atunci când 
agresiunea coboară la rădăcinile noastre noi 
începem să atacăm tot ce e însufleţit şi neînsufleţit 
din Univers. Cred că n-ar trebui să uităm aceste 


lucruri. 


Cum să te abţii de a judeca pe cineva? 


Aveţi grijă cum vorbiţi. 

Se poate spune „murdar ca un porc”, dar se 
poate spune şi „murdar ca un purceluş”. 

Care din aceste expresii aparţine unui om 
bolnav şi care - celui sănătos? 


Eu cred că veţi înţelege. 


Prietenul meu lucrează conform 
sistemului dumneavoastră. El mi-a pus 
diagnosticul şi mi-a spus că viitorul meu este 


închis 100%. E adevărat? 


Prietenul dumneavoastră greşeşte. Pentru a 
vorbi de anumiţi parametri trebuie să intri în 
structurile fine ale omului şi să interacţionezi cu 
ele luând informaţia. Acest lucru poate fi periculos 
şi pentru cel care pune diagnosticul, şi pentru 
pacient. Asta - în primul rând. 

Şi în al doilea rând: întreg sistemul meu şi 
cercetările mele au apărut după ce eu am văzut în 
biocâmpul omului structurile karmice. M-am 
străduit mulţi ani de-a rândul să pătrund la nivelul 
acesta subtil dar nu reuşeam nimic. Pentru a 
afirma că lucrezi conform metodei mele trebuie şi 
să parcurgi acea cale pe care eu am parcurs-o. 
lată de ce când cineva afirmă că lucrează după 
„metoda lui Lazarev” sau greşeşte, sau face acest 


lucru cu un anumit scop. Eu cred că sunt destul de 


mulţi clarvăzători mai buni decât mine. Fiecare 
însă lucrează în felul său şi nu au de ce să se 
ascundă în spatele metodei mele sau a numelui 
meu. Uşurinţa cu care sunt definiţi parametrii 
unui subiect anume este foarte amăgitoare. Am 
lucrat timp de opt ani la limita posibilităţilor mele 
dar nici acum nu mă orientez corect întotdeauna. 
Nu v-aş sfătui să faceţi experimente infiltrându-vă 


în sufletul cuiva. 


I-am pus două întrebări unei paciente care a 
venit să mă consulte. 

Ea mi-a povestit pe scurt că soţul ei nu 
câştigă bani, că se poartă ca un nemernic cu ea, o 
părăseşte des, că viaţa cu el şi-a pierdut orice 
sens. Am întrebat-o: 

— Vă plictisiţi cu el? 

Ea m-a privit nedumerită şi, după o mică 
ezitare, a spus: 

— Nu. 

— Vă simţiţi atrasă de el? 


Şi după o pauză scurtă, chinuitoare a zis: 


— Da. 

— Asta-i tot. Plecaţi. 

Văd silueta ei încremenită şi în ochii ei 
nedumerire. Şi dintr-odată faţa i se înseninează. 


Zâmbeşte voios. Îmi mulţumeşte şi pleacă. 


Fiica mea suferă de o boală grea care îi 


afectează picioarele. Care este cauza? 


E vorba de fondul de agresiune faţă de 
bărbaţi şi de trufie - un fond care se prelungeşte 
de-a lungul a trei generaţii pe linia feminină. 
Pentru a naşte un copil ea trebuie periodic să 
accepte înjosirea a tot ce e uman din partea 
bărbatului. Practic ea nu are nicio şansă pentru a 
se purifica în acest mod. iată de ce are parte de 
înjosiri în fiecare secundă, în porţii mici, dar 
permanente. E vorba sau de o boală incurabilă sau 
de o traumă serioasă a membrelor. Cu cât părinţii, 


mai ales mama şi bunica, vor învăţa retroactiv să 


accepte  înjosirea umanului şi vor învăţa să 
păstreze iubirea cu orice preţ, iertându-i pe toţi şi 
înțelegând că nimeni nu e vinovat, văzând în toate 
voia Domnului, cu atât mai repede fata se va simţi 
mai bine. Şi încă ceva. Dacă blocajul s-a declanşat 
în zona picioarelor înseamnă că în vieţile 
anterioare aţi fost foarte nemulțumită de sine, de 
situaţia şi starea dumneavoastră. Prin urmare e 
necesar să vă  debarasaţi de nemulţumirea 
provocată de boală. Boala corpului este un vaccin 


împotriva îmbolnăvirii şi distrugerii sufletului. 


Am întrebat-o pe una din paciente: ştiţi cum 
este o femeie de 100%? 

— Spuneţi-mi, s-a arătat ea curioasă. 

— E o astfel de femeie care ştie că soţul ei n- 
are dreptate 100%, şi cu toate acestea îi spune: 


„Sunt de acord cu tine, iubitule. 


Vreau să ajut oamenii, dar de câte ori îi 


ajut încep să mă simt prost fizic: am crampe, 


slăbiciuni. 


Dumneavoastră ajutați oamenii nefiind ghidat 
de iubire, ci de moralitate, spiritualitate, de 
idealuri. Şi fiecare faptă a dumneavoastră 
amplifică orientarea spre spiritualitate şi idealuri. 
Iubirea v-ar putea sugera pe cine trebuie să ajutaţi 
şi cine se poate descurca singur. Conştiinţa în 


acest plan nu este niciodată exactă. 


Soţul meu îmi spune că în mine 
coabitează doi oameni - unul e bun, 
cumsecade, moral şi spiritual, celălalt e dur, 
urăşte şi dispreţuieşte. Eu nu am pricinuit 
niciodată rău nimănui. M-am purtat tot 
timpul corect. Mă deranjează doar unele 
lucruri la oameni. Simt însă că soţul are 
dreptate. Simt că sunt duala. Prin ce se 


explică aceasta? 


Dumneavoastră v-aţi păstrat în profunzime 
rezerve de iubire şi sunteţi un om destul de bun. 
Însă educaţia dumneavoastră, cărţile citite, v-au 
orientat în aşa fel încât ţelurile, principiile şi 
idealurile s-au dovedit a fi mai presus de iubire. 
Acest proces e în continuă creştere şi cu timpul vă 
poate distruge şi bunătatea, şi iubirea 
dumneavoastră.  Retrăiţi-vă în gând viaţa şi 
schimbaţi-vă atitudinea nu numai faţă de 
evenimente şi de oameni, ci şi faţă de cărţile 
citite, în care principiile erau mai importante 
decât iubirea şi viaţa. Revizuiţi sfaturile pe care 
le-aţi primit în copilărie şi adolescenţă. Cu cât 
omul e mai armonios dezvoltat, cu atât e mai 
periculoasă viziunea lui asupra lumii: la început 
doar pentru ceilalţi, ulterior şi pentru el însuşi. 

Revoluţia socialistă a fost făcută de oameni 
în general spirituali şi principiali. A fost însă de 
ajuns să accepte teza că poţi ucide în numele 
viitorului luminos, principiile şi ţelurile fiind mai 


importante decât iubirea şi viaţa, ca treptat 


aceştia să se transforme din oameni morali şi 
spirituali în călăi, iar mai apoi în jertfe. 

Kirov a fost unul din cei mai respectaţi 
oameni fiindcă toţi îi vedeau principialitatea, 
cinstea şi omenia. Am aflat un lucru care m-a 
şocat. El a dat afară zece mii de familii de 
intelectuali, în Leningrad, şi i-a instalat acolo pe 
muncitori. Pe cei cu studii superioare i-a cazat în 
barăci, unde aceştia mureau. Dacă el ar fi fost mai 
puţin principial aceşti oameni ar fi supravieţuit. 

Războiul din Crimeea era greu şi cu mari 
vărsări de sânge în ambele tabere. Comandantul 
de  oşti sovietic Frunze (născut în actuala 
Republică Moldova) a spus că vrea să oprească 
vărsarea de sânge şi a jurat pe onoarea sa de 
ofiţer că tuturor celor care se vor preda le va fi 
garantată viaţa. Şaizeci de mii de albgardişti au 
depus armele şi au fost ulterior măcelăriți. Ordinul 
nu fusese dat de Frunze, acesta chiar a vrut să se 
împuşte după acest caz. Un om onorabil, indus în 
eroare, poate face mai multe rele decât ultima 


canalie. La baza tuturor acestor greşeli şi rătăciri 


se află ţelurile umane, situate mai presus de viaţă 
şi iubire, când tot ce e uman încearcă să înăbuşe 
spiritul divin. 

Într-una din lucrările lui Fr. Engels am citit o 
frază curioasă: „Când e vorba de interesele de 
clasă ale proprietarului, nu poate fi vorba de 
niciun fel de etică şi moralitate”. 

Trebuie să ne amintim mereu că nicio valoare 
umană nu poate fi scop în sine. 

Iubirea faţă de Dumnezeu naşte iubirea faţă 
de lumea înconjurătoare şi oameni. 

Iubirea faţă de oameni e cea care generează 
eticul şi moralitatea. Acestea, la rândul lor, 
generează noblețea şi idealurile. 

Spiritualitatea creează familia, aptitudinile, 
intelectul şi destinul favorabil, iată de ce noi 
trăim, în primul rând, pentru a acumula iubire faţă 
de Dumnezeu şi acest lucru este esenţial şi trebuie 
să ne fie îndrumător pentru faptele noastre. 

Doar atunci iubirea şi viaţa vor fi mai 
importante decât alte scopuri şi probleme. Şi 


niciun fel de teorii şi proiecte, oricât de 


grandioase ar fi acestea, nu vor duce la moartea 
oamenilor şi a întregii omeniri. În alte cazuri ne 
vom ataşa în permanenţă de bani, de principii şi 
idealuri, de etic şi moralitate divinizându-le, ceea 
ce va cauza inevitabil crahul şi moartea a tot ceea 


ce ne-am dorit şi pentru care ne-am rugat. 


Am o senzaţie de disconfort atunci când 
comunic la serviciu cu o anumită subalternă. 
Simt din partea ei o anumită agresiune faţă 


de mine. Pot s-o concediez? 


Dacă vreţi să vă debarasaţi de un factor 
traumatizant, fără a vă schimba, veţi avea parte 
de o traumă şi mai mare. Aveţi un respect 
deosebit faţă de femei. lată de ce a apărut această 
femeie, prin intermediul căreia orientarea 
dumneavoastră spre divinizarea femeii scade. 
Lucrând corect asupra eului, factorul traumatizant 


ar trebui să plece singur, adică sau femeia va 


deveni lăuntric mai  maleabilă faţă de 


dumneavoastră sau îşi va da singură demisia. 


Mama mea suferă de leucemie. Îmi 
făceam mari griji pentru ea. La un moment 
dat însă mi-am spus: „Dacă va muri înseamnă 
că asta a fost voia Domnului”. Ulterior starea 
mamei s-a îmbunătăţit brusc. Aceste două 


împrejurări au legătură una cu alta? 


Problemele mamei sunt legate de 
dumneavoastră; dacă dumneavoastră începeţi să 
vă purtaţi corect, încetaţi să mai ucideţi iubirea cu 
temeri şi regrete, atunci şi starea mamei 


dumneavoastră se va îmbunătăţi. 


Spuneam în rugăciunea mea: Doamne, îţi 


cer iertare pentru că mi-am iubit fiica mai 


mult decât pe Tine. După aceasta fiica mea 


nu mai voia să trăiască. De ce? 


Nu poţi cere iertare pentru că iubeşti. Poţi 
cere iertare pentru suprimarea iubirii, iar căinţa 
nu poate fi transformată într-o nemulţumire de 
sine. E necesar să simţi cât mai puternic spiritul 
divin în tine şi în alţii, adică nu trebuie să te dezici 
de tot ce e omenesc, ci trebuie în tot ce e omenesc 


să iubeşti şi să vezi tot mai mult spiritul divin. 


Când eu şi soţia ne punem inelele de 
căsătorie, imediat ne și îmbolnăvim. Le 


scoatem - şi ne facem bine. 


Lăuntric sunteţi foarte ataşaţi unul de 
celălalt iar omenescul pune tot mai mult în umbră 
spiritul divin. Atunci când vă puneţi verighetele 
procesul dependenţei de omenesc se amplifică 


brusc. Şi fiindcă ne ataşăm de omenesc, în primul 


rând, prin agresiunea faţă de iubire, trebuie să vă 
iertaţi reciproc şi să vă deziceţi de supărările din 
trecut şi mai ales de cele din perioadele când 
vindecarea avea loc prin intermediul înjosirii 


relaţiilor şi idealurilor. 


Mi se întâmplă lucruri aproape mistice, 
fel de fel de tâmpenii aiurite care n-au nicio 
explicaţie. Simt că toate acestea sunt o 
avertizare, numai că nu înțeleg ce se 


întâmplă de fapt? 


Am cercetat biocâmpul bărbatului şi la 
început n-am înțeles nimic. Din cauza 
comportamentului său incorect puteau muri 
oameni în alte lumi, îndeosebi un pericol mare îl 
păştea pe unul din ei. Problema părea de 
nerezolvat. Am început să-l cercetez cu mai multă 
atenţie. Nu ştiu de ce bărbatul se dezicea de 


iubirea acestor oameni, iar ei tindeau spre el. 


Fiind la limita posibilităţilor am încercat încă 
puţin timp să stabilesc despre ce fel de oameni era 
vorba. Şi deodată toate s-au clarificat. Acestea 
erau sufletele viitorilor săi copii, dar nu făcuţi cu 
soţia lui. Am înţeles totul. 

— Aveţi soţie? 

— Da? 

— O iubiţi? 

— Da. 

— Aveţi amantă? 

— Am. 

— O iubiţi? 

— Da. 

— Nu vreţi să aveţi copii cu amanta? 

— Nu vreau. 


Se pare, totuşi, că va trebui să aibă copii. 


Locuiesc la ţară şi am în gospodărie vaci 
și porci. Odată le dădeam mâncare porcilor şi 


un purceluş se baga oarecum obraznic 


înaintea celorlalţi. M-am supărat şi l-am lovit 
cu o jordie. După asta purceluşul a început să 
bolească şi nu-i ajuta nimic: nici îngrijirea 
sporită, nici hrana suplimentară. Am mers la 
o babă-doftoroaie care locuieşte la noi în sat. 

— Vinde purcelul, - mi-a zis ea, - şi 
atunci îşi va reveni. 

— Păi cine-l cumpără, - i-am zis eu, - că a 
rămas din el doar pielea şi oasele. 

— Ia şi vinde-l feciorului tău, pentru o 
rublă. 

M-am întors acasă şi le-am povestit alor 
mei ce mi-a zis bătrâna, iar a doua zi, în 
prezenţa rudelor, fiul meu mi-a înmânat 
solemn o rublă şi eu i-am vândut porcul. Și, 
deşi după asta hrăneam animalele ca şi mai 
înainte, purcelul acela a început să se 
întremeze foarte repede iar peste o lună chiar 
îi întrecuse pe ceilalţi în greutate şi înălțime. 


Cum se explică aceasta? 


Savanţii spun că electronul este concomitent 


şi particulă, şi undă. Orice obiect, având o formă 
concretă şi o suprafaţă, este amplasat în timp şi în 
spaţiu. De asemenea şi orice emoție este 
dispersată în spaţiu şi timp. Cu cât o emoție este 
mai puternică cu atât mai mult ea se prelungeşte 
din inerție în viitor. Emoţia dumneavoastră ucidea 
purcelul, el era receptiv şi depindea de 
dumneavoastră ca stăpân. lar când l-aţi „vândut” 
el a încetat să mai depindă de energetica 


dumneavoastră. Şi de aceea s-a şi făcut bine. 


De câte ori mă rog lui Dumnezeu încep 


să casc. De ce? 


Pe Dumnezeu noi îl percepem prin iubire şi 
conştiinţa ne împiedică în acest sens. lar dacă noi 
nu putem să  îndepărtăm conştiinţa, s-o 
„îngheţăm”, atunci sau nu ne vom putea ruga, sau 
rugăciunea noastră va fi lipsită de sens. Dacă 


dumneavoastră căscaţi înseamnă că nici conştiinţa 


nu s-a deconectat până la capăt şi se desfăşoară 
un blocaj intuitiv. 

Deci, efectul unei rugăciuni este mai mic 
dacă textul ei este gândit mult timp. Cu cât sunt 
mai puţine cuvinte în rugăciune şi cu cât 
rugăciunea aduce mai mult a poezie, cu atât mai 
bine. În versuri gândul trece în sentiment. Acelaşi 


lucru trebuie să se întâmple şi la rugăciune. 


Ce ne stânjeneşte cel mai mult când ne 


rugăm? 
Agresiunea faţă de iubire, incapacitatea de a- 


ţi dizolva propriul eu uman, de care trebuie să uiţi 


atunci când te rogi lui Dumnezeu. 


Care pacienţi sunt trataţi cel mai greu? 


Acei care în permanenţă se tem şi au dubii. 

Acei care vor să aibă garanţii: 

— Într-adevăr mă voi simţi mai bine dacă mă 
voi ruga? Persoanele a căror conştiinţă e prea 
activată din cauza funcţiilor şi a bogăției. 

Acei care au comis crime împotriva iubirii. 
Unui om înrăit şi lipsit de orientare îi va fi mai 
greu să se însănătoşească decât unuia onest şi 


bun. 


Tatăl meu a fost un om foarte bun şi 
onest și n-a făcut rău nimănui. S-a îmbolnăvit 
de cancer şi peste puţin timp s-a stins din 
viaţă: nu i-au ajutat niciun fel de 


medicamente. Îmi puteţi explica de ce? 


O doamnă mi-a arătat la o consultaţie poza 
unui sfânt. 
— A murit de cancer, - mi-a spus. 


— Există o tendinţă stranie: mulţi dintre 


sfinţi mor tocmai din cauza cancerului. 

— De ce se întâmplă aşa ceva? 

Fi nu ştiau că nu te poţi gândi la tine însuţi 
cu umilire şi dispreţ. 

lisus Hristos spunea: 

— Eu sunt în Dumnezeu şi Dumnezeu este în 
mine. 

Adică în El spiritul divin era mai mult decât 
umanul şi încetase de a mai depinde de ce e 
omenesc. Eul nostru suprem se regăseşte în 
Dumnezeu şi Dumnezeu se regăseşte în fiecare 
dintre noi. 

Nemulțumirea superficială faţă de sine şi faţă 
de situaţia în care te afli te îndeamnă la acţiune. 
Nemulțumirea de sine, în straturile de profunzime, 
disprețul faţă de sine şi umilirea reprezintă o 
agresiune faţă de sine şi umilirea reprezintă o 
agresiune faţă de iubire şi Dumnezeu, şi ea 


trebuie stopată. 


Mi-am dorit să-l văd pe fiul meu mai bun, 
mai deştept şi mai frumos, şi cu cât mai mult 
mi-am dorit acest lucru cu atât mai nervos și 


mai rău devenea el. 


Aţi trăit cu gândul la idealuri, adică la viitor, 
ceea ce înseamnă că aţi fost în permanenţă 
nemulțumită de prezent. Cu cât mai puternic vă 
ataşaţi de idealuri în privinţa fiului cu atât mai 
repede acestea se vor destrăma. 

Fiecare dintre noi îl poartă în sine pe 
Dumnezeu. Pe cât suntem în stare să vedem 
spiritul divin şi să ne învăţăm să-l vedem şi mai 
mult, pe atât înţelegeam cât de frumos e copilul 
nostru acum, în această clipă şi secundă, şi cu cât 
mai multă iubire avem în noi, cu atât mai frumos 
se face copilul nostru. Frumuseţea se naşte din 


iubire şi nu din idealuri. 


Încă din copilărie fiica mea nu poate 


mânca legume, fructe, verdeţuri - are o 
alergie foarte puternică. De unde i se trag 


toate acestea? 


În două vieţi trecute ea a locuit în India şi a 
fost vegetariană. Orientarea către valorile 
spirituale a devenit periculoasă. Pentru a 
supravieţui se dezvoltă o orientare sporită către 
valori materiale, pământeşti. 

Şi cu cât părinţii vor ridica retroactiv 
agresiunea faţă de iubire - atunci când erau 
vindecaţi prin înjosirea spiritualităţii - cu atât 
contactul cu valorile spirituale va fi mai puţin 


periculos pentru fetiţă. 


Am visat un vis ciudat. Să încep cu 
începutul. Aveam un soţ dar ne-am despărțit 
când am aflat că mă înșela. Nu demult l-am 
văzut în vis: fără mâini, fără picioare, schilod, 


pe jumătate orb, neinţelegând nimic. Mă 


bucur în somn, plâng de bucurie şi-i spun: 
— În sfârşit te-am găsit. Slavă lui 
Dumnezeu! Si deodată totul dispare. Cum 


poate fi explicat acest vis? 


Aptitudinile sunt legate de zona mâinilor, 
destinul - de cea a picioarelor, intelectul - de cea 
a feţei, înţelegerea - de conştiinţă. V-aţi iubit soţul 
pentru aptitudini, spiritualitate, adică treptat 
conştiinţa a început să însemne pentru 
dumneavoastră mai mult decât iubirea. Vi s-a 
oferit o portiţă de salvare - destabilizarea 
conştiinţei prin infidelitatea soţului. N-aţi acceptat 
oferta dată şi v-aţi dezis de iubire şi, judecând 
după toate, ar fi trebuit să muriţi sau, în cel mai 
bun caz, să vă îmbolnăviţi. În somn conştiinţa este 
încetinită şi e mai uşor să faci faţă încercării de a 
păstra iubirea. Aţi trecut cu bine de această 
încercare - iată de ce aveţi acum şansa de a 


supravieţui şi a fi sănătoasă. 


Cum se poate determina cât de eficient 


lucrezi asupra ta? 


După starea lăuntrică a dumneavoastră şi 
după atitudinea pe care o au oamenii faţă de 
dumneavoastră. Senzaţia că spiritul divin este 
prezent în toate este un semn că schimbările 


binefăcătoare au început. 


Lucrez asupra mea dar nu sunt niciun fel 
de schimbări. Cum pot determina cât am 


făcut deja? 


Nu trebuie să determinaţi. Lucraţi în 


continuare. 


Sunt bolnav de epilepsie. Încă din 


copilărie, de când mă ţin minte, mă chinuiesc 
în permanenţă stările de deprimare. Când 
încep să mă rog simt în jurul meu un cerc 


închis. De ce? 


Decepţia este, în profunzime, o nemulţumire 
faţă de sine şi de soartă, adică e o perpetuă 
agresiune faţă de iubire. Epilepsia este rezultatul 
unei depresii de profunzime. Trebuie să te rogi lui 
Dumnezeu atunci când te-ai dezis de tot ce e 
omenesc, de toate problemele, emoţiile, temerile 
şi decepţiile. 

Dacă omenescul v-a acaparat destul de mult 
puteţi începe cu un antrenament mental. Puteţi 
repeta: 

— Totu-i creat de Dumnezeu şi eu accept în 
suflet acest lucru. Eu nu conduc pe nimeni şi 
nimic, nu-mi fac emoţii pentru prezent, nu mă tem 
de viitor. Nu mă deranjează absolut nimic. Îi iert 
pe toţi. În sufletul meu e bucurie, lumină şi iubire. 

Pentru primul pas acest antrenament e 


destul de eficient. 


Soțul m-a lăsat cu copii mici. Copiii au 
crescut şi spun că au fost lipsiţi de copilărie 


și îşi blamează tatăl. Ce să le spun? 


La copiii dumneavoastră dependenţa de omul 
iubit, de idealuri şi relaţii a depăşit cu mult nivelul 
periculos. Şi ei puteau fi salvaţi prin înjosirea 
relaţiilor şi a idealurilor. Dacă nu ar fi fost lipsiţi 
de copilărie, li s-ar fi luat viaţa. Când vor înţelege 


aceste lucruri eu cred că ei îşi vor ierta tatăl. 


Ieri am auzit că în Rusia a început o 
epidemie de tuberculoză, într-o formă nouă, 
care nu răspunde la niciun tratament. Pentru 
cercetări sunt necesare sume enorme de 
bani, care lipsesc. Ce ar putea face în acest 


caz fiecare din noi? 


În planul energetic tuberculoza este 
consecinţa faptului că ne supărăm pe noi înşine şi 
pe destin. Suntem nemulţumiţi de ţara în care 
trăim, suntem supăraţi pe funcţionari şi pe lumea 
din jur. În prezent, în Rusia are loc cea mai mare 
destabilizare a conştiinţei. Judecând după toate 
acestea, s-ar putea ca fără acest lucru să nu fie 
posibilă ieşirea la un nou nivel de gândire. Ca să 
faci un pas decisiv înspre spiritul divin trebuie să 
„clatini” tot ce ţine de omenesc. Nu în zadar 
Moise şi-a purtat patruzeci de ani poporul său prin 
pustiu. Încă nu demult Rusia se închina sărăciei. 
Principala divinitate a Rusiei erau planurile, 
principiile şi ţelurile. Dar n-a ieşit nimic din toate 
acestea. Rusia a bolit de socialism şi s-a vindecat. 
Acum ţara încearcă să se închine bogăției şi 
divinitatea supremă este bunăstarea personală. 
Ne vom însănătoşi după ce vom boli şi de aceasta. 
Pentru ca noi să avem idei şi bani nu trebuie să 
depindem lăuntric nici de unele, nici de celelalte. 


Cu cât mai repede vor avea loc schimbări 


binefăcătoare în sufletele noastre, cu atât mai 
repede Rusia va pune bazele unei societăţi în care 
banii nu vor ucide spiritualitatea, iar principiile şi 
idealurile nu vor fi cauza sărăciei. Şi pe cât de 
mult nu vom simţi lăuntric legităţile a ceea ce se 
întâmplă cu Rusia, cu atât mai multe vor fi bolile 


incurabile şi epidemiile. 


Sunt întrebat deseori: „Si ce să fac, 
totuşi, dacă nu-mi trece supărarea? Vreau să 
iert un om dar când îmi amintesc ce-a făcut - 
gata, nu mai pot, e mai presus de puterile 


mele”. 


— Dumneavoastră nu trebuie să-l iertaţi - îi 
explic - când veţi înţelege că el nu e vinovat, dar 
absolut deloc, supărarea vă va trece de la sine. Pe 
cât veţi vedea şi simţi voia Domnului în toate, pe 
atât de pătrunzător veţi simţi caracterul secundar 


şi iluzoriu al voinţei umane. Iar atunci va trebui să 


depuneţi tot mai puţine eforturi pentru ca 
supărarea să plece din sufletul dumneavoastră şi 
din sufletele urmaşilor dumneavoastră. Ca să vezi 
în toate voia Domnului trebuie să lucrezi greu şi 
mult asupra ta. Dacă am primit o primă 
substanţială noi sesizăm destul de uşor voia 
Domnului şi-i mulţumim. Când peste câteva zile 
această primă ne-a fost furată ne e mai greu să 
vedem aici tot voia Domnului. lar când încă peste 
câteva zile veţi fi bătut, pentru nimic, la intrarea 
în blocul în care locuiţi - s-ar putea să nu vedeţi 
deloc în aceasta voia Domnului. Însă cât de des ne 
străduim să vedem spiritul divin în jur şi, 
respectiv, păstrăm lăuntric iubirea pentru tot ce 
ne înconjoară, tot atât de mult spiritul divin începe 
să se desfăşoare în sufletul nostru. Pe cât de mult 
spirit divin vedem în orice om şi păstrăm lăuntric 
iubirea pentru el, pe atât noi ne apropiem de 
spiritul divin şi atunci în noi nu se destramă, ci se 
dezvoltă activ omenescul. Am putea găsi foarte 
multe exemple. O să vă dau un exemplu, pe care-l 


cunoaşteţi cu toţii. 


Înainte mă tot străduiam să înţeleg de ce 
Noul Testament este scris aşa? 

Sunt patru Evanghelii şi în fiecare este 
expusă propria versiune asupra înălţării şi morţii 
lui Hristos. Nu ar fi fost mai simplu să i se adune 
toate poruncile şi învăţăturile şi să fie urmate 
întru totul? Mai apoi am înţeles că deseori 
situaţiile şi interdependenţa dintre fenomene 
poartă o informaţie ne care noi nu o putem 
conştientiza de la început, însă pe care o receptăm 
cu simţurile noastre şi inconştient tragem anumite 
concluzii. Să încercăm să analizăm, din punctul de 
vedere al logicii umane, comportamentul 
învăţăceilor lui Iisus Hristos şi caracterul 
acestora. Dacă ne vom întreba care din apostoli 
este cel fricos vom vedea că acesta e Apostolul 
Petru. El de trei ori s-a dezis cu înfricoşare de 
învățătorul său. Un amestec ciudat de frică şi 
curaj. Când Hristos mergea pe apă tocmai Petru a 
fost cel care i-a mers în întâmpinare şi tot Petru a 


pus la îndoială învăţătura lui Hristos şi nu a crezut 


în El şi atunci a început să se înece. Reiese că 
necredinţa la Petru era mult mai puternică decât 
credinţa; laşitatea era mult mai puternică decât 
curajul. De ce, totuşi, Hristos i-a oferit acestuia, 
dintre toţi discipolii săi, rolul principal? 

Să ne întoarcem acum la luda. Judecând 
după tot ce ştim, luda era cel mai principial şi 
avea cea mai mare voinţă dintre toţi Apostolii. Cu 
cât omul are mai multă voinţă, mai mult intelect şi 
spiritualitate, cu atât mai dur el poate reacţiona la 
orice nedreptate. lar comportamentul lui Hristos 
înainte de a fi răstignit a fost, din punct de vedere 
al logicii omeneşti, ilogic şi incorect. El făcea ceea 
ce-şi permiteau doar oamenii bogaţi, Iuda îşi 
zămislise în sufletul său chipul unui învăţător 
extraordinar de talentat, inteligent şi dezinteresat. 
Şi dintr-odată acest ideal s-a destrămat: luda nu a 
vrut să mai slujească celui care i-a trădat şi i-a 
întinat idealurile. Toţi învăţăceii îl criticau pe lisus 
Hristos pentru un comportament inadecvat însă 
Iuda, omul cel mai puternic şi mai volitiv, a dus 


această critică până la capăt. Trebuia oprită 


dezagregarea morală a învățătorului, trebuia 
păstrat chipul său luminos în faţa celor care 
credeau în El. lar pentru aceasta El trebuia să fie 
omorât. Şi cei treizeci de arginţi nu erau aici o 
banală dorinţă de parvenire ci exprimarea unei 
tendinţe care există în sufletul fiecăruia dintre noi. 

Dacă tot ce e sfânt e călcat în picioare, atunci 
scuipi pe spiritualitate şi trăieşti cu valorile 
materiale, cu bani, adică fapta lui Iuda reprezenta 
o dezicere simbolică de la spiritualitatea încălcată 
şi găsirea unui nou punct de sprijin - banii ca sens 
suprem. Se sinucid, de obicei, oamenii mândri. De 
ce însă Iuda s-a decis să-şi pună capăt zilelor? Să 
se fi deziluzionat atât de repede şi de bani? Este 
însă imposibil să te deziluzionezi de bani într-un 
termen atât de scurt. Înseamnă că a avut altfel de 
motive. Care-s acestea? 

Să-i comparăm încă o dată pe aceşti doi 
Apostoli, reprezentând fiecare câte o tendinţă. 
Aşadar, omul principial, inteligent şi cu multă 
voinţă a dat faliment în viaţă şi s-a sinucis. Cel 


fricos, laş,  şovăitor a ajuns principalul 


propovăduitor şi purtător al ideii de creştinism. 
Care este cauza celor întâmplate şi prin ce se 
deosebeau ei atât de mult? Există o diferenţă. 
Când Hristos şi-a întrebat învăţăceii: „Cine sunt 
eu, ce mă consideraţi voi? toţi apostoli au început 
să-i răspundă că îl consideră proroc, clarvăzător 
etc. Ei vedeau în El doar ceea ce era omenesc şi 
doar Petru a văzut în El pe Fiul Domnului, adică a 
simţit spiritul divin în spatele celor lumeşti. Pe cât 
suntem în stare să vedem spiritul divin în alt om, 
tot pe atâta acest spirit creşte în noi. Şi-atunci tot 
ce e omenesc - slab şi fără puteri - începe să se 
întărească şi să se dezvolte. 

Tragedia lui Iuda constă în faptul că acesta, 
simțindu-se lider în comparaţie cu ceilalţi, se 
concentra tot mai mult asupra aptitudinilor, 
intelectului şi spiritualităţii. Şi omenescul punea 
tot mai mult în umbră divinul din el. A început să 
trăiască după logica omenească şi să se închine 
acesteia. Şi în Hristos vedea doar ce era omenesc. 
Şi când ceea ce era omenesc i-a jucat festa, el s-a 


dezis de tot ce e uman. 


Ce s-a întâmplat mai apoi? Iuda a văzut cum 
s-a purtat Hristos după ce a fost arestat. Iuda era 
încredinţat că atunci când omenescul din lisus 
Hristos va începe să se destrame, locul lui va fi 
luat de durere şi chin, de ură şi supărare. Când 
însă vălul omenescului a început să cadă de pe 
Hristos atunci Iuda a văzut în loc de ură, depresie 
şi teamă, aceeaşi iubire pe care o văzuse şi 
înainte. Omenescul s-a destrămat şi Iuda a văzut 
în sfârşit, divinul. Şi atunci a înţeles că a trădat nu 
ceva omenesc, ci spiritul Divin şi că nu a făcut 
dreptate ci a călcat în picioare divinul din sufletul 
său. Acest lucru l-a şi împins spre sinucidere. Iuda 
era asemenea unui munte care se prăbuşeşte, iar 
Petru era asemenea unui deal care se înalţă. 
Hristos ştia că având o astfel de viziune asupra 
lumii luda este predestinat să trădeze şi să se 
dezică de iubire. Iuda era purtătorul unei tendinţe 
care-şi găseşte loc până azi în sufletele noastre. 
lată de ce Hristos i-a spus: „Mergi şi înfăptuieşte 
ce-ai gândit”. Şi totodată Hristos a văzut că 


fricosul, şovăitorul Petru, dar care putea vedea 


divinul, va putea duce după sine şi pe ceilalţi. lar 
tot ce e omenesc în el va înflori şi nu se va 
destrăma ca la Iuda. 

Apostolul Pavel, căruia i se spune cel de-al 
treisprezecelea apostol, şi-a început calea de viaţă 
ca şi luda, fără a vedea divinul în alţi oameni, 
urmând cu tot mai multă severitate logica umană; 
apoi s-a înseninat, a putut să vadă şi să atingă 
spiritul divin din lumea înconjurătoare. Şi după 
asta a mers pe calea Apostolului Petru, înfrângând 
chingile conştiinţei şi simțind că Dumnezeu este 
iubire. 

Noi citim în prezent Biblia, ne batem joc de 
Iuda şi avem o aptitudine arogantă faţă de acesta. 
E nevoie de cineva rău ca noi să ne simţim buni. 
Dar într-un moment oarecare noi încetăm de a 
mai simţi Voia Divină în tot ce se întâmplă, noi nu 
mai vedem divinul din fiecare om şi devenim sclavi 
ai omenescului şi mergem spre distrugere şi 
ucidere. Unul a putut să-şi suprime omenescul din 
el şi i-a condus spre fericire şi ispăşire şi pe 


ceilalţi. Altul n-a putut şi-a sfârşit tragic. În fiecare 


secundă noi sau ne dezicem de spiritul divin sau 
mergem înspre el. Noi sau suprimăm iubirea, sau 
o salvăm şi o păstrăm. Şi aici foarte multe depind 


de fiecare dintre noi. 


Sufăr de varice, am probleme de natură 
ginecologică, îmi amorţesc şi mă dor mâinile 
din cauza afluenţei insuficiente a sângelui. 
Îndeosebi de rău mă simt în timpul lunii 


pline. 


Răcirea membrelor e o problemă ce ţine de 
gelozie, de ataşarea de relaţii. Problemele 
ginecologice sunt rezultatul agresiunii faţă de 
bărbaţi în planul relaţiilor şi al idealurilor. 
Varicele vin din faptul că sunteţi supărată pe sine, 
pe soartă, că nu vreţi să trăiţi atunci când omul 
iubit vă provoacă neplăceri. Când e lună plină are 
loc activarea subconştientului iar supărările care 


s-au adunat din vieţile anterioare, gelozia şi lipsa 


dorinţei de viaţă amplifică răul. În primul rând, 
retrageţi orice agresiune faţă de iubire pe care aţi 
avut-o în viaţa dumneavoastră. Retrageţi-vă 
pretenţiile faţă de bărbaţi. Retrăiţi în gând 
periodic situaţii în care să-i iertaţi pe cei care vă 
sunt dragi şi tot ce vă este drag. Din când în când 
staţi singură. Starea sănătăţii dumneavoastră se 
va îmbunătăţi în măsura în care veţi putea vedea 
spiritul divin în tot ce vă este drag şi vă veţi putea 
îndepărta de ceea ce este superficial. 

Apropo, unei doamne cu aceleaşi probleme i- 
am spus: 

— Imaginaţi-vă că v-a părăsit soţul, v-a 
înşelat sau a murit şi încercaţi să vă păstraţi 
iubirea în suflet. 

Peste puţin timp doamna mi-a spus uimită: 

— Am încercat să fac ce m-aţi sfătuit şi-au 
început să-mi „ardă” mâinile şi picioarele. 

— E bine, i-am spus, - energia se 
restabileşte, venele se lărgesc. 

Însă pentru o restabilire complexă a sănătăţii 


e necesar să vă convingeţi sufletul că în raport cu 


sentimentul iubirii, omul iubit este secundar. 


Copiii răspund pentru părinţi, scrieţi 


dumneavoastră. Unde e aici dreptatea? 


Când mă ocupam de cercetări şi am văzut 
zeci şi sute de dovezi cum că soarta, caracterul şi 
sănătatea copiilor depinde de părinţii lor, nici prin 
cap nu mi-a trecut dacă acest lucru este drept sau 
nedrept. Există date, ele pot fi generalizate şi din 
ele se poate extrage ceva util. Părinţii îşi pot 
educa bine copilul şi atunci el va avea un caracter 
bun şi un destin favorabil. Dar ei pot să-i dea 
copilului nişte orientări valorice incorecte şi 
acestea îi vor distruge sănătatea, caracterul şi 
destinul. Copiii depind într-o măsură mare de 
părinţi. Pe noi însă această dependenţă nu ne 
indignează. 

Alt exemplu. 


Şoferul autoturismului, căpitanul unei corăbii 


sau pilotul unui avion s-au purtat incorect şi din 
cauza aceasta au murit mulţi oameni. Noi doar nu 
ne întrebăm: „Unde e dreptatea?” Noi ştim pur şi 
simplu că o astfel de dependenţă este un fapt dat 
şi că pentru a se întâmpla cât mai puţine tragedii 
trebuie să le acordăm cât mai mult timp şi energie 
celor de care depinde viaţa cuiva. Cercetările 
mele demonstrează că nu numai copiii depind de 
părinţi. Atitudinea incorectă faţă de lume, 
transmisă copiilor conştient sau inconştient, este 
chiar cauza unor boli grave şi incurabile. Nimănui 
cred că nu i-a trecut prin cap că legea gravitaţiei 
universale este incorectă. Noi o receptăm ca un 
fapt dat şi cu cât mai bine o studiem cu atât mai 
multe perspective ni se deschid. Iar legile, după 
care există sufletul nostru, noi de abia am început 


să le cunoaştem. 


— Dumneavoastră recomandaţi 


rugăciunea pentru a ne schimba şi a învinge 


bolile. Nu consideraţi dumneavoastră 
creştinismul, catolicismul, mahomedanismul 
mai competente decât dumneavoastră în 
această problemă? Și dacă e să întrebaţi pe 
cineva cui să te rogi, e mai bine să întrebi un 


preot decât pe dumneavoastră? 


— Eu sunt savant şi mă ocup de cercetarea şi 
analizarea faptelor. Pe baza acestor date eu vă pot 
spune că rugăciunea acţionează mult mai benefic 
asupra omului şi destinului său decât orice 
antrenament mental. Autosugestia şi hipnoza sunt 
lucruri despre care eu vă vorbesc. Cu cât omul va 
reuşi înainte de rugăciune să renunţe la toate şi să 
uite de toate problemele lui, cu atât mai puternic 
va fi efectul binefăcător al rugăciunii. Şi încă ceva. 
Dacă omul nu a putut ierta pe cineva şi regretă în 
permanenţă trecutul, atunci rugăciunea nu va 
avea niciun efect. 

„Dumnezeu este iubire” - se spune în Biblie. 
Cu cât mai des am suprimat în viaţă sentimentul 


iubirii şi am manifestat agresiune faţă de el, 


blamând alţi oameni, evenimente curente sau 
soarta, cu atât mai puţine sunt şansele de a ne 
purifica prin rugăciune. Şi dacă înainte de 
rugăciune omul îşi aminteşte de situaţiile 
esenţiale din viaţa sa şi trece peste acestea 
păstrând iubirea şi retrăgând orice pretenţii, 
atunci o astfel de rugăciune vindecă şi sufletul, şi 
corpul. 

Mulţi oameni se roagă şi totuşi se 
îmbolnăvesc şi mor. Unora rugăciunea le ajută, 
altora - nu. Există şi aici anumite legităţi. 
Studierea lor ne permite să înţelegem de ce 
rugăciunea le ajută unora, iar altora - nu. Dacă 
omul se roagă pentru a-i cere lui Dumnezeu 
sănătate, bunăstare sau alte bunuri atunci această 
rugăciune poate, în cele din urmă, să-i dăuneze. 

Cred că multe din lucrurile pe care le-am 
aflat şi le-am înţeles au fost deja descoperite şi 
spuse de alţi savanţi şi militanţi religioşi. Eu nu 
am nici timp şi nici puteri ca să aflu ce s-a spus 
până la mine şi ce n-a fost spus. Eu trebuie să ajut 


concret un om. Acesta îşi revede viaţa, devine mai 


bun, îşi retrage pretenţiile, starea lui se 
îmbunătăţeşte, însă boala nu cedează definitiv. 
Omul se roagă, însă nu au loc niciun fel de 
schimbări de profunzime. Eu încerc să-l ajut ca el 
să se învingă pe sine. Îi explic că rugăciunea 
trebuie să fie dezinteresată. 

— Noi nu ne rugăm pentru a primi mai multă 
fericire omenească, ci dimpotrivă - ne rugăm 
pentru a ne dezice de fericirea omenească, pentru 
a diminua dependenţa de ea şi pentru a simţi că 
există o fericire mult mai intensă şi de mai lungă 
durată decât orice valori umane. Omul începe să 
se roage astfel şi eu văd cum el începe să învingă 
boala. Probabil că nici el n-a reuşit să citească 
toate cărţile sfinte şi toate tratatele ştiinţifice. De 
ce să nu-l ajut cu ceea ce ştiu? 

Eu văd că teama de viitor, frica de moarte şi 
neîncrederea în forţele sale îl împiedică pe om să 
se însănătoşească. 

Încetaţi să nu mai aveţi încredere în 
dumneavoastră, - îi spun, - puterile vă sunt 


determinate de dorinţa dumneavoastră. Dacă aveţi 


o dorinţă mare de a vă schimba veţi învinge boala. 
Nu vă mai temeţi de viitor. Din cauza fricii, a 
regretelor şi a nemulțumirii de sine pierdeţi foarte 
multă energie. lar ea vă e necesară acum pentru a 
lucra asupra dumneavoastră. Nu vă temeţi de 
moarte. Dumneavoastră vă identificaţi eul 
personal cu învelişul fizic şi din această cauză vă 
sperie atât de mult dezagregarea posibilă a 
corpului dumneavoastră. Eul care e legat de 
corpul dumneavoastră nu este unicul. Eul 
dumneavoastră suprem, adevărat, se află dincolo 
de limitele timpului. El este veşnic şi se regăseşte 
în Dumnezeu şi în iubire. 

Iar cât priveşte eul dumneavoastră fizic dacă 
vă este sortit să muriţi veţi muri şi nimeni nu vă va 
salva: nici vracii, nici medicamentele. De aceea 
acceptaţi-vă cu anticipație propriul deces. Trebuie 
să vă purificaţi sufletul indiferent dacă veţi 
supravieţui sau veţi muri. lar excesul lăuntric al 
emoţiilor dăunează şi sufletului, şi corpului. Omul 
se calmează şi începe să lucreze asupra sa cu 


succes. Dar ceva totuşi nu merge bine. Văd că 


orientarea spre valorile umane, conştiinţa este 
încă destul de mare. 

— Dumnezeu e iubire, iar omul e conştiinţă, - 
îi explic, - cu cât mai tare vă veţi îndepărta de 
conştiinţă cu atât mai multă iubire va veni în 
sufletul dumneavoastră. Acum e de dorit să 
gândiţi, să cutezaţi şi să analizaţi cât mai puţin 
posibil. Astfel are loc excitarea conştiinţei. 
Sentimentul puterii, al încrederii şi siguranţei este 
asigurat de iubire, nu de conştiinţă. lată de ce 
când vă rugaţi lui Dumnezeu nu trebuie să vă 
gândiţi la nimic. Fiţi cu totul deschis şi sincer. 
Trebuie să vă simţiţi slab şi neapărat ca un nou- 
născut. De obicei, înainte de a se ruga oamenii îşi 
amintesc de toate problemele lor. Nu poţi merge 
cu probleme la Dumnezeu. La Dumnezeu se merge 
cu iubire. Şi când te rogi lui Dumnezeu încearcă 
să uiţi de tine. Şi ceea ce veţi simţi în acel moment 
poate fi mai bun decât orice medicament. Pe 
măsură ce avansez în cercetările sufletului uman 
eu mă conving că pe alocuri n-am avut dreptate, 


ceva n-am înţeles, şi mă străduiesc să-mi revăd şi 


să-mi corectez greşelile. Sper că rezultatul de 
ansamblu al cercetărilor mele de viitor va fi 


pozitiv. 


Ce ne facem cu bolile transmise prin 


intermediul virusurilor? 


Cu cât sunt mai bolnave caracterul şi sufletul 
omului, cu atât mai puternice sunt blocajele 
constituite din boli fizice şi spirituale. Boala poate 
avea orice origine, inclusiv una virotică. Am 
studiat energetica unor grupuri de oameni şi a 
întregii omeniri. Se vede că periodic au loc 
amplificări sau reduceri ale anumitor programe. 
Să admitem că are loc creşterea dependenţei de 
relaţii - tema geloziei - deci are loc creşterea 
fondului lăuntric agresiv al multor oameni. 
Oamenii cu o orientare asemănătoare se pot 
îmbolnăvi de diferite boli grave, precum 


reumatismul, poliartrita, probleme auditive 


ş.a.m.d. Şi cu cât mai repede vor fi stopate 
intensificarea dependenţei şi agresiunea, cu atât 
consecinţele vor fi mai puţin grave. În diferite 
zone a avut loc activarea orientării sporite către 
oricare dintre valorile umane soldată cu boli 
grave. Fiecare popor, fiecare civilizaţie era ca un 
om: cu un anumit caracter, energetică, cu un 
anumit nivel al dependenţei de valori umane. Unul 
se îmbolnăvea şi murea, iar altul se dezvolta şi 
lăsa urmaşi. E vorba de zeci şi sute de oameni 
(popoare) şi fiecare avea o formă individuală de 
cunoaştere a lumii. Greşeala unuia nu costa viaţa 
altuia. În toată lumea, ca într-un organism unic, 
aveau loc periodic explozii ale dependenţei de 
valori umane şi atunci multe civilizaţii mureau dar 
supravieţuiau cele al căror potenţial de dezvoltare 
corectă era mai mare. Diferenţele dintre popoare, 
state şi civilizații (împrăştierea în spaţiu), 
insularitatea lor le încetineau evoluţia, dar le 
permiteau în general să supravieţuiască. În 
prezent putem vorbi despre întreaga omenire ca 


despre o singură civilizaţie nu numai fiindcă s-au 


deschis frontierele şi au loc modificări genetice, 
nu numai din cauza dezvoltării transportului şi a 
turismului, ci din cauza radioului, televiziunii şi a 
sistemului prin satelit, toate acestea reprezentând 
un permanent schimb de informaţii. Corporaţiile 
industriale lucrează conform aceloraşi legi în toate 
ţările lumii şi în plan economic toată lumea e un 
ansamblu de relaţii. De douăzeci de ani existăm ca 
o civilizaţie unică. Comuniunea la nivel energetic 
amplifică de câteva sute de ori posibilităţile 
fiecăruia dintre noi. O omenire unită este în 
aşteptarea unei explozii de noi posibilităţi şi noi 
perspective - acestea sunt avantajele. 

Să vorbim acum despre dezavantaje. 

Pentru fiecare greşeală, nu va suferi doar o 
parte din omenire, ci întreaga omenire. Cel mai 
probabil e că dacă vor apărea noi boli ele vor 
cuprinde întreaga omenire, indiferent de eforturile 
medicinii. Şi pentru greşelile grave în viziunea 
asupra lumii, omenirea ar putea plăti nu cu 
moartea unei civilizaţii aparte sau cu dispariţia 


unui popor, ci cu propria moarte şi dispariţie. 


Vorbim acum despre faptul că toţi locuitorii devin 
o singură națiune. Şi posibilitățile, şi 
responsabilităţile sunt enorme. Nu suntem 
pregătiţi nici pentru unele, nici pentru celelalte. Şi 
această lipsă de pregătire îşi va spune cuvântul şi 
în proporţii din ce în ce mai mari. Mai departe: 
fiecare religie a pus bazele unei civilizaţii mai 
mici, care avea o viziune şi mai redusă asupra 
lumii. Însă această comasare a amplificat 
semnificativ dezvoltarea religiei respective, dar a 
şi agravat conflictul cu altă religie, cu altă 
civilizaţie. Conflictul economic care a fost cauza 
multor războaie e mult mai puţin periculos decât 
conflictul ideologic. 

Şi iată cum se prezintă situaţia acum. 

Faptul că omenirea este împărţită în câteva 
civilizaţii religioase poate face ca acest conflict să 
ducă la pieirea tuturor. Pe de altă parte, tot ce e 
comun în planul subtil şi în planul pur exterior - 
îmbrăcăminte, modă, computere, obiecte de uz 
casnic - poate fi la fel de periculos. 


Totul se întâmplă nespus de repede, iar omul 


nu s-a adaptat încă la viteze şi posibilităţi foarte 
mari. 

Cu cât va fi mai puţin pregătit fiecare din noi 
pentru volumul mult mai mare al posibilităţilor 
umane în deceniul apropiat şi pentru o mai mare 
responsabilitate pentru aceste valori, cu atât mai 
puternic va fi încetinită unirea omenirii: o izolare 
la nivel economic este imposibilă, deci ea va 
decurge mult mai activ la nivel spiritual. Ceea ce 
înseamnă o amplificare a conflictelor religioase şi 
politice cu tendinţă crescândă de a se transforma 
în războaie, ale căror consecinţe ni le putem 
imagina cu uşurinţă. 

Înseamnă că pentru supraviețuirea tuturor şi 
a fiecăruia din noi trebuie să fim pregătiţi pentru 
ceea ce se va întâmpla peste câteva decenii şi 
ceea ce a început deja. 

Când spre noi vine o mare cantitate de 
fericire omenească - bani, bunăstare, aptitudini, 
împlinirea planurilor noastre şi a speranţelor, noi 
trăim o senzaţie de bucurie şi euforie. Noi nu ştim 


că fericirea ucide mai repede decât nefericirea. 


Dacă în suflet cantitatea de iubire este mai mică 
decât fericirea care ne-a parvenit, dependenţa 
sporită de valori umane ne destramă sufletul şi ne 
ucide corpul foarte repede. Ideologia, viziunea 
asupra lumii şi caracterul omenirii, în prezent nu 
permit, judecând după toate, fiecărui om să 
acumuleze în suflet acea cantitate de iubire care i- 
ar permite să nu depindă de bunăstarea materială 
de care va dispune omenirea în timpul apropiat. Şi 
cu cât fiecare dintre noi depune mai multe eforturi 
pentru a-şi aduce în ordine sufletul său, cu atât el 
ajută prin aceasta întregii omeniri în învingerea 


viitoarelor epidemii, boli şi războaie. 


Toate ceasurile pe care le port la mână 
se opresc pentru un anumit timp. Dacă nu se 


opresc ceasurile atunci mi se rup brăţările. 


M-a consultat o dată un bărbat tânăr care mi- 


a povestit următoarele: 


— Am înţeles din cărţile dumneavoastră că 
starea lăuntrică a omului se răsfrânge asupra 
lucrurilor care îl înconjoară. Şi dacă omul are un 
puternic program interior de autodistrugere 
atunci i se strică şi i se autodistrug cu mult mai 
repede lucrurile care îi aparţin. În cazul meu 
procesul acesta s-a agravat. Lucrurile mele au 
început să se uzeze mult mai repede. Mi-am 
cumpărat în Emiratele Arabe o maşină „Toyota” şi 
am adus-o în ţară. Maşina era nouă, avea doar 
câteva luni. Şi deodată începe să se strice. 
Mecanicii se uită la ea şi mă întreabă: „Câţi ani 
are?” Şi nu mă cred când le spun că maşina e 
nouă. 

Istoria pe care mi-a povestit-o acest bărbat 
tânăr nu este una extraordinară. Astfel de cazuri 
sunt destul de frecvente. Cu cât programul de 
autodistrugere pătrunde mai profund în noi, cu 
atât mai repede se degradează corpul nostru şi tot 
ce ne înconjoară. Programul de autodistrugere 
este consecinţa pretențiilor foarte mari faţă de 


lume. lar acestea, la rândul lor, sunt rezultatul 


dependenţei sporite faţă de valori umane. Valorile 
umane sunt alcătuite din materie, spaţiu şi timp. 
Fiecare lucru din Univers poartă în sine cauza 
primară şi este dependent de ea. Iar noi toţi - tot 
ce e viu şi tot ce e neînsufleţit - îl purtăm în noi pe 
Dumnezeu. Dar sunt şi factori exteriori, cu o 
anumită cantitate de iubire, care determină 
specificul unui lucru. Materia conţine în sine o 
anumită cantitate de iubire. În spaţiu e mai multă 
iubire. Iar în timp e şi mai multă. Omul e limitat la 
parametrii corpului său. Din acest motiv el se 
dezvoltă mai activ în spaţiu şi în timp. Cu cât 
parametrii valorilor sale spirituale sunt mai mari, 
cu atât mai mult spaţiu şi timp se găsesc în 
structurile lui spirituale. Însă orientarea esenţială 
trebuie să fie întotdeauna cea către iubire, căci ea 
guvernează şi timpul, şi spaţiul, şi materia. Dacă 
această orientare se atenuează atunci se amplifică 
dependenţa de nivelul exterior şi îşi face apariţia 
agresiunea faţă de iubire. 

Agresiunea noastră nu va pătrunde către 


Creator, însă va afecta straturile de suprafaţă ale 


iubirii. Şi fiindcă iubirea generează timpul, spaţiul 
şi materia, atunci agresiunea faţă de iubire este şi 
o agresiune faţă de toate celelalte, adică încep să 
se distrugă lucrurile de care depindem şi pentru 
care ne rugăm. 

Să revenim la autorul bileţelului. 

Dacă ne orientăm spre iubire mai mult decât 
spre orice altceva, atunci, fiindcă iubirea trece 
dincolo de limitele spaţiului şi ale timpului, noi ne 
simţim lăuntric ca un tot unitar şi nici nu putem fi 
nemulţumiţi de ceva sau de cineva. Dacă balanţa 
se înclină spre parametrii valorilor spirituale, noi 
începem să resimţim eul nostru autentic deja nu 
ca iubire, ci ca pe un corp material care există în 
spaţiu şi în timp. Şi pentru a supravieţui se 
declanşează mecanismul agresiunii. Cu cât e mai 
mare volumul valorilor spirituale, cu atât mai 
mare şi mai fină e agresiunea. 

Dacă la omul limitat şi ancorat în teluric 
agresiunea este direcţionată mai mult spre 
exterior, spre planul fizic, iubirea având mai puţin 


de suferit, la omul spiritual agresiunea se 


desfăşoară nu numai în planul material, ci şi la 
nivelurile spaţial şi temporal. Unuia nu-i place 
cum se comportă vecinul, altuia nu-i place cum se 
comportă vecinul şi cum gândeşte acesta, celui de- 
al treilea nu-i place cum se comportă vecinul, cum 
gândeşte el şi nu-i place că acesta există pe lume. 

Ceasurile pe care le purtăm la mână merg 
într-un anumit regim temporal. Şi dacă apare o 
mare dorinţă agresivă de a controla situaţia nu 
numai în plan fizic - material sau spiritual - 
spaţial, ci şi în cel temporal, atunci ceasul este 
perceput ca un „vecin” independent care se 
comportă inadecvat, gândeşte incorect, care a 
apărut din greşeală pe această lume în care nici 
măcar nu şi-a găsit locul potrivit. Agresiunea faţă 
de timp este şi una împotriva ceasurilor, iată de ce 
acestea se pot defecta. 

O astfel de agresiune vorbeşte despre 
rezerva interioară de spiritualitate, despre 
dependența extrem de puternică a nivelurilor 
înalte ale spiritului şi despre volumul mare al 


agresiunii de profunzime, care poate crea 


probleme şi celui care poartă ceasul şi generaţiilor 
ulterioare. În orice caz, observ la autorul 
bileţelului, în plan fin, mari neplăceri cu proprii 
copii. Ceasurile nu numai că se pot strica dar îşi 
pot schimba şi mersul. 

De obicei când sunt încălcate legile supreme 
ceasurile se grăbesc. În cazul unor schimburi 
pozitive mersul timpului se încetineşte oarecum. 
Însă ele nu întârzie în permanenţă, ci doar la 
începutul schimbărilor pozitive. Atunci când te 
îndepărtezi brusc de valorile umane are loc o 
încetinire a timpului. În prima zi, când am început 
să lucrez asupra acestei cărţi, dictarea şi 
înregistrarea materialului au durat în jur de cinci 
ore. În acest timp ceasul meu a rămas în urmă cu 
trei ore şi jumătate. A doua zi mergea ca de obicei 
şi nu întârzia. Au mai fost multe situaţii curioase şi 
o să vă relatez una dintre ele. 

Mi-am cumpărat un ceas de perete în biroul 
unde aveam consultaţii. Mai apoi am observat că 
ceasul e defect, minutarul mergea bine, însă limba 


care indica ora stătea pe loc. Am vrut să merg să-l 


înlocuiesc cu alt ceas dar nu găseam timp nicicum. 
Peste câteva zile am discutat cu un bărbat care m- 
a sunat după o consultaţie şi mi-a spus cu uimire 
că ceasul lui care costă 700$ merge ciudat. Acul 
care indică orele stă pe loc, iar minutarul continuă 
să meargă de parcă nimic nu s-ar fi întâmplat. Mi- 
am dat seama că nu e vorba de ceas, ci de starea 
mea interioară. Am început să cercetez planul 
subtil şi peste ceva timp am descoperit cauza. Se 
vede că la consultaţii orientarea mea către 
îmbunătăţirea condiţiei fizice a depăşit orientarea 
către spiritul divin. S-a declanşat o agresiune faţă 
de timp şi ceasurile au reacţionat atât de ciudat. 
Peste câteva zile ceasul meu şi ceasul bărbatului 
de care v-am vorbit şi-au revenit şi merg fără 


niciun fel de abateri. 


S.N., care este atitudinea dumneavoastră 
faţă de lucrările lui Rerih, Blavatskaia, Daniil 


Andreev (Trandafirul lumii”),  Naumkin 


(„Kalaghia”)? 


Dacă am testa lucrările autorilor amintiţi aici 
am vedea că pe toţi îi uneşte o dependenţă sporită 
faţă de idealuri, spiritualitate, nobleţe, tendinţa 
către idealurile binelui, victoria binelui asupra 
răului. Şi în cele din urmă îi uneşte o tot mai 
puternică orientare spre conştiinţă care devine 
pentru ei scopul suprem. Dumnezeu este iubire, 
omul - conştiinţă. Întregul Univers este o formă de 
conştiinţă. Gândurile noastre sunt alcătuite 
concomitent din conştiinţă, timp şi materie. 

Conştiinţa e cea care împarte lumea în 
dreapta şi stânga, luminos şi întunecat, în sublim 
şi abject. Iubirea adevărată nu compară, nu face 
aprecieri şi nu critică dintr-un simplu motiv: ea se 
află dincolo de limitele spaţiului şi ale timpului. În 
ea totul e uimitor: şi sublimul, şi abjectul, şi 
binele, şi răul. Agresiunea se declanşează când 
apare posibilitatea de a compara şi a aprecia 
situaţia. Comparaţia e posibilă atunci când există 


spaţiu şi timp. lar dacă omul vrea să trăiască cu 


idealurile nobleţei, ale purității, vrea să vadă 
lumea doar prin intermediul frumosului, atunci el 
trăieşte nu prin iubire, ci prin conştiinţă. Cu cât 
omul divinizează mai mult binele, cu atât mai mult 
urăşte şi  dispreţuieşte răul. O femeie se 
îndrăgosteşte de un bărbat şi îşi imaginează 
chipul lui doar în culori luminoase. Şi cu cât ea 
este mai încântată de spiritualitatea, noblețea şi 
frumuseţea lui, cu atât mai multă trufie şi dispreţ 
simte faţă de alţi bărbaţi, în care ea vede abjectul 
şi imperfecţiunea. Cu cât ea este mai încântată de 
valorile conştiinţei, cu atât mai puternic acestea 
înlătură iubirea de sufletul ei. 

La un moment dat are loc o schimbare 
neobservată. Valorile conştiinţei se situează pe 
primul loc, iar iubirea - pe locul al doilea. 
Idealurile dreptăţii, spiritualităţii, ale frumuseţii şi 
purității devin mai importante decât iubirea şi 
viaţa. Cel mai mic neajuns observat la omul iubit 
este motiv de enervare şi nemulţumire. lar 
agresiunea în permanentă creştere distruge în 


cele din urmă conştiinţa. 


M-am gândit mult timp: care este, totuşi, 
sensul păcatului primar pe care-l purtăm în noi de 
pe vremea lui Adam şi Eva? Nu puteam de fel 
înţelege următoarea situaţie: o femeie şi un bărbat 
alergând dezbrăcaţi printr-o poiană au mâncat 
ceva şi-au început să se ruşineze iar după asta au 
şi păcătuit. Ce-i drept, graţie acestui păcat, noi 
toţi trăim pe acest pământ păcătos şi toţi suntem - 
încă din născare - vinovaţi faţă de Dumnezeu. Nu 
demult însă am recepționat această parabolă cu 
totul altfel. 

Omul se afla în rai şi era fără păcat până a 
gustat din roadele cunoaşterii, roadele binelui şi 
ale răului, adică omul a gustat din rodul 
conştiinţei. S-a constituit conştiinţa, s-a revendicat 
iubirea, şi în ea şi-a găsit loc timpul, spaţiul şi 
materia. A apărut eul personal, individual, şi eul 
acesta a început să compare, să aprecieze şi să 
analizeze. A apărut ruşinea ca o consecinţă a 
aprecierii situaţiei. Eul uman a început să lucreze 
pentru sine. A apărut posibilitatea de a face un 


scop în sine din cunoaştere şi conştiinţă. Umanul a 


ieşit din spiritul divin. Acest fapt i-a permis o 
dezvoltare rapidă dar l-a pus totodată în faţa 
ispitei de a face din conştiinţă şi nu din iubire 
scopul principal în viaţă. 

Sentimentul iubirii pe care-l simţim are 
întotdeauna două straturi - cel divin şi cel uman. 
Noi primim prin intermediul atracției sexuale şi a 
dorinţei de procreare un impuls puternic către 
dezvoltarea a tot ce e uman şi viu. Dacă însă în 
acest impuls plăcerea fizică este esenţială, atunci 
are loc o redirecţionare bruscă în planul 
conştiinţei şi nu al iubirii; deci, o atitudine eronată 
faţă de sentimentele sexuale ne poate face repede 
şi pe neobservate sclavi ai umanului. Şi atunci 
iubirea divină va fi înlăturată de cea umană, 
dimpreună cu gelozia, frica, ura şi disprețul 
caracteristice acesteia. 

Să vorbim mai clar: când omul nu avea o 
conştiinţă individuală, iubirea era pentru el mai 
importantă, umanul nu punea în umbră divinul. Cu 
cât omul se dezvoltă mai mult cu atât mai 


frumoase devin corpul, sufletul şi spiritul lui, dar 


cu atât mai mari sunt şi ispitele de a se orienta 
către valorile umane supreme ca fiind cele 
esenţiale. Învingerea, în fiecare dintre noi, a 
păcatului primar este totodată şi victoria asupra 
orientării sporite spre spaţiu, timp şi materie, spre 
conştiinţă şi valorile umane supreme. Acest lucru 
e posibil doar când tinzi mereu către iubire şi 
Dumnezeu. E necesar un efort constant pentru a 
păstra şi a înmulţi iubirea. 

Conform Bibliei, în istoria lumii noastre sunt 
două păcate esenţiale. Primul e păcatul lui Adam 
şi al Evei, iar al doilea - sau mai bine zis primul - e 
păcatul îngerului care s-a preschimbat ulterior în 
diavol, adică acest păcat e ca al întregului 
Univers. S-a prefăcut în diavol cel mai inteligent şi 
mai talentat dintre îngeri, deci cel care avea 
conştiinţa mai dezvoltată decât a celorlalţi. 

Purtăm cu toţii în noi cauza primară. La baza 
conştiinţei, însă, se află iubirea. Şi atât timp cât 
îngerul şi-a simţit unitatea cu Dumnezeu el a fost 
înger. Ulterior însă conştiinţa a decis să se separe 


de iubire şi îngerul s-a declarat Dumnezeu, adică 


şi-a numit cu numele de Dumnezeu eul său 
secundar - aptitudinile şi intelectul. 

Copacul care-şi pierde rădăcinile la început 
se înnegreşte şi apoi se prăbuşeşte. Aşa că 
diavolismul nu este o personalitate, ci o tendinţă 
către o evoluţie greşită. Oricât de măreaţă ar fi 
omenirea ea va fi întotdeauna secundară faţă de 
iubire. 

De obicei, cele mai mari realizări spirituale 
sunt legate de cunoaşterea religioasă a lumii. În 
budism, de exemplu, starea lui Buddha nu este 
altceva decât înfrângerea dependenţei de toate 
formele conştiinţei. Acest lucru provoacă o 
senzaţie de umilire şi fericire: aceasta este 
senzaţia divinului în sufletul nostru. O atare 
senzaţie simte fiecare din noi când îl iartă pe cel 
care l-a trădat! O astfel de senzaţie o simt femeile 
care-şi iubesc soţul cu toate neajunsurile şi 
calităţile lui. Când iubim lumea înconjurătoare în 
toate manifestările ei atunci iubirea noastră 
încetează de a mai depinde de lumea 


înconjurătoare şi, în cele din urmă, şi de 


conştiinţă. Cu cât suntem mai mult în stare să-l 
vedem pe Dumnezeu în toate, cu atât mai 
pregnant va fi spiritul divin în sufletul nostru. 

Şi atunci când înmulţim valorile spirituale şi 
intrăm în contact cu planurile superioare nu 
trebuie să uităm nici pentru o clipă că, 
sentimentul cald al iubirii pe care o purtăm în 
suflet va fi mai important decât cea mai mare şi 


mai necesară informaţie. 


S.N., după o traumă soţul meu a început 
să sufere de epilepsie. Care e cauza? Sunt eu 


oare vinovată? 


Lăuntric l-aţi admirat întotdeauna pentru 
spiritualitatea sa, l-aţi făcut un ideal. Respectiv, 
nu aţi mai putut accepta ceea ce nu mai 
corespundea idealurilor dumneavoastră. La 
dumneavoastră e exagerată agresiunea 


subconştientă. Şi aceasta influenţează într-o 


oarecare măsură asupra sănătăţii şi destinului 
soţului. 

Mai departe. Dacă femeia iubeşte în bărbat 
la început spiritul divin şi apoi omenescul din el, 
atunci această iubire nu depinde de uman. Atunci 
când e vorba de iubire, pe dumneavoastră puţin vă 
interesează dacă e nobil soţul dumneavoastră sau 
e o lichea, e inteligent sau e tâmpit, e frumos sau 
e invalid. Dacă însă soţia îşi iubeşte soţul fiindcă 
acesta e bogat ea se ataşează prin această iubire 
de banii lui de zece ori mai puternic şi soţul îşi 
pierde sau banii, sau sănătatea, sau viaţa. Dacă ea 
îl iubeşte pentru că e un bun familist, atunci, dacă 
el nu va chefui în stânga şi-n dreapta se poate 
îmbolnăvi şi muri. Dacă ea îl iubeşte pentru că el 
este capabil şi inteligent, el va trebui să aibă parte 
de înşelăciuni şi insuccese sau va trebui să-şi 
înjosească aptitudinile. Dacă femeia iubeşte un 
bărbat pentru că acesta e spiritual, nobil, atunci el 
sau începe să se poarte josnic, sau încep să nu-i 
mai meargă afacerile, sau el trebuie să aibă o 


atitudine nedreaptă şi lipsită de nobleţe faţă de ea 


etc. 

Cu cât bărbatul se orientează mai puţin spre 
spiritul divin din sufletul său, cu atât mai repede 
femeia îi va învinge dependenţa de valorile umane 
şi cu atât mai repede el va pierde aceste valori, 
sau sănătatea, sau viaţa. Şi încă: dacă femeia are 
un ataşament de 100%, atunci la bărbat el este de 
200%, deci procesul de dezagregare are loc mult 
mai repede. 

În cazul dat, ataşamentul faţă de idealuri 
este de câteva ori mai mare decât nivelul mortal. 
Se desfăşoară în permanenţă un fond de 
nemulţumire faţă de alţii şi faţă de sine însuşi. 
Agresiunea subconştientă s-a transformat într-un 
program de autodistrugere. Agresiunea interioară 
faţă de sine i-a cauzat trauma. Şi fiindcă trauma 
nu a anihilat complet programul de 
autodistrugere, epilepsia a devenit o verigă 
ajutătoare în acest proces. 

Ce se poate face în acest caz? La început 
trebuie să lucraţi dumneavoastră: îndepărtaţi-vă 


de omenesc şi simţiţi spiritul divin. Acceptaţi 


înjosirea omenescului ca o purificare a eului 
dumneavoastră suprem. lertaţi-i pe toţi cei prin 
care vi s-a dat purificarea. Aceşti oameni nu au 
nicio vină. 

lertaţi-vă, în primul rând, soţul, retrăind în 
gând viaţa dusă împreună. Înţelegeţi că purtarea 
soţului dumneavoastră este o reflectare a stării 
dumneavoastră  lăuntrice. Acceptaţi ca pe o 
purificare falimentul idealurilor, trădarea, 
nedreptatea şi încercaţi să simţiţi că orice valori 
spirituale chiar şi cele mai sfinte, sunt secundare 
în raport cu iubirea. Învăţaţi-vă să vă iubiţi soţul 
cu toate neajunsurile lui. Nu vă închinaţi în faţa 
calităţilor şi atunci nu veţi dispreţui nici defectele. 

Când veţi simţi schimbări serioase în 
interiorul dumneavoastră atunci ele vor fi urmate 
şi de schimbări în sufletul soţului. E de dorit ca el 
să renunţe la toate supărările cauzate de 
dumneavoastră şi de el însuşi. Şi dacă viziunea 
dumneavoastră incorectă asupra lumii nu s-a 
transmis copiilor şi nepoților atunci schimbările în 


bine vor veni destul de repede. 


Mai repede sau mai încet, însă schimbările 


au loc întotdeauna. 


Nu demult m-am întâlnit întâmplător cu un 
bărbat. 

— Ştiţi, am citit toate cele patru cărţi ale 
dumneavoastră, - mi-a spus el, - însă e foarte greu 
să mă schimb, nu-mi ajung puterile. 

— Dumneavoastră v-aţi şi schimbat deja, - i- 
am spus eu, - numai că încă nu ştiţi lucrul acesta! 
La dumneavoastră dependenţa de idealuri era de 
trei ori mai mare decât nivelul admis. lar acum 
sunteţi la limită. Aveaţi o agresiune subconştientă 
de 210 unităţi. Nu trebuie să vă dedaţi la acte de 
eroism, ci lucraţi puţin câte puţin asupra sa, 
încontinuu, şi vă veţi schimba. Rezultatul vă este 


garantat. 


Revin însă la întrebarea din bileţel. Ca să 
puteţi controla toate supărările trebuie să ştiţi a 
vă îndepărta de toate formele conştiinţei. 


Conştiinţa reprezintă valorile noastre materiale şi 


spirituale, ea reprezintă şi controlul asupra 
situaţiei, analiza şi aprecierea evenimentelor. 

Un pacient mi-a povestit o istorie curioasă în 
care a fost antrenat. Îl ofensase un om. Şi nu-l 
putea ierta, oricâte eforturi ar fi depus. Soluţia i-a 
venit pe neaşteptate. Din lucrurile sale a ales pe 
cele care-i plăceau cel mai mult şi i le-a dăruit 
celui care l-a ofensat. După aceasta i-a trecut 
supărarea. Dacă v-a ofensat s-au v-a jignit o 
persoană, sau vi s-a întâmplat o mare neplăcere 
spuneţi-vă ca pentru sine: 

— Peste o lună voi aprecia situaţia şi voi 
decide cine are dreptate şi cine e vinovat, dar 
acum spun doar un singur lucru: „Ceea ce mi s-a 
întâmplat mi-a fost dat de la Dumnezeu, vinovaţi 
nu există. Dacă s-a întâmplat înseamnă că există o 
rațiune supremă şi mie nu-mi rămâne altceva de 
făcut decât să accept cele întâmplate”. 

Trebuie să învăţăm să înţelegem că logica 


umană este secundară. 


Odată i-am spus unei doamne: 


— Încercaţi măcar o dată pe săptămână să vă 
deziceţi de controlul asupra bărbatului 
dumneavoastră. 

O astfel de faţă ca a doamnei căreia i-am 
spus lucrurile de mai sus poţi vedea doar la un om 
care vede că se prăbuşeşte lumea. Când şi-a mai 
revenit un pic am adăugat: 

— Şi mai încercaţi o dată pe săptămână să vă 
lăsaţi dusă de curent, să nu vă gândiţi la nimic şi 
să trăiţi doar prin emoţii. Şi atunci soţul 
dumneavoastră va fi mai sănătos. 

Ştim cu toţii că primii care au gustat din 
roadele cunoaşterii, ale binelui şi răului, au fost 
Eva şi Adam, adică, reieşind din acestea, femeia 
este mult mai păcătoasă decât bărbatul. Ce 
înseamnă, totuşi, acest lucru? Aceasta înseamnă 
că prima care a făcut un pas în direcţia valorilor 
umane a fost femeia şi că rolul ei în înfrângerea 
valorilor umane ar trebui să fie mai important. 
Tendinţa de a diviniza omul iubit e mai puternică 
la femei decât la bărbaţi. Şi atunci când 


omenescul la o femeie începe a pune în umbră 


spiritul divin acelaşi proces se declanşează şi la 
bărbat. 

lată de ce natura a făcut-o pe femeie mai 
dornică de iubire decât bărbatul şi omenescul din 
femeie a fost înjosit mult mai puternic decât cel 
din bărbat. Şi cu cât erau mai fragile şi mai 
vulnerabile corpul femeii, starea ei materială, 
politică şi familială cu atât mai tare tindea ea 
către iubirea de Dumnezeu. 

Pentru a naşte un copil femeia trebuie să-i 
transmită un impuls - tendinţa către Dumnezeu - 
şi impulsul acesta trebuie să fie de câteva ori mai 
mare decât tendinţa spre alte posibile valori 
umane. Cu cât femeia se simte lăuntric mai 
neapărată şi lipsită de putere, cu atât mai uşor îi 
va fi să păstreze iubirea atunci când este înjosit 
omenescul din ea. 

Fiecare bărbat vede, în mod inconştient, în 
fiecare femeie propria mama. Şi dependenţa lui 
este sporită. lată de ce atunci când ofensele şi 
pretenţiile se ridică deasupra iubirii acest lucru 


loveşte nu numai în copii ci şi în soţul ei. 


Să vă mai prezint un exemplu. 

Soţul femeii care mi-a vorbit despre viaţa ei a 
fost internat cu douăzeci de ani în urmă într-o 
clinică de psihiatrie şi a stat acolo câteva luni. 
Femeia nu avea nici regrete, nici pretenţii şi 
niciun fel de temeri. Ea îl iubea şi avea grijă de el. 
Bărbatul s-a însănătoşit, a avut parte de succese 
în viaţă şi douăzeci de ani nu a prezentat nicio 
urmă că ar fi fost bolnav. Şi dintr-odată boala a 
recidivat. 

— Nu înţeleg nicidecum cum s-a putut 
întâmpla una ca asta? - spune cu uimire femeia 
dezolată. 

— Să încercăm să clarificăm situaţia, - i-am 
propus eu. La soţul dumneavoastră s-a amplificat 
brusc orientarea către conştiinţă. lar dereglarea 
psihică a venit ca o frânare a intensificării 
dependenţei de valorile spirituale. Însă cauza 
stării lui ţine de schimbările din dumneavoastră. 
În ultima jumătate de an vi s-au amplificat 


pretenţiile de profunzime faţă de soţ şi de alte 


persoane, în general, vi s-a mărit brusc trufia şi 
dependenţa faţă de principii şi idealuri. Ce 
evenimente au avut loc în ultimul an în viaţa 
dumneavoastră? 

Femeia a început să-şi amintească şi să 
povestească şi totul a început să se clarifice. Ea 
dintotdeauna îi admira lăuntric aptitudinile şi 
spiritualitatea soţului. Nu avea niciun fel pretenţii 
faţă de el, iar dependenţa de aceste valori creştea 
treptat. Femeia avuse tot timpul o slujbă care nu-i 
plăcea, nu-i permitea să-şi dezvăluie aptitudinile 
în toată amploarea lor. Cu un an în urmă a obţinut 
o slujbă prestigioasă cu un salariu foarte bun. 
Iubirea divină a trecut pe neobservate pe planul al 
doilea. lar pe primul plan au ieşit cariera, 
aptitudinile, intelectul, spiritualitatea şi conştiinţa. 
Şi dintr-odată a străfulgerat-o un gând: 

— Soţul meu nu e chiar atât de inteligent şi 
spiritual cum credeam eu înainte. 

Nemulţumirile şi iritările erau din ce în ce 
mai multe, iar prietenie, căldură şi iubire erau tot 


mai puţine. Rezultatul a fost deplorabil: 


— Înţelegeţi - îi spuneam eu, - omul iubite 
un pretext pentru a simţi iubirea. Şi dacă el a fost 
motivul iubirii atunci puteţi să vă debarasaţi de tot 
ceea ce împiedică acest sentiment. Atât timp cât 
omenescul din dumneavoastră era  înjosit, 
dumneavoastră vă lăsaţi ghidată de iubire. Aţi 
primit însă ceva mai multe posibilităţi omeneşti şi 
nu le-aţi putut face faţă. Încercaţi să învingeţi 
importanţa a ceea ce aveţi deja. Dacă nu reuşiţi, 
renunţaţi la slujbă. Acel sentiment de iubire pe 
care-l aveţi pentru soţul dumneavoastră - iubire 
fără pretenții, temeri şi regrete pentru 
dumneavoastră, soțul şi urmaşii dumneavoastră 
este de o mie de ori mai importantă decât orice 
carieră a dumneavoastră şi orice realizare 
spirituală. De foarte multe ori cariera, politica, 
puterea unui magnat financiar sau doar 
descoperirea unui savant notoriu sunt doar 
expresia şi realizarea unei cantităţi mari de iubire 
din sufletul şi realizarea unei cantităţi mari de 
iubire din sufletul soţiei sale. 


În cunoaşterea lumii bărbatul generează 


efectul exterior, iar femeia - pe cel interior. Dacă 
femeia vrea să-şi cheltuiască toată energia pentru 
obţinerea efectului exterior ea devine sterilă şi 
singuratică sau bărbaţii din jurul ei se 
îmbolnăvesc, pierd totul şi mor. 

lată de ce femeii, iubirea de Dumnezeu ca 
valoare supremă, mărinimia, priceperea de a ierta 
şi a uita ofensele, capacitatea de a păstra iubirea 
cu orice preţ îi dau posibilitatea să devină cu 
adevărat fericită şi să-i facă fericiţi pe soţul şi 


copiii săi. 


S.N., o ghicitoare mi-a spus despre 
copilul meu că poate muri, şi că cel mai 
probabil va muri la vârsta de doisprezece ani. 


Ce poate influenţa această prezicere? 


Situaţia copilului dumneavoastră nu este 
într-adevăr prea bună. Vă voi descrie starea 


dumneavoastră de până la citirea cărţilor mele iar 


apoi - starea copilului dumneavoastră în clipa de 
faţă. Până la citirea cărţilor ataşamentul faţă de 
aptitudini era de două ori mai mare decât nivelul 
critic. Ataşamentul faţă de principii şi idealuri era 
la fel de mare. Nivelul trufiei era de 7 - 8 ori mai 
mare decât nivelul admis. Concentrarea pe 
propriul eu uman era foarte înaltă. Agresiunea 
subconştientă faţă de bărbaţi era de 400 de 
unităţi. Mai există şi un fond de nemulţumire faţă 
de lumea înconjurătoare. Omul cu un orgoliu 
exagerat este întotdeauna nemulţumit lăuntric de 
ceva. Şi acesta nu este rezultatul vieţii actuale ci 
şi a două vieţi anterioare. Aţi încercat să vă 
schimbaţi şi rezultatele se observă. Agresiunea 
subconştientă faţă de bărbaţi şi de lumea 
înconjurătoare este de 120 - 150 de unităţi. Toţi 
parametrii s-au îmbunătăţit. Însă concentraţia 
depăşeşte încă de 2 - 3 ori tendinţa spre iubire şi 
spre Dumnezeu. 

lată de ce schimbările la copil decurg foarte 
lent. La el dependenţa de intelect şi aptitudini este 


de 6 - 8 ori mai mare decât nivelul periculos, iar 


dependenţa de principii şi idealuri este de patru 
ori mai mare. Nivelul trufiei depăşeşte de 20 de 
ori limita admisă. În perioada maturizării sexuale, 
de la doisprezece la paisprezece ani, la copil, în 
planul fin, au loc acele evenimente care trebuie să 
i se întâmple în viitor. La o astfel de dependenţă 
puternică faţă de tot ce e omenesc copilul are 
puţine şanse să ţină piept încercării chiar şi în 
plan subtil. Aşa că într-adevăr va avea parte de 
probleme. Să vedem acum ce se poate face în 
situaţia creată. 

În primul rând, copilul trebuie făcut să 
înţeleagă că spiritul divin e primar, iar cel 
omenesc e secundar. Încercaţi să vă reeducaţi şi 
pe dumneavoastră înşivă şi pe copil. Trebuie să 
retrăiţi în gând viaţa, orice insucces, neplăcerile 
din destin, trebuie să acceptaţi înjosirile ca pe o 
salvare a fiului dumneavoastră renunțând la cele 
mai mici pretenţii faţă de sine şi de ceilalţi. Simţiţi 
în interiorul dumneavoastră veşnicia. Îndepărtaţi- 
vă de tot ce e omenesc şi acceptaţi înjosirea 


acestuia sub orice formă, ca o purificare a eului 


suprem. Rugaţi-vă pentru iubirea suprimată în 
sine şi în alţii. Rugaţi-vă pentru copilul 
dumneavoastră ca acesta să nu-şi salveze, în 
primul rând, mândria şi principiile sale, ci iubirea 
pentru Dumnezeu din sufletul său şi sentimentul 
propriu-zis al iubirii. Imaginaţi-vă că sunteţi fără 
puteri, fără apărare şi vulnerabilă. Renunţaţi la 
voinţa de a guverna lumea înconjurătoare şi 
încercaţi un sentiment de bucurie. Nu regretaţi 
trecutul. Nu vă faceţi griji pentru prezent. Nu vă 
temeţi de viitor. Învăţaţi-vă să gândiţi mai puţin şi 
să simţiţi mai mult. Şi atunci când dorinţele 
dumneavoastră omeneşti vor dispărea, rugaţi-vă 
pentru copii şi nepoți. Rugaţi-vă ca fericirea 
supremă pentru ei să fie acumularea spiritului 
divin în sufletul lor. Ca mai întâi şi întâi să vadă şi 
să iubească în sine şi în cei din jur spiritul divin şi 
doar apoi pe toate celelalte. Rugaţi-vă să poată 
ierta înțelegând că nu există vinovaţi în faţa lui 
Dumnezeu. Tot ce este legat de dezvoltarea 
intelectului şi a aptitudinilor poate fi periculos 


pentru copil, iată de ce nu e voie să certaţi copilul 


pentru note proaste. Cunoaşterea lumii trebuie să 
fie senzorială. Cântul, dansurile, muzica, desenul 
şi artele plastice trebuie să fie formele esenţiale 
ale învăţământului. Copilul ar trebui deocamdată 
să se lipsească de computer şi televizor. E de dorit 
ca hrana să fie uniformă. Dulciurile amplifică 
gelozia, dar reduc orgoliul, deci le puteţi da 
dulciuri copiilor. E bine ca hainele să fie simple, să 
nu scoată cu nimic copilul în evidenţă. Înotul, 
traseele turistice, mersul pe jos timp de mai multe 
ore şi munca fizică pe lângă casele de vacanţă 
asigură un fond pozitiv. Puteţi lăsa copilul singur 
într-o cameră ca el să stea acolo şi să se roage şi 
să se obişnuiască treptat cu acest lucru. Sunt 
foarte multe posibilităţi de a salva un copil şi de a- 
i îmbunătăţi destinul. Posibilitatea esenţială o 
reprezintă însă schimbările de profunzime în 
caracterul mamei şi în viziunea ei asupra lumii. 
Aşa că, în primul rând, dumneavoastră trebuie să 


vă schimbaţi. 


Soţului meu, după ce a fost codificat? 
împotriva alcoolului, i-a scăzut brusc potenţa. 
Există vreo legătură între aceste două lucruri? 

Natura o apără pe femeie pentru păstrarea şi 
supraviețuirea neamului. lată de ce o atitudine 
incorectă faţă de lume se răsfrânge mai puternic 
asupra copiilor ei decât asupra ei însăşi. 

Am observat deseori la soţi aceeaşi imagine a 
biocâmpurilor. Soţia are o agresiune inconştientă 
sporită faţă de lumea înconjurătoare şi de bărbaţi, 
iar soţul - o agresiune sporită faţă de sine. 

Programul de autodistrugere la bărbat este 
alimentat la început de neplăcerile de la serviciu, 
apoi şi de cele de pe linia destinului. Mai târziu el 
începe să bea pentru a încetini programul de 
autodistrugere sau îi provoacă neplăceri soţiei, 
încercând s-o echilibreze, sau face şi una şi alta 
concomitent. Dacă nu ar face aceste lucruri s-ar 
putea îmbolnăvi şi muri. Dacă femeia este sinceră 
2 Codificarea - metodă de tratament folosită în general pentru 
combaterea alcoolismului (dar nu numai). Metoda constă în 


implantarea subcutanată a unei capsule ce reacţionează instantaneu, 
producând consumatorului de alcool diverse reacţii (greață, etc.) 


şi bună, pretenţiile ei nu vor ajunge în straturile 
de profunzime. Şi chiar dacă nu le poate controla, 
la suprafaţă ele sunt cu mult mai puţin periculoase 
decât în interior. Dacă ea tinde intuitiv către 
iubire şi renunţă la pretenţii, atunci starea ei se 
echilibrează iar ulterior se echilibrează şi starea 
soţului ei. Dacă însă ea îşi „cosmetizează” 
sentimentele exterioare, păstrând iritarea în 
interior, ea îşi poate ucide soţul fără a bănui 
măcar. Dacă bărbatul va înceta să bea atunci 
programul de autodistrugere îi poate provoca 
diferite boli sau diminuarea funcţiilor diferitor 
organe. 

Iată de ce trebuie să lucreze împreună, dar în 
primul rând femeia. Să se ierte unul pe altul 
retrăind în gând întreaga viaţă. Nu este necesar 
să vă amintiţi cu minuţiozitate fiecare detaliu. E 
mai bine să retrăieşti în gând o singură situaţie 
serioasă decât să-ţi aminteşti de o sută de situaţii 
nerelevante. Schimbându-vă atitudinea faţă de 
trecut vă schimbaţi acum, în prezent. Retrăiţi-vă 


viaţa văzând în toate logica divină. Revedeţi orice 


situaţie din punctul de vedere al logicii divine şi 
nu al celei omeneşti. Imaginaţi-vă că aţi murit azi 
dimineaţă. Mai târziu imaginaţi-vă că aţi murit cu 
câteva luni în urmă şi că problemele 
dumneavoastră şi corpul dumneavoastră sunt deja 
în trecut. Luaţi-vă rămas-bun de la tot ce vă este 
drag şi renunţaţi la toate. Amintiţi-vă cele mai 
mari nenorociri şi uitaţi-vă la ele fără nicio emoție. 
Amintiţi-vă de cea mai neplăcută situaţie din viaţa 
dumneavoastră şi uitaţi-vă la ea din punctul de 
vedere al veşniciei. Sau să admitem că v-a jignit şi 
v-a  înjosit cineva. Retrăiţi această situaţie 
înăuntrul dumneavoastră şi  amintiţi-vă de 
sentimentele dumneavoastră. Acum încercaţi să vă 
imaginaţi aceeaşi situaţie din punctul de vedere al 
părinţilor dumneavoastră. Mai reveniţi încă o dată 
la situaţia respectivă din punctul de vedere al 
ofensatorului.  Treceţi prin această situaţie 
imaginându-vă că încă nu sunteţi născută şi 
concepută. Apoi treceţi aceeaşi situaţie 
imaginându-vă că sunteţi un bătrân sau o bătrână 


neajutorată. În cele din urmă ar trebui să aveţi 


senzaţia de iubire pentru orice, orice s-ar fi 
întâmplat. Ceea ce înseamnă că vă uitaţi deja la 
situaţia dată prin perspectiva divină. 

Trebuie să înţelegeţi că orice situaţie din 
viaţa dumneavoastră, bună sau rea, este un mijloc 
de a acumula iubire pentru Dumnezeu şi spiritul 
divin în sufletul dumneavoastră. Nu împărţiţi 
lumea înconjurătoare în rău şi în bine. Aceste 
noţiuni sunt legate numai de corpul şi conştiinţa 
noastră. 

Ce este binele? E ceva folositor pentru corpul 
şi conştiinţa noastră. Ce este răul? E ceva 
dăunător, însă ceea ce a fost nociv ieri, astăzi 
poate fi util. Dincolo de limitele corpului nostru şi 
ale conştiinţei noastre nu există bine şi rău, există 
doar iubire. Atunci când ne străduim să încadrăm 


I 


lumea întreagă în noţiunile de „bine” şi „rău” noi 
ne asemuim unei celule canceroase care încearcă 
să impună întregului organism, logica „corpului” 
ei, programul ei individual. Noţiunile de „bine” şi 
„Tău” au existat şi vor mai exista încă. Trebuie pur 


şi simplu să ne dăm seama cât de relative sunt ele. 


Să revenim la codificarea împotriva 
alcoolului. 

Lucrând asupra sa, schimbându-ţi atitudinea 
faţă de lume, cerându-ţi iertare pentru agresiunea 
faţă de iubire, pot fi evitate consecinţele nedorite 
ale codificării. 

Nu demult mi s-a pus o întrebare curioasă: 
dacă un om de afaceri se lasă de băut, chiar fără a 
se codifica, el devine deseori, în mod patologic, 
lacom. I se modifică şi caracterul, şi nu înspre 
bine. Am fost rugat să explic ce se întâmplă. S-a 
dovedit că banii mulţi sunt, în primul rând, nu 
valori materiale, ci spirituale. Pentru a deţine o 
mare sumă de bani trebuie să ai mari aptitudini, 
să deţii controlul asupra situaţiei, să guvernezi o 
situaţie din viitor, adică să ai o intuiţie dezvoltată 
etc. 

Nu poţi fi bogat fără o rezervă lăuntrică de 
valori spirituale. lată deci că pentru un om de 
afaceri pericolul principal îl reprezintă nu 
ataşamentul față de valorile materiale, ci 


ataşamentul faţă de valorile spirituale. Când 


acesta consumă alcool, frecventează baia cu aburi, 
iese deseori în natură, are loc o încetinire a 
conştiinţei. Dependenţa de valorile spirituale se 
micşorează şi deținerea unor sume enorme nu mai 
este periculoasă. Dacă însă nu are loc 
destabilizarea conştiinţei, atunci dependenţa de 
valorile spirituale se amplifică brusc. Şi atunci, 
pentru a supravieţui, omul se aruncă de la cele 
spirituale la cele materiale. Scuipă pe tot ce e 
sfânt şi începe să aibă apucături de om mărginit. 
El devine un materialist înrăit şi în cele din urmă 
potenţialul spiritual i se diminuează, ulterior 
începe să piardă banii, adică lăcomia şi 
pragmatismul exagerat reprezintă, provizoriu, o 
măsură de salvare. lată de ce a avea mulţi bani şi 
a nu bea, fără a-i dăuna caracterului şi destinului, 
poate doar omul care crede lăuntric în Dumnezeu 
şi care are o rezervă mare de iubire şi bunătate. 
Pentru ceilalţi cred eu, e mai bine să bea. 
Drogurile, alcoolul şi fumatul sunt forme ale 
destabilizării conştiinţei. lar neplăcerile, 


nenorocirile şi bolile sunt şi ele forme ale 


destabilizării conştiinţei, iată de ce alcoolul şi 
ţigările sunt un factor antistres. Îl sfătuiam pe 
unul din cunoscuţii mei: 

— Dependenţa ta faţă de valorile umane e 
atât de mare încât într-o situaţie critică vei avea o 
izbucnire de ură şi nu vei mai vrea să trăieşti. 
Dacă stresul e foarte puternic şi situaţia e 
periculoasă urmează, în ordine, câteva proceduri. 
Intră în cada de baie şi dă drumul pe rând la apa 
fierbinte şi rece. Dacă simţi că ţi-a mai trecut - 
mergi la bucătărie. Ia un baton de salam, o bucată 
de pâine şi o sticlă de vin sau votcă. Taie o felie 
subţire de salam şi una de pâine. Bea şi mănâncă 
ceva. Mai aşteaptă câteva minute. Dacă simţi că ţi 
se activează conştiinţa reia din nou procedura. 
Mai târziu dacă ai în casă un fotoliu balansoar 
aşază-te în el şi leagănă-te preţ de o oră. Mişcările 
ritmice, ca de pendul, frânează bine conştiinţa. Nu 
în zadar copii mici sunt legănaţi. Aşa poate fi 
învins stresul prin frânarea conştiinţei. Dacă nu 
aveţi un fotoliu balansoar vă puteţi plimba câteva 


ore. 


În timpul stresului e important să nu 
apreciezi situaţia şi să te străduieşti să ai emoţii 
pozitive. Însă cea mai bună apărare împotriva 
stresului e să ştiţi că stresul nu e întâmplător şi că 
există în aceasta o logică supremă. 

Mijloacele pentru depăşirea situaţiilor dificile 
despre care am vorbit acum sunt destul de 
primitive şi nu pot fi folosite de multe ori. Cel mai 
bun mijloc de a învinge stresul este acumularea de 
spirit divin în suflet, este acea stare când noi 
iubim tot ce e omenesc, dar nu depindem de 
acesta. În acest plan posibilităţile de lucru sunt 
inepuizabile. Şi e de dorit să se lucreze în această 


direcţie. 


Copilul are şapte ani şi este un piroman 
patologic: a dat foc la apartament, continuă 
să ia chibrituri din casă, incendiază tot ce 
poate şi desenează incendii. Nu demult a fost 


codificat. Când vede focul îi vine să vomilte. 


Nu e periculoasă această codificare pentru 


el? 


Vă voi comunica la început rezultatele 
diagnosticării, iar mai apoi vom trage concluziile. 
Ataşamentul copilului faţă de principii şi idealuri 
este de 900 de unităţi, adică depăşeşte de nouă ori 
nivelul periculos. Ataşamentul pentru idealuri este 
dorinţa de a vedea lumea întreagă luminoasă şi 
curată, de a vedea imaginea omului iubit, numai în 
culori luminoase ş.a.m.d. În conformitate cu 
principiile şi visurile sale omul încearcă să-şi 
„modeleze” oamenii apropiaţi şi lumea 
înconjurătoare. Are loc o luptă permanentă şi se 
declanşează o agresiune împotriva oamenilor 
apropiaţi şi a întregii lumi. Lumea ideală este 
moartă, ea nu mai evoluează. Se dezvoltă doar 
lumea care iubeşte. Si nu există iubire fără 
murdărie şi imperfecţiuni. Mama copilului are un 
fond permanent de nemulţumire faţă de soţ şi 
lumea înconjurătoare şi o concentrare foarte 


puternică pe idealuri şi spiritualitate. Orientarea 


copilului către conştiinţă e atât de mare încât 
acesta caută intuitiv o formă de destabilizare. Apa 
curgătoare şi focul sunt percepute ca nişte 
simboluri ale  destabilizării care încetinesc 
conştiinţa iar dependenţa de ea scade. Agresiunea 
subconştientă a copilului faţă de lumea 
înconjurătoare este de 100 de unităţi. Cu timpul 
însă ar fi putut creşte. După codificare 
ataşamentul faţă de idealuri a scăzut până la zero. 
S-a micşorat şi agresiunea subconştientă faţă de 
lumea înconjurătoare. S-a amplificat însă brusc 
programul de  autodistrugere. În  biocâmpul 
copilului şi-au făcut apariţia copiii, nepoţii şi 
strănepoţii cu şanse mici de supravieţuire, adică 
agresiunea faţă de lume s-a întors împotriva 
autorului ei şi această schimbare va crea anumite 
probleme în destinul copilului şi al descendenților 
săi. 

lată de ce codificarea are indiscutabil 
avantajele, dar şi neajunsurile sale. Părinţii 
băiatului nu au acceptat destabilizarea 


principiilor, a idealurilor şi a conştiinţei lor, 


apărând în suflet nu iubirea, ci valorile umane la 
copil această tendinţă este de câteva ori mai mare. 
Însă cu cât mai mult ne rugăm pentru valorile 
umane, cu atât mai mult creşte în noi dorinţa de a 
le demola şi nimici. Şi aceasta este, oricât de 
paradoxal pare, o măsură de protecţie. Orice 
încercare forţată de a redresa situaţia se soldează 
inevitabil cu consecinţe nocive, iată de ce ambii 
părinţi, dar mai ales mama, trebuie să înceapă 


schimbările cu ea însăşi. 


cc. ^A ° 


De ce copiii işi rod deseori unghiile? 


Mâinile sunt într-o anumită relaţie cu 
aptitudinile. Dacă omul are un nivel înalt al 
aptitudinilor şi i se amplifică brusc dependenţa de 
acestea atunci îi pot fi traumatizate mâinile sau îi 
pot fi afectate de o eczemă ş.a.m.d. 

Apropo, aşa-zisa buză de iepure la copii este 


şi ea o consecinţă a blocajului dependenţei 


exagerate faţă de aptitudini şi intelect. Dacă 
părinţii au un nivel înalt al perfecțiunii şi al 
aptitudinilor şi ei nu i-au putut ţine piept, atunci 
copiii primesc nu numai problemele legate de 
soartă şi boli, dar şi problemele legate de mâini. 
Uneori, copilul îşi roade unghiile - ceea ce 
constituie o încercare intuitivă de a se echilibra, 
micşorând ataşamentul de capacităţi, adică 
umilind mâinile şi aptitudinile în acelaşi timp. 

În consecinţă, părinţii trebuie să parcurgă în 
mod just toate neplăcerile şi umilinţele, micşorând 
cadrul nemulțumirii de sine mai ales până la 
conceperea copilului şi în timpul sarcinii. 

Mai există un moment important. 

Cel mai puternic contact cu urmaşii are loc la 
începutul primăverii, adică de la mijlocul lui 
februarie până la mijlocul lui aprilie. În această 
perioadă posibilitatea de a ne schimba pe noi 
înşine şi prin noi de a-i ajuta pe copii, nepoți şi 
strănepoţi este destul de mare. De la mijlocul lui 
noiembrie până la mijlocul lui decembrie există de 


asemenea aceasta tendinţă. Dacă copilul îşi roade 


unghiile, iar dumneavoastră încercați să-l 
convingeti că cel mai important lucru în viaţă este 
obținerea unei situații bune, dezvoltarea 
aptitudinilor, de a deveni mai deştepţi decât alţii, 
prin aceasta puteţi să traumatizaţi viaţa şi 
sănătatea copilului. Este necesar să i se 
amintească mai des copilului că toate acestea sunt 
secundare şi nu reprezintă lucrurile cele mai 
importante în viaţă. În măsura în care aptitudinile 
şi succesul vor înceta să constituie scopul 
principal al vieţii lui, în aceeaşi măsură i se va 


permite să obţină mai mult. 


M-am născut prematur, la 7 luni. De ce 
depinde acest lucru, şi, poate avea vreo 


influenţă asupra sorții viitoare a omului? 


În viaţă, copilul trece prin două perioade 
importante. Acestea sunt formarea în perioada 


sarcinii şi maturizarea sexuală. Naşterea 


prematură înseamnă umilirea mândriei precum şi 
a aptitudinilor şi a idealurilor. Acest lucru permite 
ca în decurs de 20 - 30 de ani de la naştere să 
micşoreze nivelul de dependență faţă de 
aptitudini, de intelect şi de spiritualitate. Naşterea 
prematură şi prin cezariană, statura mică, toate 
acestea constituie cele mai indulgente forme care 
conduc la înfrânarea mândriei. 

Astfel, dacă apreciem urmările naşterii 
premature, atunci ele, pe plan general, sunt 
pozitive. Copiii născuţi prematur sunt deseori 
slabi şi bolnăvicioşi, iar aceasta înseamnă aceeaşi 


blocare a mândriei. 


Stimate domn, se vorbeste că 
dumneavoastră ați renunțat deja la 
cercetările şi parerile dumneavoastră din 


primele cărţi. Este adevarat? 


Deseori sunt întrebat dacă se strecoară 


greşeli în diagnosticările şi în prognozele mele. 

Eu răspund că se întâmplă. În diagnosticare 
există informaţii eronate atunci când eu mă 
frământ şi sunt neliniştit. Dacă sunt detaşat şi 
liniştit, atunci informaţiile curg cu exactitate. Nici 
eu nu pot să judec întotdeauna just şi să trag 
concluzii din informaţiile obişnuite. lată de ce eu 
nu schimb textul în toate cărţile mele pentru a 
putea vedea evoluţia, precum şi avansarea mea 
destul de anevoioasă. Nu pot să-mi reneg cărţile, 
întrucât este vorba despre cercetări obiective. 
Dacă un savant a descoperit o anumită lege, el 
poate să renunţe la ea de o sută de ori, însă acest 
lucru nu mai poate avea nicio însemnătate. Nu pot 
să renunţ la activitatea mea viitoare precum şi la 
cercetare dacă văd că nu mă descurc sau dacă 
simt că am obosit şi nu mai doresc să mă ocup de 
acea problemă. Dar descoperirile mele referitoare 
la legităţile dezvoltării corpului şi spiritului nostru 
au existat până la cercetările mele şi vor exista şi 
după ele. 


Dacă furnica doreşte să renunţe la muntele 


pe care se caţără, poate face acest lucru de câte 
ori doreşte, dar aceasta nu schimbă nimic. Pur şi 
simplu, cercetările mele nu sunt comparate cu 
caracterul meu şi concepţia mea despre lume. 

Datorită cercetărilor am dobândit un 
caracter mai blând, am devenit mai nobil în ceea 
ce priveşte concepţia mea despre lume. Dintre toţi 
pacienţii pe care i-am văzut, eu am fost probabil 
unul dintre cei mai răi. Pentru mine, în decursul 
vieţii, a existat un singur far călăuzitor - 
sentimentul dragostei din suflet. Toate celelalte au 
fost estompate şi strivite. Mergând înspre acest 
far, eu, din ateu am devenit credincios. Neavând 
şanse de supravieţuire şi de a avea copii, am 
reuşit totuşi să depăşesc toate acestea. 

lată de ce, dacă eu voi renunţa la ceva, 
acestea vor fi ambițiile mari, supărarea şi 


ranchiuna. Sper că voi putea realiza acest lucru. 


Forţele vitale au fost epuizate până la 


capăt, deşi medicii nu găsesc nimic. A 
dispărut eul interior. Cum să-l redobândesc? 


Vă implor, ajutaţi-mă! 


V-aţi rugat prea mult pentru spiritualitate şi 
idealuri. De prea multe ori aţi criticat bărbaţii. O 
imensă agresiune subconştientă a fost transmisă 
de dumneavoastră copilului. Toate acestea s-au 
transformat în copil într-un flux de autodistrugere. 
O parte din acest flux de autodistrugere se aruncă 
asupra dumneavoastră cu scopul de a supravieţui 
copilul. Starea dumneavoastră este de fapt starea 
profundă a copilului dumneavoastră care cu 
timpul se poate transforma în boală, traumatism şi 
moarte. Dumneavoastră aţi trăit cu eul uman, cu 
conştiinţa dumneavoastră, cu corpul 
dumneavoastră şi în permanenţă aţi încercat să 
înăbuşiţi sentimentul iubirii din suflet, iar pentru a 
putea supravieţui, copilul are nevoie de o mare 
cantitate de iubire. Pentru ca dumneavoastră să 
fiţi împinsă către iubire, trebuia să se micşoreze 


eul dumneavoastră uman, conştiinţa 


dumneavoastră, corpul dumneavoastră. Ceea ce vi 
se şi întâmplă. Dumneavoastră sunteţi sănătoasă, 
dar suferiţi pentru boala copilului dumneavoastră. 
Aţi avut o concepţie nesănătoasă despre lume şi 
caracter şi toate acestea le-aţi transmis copilului, 
amplificate de câteva ori. Astfel, nu 
dumneavoastră trebuie să fiţi salvată, ci copilul 
dumneavoastră. Cum să faceţi acest lucru, eu cred 


că veţi înţelege dacă veţi citi cărţile mele. 


Mulţi credincioşi au pur şi simplu nevoie 
să citească cărţile dumneavoastră, întrucât 
aceştia au nereguli în familie, copiii sunt 
bolnavi şi numeroase boli ar putea fi lecuite 
după sistemul dumneavoastră. Dar ei nu 
citesc cărţile dumneavoastră întrucât în ele 
se vorbeşte despre reîncarnare, şi chiar şi 
cuvântul „karma ” îi sperie. Poate că ar fi bine 
să înlăturați din cărţile dumneavoastră aceste 


noțiuni pentru a ajuta mai mulţi oameni, 


întrucât în toate celelalte probleme, 
cercetările dumneavoastră corespund pe 


deplin cu ortodoxia. 


Când am vizitat Israelul, mi s-a spus că 
cercetările mele corespund pe deplin cu Kabbala. 
Au venit la întâlnirea cu mine musulmani care au 
terminat Facultatea de teologie din țările arabe. 
„Tot ceea ce aţi povestit despre mine şi despre 
caracterul meu corespunde adevărului - a spus 
musulmanul - şi tot ceea ce mi-aţi arătat în 
general corespunde Coranului şi religiei mele. Eu 
vă mulţumesc foarte mult pentru acest lucru, 
întrucât acum ştiu cum să lucrez asupra mea şi 
cum să mă schimb”. 

lată, deci, că în întâlnirile cu mine vin 
musulmani şi budişti, iudei şi catolici, ortodocşi şi 
atei. Tuturor le spun acelaşi lucru: 

— Fiecare obiect din Univers provine din 
cauza primară şi este legat de aceasta. Creatorul 
se găseşte în afara limitelor spaţiului, timpului şi a 


materiei. Totodată, El este prezent şi în această 


lume.  Conştiinţa constă din spaţiu, timp şi 
materie, de aceea nu se poate prin intermediul 
conştiinţei să înțelegem Creatorul. Singura 
modalitate prin care putem să înțelegem Creatorul 
este iubirea. 

Toate marile adevăruri au fost descoperite şi 
cunoscute prin iubire, iar conştiinţa a introdus 
acestea în plan uman. Ortodocşii, catolicii, 
musulmanii, iudeii, îşi schimbă adeseori religia şi 
continuă să trăiască şi să nască copii. Dar niciunul 
nu a supravieţuit negând iubirea; chiar dacă a 
supravieţuit, atunci au murit urmaşii lui. În viaţa 
omului, religia joacă un rol important. Numeroase 
tendinţe religioase, se străduiesc, fiecare în felul 
ei, să cunoască Creatorul şi să se apropie de 
Acesta. 

Cu cât există mai multă iubire la baza unei 
religii, cu atât mai mult aceasta oferă o imagine 
asupra moralei şi eticii şi conduce la dezvoltarea 
spirituală. Religiile mondiale actuale au creat 
civilizaţia existentă. Născându-se dintr-o singură 


rădăcină, religiile lumii au diferite trunchiuri şi 


ramuri. În plan religios, întreaga lume este 
divizată în câteva părţi, iar în plan informaţional, 
energetic şi economic, noi suntem deja cu toţii 
acelaşi popor, aceeaşi nație, aceeaşi civilizaţie. 
Dar dacă părerile noastre vor fi îndreptate asupra 
a ceea ce desparte o religie de alta, atunci fără 
doar şi poate se va pune problema: „care religie şi 
care popor este mai bun". Înseamnă că mai 
devreme sau mai târziu se va naşte dorinţa 
distrugerii celei mai rele religii şi a celui mai rău 
popor. lar în condiţiile mijloacelor tehnice 
contemporane, aceasta Înseamnă dispariția 
civilizației. 

Dacă vom analiza ceea ce ne uneşte, 
înțelegând că în fața lui Dumnezeu nu există nimic 
mai bun şi nimic mai rău, că prin iubire noi 
suntem uniți, atunci vom îndrepta toate forțele 
înspre salvarea omenirii şi nu înspre nimicirea 


acesteia. 


Pe copilul meu l-au durut un timp 
îndelungat picioarele. După un anumit timp 
durerea a dispărut, dar câinele a murit în 
urma unei afecţiuni la picioare. Să fie oare 


legate între ele aceste două evenimente? 


Judecând după toate posibilităţile, s-ar părea 
că da. Atunci când omul este nemulţumit de soarta 
sa, îl dor adeseori picioarele. Atunci când omul 
este gata ca pentru o soartă mai bună să-i facă rău 
unei alte persoane sau să se dispreţuiască pe sine, 
dacă prosperitatea se năruie, atunci toate acestea 
pot da şi dureri, traume ale picioarelor şi o 
dilatare varicoasă a venelor. Iniţial la copil acţiona 
un program de  autodistrugere din cauza 
idolatrizării sorții, iar apoi, probabil că sub 
influenţa medicamentelor sau şi a altor cauze, 
starea lui să se fi îmbunătăţit, dar acest program a 
trecut asupra copiilor pe care urma să-i aibă. De 
ce este periculos acest transfer asupra altei 
persoane? Pe de o parte - oferă un repaus 


temporar, o amânare. Şi dacă omul se schimbă, 


atunci acest răstimp poate fi folosit ca să se 
salveze şi pe sine şi pe urmaşii săi. Pericolul 
constă în faptul că atunci când răspundem noi 
înşine pentru greşelile noastre, noi ne schimbăm 
în bine mai repede. 

Dar dacă pentru concepţia noastră de viaţă şi 
pentru caracterul nostru incorect plătesc copiii şi 
nepoţii, atunci când vom începe noi să plătim, 
deseori nu mai avem forţa necesară. Adică o 
amânare de durată în cazul unei concepţii 
incorecte de viaţă este vătămătoare şi pentru 
urmaşi şi pentru noi. Animalele domestice sunt ca 
nişte copii. Şi în cazul de faţă programul de 
autodistrugere aruncat asupra copiilor care 
urmează să apară pe lume, s-a transferat asupra 
câinelui. Când copilului îi va veni vremea să aibă 
la rândul său copii, dacă au un suflet întunecat, 
atunci pot să nu mai apară niciodată pe lume sau 
să se nască bolnavi. 

Dacă sufletele sunt mai luminoase, atunci 
înainte de concepere începe procesul lor de 


purificare, şi viitorul lor tată - al copiilor de astăzi 


- poate avea din nou dureri la picioare, fracturi ale 
picioarelor, inflamații, erizipel etc. Poate să se 
realizeze şi o altă variantă. Copiii au un suflet pur, 
ei se nasc sănătoşi, iar tatăl lor nu prezintă niciun 
fel de probleme. Dar întrucât mina acţiunii 
încetinite se află în câmpul lor, mai devreme sau 
mai târziu, va exploda. Şi dacă acest lucru va 
ameninţa copiii, atunci se va transfera mult mai 
puternic înspre tată. Şi atunci, la câţiva ani după 
naşterea copiilor, tatăl poate să-şi piardă 
picioarele sau să aibă o afecţiune gravă la 
picioare. lar acum nu voi mai intra în detalii, 
întrucât ele nu sunt necesare. Dacă părinţii şi 
copilul se vor schimba şi vor lucra asupra 
propriilor lor persoane, aceste probleme pot fi 


ocolite. 


Dacă prin sterilitate se blochează ceva, 
atunci ce se află în spatele nașterii unor 


gemeni, tripleţi ș.a.m.d.? 


Una dintre componentele mândriei o 
constituie sentimentul tău de unicitate şi 
irepetabilitate. Şi dacă omul are şanse mici de a 
supraviețui când se naşte singur, atunci când se 
nasc gemeni, mândria le este înfrânată şi acest 
lucru le permite să trăiască. Chiar şi în uterul 
mamei, gemenii sunt obligaţi să se orienteze nu 
atât asupra propriei persoane, cât asupra relaţiilor 
dintre ei. Concentrarea asupra aptitudinilor se 
transferă în concentrarea asupra relaţiilor, 
mândria înlocuindu-se cu gelozia. Aceasta este 


una din formele de armonizare naturală. 


Eu îl insult foarte tare pe fiul meu şi mă 
supăr pe el pentru faptul că neagă familia, 
învăţătura etc. Ce e de făcut? Aceasta se 
întâmplă de la sine, în ciuda strădaniilor 


mele de a-l iubi. 


Dumneavoastră aveţi O dependenţă 
interioară foarte mare faţă de toate valorile. V-aţi 
manifestat agresivitatea faţă de lumea 
înconjurătoare, faţă de oameni, aptitudini şi destin 
favorabil şi în planul principiilor şi al idealurilor. 
Pentru ca fiul dumneavoastră să supravieţuiască, 
este nevoit să renunţe şi la morală şi la idealuri, 
precum şi la destinul favorabil şi a aptitudini. 
Nivelul mândriei la el nu este mare. El se 
aseamănă cu cel care este gata să împrăştie toţi 
banii şi să devină sărac numai pentru a păstra 
iubirea în suflet. În cazul de faţă, el tinde să atingă 
un nivel spiritual mai înalt, ignorând complet 
partea materială. lar la dumneavoastră nivelul 
mândriei este foarte mare. Încercaţi să citiţi cu 
atenţie cărţile mele şi să lucraţi mai îndelungat 
asupra propriei persoane. Atunci se va schimba şi 


caracterul fiului dumneavoastră. 


Domnule Lazarev, cum poate fi explicata 


următoarea situaţie? La mulţi dintre cei care 
încercau să vină la prelegerile dumneavoastră 
apăreau următoarele obstacole (traumatisme 
ale picioarelor, accentuarea  radiculitei, 
ruperea tâlpilor de la pantofi, lovirea cotului, 


pierderea tuturor cheilor de la locuinţă)? 


La prelegeri, cantitatea de informaţie este 
mare şi accelerarea tuturor proceselor este mult 
mai puternică decât în momentul lecturării 
cărţilor. Are loc un proces insesizabil, dar foarte 
intens asupra propriei persoane. Dacă omul nu 
este pregătit pentru un asemenea proces, atunci 
lui îi dispare dorinţa de a ajunge la prelegere. 
Dacă în interiorul său el este pregătit, atunci acest 
proces începe înainte de prelegere. Au loc diferite 
neplăceri, iar omul, trecând prin acestea în mod 
just, primeşte în decursul a două ore de expunere, 
posibilitatea de a desfăşura o activitate mai 
intensă. Uneori, eu, sau nu sunt pregătit pentru a 
da informaţii pure, sau nu am puterea să asigur 


oamenii din sală în timpul şedinţei, sau sala este 


practic goală iar atunci fie se pierde dorinţa mea 
de a prezenta expunerea fie se conectează 
mecanismul secundar de autoapărare. Acum eu 
lucrez asupra temei legate de „personalitate”. 
Despre aceste cercetări doresc să relatez mai 
amănunţit în viitoarea mea carte. Iată, în timpul 
activităţii cu sala au avut loc lucruri stranii. De 
obicei eu prezint cercetările mele şi informaţiile 
noi după 2 - 3 luni după ce le-am derulat şi le-am 
trecut prin filtrul meu. De aceea, nu mă întâlnesc 
des cu spectatorii. Acum am hotărât să fac o 
bucurie ascultătorilor, prezentând informaţii noi, 
deşi de fapt nu le-am verificat deplin pe propria-mi 
piele. Primele mele expuneri, pur şi simplu din 
curiozitate, le-am înregistrat cu o videocameră 
pentru a analiza greşelile mele şi pentru a ţine 
cont de părţile pozitive. Apoi, cunoştinţele mele au 
început să-mi ceară videocasetele, afirmând că au 
o influenţă mult mai puternică decât cărţile. În 
primul rând, toate cărţile erau concentrate într-o 
singură conferinţă. În al doilea rând, informaţia de 


bază vă parvine nu prin text, ci prin voce, mişcare. 


În al treilea rând, interacţiunea prin videocasetă 
este mai puternică decât prin carte. Este mai uşor 
să lucrezi asupra ta, este mai uşor să te schimbi. 
După aceasta eu m-am străduit să înregistrez pe 
videocasete toate conferințele. În general, 
înregistrarea pe videocasete se adresează acelora 
care doreau să ajungă la consultaţie. După ce 
vizionau casetele, mie îmi era mult mai uşor să 
explic în ce constă esenţa problemelor omului şi 
cum trebuie rezolvate. De exemplu, în Saratov, 
operatorul a pornit videocamera, a fixat-o pe 
cortina scenei, a trecut spre mine apoi a început 
să mă filmeze. Camera s-a oprit. Încercările de a o 
reconecta nu au reuşit. A fixat camera pe cortină 
şi a încercat să o conecteze. Camera a pornit. Ca 
să nu mai apară aceeaşi problemă, el a hotărât să 
nu o atingă, iar o oră întreagă, pe ecran, s-a văzut 
cortina şi s-a auzit numai glasul meu. După o oră, 
el a îndreptat camera spre mine. Nu s-a mai 
întâmplat nimic, şi videocamera continua să 
funcţioneze normal. Dar eu apăream într-o 


imagine foarte mică. Atunci operatorul a decis să 


mă prezinte în prim plan. De îndată ce figura mea 
a ocupat tot ecranul, videocamera s-a oprit din 
nou. A fost nevoit să filmeze din nou cortina. 
Întorcându-ne la Sankt Petersburg s-a 
verificat videocamera; totul a fost în regulă, ea 
funcţiona ireproşabil. După o săptămână, am ţinut 
o conferinţă la Oreol. Eram conştient că noua 
temă pe care o abordasem deja reuşisem să o 
fundamentez. Pentru a încheia această temă 
trebuia să primesc o nouă porţie de neplăceri, de 
nenorociri, de umilinţe, să trec prin ele în mod 
corect şi să mă detaşez mai mult de valorile 
umane pentru a mă ridica pe o nouă treaptă a 
cunoaşterii. Nu am chef de expunere şi anulez 
aceasta conferinţă. Dar deja s-a făcut reclamă, 
organizatorii cheltuiseră bani şi am fost rugat să 
n-o anulez, ci să o reprogramez. Eu am fost de 
acord. De data asta, la Oreol am luat cu mine două 
camere video, de două tipuri diferite. M-am gândit 
că nu se pot strica amândouă deodată. Înainte de 
conferinţă, 150 de persoane au dat înapoi biletele 


la casă. Uitându-mă la sala destul de goală, eu am 


încercat să-mi adun gândurile. Apoi, după 
conferinţă, citind biletele venite din sală, am 
observat că unele dintre ele erau pur şi simplu 
jignitoare. Un asemenea lucru nu s-a mai 
întâmplat niciodată până acum. Să trecem la 
videocamere. Prima, a refuzat să funcţioneze din 
start. Ea s-a stricat pur şi simplu. Deşi semnalul 
luminos era aprins, nu a înregistrat nimic. A doua 
videocameră a înregistrat limpede expunerea, fără 
niciun cusur. Eu m-am uitat pe vizor şi m-am 
gândit: 

— Şi iată că totuşi mi-am atins scopul şi am 
reuşit să înregistrez. 

După aceea m-am întors la Petersburg şi am 
introdus caseta în aparatul video. Imaginea era 
foarte clară. Eu căscam gura şi dădeam din mâini 
în mod convingător. Sunetul însă nu se auzea. 
Videocamera nu s-a stricat, dar nu a înregistrat 
niciun sunet. După aceasta, ea a fost folosită de 
nenumărate ori la înregistrările obişnuite, însă 
niciodată nu s-a mai întâmplat aşa ceva cu ea. 


Mi-am amintit că a mai avut loc ceva 


asemănător cu informaţiile mele. Cu un an şi 
jumătate în urmă, la New York, am consultat o 
persoană care suferea de cancer la gât. Acesta era 
un mare specialist în domeniul vindecării prin 
regim. 

— Dumneavoastră aveţi cancer întrucât aţi 
hotărât că omul se vindecă prin regim şi 
spiritualitate. Dar pe om îl vindecă de fapt iubirea. 
Dieta şi spiritualitatea contribuie doar la aceasta. 

Am mai discutat o vreme, apoi el a plecat. 
După aceasta a apărut şi îmbunătăţirea stării lui 
de sănătate. După o jumătate de an, omul a 
hotărât să le relateze americanilor despre cărţile 
şi cercetările mele. A avut loc o întreagă 
conferinţă. Totul a fost înregistrat pe casete video 
şi audio. Însă nici aparatul video, nici cel audio nu 
au înregistrat nimic, aşa cum am constatat 
ulterior. Poate că informaţia mea a fost destul de 
seacă. Sau el a expus lucrurile din punctul lui de 
vedere, dându-i o interpretare informaţională 
proprie, ceea ce putea fi periculos, dar în general, 


nu s-a înregistrat nimic. 


În principiu eu mă bucur că se întâmplă 
asemenea lucruri. Am foarte multe probleme dar 
dispun de foarte puţină putere pentru a putea 
controla informaţiile pe care le primesc. Dacă 
aceste mecanisme străine de control funcţionează, 
înseamnă că nu trebuie să ne îngrijorăm că eu, 
prin informaţia mea aş putea aduce prejudicii 


cititorilor. 


În a patra carte a dumneavoastră există 
un episod în care se vorbeşte despre o 
transfuzie de sânge care vi s-a făcut. Eu nu 
am putut să citesc aceste rânduri. În general, 
eu nu pot vedea sânge şi nici să aud despre 


răni. Din ce cauză? 


Înainte, oamenii au considerat că sufletul 
omului se găseşte în sângele său. În mod 
subconştient, omul îşi leagă personalitatea sa mai 


mult de sânge decât de corp. Sângerarea 


înseamnă înjosirea tuturor funcţiilor vitale şi a 
tuturor valorilor umane în acelaşi timp. De aceea 
prin sângerare s-au vindecat multe boli în trecut şi 
de aceea donarea de sânge este folositoare pentru 
sănătate. Nici în perioada ciclului la femei 
scurgerea de sânge nu este întâmplătoare. Acest 
lucru conferă o izbucnire a iubirii prin înjosirea 
laturii umane. Dacă femeia este foarte mândră, 
atunci menstruaţiile pot să dispară. 

O femeie mi-a povestit istoria naşterii 
copilului său. Nivelul de spiritualitate era foarte 
ridicat şi trufia imensă. Avea menstruaţie o dată 
pe an. Apoi a rămas totuşi într-un fel însărcinată şi 
în acelaşi timp i s-a pus un diagnostic - inflamare 
malignă a creierului. Pentru a face operaţia, 
trebuia întreruptă sarcina. I s-a făcut şi o 
diagnosticare cu ultrasunete pentru a vedea în ce 
lună de sarcină se află. Aparatul nu a indicat 
nimic, fătul nu exista; după toate semnele femeia 
se afla în a treia lună de sarcină, iar copilul nu se 
afla în pântece, dar sarcina exista. Înseamnă că nu 


trebuia efectuată operaţia. Trebuia să aştepte. Au 


internat-o în clinică, unde a stat două luni. Medicii 
au mai supus-o încă o dată diagnosticării cu 
ultrasunete. Femeia era deja în a cincea lună de 
sarcină, iar aparatul arăta iarăşi că nu există 
niciun copil. După o lună de şedere în spital, 
femeia a albit cu totul. lar apoi a început să 
orbească. Medicii au hotărât că este prea târziu 
să-i mai facă o operaţie pe creier. Au aşteptat să 
vadă cu ce se încheie această tevatură. După 
dimensiunile pântecelui, se încheia deja a cincea 
lună de graviditate. Deodată, într-o noapte, vecinii 
ei au fost treziţi de nişte sunete ciudate. Femeia 
vorbea într-o limbă necunoscută, aflându-se în 
contact efectiv cu cineva. A vorbit astfel câteva 
ore. În a treia zi după acea noapte a început săi 
se înnegrească părul şi încetul cu încetul i s-a 
restabilit întru totul vederea. Medicii au hotărât să 
cerceteze pentru orice eventualitate cum se 
comportă inflamaţia. Ea nu se mai găsea pe creier. 
Inflamaţia canceroasă a dispărut fără urmă. Apoi, 
prin radiografierea pântecelui s-a distins un copil 


de cinci luni pe care după alte patru luni l-a adus 


cu bine pe lume. 

— Cu mândria dumneavoastră şi cu 
ataşamentul faţă de idealuri şi spiritualitate 
practic nu aveaţi şanse să faceţi un copil. De 
aceea au început să vă pregătească cu ajutorul 
unor astfel de metode să puteţi naşte copilul, i-am 
explicat eu. Un caracter puternic poate conduce la 
o imensă trufie, dar el poate şi ajuta la depăşirea 
acelor obstacole pe care alt caracter nu le-ar 
suporta, adică este o pârghie care poate zdrobi 
omul, dar îl şi poate ridica, dacă omul va simţi 
corect direcţia. 

— Ştiţi, că după acest eveniment eu am 
început să cred în Dumnezeu, - a spus ea, - şi 
întreaga mea viaţă s-a transformat. Eu trăiesc 
acum numai cu gândul la Dumnezeu şi vreau să 
înfiinţez un centru spiritual. 

— Dar ataşamentul faţă de spiritualitate 
există totuşi la dumneavoastră - i-am comunicat 
eu cu amabilitate, ar fi de dorit să lucraţi asupra 
propriei persoane. 


După două zile m-am convins de 


corectitudinea diagnosticului meu. 

— Noi mergem totuşi pe căi diferite, - a spus 
cu tristeţe ea. Dumneavoastră aţi venit în oraşul 
nostru, oamenii visează numai să vă poată vedea, 
iar dumneavoastră petreceţi nopţile făcând beţii şi 
tărăboi. Aşa că fiţi bun, eliberaţi apartamentul pe 
care vi l-am pus la dispoziţie. 

Sper că totuşi dependenţa ridicată de 


principii şi idealuri s-a diminuat la ea. 


Să ne întoarcem la autorul întrebării. 
Întrucât dumneavoastră vă orientaţi asupra eului, 
asupra corpului superior, atunci faţă de orice 
pericol la care este expus corpul şi viaţa, 
dumneavoastră vā  comportaţi cu o frică 
exagerată. Cum puteţi să vă reveniţi, micşorând 
mândria dumneavoastră eu sper că veţi înţelege 


din cărţile mele. 


Stimate Serghei Nikolaevici, după a doua 


sau a treia emisiune a dumneavoastră sub 
titlul „Bumerang” eu am fost ţintuită la pat, 
simțind dureri acute în tot corpul. Pur şi 
simplu am fost ţintuită la pat, nu am putut 
să-mi mişc nici mâna. Timp de cinci zile şi 
cinci nopţi nu am putut să mă ridic şi nici să 
mă întorc, întrucât orice mişcare îmi provoca 
dureri îngrozitoare. Ce mi s-a întâmplat? De 
fapt, eu nu reacţionam nici la Ciumak şi nici 
la Kaşpirovski. Acum m-am îmbolnăvit grav, 
deşi încerc să lucrez asupra mea. Doresc să 
am un copil (căsătorie târzie, vârsta de 37 
ani). Cum să mă pregătesc, cum să mă 
purific? Spuneţi-mi ce să fac, ajutaţi-mă vă 
rog. 

În momentul privirii emisiunii, 
dumneavoastră aţi avut o concepţie justă despre 
lume şi un caracter urât. În straturile adânci ale 
caracterului dumneavoastră, nivelul mândriei şi 
agresivităţii faţă de bărbaţi a fost imens ca şi 


dorinţa de a diviniza omul iubit care stătea la baza 


acestuia. Dacă dumneavoastră aţi fi avut o 
concepţie incorectă despre lume, atunci nu aţi fi 
suportat purificarea care ar fi condus la 
accentuarea agresivităţii, iar treaba ar fi putut să 
se termine cu o îmbolnăvire gravă. De aceea, fie n- 
aţi fi dorit să priviţi emisiunea, pur şi simplu 
neconectând televizorul, fie nu aţi fi putut privi 
chiar din primele minute. Dumneavoastră aţi 
obţinut purificarea prin nenorocire, supărare, 
boală şi traumatisme. Însă, întrucât aţi început să 
vă  manifestaţi corect faţă de lume, eul 
dumneavoastră superior s-a folosit de acest 
moment pentru a scoate la suprafaţă „murdăria” 
şi agresivitatea, iar orientarea corectă v-a ajutat 
să depăşiţi mai repede negativul pe care l-aţi 
purtat. Acum situaţia este mult mai bună. Boala 
dumneavoastră actuală nu mai este legată de 
dumneavoastră, ci de viitorul copil. Continuaţi să 
lucraţi asupra propriei persoane, rugaţi-vă pentru 
dumneavoastră, pentru copii şi nepoți. Merită să 
vă uitaţi la casetele cu ultimele conferinţe Acolo 


veţi găsi o informaţie care nu este reflectată în 


cărţi. În primul rând, să simţiţi în sinea 
dumneavoastră la început Divinitatea, iar apoi 
umanul. În soţul dumneavoastră încercaţi să iubiţi 
la început Divinitatea, şi abia apoi umanul, adică 
închipuiţi-vă că soţul dumneavoastră a murit, v-a 
părăsit, a plecat sau a devenit dintr-odată 
minunat, tânăr, deosebit de spiritual şi bun. După 
aceea, imaginaţi-vă că soţul se îmbolnăveşte şi 
devine invalid. Încercaţi să păstraţi iubirea faţă de 
Divinitatea dinlăuntrul lui, indiferent de cum nu s- 
ar schimba latura sa umană. Atunci şi umanul îl 
veţi iubi fără frică, fără supărare şi pretenţii. 
Astfel purificarea va avea loc mai repede şi mai 


uşor. 


Cu cât mă străduiesc mai mult să mă 
supun soțului, cu atât mai mult încerc o 


presiune mai mare şi umilinţă. De ce? 


Trebuie să vă supuneţi lui Dumnezeu şi nu 


soţului, întrucât Dumnezeu vă conduce prin 
intermediul soţului. Când vă supuneţi soţului, vă 
supuneţi de fapt logicii umane, ceea ce înseamnă 
că începeţi să depindeţi de ea. Cu cât depindeţi 
mai mult de logica umană, cu atât mai mult se 
naşte înăuntrul dumneavoastră agresivitatea. 
Dumneavoastră „indesaţi” în adâncul 
dumneavoastră agresivitatea, încercând să fiţi 
blândă în exterior şi cu cât intră mai adânc 
agresivitatea în  subconştient, cu atât mai 
periculoasă este pentru soţul dumneavoastră. 
Totodată, el este silit să devină mai agresiv pentru 
a supravieţui. 

Mama cedează adesea în faţa capriciilor 
copilului său şi nu se enervează în faţa 
comportamentului stupid, şi totuşi prin asta ea nu 
se supune lui. lată de ce este mai bine să nu i te 
supui soţului, ci să-i cedezi. Nu este voie să te 
simţi mai presus de soţ, dar nu este voie totodată 
să te simţi mai prejos de el. În dragoste noi 
suntem egali şi unici. Dacă simţiţi că supunerea 


dumneavoastră trece în robie, înseamnă că nu 


vedeţi divinitatea ascunsă după învelişul uman al 
soţului dumneavoastră. Puteţi să spuneţi în gând: 

— Eu primesc umilinţa nu de la tine, ci de la 
Dumnezeu care te-a trimis. 

Dacă simţiţi însă că totuşi vă supuneţi 
umanului, atunci e mai bine să strigaţi, să zgâriaţi 
faţa soţului dumneavoastră. Când femeia are în 
suflet multă dragoste şi ea se concentrează asupra 
acesteia, atunci intuiţia lucrează mai bine decât la 
bărbat şi la orice situaţie ea se uită cu mai multă 
înţelepciune. În acest caz, soţul nu trebuie s-o 
umilească. El dirijează lucrurile mărunte şi îi va 
ceda mereu soţiei în problemele esenţiale. Dacă 
însă în suflet există iubire puţină, atunci fie femeia 
va exercita presiune asupra soţului, fie el asupra 
ei. Toate divergenţele se rezolvă prin iubire. 
Pentru aceasta este necesar să tindem spre 
dragoste şi să ne orientăm mai mult spre 
sentimente, decât asupra unor prejudecăţi şi 
principii. Femeia trebuie să se comporte în aşa fel 
încât să îl apropie atât pe soţ, cât şi pe ea de 


Dumnezeu. Pentru aceasta este nevoie să 


intensifice dragostea atât în sufletul ei, cât şi în 
sufletul soţului. lată de ce, uneori, este mai 
folositor să îi strice buna dispoziţie soţului, să nu 
fie de acord cu el, să îl pună într-o situaţie 
neaşteptată şi, prin aceasta să se destabilizeze 
umanul, fiindu-i astfel soţului mai uşor să simtă 
dragostea din sufletul lui. Supunerea oarbă faţă de 
dorinţele soţului îl ancorează mai puternic de 
toate valorile, agresivitatea lui creşte şi se 


denaturează caracterul. 


Nu demult, un tânăr mi-a mărturisit 
următoarele: 

— M-am plimbat cu o fată timp de câteva 
luni. În cele din urmă am hotărât ferm să mă 
despart de ea. lar acum mă simt din nou atras de 
ea. Însă eu sunt ferm hotărât să mă despart. Cum 


să procedez? 


— Cum ce să faci? Ignoră hotărârea. Dacă 
vrei să o vezi, du-te la ea. Dacă te atrage, du-te şi 


nu mai acorda atenţie la nimic. Indiferent cum se 


comportă ea, orice ţi-ar spune şi orice s-ar spune 
despre ea, să ai încredere în sentimentele tale. 
Dacă în adâncul tău nu doreşti să o vezi, deşi 
principiile şi morala impun întâlnirea, nu te duce 
la aceasta. Să nu te întâlneşti din milă sau din 
motive morale. Va fi mai rău şi pentru tine şi 
pentru ea. Bineînţeles, în relaţii trebuie să existe 
şi moralitate şi principii şi logică, dar principala 
orientare trebuie să se îndrepte mereu spre 
sentimentul dragostei din suflet. Cu cât omul este 
mai sincer şi mai binevoitor, cu atât îi va fi mai 
uşor să facă alegerea corectă. Este bine să 
cunoaştem faptul că logica şi conştiinţa umană nu 
vor putea niciodată determina pe deplin cum 
trebuie să se comporte omul. Comportamentul a 
doi oameni îndrăgostiţi este imprevizibil şi 
determinat de logica divină care nu este accesibilă 
conştiinţei. 

lată un exemplu. 

Se întâlneşte un tânăr cu o fată. El se 
îndrăgosteşte de ea. Ea, prin comportament şi 


sentimente contribuie la acest lucru, între ei 


începe un joc al dragostei care durează o 
săptămână, o lună, două, trei. Ea nu îi cedează 
sexual. El mi s-a adresat mie şi a încercat să afle 
ce se întâmplă. 

— Aceasta poate fi o întâmplare obişnuită de 
vampirism, atunci când femeia stârneşte în mod 
artificial pasiunea bărbatului, dar nu se culcă cu 
el. În acel moment el cheltuieşte în favoarea ei 
energie, aptitudini şi bani. Şi cu cât depinde mai 
mult de această pasiune şi de toate sentimentele 
umane, cu atât este mai mult golit sufletul lui de 
această femeie. 

Dar aici avem un alt caz. Eu văd sentimente 
reale. Mai mult decât atât, eu văd în câmpul lor un 
copil comun. 

- Dumneavoastră veţi avea cu ea un copil - i- 
am spus eu - şi se pare că amândoi aveţi 
sentimente reale de iubire. 

Dar după două luni ei se despart, ea nu se 
culcă cu el. După o jumătate de an el vine iarăşi la 
mine şi îmi spune că ei nu s-au mai văzut şi este 


puţin probabil să se mai vadă. 


— Dar copilul în câmpul nostru este comun? 
- mă întreabă el. 

Eu mă uit în câmpul lui. Nu mai văd copilul. 
Nu mai înţeleg nimic. 

— Probabil că peste câtva timp vă veţi întâlni 
şi veţi avea un copil - am presupus eu. 

El se uită la mine cu părere de rău, dă din 
umeri şi pleacă. Eu, chinuindu-mă, încerc să 
înţeleg unde am greşit. Dar nu înţeleg nimic. Şi 
astfel de cazuri au mai fost dar de fiecare dată nu 
am înțeles nimic. Iluminarea vine încet şi 
chinuitor. Se pare că genotipul câmpului copilului, 
structura spiritului şi sufletului se formează în 
timp de câteva vieţi. Se întâlneşte tânărul cu o 
fată, nutresc sentimente puternice unul faţă de 
celălalt şi în câmpul lor are loc conceperea 
spirituală a copilului. Se desfăşoară un proces 
activ de formare a structurii spirituale a copilului. 
Dar tinerii nu se culcă împreună. Ceva îi 
împiedică, ceva nu permite acest lucru. Se pare că 
dacă încep o viaţă sexuală activă, căldura 


sufletească scade brusc. Astfel, structura în 


formare a copilului va fi lipsită de energie. Se 
frânează brusc dezvoltarea copilului. Natura face 
însă totul pentru a salva copilul şi a continua 
procesul lui de dezvoltare. Poate apărea altă 
situaţie. După primul contact sexual, nu se ştie de 
unde, apare o îmbolnăvire venerică, deşi până 
atunci ambii parteneri au fost pe deplin sănătoşi. 
Această întâmplare stupidă poate să-i despartă 
sau soarta îi aruncă în diferite oraşe. Dacă 
judecăm după logica umană, acest lucru îl putem 
numi prostie, stupiditate sau tragedie. 

Aici avem însă de a face cu o altă logică, 
logica salvării şi dezvoltării copilului la nivelul 
câmpului. Astfel, timp de câteva vieţi ei se 
întâlnesc, fac cunoştinţă, iar schema 
comportamentului şi relaţiilor lor este determinată 
de particularitatea formării copilului în câmpul 
lor. Şi cu cât se vor supune mai mult partenerii 
logicii iubirii, şi nu vor avea pretenţii unul faţă de 
celălalt, cu atât mai echilibrat se va naşte copilul. 

Dar dacă părinţii cedează în faţa logicii 


umane, înăbuşă iubirea sau dacă cedează corpului 


omenesc şi transformă iubirea în pasiune sexuală, 
câmpul genotip al copilului se deformează şi este 
rectificat pe parcursul a câtorva vieţi prin bolile şi 
nefericirile din viaţa viitorilor părinţi. Energia cea 
mai utilă şi înălţătoare se consumă pentru cele 
mai importante strategii ale omului. Cu cât mai 
înălţătoare şi pozitive sunt sentimentele pe care le 
simte copilul în timpul maturizării sexuale, cu atât 
mai mult această energie subtilă se va consuma 
pentru formarea sorții omului, a destinului şi 
sănătăţii viitorilor săi copii.  Moralitatea, 
spiritualitatea, bunătatea, se nasc din dragoste 
omenească, iar aceasta la rândul ei se naşte din 
iubirea faţă de Dumnezeu. Cu cât copilul în 
perioada  maturizării sexuale va năzui către 
Dumnezeu, cu cât se va afla într-o stare de 
bunătate şi dragoste, cu cât se vor încerca 
sentimente înălţătoare şi de bunătate, cu atât mai 
favorabilă va fi soarta acestuia şi a copiilor care 
vor urma. Dar dacă adolescentul începe de 
timpuriu viaţa sexuală sau, urmând exemplul 


părinţilor, se înfurie şi înăbuşă dragostea din 


suflet, atunci acesta îşi deteriorează soarta lui şi a 
copiilor ce vor urma. După aceea, pentru aceasta 
poartă răspunderea atât el cât şi părinţii. Unul din 
mijloacele cele mai bune de purificare a karmei îl 
constituie educaţia corectă. Dacă noi nu îi educăm 
în mod corect pe copiii sau elevii noştri, atunci 
purtăm responsabilitatea şi pentru acest lucru. 

Cu cât tânărul începe mai târziu viaţa 
sexuală, cu atât mai multe posibilităţi există să 
aibă copii armonioşi, şi o soartă echilibrată. 

Să ne închipuim o situaţie: omul, după 2 - 3 
ani, trebuie să sufere schimbări imense în soartă. 
El poate beneficia de o îmbunătăţire bruscă a 
afacerilor, de mulţi bani, iar înainte de aceasta, 
trece prin pregătire şi verificare prin neplăceri, 
nenorociri şi pierderi de bani. 

Faţă de aceste încercări, el trebuie să se 
apropie cu o încărcătură acumulată de dragoste, 
bunătate şi spiritualitate. Şi deodată, din senin, 
începând cu ziua de azi, omul doreşte să fie în 
singurătate, dispare pofta, dispare atracția 


sexuală, doreşte să trăiască în dragoste şi 


sentimente înălţătoare fără plăceri sexuale. Omul 
se sperie şi i se adresează medicului. Deodată, se 
naşte ideea: „Dar dacă am devenit impotent? Dacă 
am dobândit o boală necunoscută?” 

În loc să se detaşeze de toate acestea şi să se 
ajute pe sine însuşi, el, fără milă, consumă energie 
subtilă, trecând-o în plan exterior, vizibil. După 2 - 
3 luni, totul revine la normal, iar acele încercări 
care vor avea loc peste doi ani, el încă nu le-a 
trecut. Asta-i tot. Nu vor fi bani. Nu vor fi succese. 
Nu va fi sănătate. 

Dar acum stereotipul obişnuit l-a învins. 
Logica umană triumfă. Totul este în deplină 
ordine. lată de ce în relaţiile dintre bărbat şi 
femeie şi în relaţiile faţă de sine, este necesar să 
ascultăm divinitatea din interiorul sufletului 
nostru. A fi pregătiţi să acceptăm situaţia 
traumatizantă şi de umilire dinlăuntru nu 
înseamnă o supunere totală şi oarbă faţă de 
exterior. Câte discuţii au existat în jurul celor 
spuse de Christos: „Dacă ţi-a dat o palmă peste un 


obraz, întoarce-l şi pe celălalt”. Au existat 


numeroase încercări de a aplica această poruncă 
ad literam. Dar, trebuie să înţelegem pur şi simplu 
că porunca lui Christos se referă nu la corpul 
nostru, ci la sufletul nostru. Trebuie pur şi simplu 
să înţelegem acest lucru. Dacă cineva te-a jignit, 
te-a supărat, te-a trădat, nu te răzbuna pe acel om, 
nu-l uri şi nu te supăra pe el, întrucât acest lucru 
este dat de Dumnezeu. Să fii gata să fii supus încă 
unei asemenea încercări. Omului poţi să-i 
răspunzi, dar lui Dumnezeu nu. Dacă cineva ne 
atacă şi vrea să ne jefuiască sau să ne omoare, noi 
trebuie să ne apărăm la exterior, dar nu avem voie 


să ne apărăm în lăuntrul nostru. 


După sistemul dumneavoastră, aceasta 
înseamnă: să-l iubeşti pe cel care te-a lovit şi 


să nu te aperi? 


Dumnezeu este în toate şi noi trebuie să-l 


iubim pe Dumnezeul din toate şi din toţi: şi din 


ucigaşul care a venit să ne curme viaţa şi din hoţul 
care a venit să ne ia averea şi din ticălosul care 
ne-a trădat încrederea. Dar şi în exterior ne putem 
apăra în mod diferit. 

M-a jignit un om - am luat un cuţit şi l-am 
omorât. Este o modalitate de a te apăra. Sau l-am 
bătut zdravăn ca răspuns. Este de asemenea un 
mod de apărare. Sau i-am spus: 

— Eşti un ticălos, un nemernic, pleava 
societăţii, - şi eu mă apăr din nou. 

Sau îi spun: 

— Ai încercat să mă jigneşti, dar cu aceasta 
te înjoseşti doar pe tine. 

Sau mă apăr într-un alt mod, spunându-i: 

— Probabil ai avut ultimele două zile lipsite 
de succes, dacă îi urăşti aşa pe toţi. 

Sau, dând din umeri, îi spun: 

— Dumnezeu să te judece. 

Sau nu-i răspund nimic şi încep să mă rog şi 
în sinea mea îi cer scuze pentru că i-am stârnit 
dorinţa de a mă jigni, aceasta fiind tot o 


modalitate de a te apăra. Bineînţeles, mult mai 


eficace. Aceasta întrucât se schimbă caracterul 
meu şi dispare motivul de a-l jigni. Cu cât ne 
schimbăm mai puţin apărându-ne, cu atât mai 
mult atragem atacul asupra noastră şi cu atât mai 
mare este agresivitatea care izbucneşte în 
sufletul, nostru... Cu ce se poate sfârşi, eu cred că 
cititorul înţelege. 

Informaţia nouă trece printr-o situaţie 
neplăcută, neaşteptată. Şi cu cât mai crunt ne 
apărăm, cu atât mai mult scade posibilitatea de a 


ne adapta la mediul înconjurător. 


Nu demult, o fată mi-a povestit o situaţie 
neaşteptată care i s-a întâmplat. Ea a urcat în lift 
împreună cu un bărbat, care oprit liftul între etaje 
şi a vrut să o violeze. Ea a început să se roage, 
apoi, fără supărare şi fără ură, a început să 
vorbească cu el. Ei au stat de vorbă, apoi au 
coborât la primul etaj. El a ieşit din lift, a făcut un 
semn de rămas bun cu mâna şi a plecat. 

Astfel, noi trebuie să ne apărăm, dar 


apărarea trebuie să se bazeze pe iubire şi nu pe 


ură. Pe cât de mult vedem şi simţim noi voinţa 
divină în tot ceea ce se petrece, pe atât de puţin 
ne sunt necesare ura şi furia pentru apărarea 


noastră. 


Stimate Serghei Nikolaevici, am 24 de 
ani şi sufăr de o puternică osteocondroză. 
Totul scârţâie în permanenţă (în special 
gâtul); pur şi simplu simt că se rupe ceva în 
mine. Încerc să îmbunătăţesc starea mea, dar 
nu reuşesc. Vă sunt recunoscător şi pentru 
cărțile dumneavoastră, ele m-au ajutat foarte 


mult. Încă o dată mii de mulţumiri. 


Să începem cu parametrii. Până când aţi 
făcut cunoştinţă cu cărţile mele, aţi avut o 
dependenţă puternică faţă de relaţii (de patru ori 
peste normal), faţă de idealuri (de asemenea de 4 
- 5 ori mai mult decât nivelul limită) şi faţă de 


dorinţa de a vă ruga pentru omul iubit. Acum, 


dependenţa aceasta a scăzut de câteva ori, dar 
dorinţa de a vă ruga pentru omul iubit s-a păstrat 
totuşi, adică în ciuda schimbărilor substanţiale, 
deocamdată nu au avut loc schimbări cardinale şi 
profunde. 

În interiorul dumneavoastră încă mai 
consideraţi că valorile omeneşti sunt fericirea şi 
telul suprem. Imaginaţi-vă că cele mai luminoase 
visuri s-au adeverit şi în plan mental primiţi tot 
ceea ce aţi visat şi chiar mai mult. Apoi încercaţi 
să vă asiguraţi pe deplin fericirea dumneavoastră. 
Închipuiţi-vă că îmbătrâniţi, că vă îmbolnăviţi, iar 
apoi că muriţi. 'Treceţi prin toată viaţa şi eliminaţi 
nu numai ceea ce pentru dumneavoastră este 
neplăcut şi pretenţiile, dar şi ceea ce pentru 
dumneavoastră este cel mai scump, înțelegând că 
o să pierdeţi toate aceste lucruri indiferent ce aţi 
face. Dar prin asta simţiţi nu frică, părere de rău 


şi tristeţe, ci o iubire mai mare faţă de Dumnezeu. 


Nu demult a venit la mine un tânăr. Nu era la 


prima audienţă. 


— Totul se destramă, a spus el, iar în familie 
situaţia conduce la divorţ. 

Am cercetat câmpul lui şi am rămas uluit - 
situaţia era îngrozitoare. Printre altele, el a citit 
toate cărţile mele. A văzut videocasetele şi a fost 
la mine la audienţe. Ataşamentul faţă de idealuri, 
închiderea viitorului erau de zece ori mai mari 
faţă de nivelul periculos. Încercările de a explica 
motivele care au determinat acest lucru nu au dat 
niciun fel de rezultate. Apoi am examinat câmpul 
soţiei, după care m-am uitat cum anume se 
schimbau în ultimul timp structurile de câmp ale 
lui şi ale soţiei şi încet, încet s-a conturat tabloul 
general. 

— Sunteţi prea bine educat - i-am spus eu 
lui. Vă este frică să o supăraţi pe soţie cu cea mai 
mică problemă. Şi în interiorul dumneavoastră vă 
rugaţi pentru ea. Acest lucru însă întăreşte 
dependenţa dumneavoastră faţă de ea, iar nu de 
mult timp structura karmică a vieţii anterioare a 
soţiei a ieşit la suprafaţă. În aceasta există un 


pachet întreg de dispreţ, de ură şi trufie faţă de 


bărbaţi. Şi sub ea există o structură şi mai adâncă 
de divinizare a omului iubit. Dacă dumneavoastră 
ați fi mers după sentimentul de dragoste, atunci 
ati fi jignit-o, aţi fi înjosit-o sau v-aţi fi certat cu ea, 
demonstrând în acelaşi timp şi dragoste faţă de 
ea. Dar principiile dumneavoastră, moralitatea, nu 
v-au permis s-o faceți. Prin aceasta, 
dumneavoastră v-aţi ataşat de principii şi idealuri 
şi de soţie în acelaşi timp. lar dependenţa ei de 
valorile umane, respectiv agresivitatea, au început 
să crească şi mai rapid. Încă vreo câteva luni şi 
cineva s-ar fi îmbolnăvit şi ar fi murit: fie 
dumneavoastră, fie ea. De aceea să nu vă fie 
teamă să jigniţi omul iubit. Pur şi simplu nu 
trebuie să săriţi calul şi să manifestaţi neîncetat 
bunătate. 

Aşa cum spunea un filosof: „fericirea 
bărbatului şi a femeii nu constă în faptul de a se 
uita unul la celălalt, ci în faptul de a se uita în 
aceeaşi direcţie”. Dacă soţii încearcă să tragă 
relaţiile lor într-o linie dreaptă ascendentă, 


această linie cade în jos în poziţie verticală. Linia 


dreaptă înseamnă moarte, iar cea sinusoidală 
înseamnă viaţă. Răceala în relaţiile dintre soţi este 
din când în când necesară, precum şi mărirea 
distanţei dintre ei în mod periodic. Cu cât fiecare 
dintre soţi se străduieşte să accentueze divinitatea 
din sufletul său, tinzând spre iubire şi spre 
Dumnezeu, cu atât această linie sinusoidală va fi 
mai puţin dureroasă. Răcirea temporară a 
relaţiilor se va putea folosi ca o posibilitate de a 
simţi prioritatea iubirii divine faţă de cea umană. 
Însă, dacă orientarea spre valorile umane începe 
să crească, atunci răcirea temporară a relaţiilor se 
transformă într-o răcire de durată şi va sluji drept 
cauză pentru înşelări şi destrămarea familiei. 

Facem cu toţii o greşeală des întâlnită. 
Închipuiţi-vă că noi am văzut un om nu prea 
puternic, slab şi gârbovit şi i-am spus: 

„Mâine să te scoli frumos şi sănătos”. Apoi ne 
supărăm îngrozitor pe el a doua zi dacă nu a 
devenit astfel. Situaţia se prezintă comic. Oricine 
ştie că trupul are o inerție şi că este nevoie să 


muncim mult şi permanent pentru a schimba 


situaţia. lar cu sufletul este şi mai greu. Cu toate 
acestea noi dorim ca omul invidios şi îngâmfat să 
devină în câţiva ani bun şi sensibil. El vrea să 
devină astfel, dar nu reuşeşte. Şi astfel, asemeni 
cocoşatului care nu poate să se îndrepte, adesea 
nu se pot îndrepta nici cei cu spirit şi suflet 
cocoşat. Fiecare om are dreptul să-şi trăiască 
soarta. Fiecare om are dreptul să nu semene cu 
noi. Fiecare dintre noi la început este executant, 
apoi actor. În sfârşit, fiecare om se poate îndrepta. 
Pentru aceasta este însă nevoie să găsim punctul 
de reper în noi. Acest lucru este posibil numai prin 
iubire faţă de Dumnezeu. Pentru a putea atinge 
ceva în viaţă este necesar să se lucreze în 
permanenţă. Pentru a fi fericit este nevoie de o 
activitate permanentă pentru a mări iubirea din 
suflet. Şi cu cât lucrăm mai mult, neîncetat, în 
această direcţie, cu atât mai repede şi mai mult 
obţinem în viaţă din tot ceea ce numim „sănătate” 


şi „fericire”... 


Am sentimente puternice faţă de o fată. 
Dar aşa cum se comportă ea, nu se potriveşte 
cu cadrul concepţiilor mele. Încerc să mă 


despart de ea, dar nu pot. Ce să fac? 


Dacă vă veţi despărțiți de ea, înăbuşindu-vă 
sentimentele, atunci după un timp vă veţi putea 
îmbolnăvi grav. Mi se pare că este mai bine să 


suferiţi din dragoste decât din cauza unei boli. 


Cu trei ani în urmă am pierdut un om 
foarte apropiat şi foarte iubit, dupa care, la 
scurt timp, m-am îmbolnăvit. M-a durut 
stomacul, s-a deteriorat sistemul digestiv, am 
pierdut mult din greutate şi înfăţişarea mea 
s-a schimbat cu douăzeci de ani. Medicina nu 
îmi pune un diagnostic (nici internistul, nici 


oncologul). Ce am de făcut? 


Cu o jumătate de an în urmă, dacă ar fi 
trebuit să vă pun un diagnostic, v-aş fi spus 
următoarele: 

— Aţi avut un ataşament puternic faţă de 
idealuri. Nu aţi trăit aşa cum se poate, ci cum 
trebuie. Aţi trăit în viitor şi nu în prezent. Cu cât 
mai puternic se transferă punctul de sprijin în 
viitor, cu atât mai puternic veţi depinde de 
planuri, speranţe şi idealuri. Pierderea idealurilor 
se poate materializa ca o trădare, ca o prăbuşire a 
scopurilor, planurilor şi  speranţelor, ca o 
îmbolnăvire gravă sau ca o scădere a vederii, a 
memoriei, o traumă a feţei. Moartea celor 
apropiaţi şi a rudelor înseamnă tot o pierdere a 
idealurilor. Cu cât reprezintă mai puţin pentru 
dumneavoastră, sentimentul iubirii din suflet în 
comparaţie cu idealurile, cu atât mai aspră va fi 
neacceptarea unei situaţii traumatizante. Când 
trăiţi prin iubire, ceea ce a fost în trecut şi ceea ce 
va fi în viitor nu reprezintă pentru dumneavoastră 
principalul lucru. Principalul este că 


dumneavoastră puteţi acum simţi în suflet 


sentimentul de iubire. În prezent păstraţi iubirea 
şi o amplificaţi. Ce se va întâmpla în viitor nu veţi 
decide însă dumneavoastră. Dar aţi trăit altfel. 
Acum vedeţi în trecut - moartea, iar în viitor - un 
gol şi singurătate. Având în vedere faptul că aţi 
trăit nu în prezent, ci în trecut şi viitor, acum 
pentru dumneavoastră apar în fiecare secundă 
situaţii traumatizante. În fiecare zi şi cu fiecare 
lună se măreşte programul de autodistrugere. 
Acest program este parţial înfrânat de dureri de 
cap şi probleme legate de tractul digestiv. 
Stomacul reprezintă o insatisfacţie teribilă faţă de 
alţii, faţă de sine şi faţă de soarta proprie. O 
îmbătrânire puternică, schimbarea feţei reprezintă 
o înjosire a idealurilor. Cu cât mai puternic veţi fi 
umilit în prezent în direcţia valorilor spirituale, cu 
atât mai uşor va fi să suportaţi pierderea omului 
iubit. De aceea schimbarea feței, bolile, 
neplăcerile, vă ajută să depăşiţi această pierdere. 
Dacă reuşiţi să faceţi singură acest lucru, atunci 
nu aveţi nevoie de un asemenea ajutor. 


Ce se poate face în acest sens? în primul 


rând este important de înţeles următorul lucru: 
noi, înăuntrul nostru, în plan subtil, nu ne 
despărţim niciodată. Oriunde s-ar afla sufletele 
noastre, pe Pământ, în lumea de dincolo de 
mormânt sau în alte lumi, noi continuăm să 
comunicăm, să ne iubim reciproc şi să ne ajutăm 
unul pe celălalt. Distrugerea stratului superior 
legat de corp nu poate avea aici nicio semnificaţie. 
În al doilea rând: cu cât mai mult suferiţi şi nu 
acceptaţi moartea omului apropiat, cu atât mai 
mare prejudiciu îi aduceți sufletului lui, 
îngreunând pătrunderea şi instalarea în lumea de 
dincolo de mormânt şi trecerea ulterioară prin alte 
lumi. De fapt, cu cât are mai puțină dragoste 
sufletul dumneavoastră, cu atât mai mult o 
preluaţi de la sufletul celui dispărut. În al treilea 
rând: cu cât dumneavoastră simţiţi mai mult 
voinţa divină în toate, cu atât mai mult înțelegeți 
că fiecare om are o schemă de părăsire a 
Pământului, fapt care are loc după o logică 
proprie, şi cu atât mai uşor va fi să acceptaţi 


plecarea omului iubit. 


În continuare: dumneavoastră aţi trăit numai 
cu logica umană, superficială. Aceasta a fost 
strâns legată de iubire. Când logica de suprafaţă 
s-a destrămat însă, a început să se destrame şi 
sentimentul de iubire din sufletul dumneavoastră. 
Uitaţi pentru un timp logica umană şi încercaţi să 
trăiţi cu cea divină. Nu gândiţi, nu apreciaţi 
situaţia, să nu vă pară rău după trecut şi să nu vă 
fie frică de viitor. Conştiinţa dumneavoastră a 
înăbuşit prea mult sentimentele dumneavoastră. 
Este foarte simplu să te simţi fericit. Trebuie să 
înveţi să te debarasezi de povara grijilor, a fricii şi 
părerii de rău. Aduceţi-vă aminte perioada când 
aveaţi 5 - 7 ani. Simţiţi-vă ca un copil care nu are 
trecut şi pe care îl frământă mai puţin viitorul. 

Eu am înţeles de curând de ce Iisus Christos 
a spus: „Fiţi precum copiii”. Indiferent câţi ani aţi 
avea, trebuie să vă simţiţi ca un copil sufleteşte. 
Astfel, niciun fel de cunoaştere sau titlu, niciun fel 
de bani sau datorii, niciun fel de pierdere sau 
cucerire nu vă umbresc fericirea dumneavoastră. 


Însă pentru ca să simţiţi acest sentiment şi să vă 


debarasaţi de povara conştiinţei, trebuie, prin 
rugăciune, şi smerenie să scoateţi din suflet 
agresivitatea față de iubire. Programul 
dumneavoastră de autodistrugere a pătruns destul 
de adânc. Eu am început de curând să lucrez cu 
structuri care determină procesele de îmbătrânire 
ale organismului. Nu vă pot spune multe, dar ştiu 
că agresiunea care a pătruns adânc până la nivelul 
subtil, poate să accelereze brusc procesele de 
îmbătrânire, atât în noi cât şi în copiii noştri. 

Cu cât mai sus se află planurile sufleteşti de 
care se apropie omul, cu atât mai mult 
responsabilitatea şi rezultatele unui 
comportament greşit sunt mai periculoase. Prin 
atitudinea dumneavoastră incorectă faţă de trecut, 
aţi adus prejudicii nu numai sufletului propriu dar 
şi sufletului omului dispărut precum şi sufletelor 
copiilor dumneavoastră. Mai aveţi un răgaz de un 
an. Totul se poate corecta şi îndrepta. Dacă 
informaţia negativă nu dispare până la o perioadă 
anume, ea pătrunde în acele straturi unde va 


trebui să depunem un efort de zeci sau sute de ori 


mai mare pentru a pune totul în ordine. 


Ce se întâmplă cu sufletele copiilor 


avortaţi? Se mai poate îndrepta ceva? 


Eu am văzut cum uneori sufletul copilului, 
după avort, nu pleacă în lumea cealaltă, ci rămâne 
în câmpul mamei. După aceea are loc a doua sau a 
treia încercare. Dacă copilul nu se naşte, sufletul 
lui pleacă pentru mult timp în lumea de dincolo de 
mormânt. Se întâmplă ca în cazul avortului, 
principalul să nu fie întreruperea fizică a sarcinii, 
ci renunţarea la dragostea faţă de copil şi la 
motivele după care s-a condus mama când a 
întrerupt sarcina. Starea interioară a tatălui are 
de asemenea o mare însemnătate în aceste cazuri. 
Cu cât sufletul copilului viitor are o orientare spre 
valorile umane, şi în consecinţă spre agresivitatea 
subconştientă, cu atât mai des se poate întrerupe 


sarcina şi cu atât mai puţin părinţilor lor, mai ales 


tatălui, i se naşte dorinţa de a avea copii. Astfel, 
trebuie să ne rugăm nu numai pentru noi înşine, 


dar şi pentru sufletul copilului nenăscut. 


Cum influenţează computerele sănătatea 


copiilor? 


În legătură cu tema aceasta mi se pun 
deseori întrebări. Deşi nu dispuneam de fapte, eu 
trebuia să răspund, ceea ce nu a fost uşor. lată de 
ce o să vă relatez ceea ce s-a întâmplat cu 15 zile 
în urmă, expunând concluziile la care am ajuns. 
Anul acesta m-am odihnit cu familia în Crimeea. 
Copiii mei şi-au petrecut de mai multe ori vacanţa 
în sudul ţării şi s-au simţit bine. De data aceasta a 
venit la mine fiul meu de 12 ani, arătându-mi 
mâinile. De pe buricele degetelor se cojea pielea. 

— Aceasta este probabil de la apa mării - am 
spus eu. 


— Dar şi anul trecut m-am scăldat şi nu am 


păţit nimic. 

— Nu ştiu, am dat din umeri eu, o să-ţi 
treacă. 

A trecut o săptămână şi iar mi-a arătat 
mâinile. Pielea se cojea până la carne. 

— Tată, ce mi se întâmplă mie, - m-a întrebat 
din nou fiul meu. Poţi să-mi explici? 

— Ciudat, am spus eu, - este foarte clar că 
nu este vorba de apă. 

După aceea, cineva din cunoştinţele mele a 
presupus că este vorba de avitaminoză. Dar ce 
avitaminoză poate fi în sud şi încă vara? Eu am 
trecut la diagnosticarea fiului şi nu am înţeles 
nimic. Foarte brusc şi puternic s-a accentuat 
ataşamentul faţă de soarta favorabilă. A crescut 
nivelul mândriei şi al agresivităţii subconştiente. 
Mâinile sunt legate de aptitudini. Dacă intelectul, 
aptitudinile şi soarta favorabilă încep să conteze 
foarte mult pentru noi, aceasta reprezintă punctul 
de pornire a ceea ce numim „mândrie”, Nu am 
înţeles deloc ce putea să-l ataşeze de aptitudini, 


intelect şi destin favorabil. 


— Probabil că i-a plăcut prea mult odihna în 
sud - m-am gândit eu. 

Ne-am întors acasă - totul a trecut. 

Versiunea a fost slabă, dar neavând alta am 
hotărât să mă opresc asupra acesteia. A mai 
trecut însă o săptămână şi după ce m-am uitat din 
nou la mâinile fiului, am înţeles că nu e de glumit 
şi m-am impacientat. Buricele degetelor au 
devenit roşii. Atârnau din ele fâşii de rămăşiţe de 
piele. Priveam şi nu  înţelegeam nimic... 
Ataşamentul de aptitudini, intelect şi soarta 
favorabilă depăşea de câteva ori nivelul critic. Dar 
nu înţelegeam în continuare ce a constituit izvorul 
acestei situaţii periculoase. Situaţia a fost salvată 
de o prietenă a soţiei: „Ştii ce - a spus ea - mi se 
pare că el s-a contaminat de la computere cu o 
ciupercă”. Deodată mi-a picat fisa. Copilaşul, ca 
un fanatic, fugea în fiecare zi la jocurile mecanice 
care se aflau la o distanţă ce depăşea un 
kilometru. Jocurile se găseau la capătul plajei. 
Chiar când nu mai avea bani, fugea totuşi acolo ca 


să privească cum se joacă ceilalţi copii. Am 


examinat cum l-a influenţat jocul pe computer. 

Totul corespundea. Orientarea puternică 
asupra aptitudinilor, intelectului şi a sorții 
favorabile. Dacă lucrurile vor continua astfel, 
atunci lui vor începe să i se  estompeze 
aptitudinile, intelectul şi vor începe neplăcerile şi 
nefericirea pe linia destinului. 

— Nu mai ai voie să te joci la computere - i- 
am spus eu. 

— Dar tu ai putea să te uiţi ca să vezi care 
sunt cele mai periculoase jocuri de pe computere, 
a replicat fiul neastâmpărat. 

— Cu plăcere - am căzut eu de acord. 

— Astfel, cel mai periculos joc este acela cu 
lupte. Acolo, poţi să-i snopeşti pe toţi. Tu eşti cel 
mai capabil şi mai grozav dintre toţi. Prin asta 
jocul îţi creează impresia că eşti cel mai bun. 

— Dar acolo unde alergi pentru a 
supravieţui? - a întrebat el. 

— Acolo, există de asemenea o orientare 
puternică asupra destinului favorabil. 


— Iar jocurile strategice? 


— Sunt mai bune, cu toate că intelectul este 
solicitat. 

— Ce zici de jocul compus de programatorii 
noştri ruşi la care joc eu? 

— Interesant - m-am mirat eu - acest joc 
este, practic normal. Dar cu toate acestea, la 
computerele de aici n-o să te mai joci. 

După câteva zile eu am plecat şi după o 
săptămână am sunat în Crimeea pentru a afla care 
este starea fiului. În aceste zece zile pielea de pe 
degetele lui s-a refăcut complet. De fapt şi 
bioenergia sa. 

Eu am început să calculez cât de des poate 
copilul să se joace la computer. S-a adeverit că 
varianta cea mai bună era: numai o dată pe 
săptămână. La televizor putea să se uite maximum 
trei zile într-o săptămână. 

După această poveste, printre altele, mi-am 
adus aminte de „valea cu siliciu”? (cremene) din 
Statele Unite, unde se desfăşoară o activitate 


ferventă pentru crearea computerelor şi 

programelor pentru ele. Acolo s-a petrecut un fapt 
interesant. Specialiştii de seamă din America au 
creat programe educaţionale pentru copii. După 
un timp, ei au refuzat să se mai joace la 
computere. Era de neexplicat. Apoi cuiva i-a trecut 
prin cap ideea să încredinţeze crearea unor 
programe educaţionale celor de origine rusă. Au 
încercat, şi totul a mers. Copiii s-au jucat la 
computere cu un interes deosebit. Concepţia 
despre lume a celui care creează programe, 
orientările sale nepreţuite, emoţiile sale deosebit 
de profunde, toate acestea se transmit şi se 
accentuează înăuntrul copilului care stă în faţa 
computerului. Acesta creează din ce în ce mai 
mult senzaţia realităţii. Nu mai este o simplă 
jucărie, ci un mecanism de formare a copilului 
care stă în faţa computerului. Printre altele, 
computerul reprezintă o lupă. Este de dorit să fie 


trase înainte concluziile corespunzătoare. 


Ce se întâmplă în cazul în care nu există 


sentiment matern, deşi există copii? 


Există o poveste care se repetă adeseori. 
Femeia se comportă indiferent faţă de soţul ei. Nu 
mai are faţă de el niciun fel de sentiment, în afară 
de respect. Apoi se îndrăgosteşte de un alt bărbat 
şi astfel ia naştere o poveste lungă şi chinuitoare. 

În cele din urmă ea decide să fie cinstită şi 
pleacă de la soţul ei la celălalt bărbat. Trec câteva 
luni, şi brusc îi vine iluminarea, îi devine clar că ea 
şi-a iubit cu adevărat întotdeauna soţul, iar faţă de 
celălalt bărbat a simţit numai o atracţie puternică 
şi o izbucnire a pasiunii. Ce s-a întâmplat? 

Se pare că o faţetă exhaustivă a naturii şi a 
stării personale a omului i se oferă aceluia care 
este bine orientat. Să diferenţieze pasiunea sau 
atracţia de iubire poate să o facă numai acela 
pentru care iubirea faţă de Dumnezeu este mai 
presus de toate celelalte. Adeseori, dacă femeia 
este gata lăuntric să se roage pentru bărbatul 


iubit, trupul lui, relaţiile cu el, momentele 


spirituale superioare de apropiere devin un scop 
principal şi o întruchipare a fericirii; în acest caz, 
cu cât sunt mai bune relaţiile lor, cu atât mai mult 
femeia înţelege că îşi iubeşte soţul, şi cu atât mai 
periculos devine pentru amândoi acest lucru. 
Căsătoria poate fi salvată numai de sentimentul că 
ea nu-şi iubeşte soţul. lubindu-l cu adevărat, ea nu 
bănuieşte acest lucru. Şi invers - se consideră 
adesea înşelată. Ataşamentul se micşorează; la fel 
şi agresivitatea. Adică subconştientul nostru ne 
conduce nu numai către îmbolnăviri şi traume ca 
să micşoreze dependenţa de fericirea omenească. 
Uneori boala este înlocuită de sentimente care nu 
reflectă corect o situaţie. Şi acest lucru ne 
salvează în mod obligatoriu şi ne echilibrează. 

Să ne întoarcem la autorul biletului. 
Dumneavoastră aveţi tendinţa să vă rugaţi pentru 
bărbatul iubit şi în special pentru copiii 
dumneavoastră, iar tendinţa este foarte puternică. 
De aceea subconştientul dumneavoastră frânează 
sentimentele materne. Dacă vreţi să trăiţi bucuria 


comunicării cu copiii şi a iubirii pe care le-o 


purtaţi, învăţaţi-vă să vă îndepărtați lăuntric de tot 
ceea ce vă este mai drag şi de persoana care vă 
este dragă în favoarea iubirii faţă de Dumnezeu. 
În măsura în care sunteţi în stare să simţiţi că 
fericirea omenească este secundară, în aceeaşi 
măsură vi se va permite să o trăiţi. 

Procesul de educare a sentimentelor 
dumneavoastră este foarte îndelungat, aşa că nu 
aşteptaţi un rezultat rapid. Femeia pentru care 
are o însemnătate cam mare plăcerea sexuală 
alături de un bărbat, devine frigidă. Şi cu cât 
relaţiile prieteneşti şi Divinitatea din suflet devin 
mai importante decât momentele sexuale, cu atât 
mai mult va începe trupul să se revigoreze. Noi 
începem să-i iubim pe cei apropiaţi în momentul în 
care ne îndepărtăm de ei, când îi privim nu pe ei, 
ci în adâncul sufletului nostru. Este important nu 
ceea ce se petrece şi cum se petrece, ci cum ne 
raportăm noi la aceasta. Starea noastră lăuntrică 
este de o mie de ori mai importantă decât ceea ce 
are loc cu noi în exterior. Trebuie să lucraţi în 


medie cam doi ani - doi ani şi jumătate pentru a 


îndepărta real dependenţa faţă de oamenii 
îndrăgiţi şi pentru a trăi bucuria şi fericirea 


comunicării cu ei. 


Dacă de mine s-au îndrăgostit trei 
bărbaţi iar eu pot să iubesc doar pe unul 
dintre ei, eu ucid dragostea în ceilalţi? Ce să 


fac? 


Dacă nu aveţi niciun fel de sentiment faţă de 
bărbatul care vă declară iubirea sa, atunci este 
perfect normal să îl respingeţi. Sentimentul iubirii 
este întotdeauna reciproc, întrucât în spatele lui 
se ascunde apariţia urmaşilor. lar acel ceva pe 
care noi îl numim „îndrăgostire”, „pasiune”, 
„atracţie puternică” - toate acestea pot fi 
neîmpărtăşite. Dar ele constituie o energie foarte 
puternică şi ea se poate transforma într-o 
agresivitate fie împotriva femeii, fie împotriva 


aceluia care a simţit un sentiment puternic şi 


începe autodistrugerea. Cu cât este mai puternic 
în sânul femeii năzuinţa către Dumnezeu, cu atât îi 
este mai uşor să-şi transfere pasiunea puternică şi 
senzațiile sexuale într-un plan superior al relaţiilor 
de prietenie şi al celor înălţătoare care se 
transformă apoi în sentimente Divine, atunci când 
omul iubit devine nu un scop, ci un mijloc pentru a 
atinge Divinitatea din suflet. Femeia poate să îi 
spună bărbatului: 

— Tu te-ai îndrăgostit de mine, simţi faţă de 
mine o atracţie puternică; iartă-mă, dar eu nu am 
astfel de sentimente. Haide să păstrăm o relaţie 
de prietenie. 

Aceasta este de multe ori mult mai durabilă 
decât simpla pasiune. Cu cât femeia îl ajută pe 
bărbat să transforme o stare trupească dificilă 
într-un sentiment cu orientare preponderentă 
către Dumnezeu, cu atât îl salvează prin aceasta şi 


pe bărbatul îndrăgostit de ea şi pe sine. 


Eu sunt un om blajin, dar de ce cu toate 
astea mulţi oameni preferă să păstreze 


distanţa în relaţiile cu mine? 


La copiii şi nepoţii dumneavoastră în emoţiile 
profunde este cuprins disprețul faţă de oameni din 
cauza  idolatrizării idealurilor. Dumneavoastră 
sunteţi mai mult sau mai puţin în regulă. Dar ceea 
ce simţiţi profund în interior şi ceea ce simt copiii 
dumneavoastră actuali şi viitori, precum şi nepoţii, 
constituie unul şi acelaşi lucru. lar pe parcursul 
comunicării, oamenii se orientează în primul rând 
asupra nivelului profund al emoţiilor. Din această 
cauză aveţi şi probleme de comunicare. Dacă aveţi 
asemenea copii şi nepoți înseamnă că aţi avut un 
caracter corespunzător în vieţile anterioare. 
Continuaţi să lucraţi asupra dumneavoastră şi 
schimbaţi-vă. O dată ce nivelul schimbării atinge o 
adâncime suficientă, se vor schimba şi relaţiile cu 


ceilalţi oameni. 


Cum îi influenţează pe copii mândria şi 


intransigenţa mamei? 


Nu demult m-am întâlnit cu o femeie care a 
venit la audienţă din cauza fiului ei. Ea a scos o 
scrisorică şi a enumerat pe puncte ceea ce o 


frământa în legătură cu fiul ei, şi anume: 


1) Nu vrea să înveţe. 

2) Nu poate să se adune lăuntric. 

3) Atenţia este difuză. 

4) Nu simte că nu are dreptate. 

5) Nu vrea să fie un elev dirijat. 

6) Nu simte milă faţă de alte persoane. 

7) Îi dispreţuieşte pe cei slabi. 

8) Îi place să-şi bată joc de cei slabi. 

9) Se târăşte în mocirlă spre o viaţă obscură. 
10) Nu comunică cu alţii. 

11) Este închis şi singuratic. 

12) Din copilărie scotea din frigider 


mâncarea şi o ascundea în cameră. 


13) Copil fiind, înțelegând deja totul, scria pe 
pereţi în colţurile camerelor. 

14) Fură. 

15) Minte. 

16) Chiar şi atunci când este prins asupra 


faptei, continuă să mintă şi să fure. 


Femeia a enumerat aceste puncte cu scopul 
de a primi răspuns la fiecare. Eu i-am spus că 
răspunsul la fiecare problemă este unul - mândria. 

— Dumneavoastră nu aţi trecut examenul 
privind purificarea iubirii către Dumnezeu înainte 
de a se naşte copilul. Motiv pentru care, 
orientarea profundă a copilului este îndreptată nu 
spre iubire, ci spre conştiinţă. lată de ce, încet- 
încet, el merge spre sărăcia spirituală pentru a 
păstra dragostea în suflet. Furtul şi minciuna 
constituie o renegare a spiritualităţii şi bunătăţii. 
Atenţia difuză, lipsa de dorinţă de a învăţa 
înseamnă refuzul aptitudinilor. Lipsa de milă faţă 
de alţii înseamnă renegarea iubirii faţă de oameni 


şi a moralei. La copilul dumneavoastră se 


manifestă tendinţa destrămării valorilor umane. În 
ultimă instanţă, se va destrăma soarta lui, corpul 
lui, adică el va muri. 

Încercaţi să vă revedeţi mental viaţa şi s-o 
retrăiţi corect. 

Când ea a revenit la mine după o oră, am 
cercetat câmpul fiului ei. În mod obişnuit nu mă 
mai mir de nimic, dar acum am fost într-adevăr 
uluit. Pentru aprecierea schimbărilor este nevoie 
de o anumită scală. Astfel, bunătatea omenească 
se diagnostichează în felul următor: plus 60 - 
foarte bine. 0 - neînsemnat, minus 60 - foarte rău. 
Mai rău de aceasta poate fi moartea cuiva. La 
acest băiat, în viitor „atârnau” şase sau şapte 
cazuri de moarte efectivă, nesocotindu-le pe cele 
colaterale, plus invalidităţi, boli şi moarte în 
câteva din vieţile viitoare. Acest lucru se întâmpla 
până în clipa în care a lucrat asupra propriei 
persoane. Mama a încercat să îşi schimbe poziţia 
faţă de evenimente şi faţă de sine în decurs de o 
oră. Bineînţeles, în acest caz a jucat un rol 


important faptul că în timpul audienței are loc 


intensificarea profundă a tuturor proceselor 
karmice. 

Ca urmare, în câmpul fiului ei nu a mai 
apărut niciun semn de moarte. Nici a altor 
persoane, nici a sa. Parametrul sufletului s-a 
stabilizat la plus 60. Diavolul s-a destrămat şi eu 
am văzut sufletul îngerului. Înseamnă că mama a 
simţit puternic cât de importantă este iubirea faţă 
de Dumnezeu în comparaţie cu conştiinţa şi tot 
ceea ce este uman. 

În ultimele secole, omenirea s-a îndepărtat 
din ce în ce mai mult de la iubire, concentrându-se 
asupra diferitelor forme ale conştiinţei. Pentru 
femeie, cariera, principiile, idealurile deveneau tot 
mai importante întunecând Divinitatea din suflet. 
Acest lucru a avut o influenţă indubitabilă asupra 
copiilor. Tot mai des copiii au o inhibare a 
dezvoltării, încep să vorbească târziu, se 
manifestă cu cruzime faţă de animale şi oameni. 
Copiii se îndobitocesc cu narcotice. Suferă de 
tulburări nervoase. Părinţii caută vinovaţi. Desfac 


farmece şi blesteme sau îi urăsc pe proprii copii, 


fără să înţeleagă că propria lor atitudine incorectă 
faţă de viaţă a mutilat caracterul şi soarta copiilor 
lor. Adeseori părinţii nu concep cât de multe se 
pot obţine în vederea salvării propriilor copii prin 
schimbarea propriei concepţii despre viaţă, prin a 


lucra asupra caracterului personal. 


Ce se întâmplă atunci când în decursul 


vieții nu reuşești să fii slab? 


Trebuie să fii slab în faţa iubirii şi complet 
lipsit de apărare în interior. Dacă la 
dumneavoastră aceste lucruri stau astfel, atunci în 
celelalte manifestări puterea dumneavoastră nu 


este periculoasă. 


Cei care studiază Kabbala spun că ceea 


ce afirmaţi dumneavoastră este prezentat 


deja în Kabbala şi nu există nicio diferenţă în 
ceea ce scrieţi în cărţile dumneavoastră faţă 
de ceea ce se spune în Kabbala. Ce atitudine 


aveți față de aceasta? 


Vă citesc câteva fraze dintr-o scrisoare pe 
care mi-a trimis-o un cititor din Asia centrală. 

„La mine totul coincide cu părerile 
dumneavoastră. Concepţia dumneavoastră despre 
lume coincide pe deplin cu învăţătura Coranului. 
Nu am găsit în Coran faptul că omul trăieşte 
câteva vieţi. În rest, aţi redat Coranul într-un 
limbaj contemporan. După ce am citit şi am 
analizat şi însuşit prima şi a doua carte, eu am 
devenit un alt om”. 

În cercetările mele nu m-am bazat pe niciun 
izvor. Şi dacă tot ce am scris este deja cuprins în 
cărţile sfinte, acest lucru nu poate decât să mă 
bucure şi înseamnă că eu mă îndrept în direcţia 
corectă. Pentru mine este important faptul că 
această cale am parcurs-o singur. Aceasta este 


cauza faptului că eu mă orientez mai liber în faţa 


oricărei informaţii şi nu depind de dogme. Din 
păcate, nu pot să mă laud în ceea ce priveşte 
faptul că am suficiente cunoştinţe în domeniul 
studierii Cabalei şi a Coranului. Sper că în 
următorii doi ani voi putea acoperi ignoranţa mea 


în acest domeniu. 


Care este poziţia dumneavoastră faţă de 


ceea ce scrieţi? 


Nu demult, o cunoştinţă de-a mea mi-a pus o 
întrebare interesantă: 

— Auzi, tu poţi să-mi dai un răspuns serios? 

— Pot, despre ce este vorba? 

— Tu ai scris câteva cărţi, dar tu însuţi crezi 
în tot ce ai scris? 

Eu am privit în jur, şi cu un glas scăzut, i-am 
spus: 

— Îţi răspund cinstit. Eu cred. 


Îngândurat, el s-a uitat la mine, s-a scărpinat 


în cap şi mi-a spus: 

— Da, în general, probabil că e ceva 
adevărat. Ştii ce întâmplare a avut loc în orăşelul 
nostru acum 25 de ani? Acest lucru s-a întâmplat 
în ţinutul Kuban. Eu eram copil şi aveam 10 ani. 
Orăşelul nu era mare, avea case construite în 
general din lemn. Nu ştiu cum, dar o casă a luat 
foc. Până când au fugit, s-au agitat, au chemat 
pompierii, casa a ars. În momentul acela şi-au 
adus aminte că în casă rămăsese o fetiţă de cinci 
ani. După ce au stins focul, au intrat în casa care 
fumega pentru ca să scoată măcar trupul 
copilului. Când s-au uitat, într-o cameră stătea 
copilul îmbrăcat în rochiţă, iar în jurul lui, 
aproximativ pe o rază de un metru, podeaua era 
intactă. Au început s-o întrebe ce a simţit şi ce a 
văzut. 

— Când s-a aprins totul - povestea ea - eu am 
vrut să fug din casă, dar n-am putut; atunci m-am 
ridicat şi am stat în mijlocul camerei. După aceea 
totul a devenit fierbinte. Deodată am văzut că 


zburau către mine nişte băieţei cu aripi, şi 


mişcând din aripi în jurul meu, am simţit o adiere 
răcoroasă. Au mişcat astfel din aripi până când 
focul s-a stins. 

După aceasta am încercat să adun 
informaţia. A trecut mult timp de la acest incendiu 
şi n-am mai putut să strâng informaţii de la 
martorii oculari; dar judecând după toate, spre 
fată au venit sufletele viitorilor copii şi nepoți pe 
care urma să-i nască. Dacă sufletele nepoților şi 
ale copiilor sunt pure şi ele trebuie să apară pe 
lume, atunci părinţii lor rămân adeseori în viaţă 
chiar şi atunci când nu este posibil teoretic să 
supravieţuiască. Astfel are loc fenomenul pe care-l 


numim „misticism”, „minune” sau „semn. 


Eu i-am făcut farmece soțului meu, adica 
mai bine zis el a început să umble pe alături, 
iar eu m-am dus la vrăjitoare rugând-o să-l 
lege de casă, după care el a încetat să se mai 


plimbe. Aş dori să ştiu dacă i-am pricinuit lui 


vreun rău sau nu. 


Eu am cercetat câmpul soţului. 

— Să ştiţi că în interiorul lui există o 
bunătate de nepătruns. Nu văd niciun rău 
pricinuit acestuia. 

Femeia a tăcut un timp, apoi a spus încet: 

— Dar de fapt el a încetat să mai umble după 
aceasta. 

- Interesant - am spus eu. Haideţi să 
analizăm întreaga dumneavoastră familie. 

Eu am înţeles despre ce este vorba atunci 
când am cercetat câmpul copiilor. „Până la 
conceperea copiilor şi la naşterea acestora, 
orientarea asupra valorilor umane a fost crescută 
la dumneavoastră. Trebuia să parcurgeţi o 
procedură de purificare pentru ca iubirea faţă de 
Dumnezeu să depăşească ataşamentul faţă de tot 
ceea ce este uman. Dumneavoastră, cu mândria 
pe care o aveţi, nu aţi parcurs până la capăt 
această purificare. În consecinţă, copiii au 


probleme. Când situaţia lor s-a înrăutățit, adică în 


planul subtil, au început să se formeze simptome 
de neplăceri şi boli care urmau să aibă loc, soţul 
dumneavoastră a început în subconştient să 
salveze copiii, vrând-nevrând umilind principiile şi 
idealurile dumneavoastră. Vrăjitoarea a întrerupt 
acest proces, iar câmpul copiilor s-a înrăutățit”. 

— Deci, eu le-am făcut rău copiilor? 

Am ridicat din umeri: 

— Da, aşa s-a întâmplat. Dar acum soţul nu 
mai umblă? - am întrebat-o eu. 

Femeia a oftat: 

— Nu, nu mai umblă. 

— Nu vă frământaţi, am început să o 
liniştesc. Nu e nimic îngrozitor în acest lucru. 
Acum începeţi să lucraţi asupra dumneavoastră, 
schimbaţi-vă, reuşind prin asta să vă ajutaţi copiii, 
adică schimbaţi purificarea forţată cu una 


voluntară. 


Eu mi-am adus aminte că mersul la vrăjitoare 
se poate sfârşi de fiecare dată în mod diferit. 


La una din femei, exagerat de geloasă, soţul 


a umblat în permanenţă. După una dintre vizitele 
la vrăjitoare, soţul, după un timp, i-a comunicat 
încrezător soţiei: 

— Să ştii că după contactul cu această 
vrăjitoare mi s-a întâmplat ceva rău cu potenţa. 

Aşa cum s-a clarificat ulterior, scăderea 
potenţei a avut loc numai în relaţiile cu soţia. În 
schimb, numărul femeilor „fericite” de el, în afară 


de soţie, a crescut. 


Vi se întâmplă des să aveţi cazuri pe care 
nu le pot explica doctorii și specialiştii din 


domeniul medicinii netradiţionale? 


Tocmai asemenea pacienţi mă vizitează în 
general. Pe de altă parte, dacă se înţelege bine 
ceea ce scriu eu, atunci în principiu, omul poate să 
se descurce singur în cazurile legate de 
problemele sale. Eu tocmai de aceea scriu cărţile, 


ca oamenii să poată pune ordine în viaţa lor, fără 


să ajungă la mine în audienţă. Cei care vin în 
audienţă sunt fie leneşi, care nu au aprofundat 
cărţile mele sau au citit numai una sau două 
dintre ele; fie sunt oameni care au o situaţie foarte 
grea, adică ei înţeleg totul, lucrează asupra lor, 
dar prea mult timp nu s-au comportat corect cu 
lumea, şi n-au forţă să poarte această povară. Sunt 
şi persoane care vin cu probleme pe care eu 
însumi nu le înţeleg. Nivelul meu nu este suficient 
de înalt pentru a putea lega totul într-un singur 
tablou. Aceste persoane sunt pacienţii cei mai 
doriţi de către mine. Ajutându-i, eu însumi pot să 
evoluez. 

Majoritatea, însă, sunt cei care au citit cărţile 
dar care, din anumite motive nu le pot adapta la 
situaţia lor şi nu pot trage concluziile adecvate. 
Adică omul citeşte cartea, este de acord cu totul, 


dar nu vrea să se schimbe. 


Alaltăieri m-am întâlnit cu două femei: mamă 
şi fiică. Ele au venit dintr-un alt oraş. Timp de o 


lună şi jumătate au încercat să ajungă la mine la 


audienţă. În prezent eu nu mă mai ocup de 
audienţe şi de consultaţii. De data aceasta am 
primit un telefon de la un cunoscut şi m-a rugat să 
fac o excepţie. 

— O să fie interesant şi pentru tine - a spus 
el. 

Doctorii au pus diagnosticul fiicei şi au 
operat-o, însă nu s-a produs nicio schimbare. 
Dimpotrivă, starea ei s-a înrăutățit. Atunci, medicii 
au pus un alt diagnostic şi au început s-o trateze. 
larăşi fără niciun efect. Dar starea ei se 
înrăutăţeşte. 

Doctorii au mai făcut câteva încercări după 
care au dat din umeri: 

— Ştiţi ce? Duceţi-vă la babe. 

S-au dus la vrăjitoare - la una, la două, la 
trei. Fiecare dintre ele au examinat-o şi au spus: 

— Văd farmece şi blestem dar nu le pot 
desface. Ele au înţeles că totul este în zadar. S-au 
dus la un bioenergetician cunoscut. El a lucrat şi 
starea ei s-a îmbunătăţit un pic. La sfârşit, ela 


spus: 


— Aici este un caz karmic şi încă foarte grav. 

lată că în faţa mea s-au aşezat cele două 
femei. O fată plăpândă şi speriată, iar alături de ea 
- mama, a cărei privire nu pot spune că este nici 
delicată nici speriată. Mi-au ajuns cinci secunde 
ca să văd o imagine clară. 

— Aveţi un caz elementar - am spus eu 
abătut. În câmpul fetei e posibilă moartea 
copilului ei, întrucât mama ei viitoare, adică 
dumneavoastră nu veţi trece încercările de 
purificare a iubirii de Dumnezeu. Nu veţi trece de 
aceste încercări întrucât ataşamentul faţă de 
idealuri, principii şi spiritualitate este la 
dumneavoastră de 9 ori mai ridicat decât nivelul 
mortal, adică la nivelul conştiinţei puteți trece 
acest examen, dar sentimentele dumneavoastră 
vor lucra împotriva propriei persoane. O 
asemenea situație neînsemnată este legată de 
faptul că mama dumneavoastră nu a trecut peste 
cea mai importantă încercare din viaţă şi anume 
păstrarea şi salvarea iubirii. Eu văd o explozie de 


pretenţii faţă de soţ atât în timpul sarcinii dar şi 


până la conceperea copilului. 

— Soţul meu m-a părăsit în timpul sarcinii, a 
mărturisit încet mama. 

— Dumneavoastră, aţi trăit cu idealuri, 
principii şi spiritualitate, ignorând dragostea - am 
început să-i explic eu mamei. La fica 
dumneavoastră însă orientarea spre idealuri este 
şi mai mare decât la dumneavoastră. Copilul nu 
avea şanse de supravieţuire. Singura posibilitate 
era umilirea bruscă şi jignirea idealurilor, 
principiilor şi speranţelor, începând chiar cu omul 
apropiat, întrucât iubirea pentru acesta este mai 
uşor de păstrat. Dumneavoastră trebuia să 
suportaţi circa 70 - 80% din încercare, iar în cazul 
extrem, 50 %. Dumneavoastră însă aţi rezistat 
numai 30 % ceea ce era suficient pentru a salva 
viaţa fetei. Dar pentru ca fiica să fie sănătoasă, 
fericită şi să aibă copii, nu i-a mai ajuns iubire. 

— Aceasta înseamnă că fiica mea are acum o 
stare proastă? - a întrebat speriată mama. 

— Mai rău nu se poate - am răspuns eu - în 


mod normal când karma viitorului este închisă de 


trei ori; şansele de viaţă şi de sănătate sunt mici. 
La fiica dumneavoastră karma este închisă de 9 
ori. 

— Doamne, e groaznic, - a replicat speriată 
mama. 

— Acest lucru nu este groaznic, ci este 
realitatea, am spus eu. Dar ea poate fi schimbată. 
Însă numai în cazul în care vă schimbaţi înăuntrul 
dumneavoastră şi vă schimbaţi şi atitudinea faţă 
de situaţie. 

— Ştiţi ce? a intervenit fata, eu m-am 
îndrăgostit de un bărbat. El mă înşela, pleca, apoi 
se întorcea, mă ruga să-l iert şi iar mă înşela. La 
urma urmei ne-am împăcat. El s-a întors şi mi-a 


J 


făcut „cadou” o boală venerică. Deşi el se jura că 
este sănătos şi nu ştie de unde a apărut boala. 

— El avea dreptate, am spus eu. El purta o 
infecţie ascunsă care nu s-a manifestat niciodată. 
Dar dacă relaţiile dumneavoastră călduroase şi 
echilibrate ar fi durat o jumătate de an sau mai 
mult, aţi fi murit. De asemenea, dacă el n-a mai 


vrut să continue purificarea dumneavoastră, 


atunci, ca o salvare s-a declanşat mecanismul bolii 
care a apărut nu se ştie de unde. 

— Eu l-am iertat, a spus fata. De fapt, 
amândoi ne-am vindecat, dar după un anumit timp 
mi-a făcut din nou un „cadou”. Cu toate acestea, 
eu simt că cineva acolo sus mă ocroteşte, în ciuda 
tuturor neplăcerilor. 

— Este foarte corect, am confirmat eu, 
copilul dumneavoastră are un suflet curat şi 
trebuie să se nască. Ar fi trebuit să fiţi pregătită 
dur câţiva ani pentru a-l naşte, iar punctul negativ 
pe care nu l-aţi fi putut depăşi, s-ar fi oprit în mod 
artificial şi s-ar fi reconectat după naşterea 
copilului. 

— Adică acest lucru este inevitabil? - a 
întrebat fata. 

— Nicidecum. Mama dumneavoastră trece 
din nou prin viaţa ei, îşi schimbă poziţia faţă de 
oameni şi faţă de ea însăşi. Lucraţi şi 
dumneavoastră asupra propriei personalități. 
Rugaţi-vă pentru copii şi nepoți şi veţi obţine doar 


a zecea sau a suta parte a acelor neplăceri care vă 


sunt destinate. 

— Da, mai este ceva - mi-am adus eu aminte 
- bărbatul trebuie să cultive la început, iubirea 
faţă de Dumnezeu, după aceea cea sufletească şi 
abia pe urmă cea materială. Femeile, iniţial, 
iubirea pentru Dumnezeu, apoi cea materială şi 
apoi cea spirituală. Dacă soţii merg în direcţia 
spiritualităţii, acest lucru conduce la sterilitate. 
Cu cât se gândeşte mai mult soţul, cu atât mai 
puţin trebuie să gândească soţia şi mai mult să 
trăiască cu ajutorul sentimentelor. Cu cât mai 
mult este spiritualizat şi evoluat soţul, cu atât mai 
pragmatică şi cu picioarele pe pământ trebuie să 
fie soţia. Problema dumneavoastră constă nu în 
faptul de a mări spiritualitatea, ci cum să 
depindeţi mai puţin de aceasta. Iată de ce trebuie 
să mâncaţi mai des carne şi să vă concentrați mai 
mult asupra problemelor materiale. Pentru 
dumneavoastră corpul trebuie să fie mai important 
decât spiritul, iar iubirea din suflet trebuie să fie 
mai presus şi de una şi de cealaltă. 


Întâlnirea noastră s-a încheiat. Mama cu fiica 


s-au întors în Urali. Eu văzusem deja un alt destin 
al fiicei, un alt caracter, mai bine zis, caracterul ei 
s-a corectat. Emoţiile ei profunde sau dus după 
concepţia ei justă despre lume. Destinul nostru 
este caracterul nostru. lar caracterul nostru este 
poziţia sau relaţia noastră faţă de sine şi faţă de 
alte persoane. Relaţiile corecte cu alte persoane 
sunt posibile în cazul corelării juste a valorilor 
noastre. Şi cel căruia îi este dat să simtă cu cât 
este mai mare iubirea faţă de Dumnezeu în 
comparaţie cu fericirea şi diversele valori umane, 
acel om este fericit în fiecare secundă, iar în orice 
clipă salvează şi se ajută nu numai pe el însuşi ci 


şi întregul neam omenesc. 


Nu demult copilul meu a răcit puternic, 
a avut guturai. După aceea s-a însănătoşit 
După o săptămână, din senin, fără să 
părăsească locuinţa, s-a îmbolnăvit din nou. 


Am înţeles că fiind mijlocul lunii septembrie 


timpul e schimbător, dar copilul nu a ieşit 
afară. În prezent însă, vedeţi dumneavoastră 
are tuse convulsivă însoţită de răguşeală. 
Seamănă cu pneumonia. Nu îl ajută niciun 


medicament. Spuneţi-mi ce să fac? 


Cercetez femeia şi îmi aduc aminte de mine. 
Aveam 12 ani şi am avut şi eu o tuse uscată 
asemănătoare. După aceea o bronşită puternică. 
Apoi a început o recuperare chinuitoare, iar eu am 
expectorat o singură dată o jumătate de pahar de 
spută. Au existat momente când nu puteam să 
tuşesc. Eu am încercat din toate puterile, dar 
flegma care s-a ridicat mi-a blocat căile 
respiratorii. M-au lăsat repede forţele şi am 
început să-mi pierd cunoştinţa. În clipa aceea a 
intrat în cameră mama mea. Ea era asistentă 
medicală şi avea spirt la îndemână. Când m-a 
văzut albastru la faţă, cu o privire fixă, ea a luat 
spirtul, a turnat pe piept şi a început să mă 
frecţioneze. Eu am început să şuier şi mi-am 


revenit treptat. 


De abia acum înţeleg că bronşita mea a fost 
direct legată de caracterul meu supărăcios. Dacă 
ajungeam să mă supăr, atunci supărarea ţinea 
mult timp. 

Tânăra femeie, mama fetei, era supărată pe 
soţ înainte de nuntă. Supărarea se reflecta acum 
asupra stării copilului şi de aceea a început un şir 
întreg de îmbolnăviri. Fetiţa are aproximativ un 
an. E straniu, dar de obicei, problemele părinţilor 
au efect asupra copiilor de 3 - 5 ani. Probabil că, 
având în vedere că este toamnă, la mamă s-au 
activizat supărările din subconştient, iar la copil 
acest lucru s-a amplificat. Însă mama şi-a revizuit 
deja viaţa ei, a lucrat asupra propriei persoane şi 
a citit cărţile mele. Nu pot să împing cu degetul pe 
fiecare pacient şi să-i spun: „Aici nu ai lucrat până 
la capăt, asta ai uitat-o”. 

M-am gândit cum s-o învăţ pe mamă ca să se 
descurce fără ajutorul meu. 

— Poftim, am spus eu, dumneavoastră 
cunoaşteţi că tuberculoza, pneumonia şi bronşita 


constituie toate supărări. 


Acum aduceţi-vă aminte de întreaga viaţă 
petrecută alături de soţ, de toate supărările 
dumneavoastră. Ce v-a venit în minte, care este 
cea mai mare supărare? 

— Până la nuntă m-am supărat pe soţ. 

— Dumneavoastră v-aţi închipuit relaţiile 
într-un fel, iar ele s-au petrecut altfel? 

— Da. 

— Au fost înjosite relaţiile şi idealurile? 

— Da. 

— Care este următoare supărarea care v-a 
venit în minte? 

— La mijlocul convieţuirii noastre soţul m-a 
supărat, mi-a înşelat încrederea în el. 

— Aţi fost supăraţi mult timp? 

— Mult. El nu avea dreptate. 

— Iată toate supărările dumneavoastră - şi 
arăt spre copil, înţelegeţi că soţul nu a avut nimic 
de-a face cu aceasta. Situaţia a constituit 
purificarea dumneavoastră şi salvarea copiilor 
dumneavoastră - înțelegând asta, vă ajutaţi pe 


dumneavoastră şi pe copil. 


În ziua următoare am cercetat câmpul fetei. 
Înainte câmpul fusese secţionat în zona pieptului 
şi a organelor genitale. Acum câmpul a devenit 
pur, neted şi luminos. M-am interesat la mamă 
cum se simte copilul: 

— Fetiţa a încetat să tuşească şi se simte 


normal, a răspuns femeia. 


Nu demult am citit un articol cu un interviu 
luat de la un mare om de afaceri evreu. El a fost 
întrebat: 

— De ce, în lumea întreagă, cei mai mari 
bancheri sunt evreii? De ce au plecat din Rusia 
bancherii ruşi, iar evreii au rămas la cârma puterii 
financiare? 

El a spus că dacă bancherii ruşi dau faliment, 
atunci nu-şi mai pot reveni, iar evreii îşi pot reveni 
de mai multe ori deoarece pe ei i-a călit viaţa şi 
umilirea permanentă. 

Este greu de crezut că numai astfel se poate 
explica talentul poporului evreu. La noi, nu numai 


cei mai buni specialişti în finanţe sunt evrei, dar şi 


cei mai buni muzicieni şi cei mai buni umorişti. Cu 
toate acestea, prin ce se poate explica talentul 
poporului evreu? 

Omul care posedă simţul umorului iartă şi 
uită mult mai uşor şi mult mai repede jignirile şi 
supărările în comparaţie cu cel care nu are simţul 
umorului. Cu umor puteţi trata situaţia numai 
atunci când aţi încetat să depindeţi de ea. 
Capacitatea de a ieşi dintr-o situaţie o posedă 
acela care diminuează dependenţa de valorile 
umane. Pentru a deveni bancher trebuie să nu 
depinzi de destinul favorabil, trebuie să ai un 
talent subtil de abstractizare a situaţiei. Acest 
lucru este posibil dacă există un nivel destul de 
înalt de spiritualitate. Pentru a fi un muzician bun 
şi pentru a obţine ceva în artă trebuie să poţi să te 
delimitezi de conştiinţă ca atare, iar aceasta se 
poate realiza prin adresarea către Dumnezeu. 
Păgânul se roagă pentru fiecare divinitate 
separată şi depinde de ea. Eu am auzit că în Roma 
antică au existat 3 milioane de zei păgâni. Un om 


se ruga la zeul care întruchipează banii, altul la 


zeul care întruchipează familia, iar al treilea la 
zeul care răspunde de sănătate etc. 

Închinarea la zeii păgâni a permis 
abstractizarea unui anumit obiect, concentrarea 
unui anumit grup de valori şi punerea în 
dependenţă faţă de ceva invizibil, dar superior. 
Păgânismul l-a ajutat pe om să se detaşeze de 
lumea înconjurătoare, să diminueze dependenţa 
de valorile vitale, să simtă că principalul lucru 
este nu ceea ce vedem şi percepem, că valoarea 
principală nu rezidă în lumea materială. Dar 
dependenţa generală de valorile umane în 
păgânism nu poate fi depăşită. Acest lucru este 
posibil numai prin existenţa unui Dumnezeu unic. 

Evreii au fost cel mai asuprit şi dependent 
popor şi foarte restrâns ca număr. A supravieţui în 
asemenea condiţii a fost posibil prin concentrarea 
nu asupra apărării exterioare, ci asupra celei 
interioare. Înțelegerea faptului că Dumnezeu este 
unic a permis unirea puternică a poporului, a 
asigurat un nivel foarte înalt de spiritualitate şi a 


mărit şansele de supravieţuire. Evreii au ajuns la 


Dumnezeul unic cu trei mii de ani mai devreme 
decât popoarele Europei. Este normal că 
posibilităţile de dezvoltare atât în plan spiritual 
cât şi în cel material ale omului care purta în 
genele sale o experienţă de cinci mii de ani, 
depăşind umanul şi năzuinţa spre divinitate, pot fi 
mai mari decât pentru aceia care au urmat mai 
târziu acest drum. Dar este vorba despre noţiuni 
generale. Cu cât omul, în sufletul lui, năzuieşte 
spre Dumnezeu şi spre iubire, cu atât drumul 
întortocheat de două - cinci mii de ani poate fi 
parcurs în perioada actuală în decurs de 10 - 15 


ani. 


Am avut mari probleme cu faţa. Am 
început să mă rog şi să-i cer lui Dumnezeu să 
mă vindece. După un timp, faţa mea s-a 
vindecat perfect. După câteva luni, am avut 
dureri puternice la articulaţii, iar aceste 


dureri nu au contenit până în prezent. Au 


vreo legătură aceste două evenimente unul cu 


celălalt? 


Eu cred că dacă sunt citite cu atenţie cărţile 
mele, atunci se poate înţelege şi fără consultaţiile 
mele ce s-a petrecut. Valorile spirituale au mai 
multe straturi. Primul nivel este cel mai dens şi 
reprezintă relaţiile, aptitudinile, intelectul şi 
destinul. Dependenţa de relaţii este conferită de 
gelozie, însemnătatea crescută a aptitudinilor, 
intelectului şi a bunăstării conduc omul spre 
mândrie. La baza primului nivel se găseşte al 
doilea, mult mai subtil şi mai amplu. Acesta îl 
constituie spiritualitatea, bunătatea, visele, 
idealurile, principiile şi scopurile. Ceea ce se 
găseşte în cartea a patra se numeşte „contactul cu 
viitorul”. Dacă omul se ataşează de idealuri, 
atunci în mod automat creşte şi dependenţa lui fie 
de relaţii, fie de aptitudini, fie devine în acelaşi 
timp atât gelos cât şi mândru. Vreau încă o dată să 
subliniez faptul că lipsa dorinţei de viaţă, 


renunţarea la iubire atunci când eşti înşelat, 


nemulţumirea în raport cu toată lumea, disprețul 
faţă de sine şi de propria soartă, acest lucru 


înseamnă totodată gelozie şi mândrie. 


Dar să trecem la autorul biletului. 

Aţi avut o dependenţă mărită de 
spiritualitate, bunătate şi de idealuri. Întrucât nu 
eraţi pregătit să primiţi purificarea de la oameni, 
vi s-a oferit purificarea prin probleme fizice. Adică 
probleme legate de faţă; dacă e vorba de 
suprafaţa capului, atunci înseamnă umilirea 
idealurilor. În principiu, dacă noi solicităm în 
permanenţă ceva, adresându-ne lui Dumnezeu, 
atunci această dorinţă se înfăptuieşte. Totul 
depinde însă de puritatea noastră, de echilibrul şi 
de justeţea dorințelor noastre. 

Dumneavoastră aţi cerut să fiţi lipsit de 
propria salvare. Dar întrucât aveţi un suflet bun, 
atunci un gen de purificare a fost schimbat cu 
altul. Ataşamentul faţă de idealuri s-a manifestat 
la dumneavoastră în principal prin intermediul 


relaţiei, sub forma geloziei. Gelozia a fost blocată 


prin problemele cu articulațiile. Dacă puteţi să vă 
schimbaţi atitudinea faţă de toate valorile umane, 
atunci şi faţa va fi curată şi articulațiile nu vor mai 


durea. 


Aveţi reţeta pentru fericirea veşnică? în 


ce constă aceasta? 


Pentru noi, întreaga fericire umană înseamnă 
a fi sănătoşi, a nu fi singuri, a avea un destin 
fericit, adică neplăcerile să nu se transforme în 
tragedii şi nefericire, de a avea bunăstare 
materială, care să permită realizarea năzuinţelor 
proprii etc. Dacă sintetizăm toate acestea, atunci 
constatăm că una dintre principalele componente 
ale fericirii o constituie lipsa nenorocirilor. Înainte 
se spunea: „Dacă Dumnezeu iartă păcatele şi 
indică drumul înainte, indiferent ce ar fi omul şi 
unde s-ar afla, el este deja fericit". La această 


întrebare a răspuns deja lisus Christos cu 2.000 


de ani în urmă spunând: „Celui care iubeşte mai 


mult i se iartă mai multe”. 


În audienţă la mine a venit de mai multe ori o 
femeie. Ea voia să înţeleagă totul. A scos o listă cu 
150 de întrebări şi mi le-a pus, notând 
răspunsurile cu grijă. La a treia şedinţă i-am spus: 

— Întrebările dumneavoastră încep să vă 
împiedice să vă schimbaţi. 

Dar ea mărea numărul de întrebări de pe 
listă cu dârzenie. După aceea a început să aibă 
probleme psihice, printre altele destul de serioase. 
lar eu nu am putut s-o ajut. 

„În sistemul meu există un fel de defect 
straniu - am gândit eu - întrucât cea mai 
insistentă pacientă, comunicând cu mine, şi-a 
pricinuit un mare rău”. 

Eu nu mi-am permis să cad în disperare şi să- 
mi fac complexe de inferioritate şi am continuat să 
merg mai departe, înțelegând mai târziu despre ce 
este vorba. În timpul audienței are loc o 


accelerare imensă a proceselor karmice. Atunci, 


concepţia justă despre lume poate conduce la 
însănătoşire nu peste zece ani, ci peste trei luni. 
Dar, o orientare injustă dă rezultate negative la fel 
de repede. Pacienta s-a concentrat nu pe 
sentimentul iubirii, ci pe conştiinţă. De aceea, a 
început să se diminueze conştiinţa sa. 

Eu vreau să mai subliniez încă o dată: noi 
cunoaştem lumea prin iubire. Conştiinţa ne ajută 
însă s-o înţelegem. Informaţia constituie o noţiune 
vectorială şi noi trebuie să înţelegem că orice 
cunoaştere în ultimă instanţă, trebuie să fie 
orientată spre acumularea iubirii. Pe omul rău 
conştiinţa îl schilodeşte, iar pe cel bun îl dezvoltă. 
De aceea, în primul rând, pentru a cunoaşte mult, 


trebuie să facem ordine în noi înşine. 


Una dintre nepoatele mele se dă cu capul 
de podea și de perete. Are seboree (0 
problemă cu pielea capului). A doua nepoată 


cade des şi nu demult şi-a rupt mâna. Are o 


colită puternică. Mama lor, adică fata mea, 
are o eroziune a colului uterin. Eu am o 
migrenă şi spasme ale vaselor sanguine. 
Niciun medicament nu ajută. Dacă mă 
îmbolnăvesc nu știu cu ce să mă lecuiesc. Ce 


e de făcut? 


Fracturarea mâinii şi dorinţa de a se lovi cu 
capul de perete constituie frânarea intelectului şi 
a aptitudinilor. La dumneavoastră şi la toţi ceilalţi 
membri ai familiei este prezentă în mod evident 
mândria. În situaţiile critice, dumneavoastră nu aţi 
salvat iubirea ci demnitatea, principiile şi 
idealurile, de aceea fondul dispreţului şi 
condamnarea bărbaţilor este mare. Toate acestea 
se transformă într-un program de autodistrugere. 
Printre altele, în cazul nepoatelor, tendinţa 
negativă nu slăbeşte, ci se accentuează. La 
dumneavoastră programul de autodistrugere este 
frânat de migrene şi de îngustarea vaselor 
sanguine. La fiică - probleme ginecologice, iar la 


nepoate -  disfuncţionalitatea  intestinelor şi 


traumatismele. Astfel, aveţi mult de lucrat şi este 


bine să nu amânaţi pentru mai târziu. 


Eu am vrut să le ajut cumva pe 
cunoștințele mele şi am adus apa sfinţită din 
biserică. După trei zile, apa sfinţită a prins un 
miros urât. Apa a fost turnată în closet şi 
chiar după o săptămână se simţea mirosul de 
ouă clocite. O apă obişnuită nu se strică aşa 


de repede. Cum explicaţi acest lucru? 


Atunci când preotul se roagă în biserică, el se 
conectează la starea la care se afla Iisus Christos. 
Apa se structurează în conformitate cu aceasta. 
Multe depind aici şi de starea preotului. Dacă se 
află în casă, o asemenea apă echilibrează 
structura spațiului casei. În acea locuinţă, 
dependenţa de aptitudini, de intelect şi de spirit a 
fost atât de mare, încât nu au avut loc schimbări 


energetice pozitive. Energia mândriei a fost 


deosebit de puternică. Dacă energetica locuinţei s- 
ar fi schimbat brusc, locuitorii acesteia ar fi putut 
să se îmbolnăvească şi să moară. O asemenea 
schimbare profundă nu ar fi fost suportată. 
Înseamnă că trebuia să se descompună fie ei, fie 
apa. Aceasta din urmă a preluat energia şi 
„murdăria” lor, interacţionând cu ei. În acest caz, 
în apă a avut loc un fel de eroare informaţională. 
Umanul agresiv s-a năpustit asupra divinului. 
Umanul a început să intre în putrefacție şi în 
descompunere, adică, să spunem exact: apa 
sfinţită nu s-a stricat. A început să se descompună 
acea parte a apei care a intrat în contact cu 
energetica locuinţei. Mai simplu spus, cu apa 
sfinţită s-a întâmplat ceea ce trebuia să se 
întâmple cu întregul neam dacă acesta nu schimbă 
orientarea spirituală, adică - descompunere şi 
moarte. Omenirea, ca şi întregul univers, trăieşte 
prin pulsaţii. Noi ne îndepărtăm de divinitate din 
ce în ce mai mult, cufundându-ne în problemele 
noastre umane şi treptat uităm de Dumnezeu, iar 


apoi ne întoarcem. Cei care în interior au uitat de 


divinitate, odată cu atingerea Acesteia se 
descompun, şi mor. Acum, în decurs de câţiva zeci 
de ani, omenirea trebuie să simtă întoarcerea 
divinului. Cei care s-au preocupat prea mult cu 
lucruri umane, ar fi de dorit să înţeleagă că le-a 


rămas prea puţin timp. 


O femeie m-a întrebat: „Spuneţi-mi cum 


arată câmpul meu acum?” 


Eu mi-am adus aminte prima noastră 
discuţie. Aceasta a fost asemănătoare cu un 
contact cu cineva care era pe cale să moară şi 
care, cu speranţă, întreba: 

— Ei, cum o să supraviețuiesc? Care este 
starea sănătăţii mele? 

Apoi aştepta să-i răspundeţi: 

— La tine totul este bine. Cu sănătatea stai 
mai bine. 


Acestei femei eu i-am spus adevărul: 


— Aveţi o tendinţă deosebit de mare de a 
diviniza omul iubit. lată de ce aţi avut relaţii 
teribile cu fostul soţ şi de aceea a fi divorţat. 
Acum, aţi citit cărţile mele şi aţi fost la mine în 
audienţă. Din sufletul dumneavoastră s-a 
îndepărtat agresivitatea. Ați încercat să vă 
schimbaţi atitudinea față de valorile umane, dar 
dorința de a vă ruga pentru omul iubit ați păstrat- 
o în continuare. Situaţia se înrăutăţeşte deosebit 
de mult datorită faptului că soţul dumneavoastră 
actual nu va umili tot ceea ce este uman în el şi în 
dumneavoastră. El nu are un asemenea caracter. 
Într-o situaţie obişnuită, careva dintre voi ar fi fost 
condamnat. În cel mai fericit caz, căsătoria s-ar fi 
destrămat. 

Eu am văzut o întrebare tăcută în ochii 
femeii. 

— Ce este de făcut? 

— În primul rând, schimbaţi-vă atitudinea 
faţă de soţul anterior şi faţă de viaţa conjugală, 
trăind corect orice situație  traumatizantă. 


Închipuiţi-vă periodic că soţul dumneavoastră 


actual a murit, v-a înşelat, v-a părăsit şi încercaţi 
să păstraţi dragostea faţă de el. Închipuiţi-vă 
moartea dumneavoastră şi  exersaţi cu o 
profunzime din ce în ce mai mare ritualul iertării 
tuturor acelora care vă sunt dragi. 

După câteva luni, am vorbit la telefon: 

— Dumneavoastră, ca şi înainte, nu vă este 
bine - i-am spus eu, ei. Nu aţi „căzut“, dar nici nu 
v-aţi „ridicat”. Continuaţi să lucraţi mai departe. 

Au mai trecut încă câteva săptămâni şi, am 
vorbit din nou cu această doamnă la telefon: 

— Vă este puţin mai bine - i-am comunicat eu 
- dar renunţarea la omenesc în favoarea divinității 
încă nu a apărut la dumneavoastră. Dependenţa 
faţă de omenesc este încă foarte mare la 
dumneavoastră. Şi iată că i-am dat telefon din 
nou: 

— Vreau să vă felicit - îi spun femeii. Pentru 
prima dată văd un semn de echilibru în câmpul 
dumneavoastră. 

— Eu simt că interiorul a degajat totul, a zis 


pacienta, dar probabil că trebuie să mai renunţ 


încă la ceva mai mare în favoarea iubirii faţă de 
Dumnezeu. 

— Nu trebuie să renunţaţi la nimic, am 
răspuns eu. Acum, în primul rând, trebuie să 
vedeţi divinul din dumneavoastră, din omul iubit şi 
deja din lumea înconjurătoare. 

Eu am simţit că ea zâmbeşte: 

— Ştiţi ceva? în ultimul timp, eu am ajuns la 
această concluzie pur şi simplu din intuiţie. Am 
reuşit ca în spatele umanului să văd divinul. 

Am zâmbit şi eu: 

— Ce să vă spun? Acum şi eu sunt liniştit 


pentru starea dumneavoastră. 


Copilăria mi-am petrecut-o într-o casă cu 
cinci etaje. Nu am copii. Prietena mea, care 
stă în aceeaşi casă (apartamentul ei se află 
sub al meu) nu are nici ea copii. O femeie 
care a locuit sub apartamentul prietenei, a 


fost singură şi a murit. Au vreo legătură între 


ele aceste fapte? 


Să le luăm pe rând. Lipsa de copii există 
atunci când viitorul este închis. Adică, dependenţa 
de valorile spirituale feste mai mare decât nivelul 
periculos. Valorile spirituale se formează atunci 
când oamenii comunică între ei. Legăturile unui 
om cu celălalt, legătura cu un alt obiect în 
Univers, sau cu o altă lume, legătura cu trecutul şi 
viitorul, toate acestea creează o unitate stabilă a 
diferitelor grupuri şi le ajută să supravieţuiască şi 
să se dezvolte. 

Am descris o întâmplare când pe mine s-a 
supărat o maşină pe care nu am vrut s-o cumpăr. 
La început, a fost foarte ciudată pentru mine şi 
chiar absurdă existenţa sentimentelor la obiectele 
fără viaţă. Apoi am înţeles: totul în Univers, atât 
ceea ce este viu cât şi ceea ce este neînsufleţit, se 
naşte datorită sentimentului iubirii. lată de ce în 
plan subtil, sensibilitatea fiinţelor vii şi obiectelor 
nevii este identică. Cu toate acestea, pentru mine, 


a fost neaşteptat faptul când am văzut că şi 


Soarele are emoţii. Una dintre emoţiile sale cele 
mai puternice o constituie nemulţumirea faţă de 
sine, datorită îmbătrânirii progresive. Stelele au 
emoţii unele faţă de altele. Ele au sistemul lor de 
comunicare şi de schimb de informaţii. De 
asemenea, planetele au sistemul lor de schimburi, 
sistemul lor de comunicare... însă, dacă Soarele 
este ca un tată din punct de vedere energetic, 
adică bărbat, Pământul are un puternic ascendent 
feminin, adică este pentru noi ca o mamă. Marte şi 
Venus au o origine feminină. Jupiter şi Mercur au 
o origine masculină. S-ar putea ca, dacă Pământul 
nostru ar fi avut o energetică masculină, atunci să 
nu fi apărut pe acesta civilizaţia umană. Pământul 
faţă de Soare are emoţii bune, blânde şi de iubire. 
Dar iată că faţă de neamul omenesc, sentimentul 
Pământului este deosebit de agresiv şi acesta a 
început să se accentueze în ultimii patruzeci de 
ani. Judecând după toate, omenirea reprezintă un 
corp din ce în ce mai străin pentru Pământ. Eu am 
examinat în ce măsură energetica omului a 


corespuns cu energetica Pământului cu cinci mii 


de ani în urmă. Nivelul compatibilităţii era de 
aproximativ 93 %. Acum două mii de ani - 92 %, 
acum o sută de ani - 90 %. acum 40 de ani - 92 %, 
iar în prezent - 13 %. Dacă aceasta scade sub 
zero, atunci energetica întregii omeniri intră în 
antagonism cu energetica Pământului. Aceasta nu 
va aduce numai pagube, ci va conduce şi la 
dorinţa de a distruge Pământul ca pe un corp 
străin. În preajma anului 2.000, această graniţă 
poate fi depăşită. Îmi este greu să-mi închipui cum 
se va apăra Pământul de agresorul energetic. 
Când omul se îmbolnăveşte, el subconştient ridică 
temperatura pentru a micşora vitalitatea coloniilor 
de bacterii. Aş fi dorit ca prognoza mea să au se 
adeverească, dar, judecând după toate, după anul 
2000, cataclismele naturale pot creşte brusc. 

Să ne întoarcem la autorul întrebării. 

Pe corpul omenesc există meridiane 
energetice. Prin aceste canale şi puncte 
energetice are loc o interacţiune cu alte lumi, cu 
Soarele şi Pământul, precum şi cu oamenii. De 


asemenea, Pământul are şi el meridiane şi puncte 


energetice care îl leagă de alte obiecte ale 
Universului. În aceste puncte, orientarea este spre 
unitate, spre legătură, adică spre o spiritualitate 
accentuată, iar omul care se află mult timp într-un 
asemenea loc, în mod subconştient, amplifică 
orientarea spre valorile planului spiritual, şi 
contactul lui cu Cosmosul poate fi mai mare decât 
al altora. Dacă a acumulat ereditar dragoste şi 
plinătate, atunci nivelul spiritualităţii care se 
măreşte brusc permite dezvoltarea aptitudinilor, 
intelectului şi a posibilităţilor de creaţie. Când 
caracterul şi concepţia despre lume a neamului 
împiedică acumularea iubirii, atunci are loc 
creşterea dependenţei de valorile spirituale şi 
atunci este posibilă sterilitatea la femei, 
problemele psihice la bărbați etc. Judecând după 
toate, casa cu cinci etaje a fost construită pe un 
asemenea canal energetic ale pământului. 
Diametrul mediu al unor asemenea canale, aşa 
cum am constatat, este de aproximativ 50 de 
metri. 


În general, diagnosticarea naturii nevii este 


foarte dificilă. Despre rezultatele acestor 
diagnostice nu pot vorbi cu certitudine. Atunci 
când problemele se referă la oameni, orice viziune 
şi presupunere a mea se derulează de 10 - 100 de 
ori în timpul lucrului cu pacienţii. Dacă ideile sunt 
demonstrate de zeci de ori prin practică, eu pot să 
am certitudine în concluziile mele. În comunicarea 
cu natura nevie nu am experienţă. Totodată, eu 
simt că este puţin cam prea devreme să mă ocup 
de aceasta, cu atât mai mult cu cât stările fizice 
sunt secundare în comparaţie cu starea interioară 
a omului. Dacă în ceea ce priveşte neamul are loc 
o tendinţă de stingere, atunci cu voia destinului, 
femeia nimereşte în acea locuinţă unde această 
tendinţă se amplifică şi se încheie cu sterilitatea. 
Dacă urmaşii trebuie să supravieţuiască, atunci fie 
că părinţii schimbă locuinţa, fie că se conectează 
sistemul de asigurare pentru păstrarea şi 
amplificarea iubirii. 

Întrucât nu este posibil să ţii cont de toţi 
factorii fizici şi energetici trebuie să înţelegem că, 


cea mai bună metodă de a ne feri de factorii 


traumatizanţi sau de a-i folosi pe aceştia în 
avantajul personal este o corectă năzuinţă şi 
permanentă activitate asupra eului. 

Una din cauzele apariţiei problemelor în 
relaţiile personale o constituie incompatibilitatea 
nivelului partenerului. Dacă omul are o sumă de 
bani care depăşeşte limita periculoasă pentru el, 
fie că pierde aceşti bani, fie că începe să se 
îmbolnăvească, sau începe să aibă neplăceri. Dacă 
omul a primit o funcţie sau un titlu care depăşeşte 
posibilităţile sale, aceasta poate să se încheie 
tragic pentru alţii şi cu ruşine pentru el, 
nemaivorbind de boli. Dacă omul a luat asupra lui 
un volum mare de muncă, ce depăşeşte 
capacitatea lui, organismul nu poate să reziste 
solicitărilor permanente şi mai devreme sau mai 
târziu clachează. 

Suprasolicitarea spirituală este mai 
periculoasă decât cea fizică. Omul poate să eşueze 
fără să observe acest lucru imediat, iar pe urmă, 
ani de zile, plăteşte pentru aceasta. Valorile 


spirituale constituie aceleaşi valori materiale 


numai că în plan subtil. Dacă este responsabil şi 
periculos să posezi nişte bani care depăşesc 
posibilităţile noastre, atunci posedarea de valori 


spirituale poate fi şi mai periculoasă. 


Să începem de la lucrurile materiale. În 
copilărie, ni s-a tot băgat în cap că a câştiga la 
loterie reprezintă o mare fericire. Se pare că 
poate fi şi invers. Îmi amintesc de o întâmplare în 
legătură cu o femeie care în perioada sovietică a 
câştigat o maşină Volga. Soţul ei i-a spus să ia mai 
bine banii şi să-i cheltuiască judicios. Pentru ea 
însă, maşina era simbolul fericirii. Ea a refuzat 
categoric. „Noi vom avea maşină” a spus ea. 

Au început certurile. La câteva luni după 
acest incident, familia s-a destrămat. Femeia a 
început să aibă neplăceri la locul de muncă. În 
cele din urmă ea a fost concediată. Ea totuşi a fost 
nevoită să vândă maşina. Divorțul, pierderea 
serviciului, vânzarea maşinii au doborât-o şi ea a 
început să bea. După un an, o cunoştinţă a 


întâlnit-o şi nu a recunoscut-o. A văzut în faţă o 


persoană prost îmbrăcată, pe jumătate beată şi cu 
o vânătaie sub ochi. Valorile materiale înmulţite 
brusc ne pot îndepărta de divinitatea pe care o 
purtăm în suflet. Când un bărbat se întâlneşte cu o 
femeie, relaţiile favorabile se leagă mai cu seamă 
atunci, când el este în plan general lider în raport 
cu femeia, dar nu pentru mult timp. Dacă el va 
conduce prea puternic, femeia, în interiorul ei, va 
depinde total de el şi va începe să simtă în general 
o singură emoție, entuziasm, adoraţie şi supunere 
faţă de el. Caracterul bărbatului începe să se 
strice, după care urmează soarta şi sănătatea. 
Dacă el nu va renunţa într-o mare măsură la 
calitatea de lider, la femeie vor apărea aroganţa şi 
sentimentul de superioritate. Acesta din urmă 
naşte uşor emoţii de dispreţ şi de condamnare. În 
asemenea condiţii, vor suferi copiii în primul rând, 
iar după aceea mama şi tatăl. Dacă bărbatul alege 
şi încearcă să păstreze pe lângă el femeia care îl 
depăşeşte la capitolul dimensiunilor interioare, el 
trebuie să fie pregătit pentru a fi înşelat şi înjosit 


şi aceasta nu o dată. Dacă el se va concentra pe 


sentimentul de dragoste, va renunţa la pretenţii şi 
la controlul exterior, atunci la început, foarte lent 
şi anevoios, iar apoi tot mai repede, se va ridica la 
dimensiunile femeii pe care o iubeşte şi pe care o 
va depăşi. Dacă el nu rezistă la mai multe jigniri şi 
înjosiri permanente, atunci  nervozitatea şi 
disprețul devin principalele instrumente ale 
apărării lui. lar atunci, în loc de a mări 
dimensiunile personalităţii lui şi de a o „ajunge” 
pe prietena lui, bărbatul încearcă s-o tragă pe ea 
în jos, până la nivelul său. Aceasta duce însă în 
mod inevitabil la încercări periodice din partea 
femeii de a se elibera dintr-un asemenea jug; îmi 
aduc aminte de un caz pe care mi l-a povestit un 
cunoscut de-al meu. 

— În tinereţe, am fost un ghid în turism - a 
tăcut o clipă aducându-şi aminte de acele 
evenimente. Şi iată, nu ştiu cum, în grupul meu a 
apărut o femeie tânără şi deosebit de frumoasă. 
Mi-a plăcut de ea din cale afară. Eu am învăţat 
chiar şi să croşetez numai pentru a-i face pe plac 


şi mă comportam deosebit de delicat. La început, 


nu mi-a acordat nicio atenţie. Apoi a apărut un fel 
de atenţie, pe urmă un interes şi în final s-a născut 
un sentiment puternic pe care ea nu l-a putut 
învinge. Am făcut dragoste şi amândoi am simţit o 
mare plăcere. 

— Asta e toată povestea? m-am adresat eu cu 
curiozitate. 

— Nu. Povestea de-abia acum începe. 

Apoi a ieşit la iveală că ea este căsătorită şi 
soţul este un om cu totul neobişnuit şi înstărit. Ea 
probabil că i-a povestit despre sentimentele ei. Ştii 
cum a ieşit el din această situaţie? într-un mod cu 
totul inedit pentru poziţia sa înaltă. El o aducea la 
mine cu Volga lui, iar după două ore se întorcea şi 
o lua. Pe parcursul acestor două ore noi ne-am 
consacrat unui delir de dragoste. Aşa a adus-o la 
mine până când ea s-a răcorit. Dar şi eu m-am 
liniştit de asemenea. 

Dacă noi ne împovărăm cu o greutate care 
este peste puterile noastre, trebuie să fim gata să 
avem răbdare şi să suportăm suferinţele pe de o 


parte şi să lucrăm asupra noastră şi să fim gata 


pentru o năzuinţă mult mai puternică faţă de 
divinitate pe de altă parte. Altfel, această greutate 


poate să ne strivească. 


Acum câteva ore am vorbit la telefon cu unul 
din pacienţii mei. 

Câţiva ani la rând, el a cunoscut o femeie 
care pur şi simplu l-a distrus. A fost îndrăgostit 
puternic de ea şi a trecut prin multe, dar nu a 
putut să se abţină să o dispreţuiască, să se supere 
şi să fie gelos. Ea s-a comportat din ce în ce mai 
rău şi în cele din urmă s-au despărţit. 

— După o lună, am început să mă simt rău - 
îmi povestea el. Au început neplăcerile, inclusiv 
cele legate de sănătate. Odată m-am trezit de 
dimineaţă şi am observat că am o boală venerică 
gravă. Totul a început să se umfle şi a pornit o 
secreție abundentă. Eu am mai avut şi înainte boli 
venerice, dar de data aceasta a fost ceva 
îngrozitor şi s-a întâmplat foarte repede. Mi-am 
adus aminte de povestea dumneavoastră. La 


conferinţa în care ne vorbeaţi despre nişte soţi 


care au avut trichomonas. Ei au făcut câteva 
şedinţe de tratament, însă nu i-a ajutat nimic. 
Chiar urologul a fost uluit pentru că după ultima 
şedinţă de tratament lucrurile nu s-au îndreptat, ci 
dimpotrivă, s-au înrăutățit. Femeia a renunţat la 
pretenţiile faţă de soţ, precum şi la orice 
agresiune legată de dragostea din sufletul ei. S-a 
îndepărtat de tot ceea ce i-a fost drag şi a început 
să se roage. După câteva zile, au făcut o analiză 
de control şi aceasta a ieşit bine. A urmat 
vindecarea completă. 

Am început să compar faptele şi am ajuns la 
concluzia că nu pot s-o iert pentru ceea ce a făcut 
şi în subconştientul meu nu o absolv de vină. 
Toate acestea nasc agresivitate, care se răstoarnă 
şi „loveşte” în mine. Eu m-am aşezat, mi-am 
analizat viaţa şi m-am detaşat de toate, i-am iertat 
pe toţi şi am început să mă rog. După trei ore, 
„boala mea venerică” a trecut fără urme. După 
aceea am trăit o viaţă normală. Am mai avut 
femei, dar am fost liniştit în relaţiile cu ele. Nu 


demult m-am întâlnit cu o femeie care mi-a plăcut 


foarte mult şi am petrecut împreună o noapte. 
După aceasta am avut un traumatism fizic 
puternic. Puteţi să-mi explicaţi de ce? 

— Data trecută dumneavoastră, v-aţi 
schimbat numai atât cât să vă treacă boala - i-am 
spus acestui om - dar nu a fost suficient pentru a 
vă schimba destinul. Cunoaşteţi zicala: "până când 
nu tună, ţăranul nu-şi face cruce”. Dacă 
dumneavoastră v-aţi dus deja la Dumnezeu o dată, 
atunci trebuie să mergeţi tot timpul. Vă duceţi 
încet sau repede, nu contează, dar trebuie să 
mergeţi. Altfel sunetul tunetului va fi din ce în ce 
mai puternic, şi după aceea te trăsneşte şi 
fulgerul. În acest fel, dumneavoastră aţi lucrat 
puţin asupra eului, însă sistemul interior al 
valorilor l-aţi păstrat. Dacă n-aţi trecut încercarea 
cu acea femeie, înseamnă că dependenţa de 
fericirea umană a crescut brusc. Pentru a lucra 
asupra dumneavoastră, înfrângerea repetată în 
cazul acelor situaţii s-a egalat cu situaţia planului 
fizic real, dumneavoastră trebuie să întoarceţi pe 


toate feţele, mental, una şi aceeaşi situaţie cam de 


300 de ori. V-aţi oprit chiar la început şi aţi avut o 
atitudine foarte superficială faţă de acest lucru. 
Acum vă întâlniți cu o femeie faţă de care aveţi un 
sentiment real. Dependenţa faţă de ea şi 
agresivitatea cresc aidoma unei avalanşe. Şi iată, 
nu după 20 de ani, ci după câţiva ani se va 
transforma într-un program de autodistrugere şi 
în consecinţă - în traumă. 

La dumneavoastră poate să se înfiripe un 
sentiment de trei ori mai puternic până la 
întâlnirea cu femeia în plan fizic şi real. Dacă vrem 
să fim exacti, atunci sentimentele încep până la 
apariţia evenimentului. Şi de data aceasta aţi 
putea să nu mai treceţi încercarea, de aceea pe 
dumneavoastră vă frânează cu mult înainte şi vă 
încurcă în cazul unui contact viitor cu această 
femeie. A treia oară poate să „vă surprindă” nu 
după situaţie, nu în timpul desfăşurării ei, ci până 
la aceasta. Nu numai că nu veţi reuşiţi să aveţi o 
desfătare cu femeia iubită, dar nici măcar nu vă 
veţi întâlni cu ea. Pot apărea îmbolnăviri grave pe 


un drum neted, fără niciun motiv vizibil şi nu va 


exista nicio logică, întrucât îmbolnăvirea a apărut 
nu din trecut, ci din viitor. 

Ştiţi, mi-a spus un preot: „A rămas mult mai 
puţin timp decât credem noi”. Cu cât depindem în 
interior mai puternic de valorile umane, cu atât 
mai încet avansăm. Cu ce diferă organismul viu de 
mediul înconjurător? În mediul înconjurător 
temperatura creşte sau scade. În organism este 
stabilă. Stabilitatea compoziţiei chimice permite 
pentru o perioadă să supravieţuiască organismul 
în condiţiile care sunt fireşti pentru existenţa lui. 
Organismul ia din mediu tot ceea ce contribuie la 
dezvoltarea lui, adică izvorul de dezvoltare 
transferă din mediu în el însuşi tot ce este 
necesar. Cu cât este mai mare inerția unui 
asemenea proces, cu atât mai mult trăieşte 
organismul. Există homeostază fizică şi există 
homeostază spirituală. La fiecare dintre noi au loc 
evenimente în viaţă care ne permit dezvoltarea 
capacităţii, a intelectului şi a spiritualităţii. lar 
atunci când factorul de constrângere sau favorabil 


a dispărut, iar noi continuăm să ne perfecţionăm 


intelectul nostru, capacitatea noastră, 
spiritualitatea noastră, aceasta înseamnă de 
asemenea schimbarea izvorului de dezvoltare din 
mediul înconjurător în interior. 

Când trăim flacăra iubirii umane iar apoi 
durerea legată de destabilizarea ei, cu cât 
încercăm mai mult să păstrăm dragostea, cu atât 
acest izvor al dezvoltării îl transformăm în noi. 
Mediul înconjurător nu ne mai împinge spre 
dragoste şi nu există nicio condiţie pentru a o 
păstra, dar noi continuăm să trăim prin iubire. Cu 
cât noi, în permanenţă şi fără oprire, încercăm să 
păstrăm impulsul dragostei către Dumnezeu, cu 
atât mai mult păstrăm dragostea faţă de un alt om 
fără să existe vreo rațiune vizibilă şi cu atât mai 
mult păstrăm moralitatea, corectitudinea şi 
bunătatea, când condițiile externe nu contribuie la 
aceasta. Cu cât prin antrenament minim are loc în 
noi o dezvoltare accelerată a intelectului şi a 
capacităţii, cu atât mai puţin suntem supuşi 


îmbolnăvirii. 


Cum să facem să nu ne supărâăm? 


Regula principală este cunoscută: trebuie 
deconectată logica umană şi simțită cea divină. Cu 
cât putem să simţim mai mult timp divinul în 
sufletul nostru, cu atât mai mult dispare 
agresivitatea şi cu atât mai mult logica umană 
rămâne numai umană. Dar omul este fiinţă duală 
şi are nevoie de logica umană atât pentru a dirija 
situaţia, cât şi pentru apărare. După mai mulţi ani, 
am ajuns la o gândire clară şi simplă: se pare că 
ura, supărarea, disprețul constituie pur şi simplu 
încercarea de a controla cu alte mijloace. 
Supărarea, indignarea şi jignirea constituie o 
formă de conducere a altor oameni. Arătându-ne 
propria jignire, noi încercăm să conducem 
comportamentul altei persoane. De aici putem 
trage o concluzie simplă şi minunată: dacă noi 
învăţăm să conducem situaţia altfel, atunci 


formele primitive ale conducerii, adică noţiuni ca 


jignirea, supărarea şi ura pot fi înlăturate. 

Aceasta înseamnă că trebuie analizate ce 
forme de conducere există. Noi putem să 
conducem situaţia în prezent şi în viitor şi putem 
să conducem situaţia schimbându-ne. Conducerea 
superioară a situaţiei se înfăptuieşte prin iubirea 
divină. Dumnezeu conduce lumea. Aceasta 
înseamnă că prin iubire noi putem să depăşim 
limitele Universului, iar deplina conducere a 
situaţiei, dacă noi ne aflăm în întregime în ea şi 
depindem de ea, este imposibilă. Dacă noi 
conducem situaţia năzuind spre Dumnezeu, atunci 
avem informaţia deplină, iar traumatismul psihic 
profund nu este posibil. Ca să conduci ceva, este 
nevoie să ai o informaţie cât se poate de completă 
despre acel ceva. În iubirea divină, informaţia este 
absolută. În timp ce la dumneavoastră creşte 
iubirea pentru divin, va creşte şi posibilitatea de a 
conduce lumea. Al doilea nivel este mult mai 
limitat. Acesta este de fapt conducerea strategică. 

Întrucât acesta este un nivel de cunoaştere, 


atunci aici momentele de forţă sunt inevitabile, 


însă sunt minimale. Această metodă oferă o 
restituire mai rapidă, deşi, bineînţeles, cedează în 


faţa primei metode. 


Metoda a treia este cea tactică. Se referă la 
momentul când dorim să corectăm o situaţie acum 
sau în viitorul apropiat. Aceasta este în general o 
metodă de conducere prin forţă. Dacă omul nu ştie 
deloc să conducă, el merge fie spre o jignire 
permanentă, nemulţumire şi pretenţii, fie spre 
Divinitate şi atunci iubirea care sălăşluieşte în 
sufletul lui îl ajută să dezvolte obiceiuri de a 
conduce fără a face vreo şcoală în această 
direcţie. Sau dacă omul învaţă în permanenţă să 
conducă, atunci logica lui din agresiv-atacatoare 
se transformă într-una de bunătate şi supunere. În 
cazul acestei conduceri găsim din ce în ce mai 
multă iubire şi stare Divină. 

Unul din principiile de bază este: niciun 
proces nu trebuie să intervină deodată. Fiecare 
are inerția sa. lată de ce răbufnirile singulare ale 


conducerii nu au niciun efect. Mai există o regulă: 


conştiinţa nu poate niciodată să conducă în 
totalitate situaţia. Un alt lucru important este: 
încercarea de a conduce situaţia în problemele 
mărunte duce la un imens consum de forţă şi în 
ultimă instanţă duce la pierderea conducerii. 

Încă o legitate: 

Orice eveniment este legat de Univers, iată 
de ce la nivel exterior, evenimentele se 
controlează destul de uşor. La nivel interior, ele se 
controlează slab. La nivel profund este imposibilă 
dirijarea conştiinţei, iar încercarea de a face acest 
lucru costă scump. 

Cum procedăm într-o situaţie obişnuită? 
Când suntem lipsiţi de posibilitatea de a conduce 
în mod tactic, adică conectând planul exterior, 
energia nevalorificată „o îndemnăm” înăuntru, iar 
ea se transformă în supărare, indignare, 
condamnare. Dar se poate, dacă nivelul tactic este 
strâns unit, să se treacă la nivelul strategic. Dacă 
nivelul strategic este de nepătruns, soluţia este 
dezicerea de ceea ce este uman şi trecerea la 


divinitate. 


Cu mulţi ani în urmă, savanții au realizat 
următorul experiment. Un grup de maimute a fost 
speriat cu nişte sunete puternice. Sursa care a 
provocat frica nu era vizibilă, iar grupul aflat în 
panică a umblat dintr-un colţ în celălalt pe 
teritoriul aflat la dispoziţia lui. Înainte de aceasta, 
una dintre maimute a fost legată puternic; în timp 
ce celelalte fugeau dintr-un colţ în celălalt ea a 
stat nemişcată iar ca rezultat a făcut un infarct. 
Când animalele fug de sursa pericolului, acest 
lucru constituie una din formele de conducere 
tactică a situaţiei. Dacă această posibilitate este 
închisă, atunci energia trece în interior şi-l 
macină. Ce concluzii trebuie să tragem din acest 
lucru? 

Prima concluzie: posibilitatea de a conduce o 
situaţie nu este depăşită niciodată 100%, adică 
dacă sunteţi legat de mâini şi picioare, atunci 
dumneavoastră puteţi să mişcaţi degetele. A doua 
concluzie: dacă omul conduce situaţia la al treilea 
nivel, atunci când se închide un canal, energia 


trece pe celelalte, adică dacă a fost închisă 


posibilitatea tactică de a controla situaţia, atunci 
lucrează mai activ cea strategică şi divină, 
întrucât canalele divine nu sunt oprite niciodată, 
atunci mare parte a energiei trebuie să meargă 
tocmai într-acolo, iar apoi la dirijarea strategică şi 
cea mai mică parte a energiei la conducerea 
tactică. Atunci, în orice situaţie, la om nu se mai 
naşte înrăirea şi în loc de degradare are loc 
accelerarea dezvoltării. Eu îmi aduc aminte de 
încercările mele de a dezvolta formele de 
conducere. Dacă presupunem că dumneavoastră 
aveţi o posibilitate de a conduce situaţia, 
pierderea acesteia v-ar duce la mânie şi supărare. 
Dacă aveţi însă zeci de metode de conducere a 
situaţiei date, atunci aveţi şanse mult mai mari de 
a transforma energia distructivă a supărării în 


energie creatoare. 


Să presupunem că într-un magazin, 
vânzătorul s-a comportat incorect. Doriţi să cereţi 
cartea de reclamaţii, dar apoi înţelegeţi că o 


asemenea carte nu există. Deci, posibilităţile 


dumneavoastră s-au epuizat şi apare supărarea şi 
condamnarea. Dar dacă dumneavoastră puteţi să-l 
chemaţi pe directorul magazinului sau să-i 
explicaţi calm vânzătorului că nu are dreptate, 
atunci posibilităţile dumneavoastră se lărgesc. 

O dată am intrat în magazin şi m-am adresat 
vânzătoarei: 

— Pot să cumpăr la dumneavoastră zece 
pachete de polietilenă? 

Ea s-a uitat la mine cu indiferenţă: 

— Nu, nu se poate. 

— Dar cinci? 

— Tot nu se poate. 

— Dar măcar unul nu se poate cumpăra? 

Vânzătoarea a ridicat din umeri. 

— Nu se poate. Noi nu vindem în general aşa 
ceva. 

Eu am plecat cu un sentiment de mâhnire în 
suflet. Atunci încă nu exista niciuna din cercetările 
mele. Acum însă îmi era clar că eu m-am atacat de 
ideal şi pe mine m-au lecuit prin vânzătoare. Eu 


încă nu ştiam că în primul rând trebuie să te pui 


pe tine în ordine. În acel moment eu am simţit pur 
şi simplu că port în piept o puternică iritare şi 
aceasta îi poate dăuna fie ei, fie mie. M-am întors 
în magazin şi m-am dus din nou la vânzătoare: 

— Doamnă, scuzaţi-mă, dar dumneavoastră 
sunteţi prost crescută. Trebuia să-mi spuneţi de la 
bun început că nu vindeţi aşa ceva - i-am zis, iar 
apoi m-am întors şi am plecat. 

Sufletul mi s-a uşurat dintr-odată. Aceasta 
înseamnă că iscusinţa de a formula pretenţia şi de 
a o pronunţa poate ajuta foarte mult la păstrarea 
sănătăţii. 

Un alt exemplu. Nu demult am fost la Marea 
Mediterană. M-am dus să mă scald, să fac baie 
puţin mai departe de plaja orăşenească, pe malul 
stâncos. Acolo nu era multă lume. Malul era 
presărat temeinic cu murdărie, cu sticle de 
plastic, cutii de tablă şi borcane. Ceea ce era mai 
trist: în mare, unde am înotat cu ochelari 
subacvatici, era de asemenea plin de murdărie. A 
fost dureros să contemplu cum moare natura, iar 


eu iubesc marea în mod deosebit. Pentru mine, să 


văd fundul mării murdărit a fost o traumă psihică. 
În asemenea condiţii nu se poate sta mult timp. 
Supărarea pătrunde adânc în tine şi duce la 
îmbolnăvire. Trebuie făcut ceva. În primul rând, 
m-am pus în rezonanţă cu planul divin. Totul se 
naşte, trăieşte şi moare. Mai devreme sau mai 
târziu moare Pământul, mor pădurile, râurile şi 
mările. De aceea suferinţa lăuntrică este inutilă şi 
chiar periculoasă. Energia a fost solicitată şi la 
nivel uman. Eu am elaborat un plan strategic. M- 
am gândit să scriu la ziar, să încerc să sesizez 
organele locale, pentru ca măcar să fie puse 
tomberoane pentru gunoi şi pe tăblii să se scrie 
rugămintea de a nu se murdări marea şi malul. 
Dar, având în vedere că eu nu locuiesc în această 
ţară şi nu cunosc limba, existau puţine şanse de a 
schimba situaţia. lar sufletul nu putea să accepte 
cutiile şi sticlele de plastic de pe fundul mării. 
Atunci, eu m-am scufundat şi am început să adun 
de pe fundul mării toată murdăria, depozitând-o 
pe mal. La început am simţit în piept o durere 


sufletească şi nemulțumire. Treptat, acest 


sentiment a dispărut. Am venit în fiecare zi pe 
plaja aceasta stâncoasă şi m-am ocupat câteva ore 
de căutarea şi înlăturarea murdăriei de pe fundul 
mării. Cu timpul am simţit o deosebită satisfacţie, 
cu nimic mai prejos decât satisfacția de a privi 


bancurile de peşti. 


Primesc multe întrebări în legătură cu 
modalitatea în care se păstrează şi se 


întăreşte familia. 


Acum aproximativ un an, m-am lovit de o 
situaţie care m-a ajutat să înţeleg ce este familia. 
La o pereche de tineri se destramă familia. O 
prietenă a soţiei, din senin a început să-i spună 
soţului că soţia îl înşală. Soţul a căpătat un 
complex puternic, pe care nu l-a putut depăşi 
nicicum. Soţia a început şi ea să se chinuiască. 
Soţul s-a dus la o anumită clarvăzătoare şi ea a 


confirmat următoarele: 


— Da, exact, soţia te înşală. 

Şi iată că eu stau şi le explic soţilor ce s-a 
întâmplat: 

— Dumneavoastră, în interior, v-aţi ataşat 
aşa de mult unul de celălalt încât poate să se 
termine trist pentru amândoi. Dumneavoastră 
priviţi relaţiile sexuale şi le consideraţi de neclintit 
şi chiar şi gândul în legătură cu faptul că ceva se 
destramă, vă imprimă frică. Primul lucru ce 
trebuie făcut este ca începând de acum să 
înlăturați toate supărările unul faţă de celălalt şi 
să vă rugaţi pentru urmaşi. 

Mă adresez soţului: 

—  Închipuiţi-vă că soţia v-a înşelat cu 
adevărat, scuipaţi şi uitaţi. Aceasta este la urma 
urmei salvarea dumneavoastră. 

— Am încercat, dar nu am reuşit, a răspuns 
soţul. 

— Să nu vă limitați la o singură încercare, 
continuaţi mai departe. Închipuiţi-vă că în ultimii 
ani aţi fost impotent, dar familia s-a păstrat. În 


ceea ce priveşte întâlnirile sexuale ale soţiei, 


priviţi lucrurile cu totul altfel. Pentru 
dumneavoastră principalul va deveni nu patul, ci 
relaţiile prieteneşti. Sau închipuiţi-vă că aţi murit 
şi modelaţi viaţa soţiei fără dumneavoastră, adică 
ea se va căsători cu altcineva şi va naşte copii 
pentru acesta. Asta e viaţa şi orice fericire în viaţă 
nu poate fi mai presus decât scopul suprem, ci 
numai un mijloc. 

Eu am vorbit cu soţii şi am încercat să înţeleg 
ce anume din caracterul lor, din concepţiile lor 
despre lume a provocat asemenea probleme. Când 
vrei să ajuţi pe cineva, posibilităţile cresc de 
nenumărate ori. Una dintre cunoştinţe mi-a spus: 

— Din punct de vedere biologic omul este 
astfel construit, încât îl poate ajuta pe altul într-o 
măsură mult mai mare decât pe sine însuşi. 

Şi tocmai în acest moment, din dorinţa de a 
ajuta, s-a născut înţelegerea situaţiei. 

Prin momentele sexuale noi ne legăm foarte 
puternic de fericirea umană - le-am spus eu 
soţilor. Când căsătoria este bazată numai pe 


sentimente sexuale, ea nu poate fi îndelungată. 


Când sentimentele slăbesc, intervine înşelarea, iar 
căsnicia se destramă. Tatăl prietenului meu l-a 
sfătuit: „Vrei să ai o familie normală? Căsătoreşte- 
te cu o femeie care îţi este prietenă. Când 
sentimentele sexuale se transformă în cele de 
prietenie, atunci, când se vor clătina relaţiile 
sexuale, familia va rezista”. 

În consecinţă, dacă dumneavoastră, 
împreună cu toată familia mergeţi în excursie, 
faceţi o anumită activitate împreună, în 
permanenţă vă oferiţi unul altuia căldură, atenţie 
şi respect, atunci sentimentele dumneavoastră 
umane se transformă mai repede în cele divine. 
Cu cât acordaţi mai multă atenţie dragostei şi 
căldurii reciproce cu atât mai puţin veţi depinde 
de relaţiile sexuale. Cu cât noi stopăm mai mult 
pierderea iubirii din suflet, căutând pentru 
aceasta un anumit motiv, cu atât începem să 


cădem în dependenţă de valorile umane. 


Serghei Nikolaevici, în cartea a patra, în 
capitolul „Iubire şi morală” dumneavoastră 
tratați fraze din Evanghelie: „cei săraci cu 
duhul“... şi afirmaţi că pentru aceştia: 
ticăloșşi, maârșavi, trădători etc., sentimentul 
iubirii este mai aproape şi mai pe înţeles 
decât pentru deştepţi, morali etc. 

Dar este limpede că ticăloşii şi mârşavii 
nu au idee în general despre existenţa iubirii. 
Vă rog să explicaţi gândurile dumneavoastră 
mai departe. În legătură cu aceasta, 
dumneavoastră prezentați un exemplu al unui 
cântec despre iubire, cântecul lui V. Visoţki: 

„— Stai fraiere, nu vezi că e o zoaie 

C-un ochi umflat şi strâmbă la ţurloaie 

Stai, fraiere, nu ştii că-i turnătoare? 

— Mă doare-n cot, o vreau mai tare!” 

Oare aici este vorba de iubire şi nu pur şi 


simplu de faptul că o „doreşte“? 


Dacă omul pur şi simplu „o doreşte”, el nu va 


spune că i se hotărăşte destinul. În acest cântec 


mai sunt versuri: „Astăzi dumneavoastră nu mă 
murdăriţi, astăzi dumneavoastră nu mă mai 
interesaţi” - înseamnă că are ce să murdărească? 
Poate că eu am exagerat datorită elanului polemic, 
spunând că este vorba de cel mai bun cântec al lui 
Visoţki despre iubire, dar faptul că acest cântec 
este despre iubire este o convingere a mea. 
Fiecare vorbeşte despre iubire în felul lui şi nu se 
poate încadra acest lucru în nişte stereotipuri. Iar 
faptul că dumneavoastră i-aţi privat de 
sentimentul dragostei pe ticăloşi şi mârşavi, aici 
mi se pare că v-aţi grăbit. Doar nimeni nu se 
consideră pe sine talpa iadului. Noi cu toţii 
încercăm sentimentul iubirii. Dar pur şi simplu la 
ticăloşi acest sentiment poate lua o formă urâtă, 
iar la omul bun, cumsecade, el se poate prezenta 
mult mai frumos. Dar dacă omul cumsecade şi bun 
consideră principiile şi idealurile sale ca un scop 
în sine, atunci el va omori iubirea mult mai repede 
decât cel care nu este cumsecade şi este rău. 

Este mult mai uşor să ierte şi să uite jignirea 


şi insultele un ţăran needucat şi analfabet decât 


un boier spiritual şi educat. Când neamul 
aristocrat a început să moară, domnii se 
căsătoreau cu ţărance analfabete şi lipsite de 
învăţătură. Au apărut moştenitorii şi neamul a 
supravieţuit. Deseori natura ne limitează şi pe noi, 
şi pe copiii noştri în aptitudini, intelect şi 
spiritualitate tocmai pentru a nu uita că iubirea 


este mai importantă decât toate. 


Ce puteţi spune despre Rusia de azi? 


Cred că avem un popor talentat, şi o ţară 
lipsită de talent. Talentul poporului se explică 
printre altele prin faptul că idealismul şi 
materialismul, ştiinţa şi religia, modurile de 
gândire occidental şi oriental au putut să se 
unească în sufletul omului rus. În stat, acest 
echilibru încă nu s-a realizat. De aceea, Rusia 
balansează succesiv între ruble şi idealuri. Acum 


eu cred că Rusia, ca stat, va putea să unească cele 


două tipuri contradictorii de gândire şi să creeze o 
gândire nouă. Cu atât mai mult cu cât există un 
precedent în această ţară, adică reformele lui 
Petru I. 


Acum trei luni, vara, fiul meu a început 
dintr-odată să repete: „Eu sunt bun, eu sunt 
bun”. Eu l-am întrebat: 

— Dar oare înainte ai fost rău? 

— Da, înainte am fost rău și acum sunt 
bun. 

Spuneţi-mi de ce poate fi legat acest 


lucru şi dacă pentru copil este util. 


În prima perioadă, când noi înţelegem că 
oamenii care ne înconjoară nu sunt vinovaţi, iar ca 
să-i învinuim este un nonsens, prin această 
perioadă trecem destul de repede. A doua 
perioadă este să înţelegem că noi de asemenea nu 


suntem vinovaţi şi că disprețul faţă de noi şi 


profunda nemulţumire faţă de sine constituie o 
agresiune faţă de Dumnezeu. Această perioadă se 
depăşeşte destul de greu şi chinuitor. Când 
înţelegem că nu există vinovaţi, atunci noi, încet şi 
chinuitor, parcurgem prima fază care se numeşte 
„a învăţa să nu omori dragostea”. Dumneavoastră 
aţi început să învăţaţi să vă schimbaţi, dar 
profunda nemulţumire de sine, de situaţie şi de 
destin au rămas foarte puternice. Fiul 
dumneavoastră v-a urmat exemplul şi în mod 
intuitiv încearcă să oprească în sine programul de 
autodistrugere. Atunci când el spune: „Eu sunt 
bun, eu sunt bun” - atunci pretenţiile faţă de sine 
sunt înfrânate şi aceasta îl ajută să-şi păstreze 


iubirea. 


Mi-am adus aminte despre această problemă 
când am stat la coadă în Ambasada Israelului. Am 
fost invitat să ţin o conferinţă în Israel. Oamenii 
deja mă aşteptau şi unul din iniţiatori a trimis o 
invitaţie. Şi iată că stau la coadă şi aştept 


rezultatul. Ieri m-a înţepat ficatul. Eu m-am uitat 


să văd despre ce e vorba. Era vorba de 
condamnarea unui grup mare de oameni de pe 
teritoriul Israelului. Totul era clar. Nu îmi vor da 
viză. Ştiu deja că nu o să primesc viza, dar stau 
totuşi la coadă şi încerc să înăbuş o uşoară iritare. 
Şi deodată, pe neaşteptate, îmi vine în minte: „Dar 
eu am posibilitatea excepţională de a lucra asupra 
mea”. 

Nu demult eu le-am explicat pacienţilor: 

„Una din cele mai bune metode de a stăpâni 
ofensa este de a o considera ca o posibilitate 
minunată de a lucra asupra propriei persoane şi 
de a te schimba”. După 10 - 15 minute îmi vor 
comunica refuzul şi o să-mi  răbufnească 
sentimentul de ofensă şi nemulţumire. În prezent, 
încă nu se desfăşurase situaţia reală. Ea dormita. 
Pe neaşteptate, îmi vine în minte că în anii care au 
trecut, eu am lucrat cu situaţii care au avut deja 
loc. Mi-am adus aminte ofensele şi nemulţumirile 
mele. Aceste situaţii le-am trăit din nou şi m-am 
pus în ordine. Dar emoţiile amintirilor sunt mai 


slabe decât cele reale de câteva sute de ori. lar eu 


trebuie apoi de zeci şi sute de ori să limpezesc 
aceste situaţii pentru a mă pune în ordine. 

Eu evaluez în minte ce emoţii o să mă 
cuprindă peste 10 - 15 minute. Şi astfel constat 
sentimente de ofensă faţă de alţi oameni, 
nemulţumirea de sine şi de situaţie, precum şi de 
destinul meu. Încep să mă pregătesc şi îmi repet 
încet: „Nimeni nu este vinovat de necazurile mele. 
Totul se petrece din voia lui Dumnezeu. Eu nu mă 
supăr şi nu condamn pe alţii. Totul este din voia 
lui Dumnezeu”. Cele 10 minute care au mai rămas 
mi le ocup prin a mă pune la punct. Deodată se 
strigă numele meu. Mă apropii încet de ghişeu şi 
văd o femeie care îmi înapoiază cu compasiune 
documentele: 

— Nu aţi demonstrat că cei care v-au invitat 
sunt rudele dumneavoastră, motiv pentru care nu 
putem să vă acordăm viza. 

Mă îndepărtez de ghişeu zâmbind. Emoţia 
aşteptată a trecut. Sentimentul de iritare şi de 
ofensă a început să mă cuprindă. Mă minunez în 


sinea mea: „Deşi am fost pregătit pentru aşa ceva, 


de unde aceste emoţii puternice?” O explicaţie 
simplă mi-a dat soţia: 

— Tu ai planificat totul, până la cele mai mici 
amănunte. Ai calculat cu cine te duci şi cu cine te 
întâlneşti. Călătoria a devenit pentru tine o 
realitate. Şi iată de ce reacţionezi atât de dureros 
la schimbarea acestei călătorii. 

— E o idee interesantă, m-am gândit eu. De 
acum încolo, de fiecare dată când voi planifica 
ceva în detaliu, pentru sfârşit trebuie să-mi 
închipui un eşec total al planurilor mele şi trebuie 
să repet: „Doamne, facă-se voia Ta în toate”. 
Atunci nu vor mai exista ataşamente. 

— Acum însă, eu trebuie să mă descurc cu 
sentimentele de agresiune care mă cuprind. 
Agresiunea faţă de alţii, slavă Domnului, a 
dispărut. Continuă ofensa adusă mie şi destinului, 
încep să repet: 

Eu sunt bun, la mine totul e bine, Doamne, 
facă-se Voia Ta. 

După 5 minute, am senzaţia unei liniştiri 


evidente. Zâmbesc din nou. Va fi nevoie ca în 


fiecare dimineață să-mi închipui jignirile şi 
insuccesele posibile şi va trebui să lucrez asupra 
lor din timp, atunci voi putea să lucrez asupra mea 
cu eficienţă în momentul izbucnirii nemulțumirii 
sau a ofensei, iar o asemenea muncă va fi de o 
sută de ori mai eficientă decât acele eforturi pe 
care le depun după o zi sau două după ce situaţia 
a avut loc. 

Mulţi m-au întrebat cum să mărim eficienţa 
muncii asupra propriei persoane. Mi-aduc aminte 
cum anume am încercat să explic timp de câteva 
ore unei paciente că ea trebuie să-şi schimbe 
atitudinea faţă de bărbatul ei şi faţă de lume. Ea a 
plecat şi a lucrat asupra persoanei sale. S-a întors 
şi a încheiat discuţia cu una şi aceeaşi frază. 

— Eu nu înţeleg totuşi ceva. 

— Ascultaţi, omul înţelege prin sentimente, 
iar dumneavoastră nu puteţi simți. La 
dumneavoastră nu lucrează simţul, de aceea nu 
mă înţelegeţi. Până când nu vă iertaţi soţul, nu 
scăpaţi de sentimentele negative, nici munca 


dumneavoastră asupra propriei persoane nu va 


avea efect. 

— Dar cum pot să-l iert, dacă el în 
permanenţă mă asupreşte şi mă înjoseşte, - a 
început să plângă femeia. 

— Ascultaţi, fie vă depăşiţi propria condiţie, 
fie nu, - i-am spus pe un ton ridicat. 

— Iar dumneavoastră să nu ţipaţi la mine, - a 
spus plângând femeia. 

— Ce să fac dacă dumneavoastră nu vreţi să 
mă înţelegeţi, am întrebat-o eu agitat, apoi m-am 
oprit, am ridicat mâinile şi i-am spus: 

— Bine, mă predau. Eu nu vă pot ajuta. 

— Trebuia să-mi spuneţi de la început că nu 
puteţi să mă ajutaţi, a continuat să plângă 
supărată femeia. 

Apoi s-a ridicat şi a plecat. Istovit, mă culc pe 
masă şi încerc să mă deconectez de ea, dar ceva 
mă împiedică să fac acest lucru. După câteva 
minute, cineva deschide uşa. Ridic capul şi o văd 
din nou pe aceeaşi femeie. 

— Pot să mă înscriu la rând şi peste o lună 


sau două să vin din nou la dumneavoastră în 


audienţă? - mă întreabă ea. 

Eu dau din umeri: 

— Înscrieţi-vă, înscrieţi-vă. Toate cele bune. 

Timp de 10 - 15 minute mă odihnesc. După 
ce îmi revin, continuu audiența. Discut cu 
următorul pacient, iar când intervine o pauză, mă 
gândesc din nou la această situaţie de neînțeles. 
După 2 - 3 audienţe pe mine mă înţelege oricine. 
De ce în acest caz totul s-a încheiat fără un 
rezultat? Ce a împiedicat posibilitatea să înţeleagă 
şi să simtă ceea ce i-am spus? Eu o cercetez de la 
distanţă şi văd moartea copilului în timpul sarcinii, 
în acest caz există ceva în legătură cu uciderea 
iubirii. Judecând după toate, acest lucru a 
împiedicat posibilităţile ei. Mă întorc din nou la 


pacienta din faţa mea şi continuu să discut cu ea. 


A trecut o oră. Acum în uşă trebuia să apară 
următorul pacient. Se deschide uşa şi o văd din 
nou pe aceeaşi femeie: 

— Eu vreau să mai încerc încă o dată, a spus 


ea. 


Îmi vine să mă ascund sub masă, dar nu arăt 
acest lucru. Obosit, dau din mâini către ea: 

— Intraţi, luaţi loc. 

— Ştiţi dumneavoastră - spune ea - eu vreau 
să vă povestesc faptul că până la căsătorie am 
avut o idilă cu un bărbat. Am rămas gravidă cu el. 
Când am avut trei sau patru luni de sarcină, el m-a 
înşelat. Eu am simţit acest lucru, iar mai târziu am 
aflat. L-am iertat, dar copilul a murit în pântece. 

— L-aţi iertat, am spus eu, dar sufletul 
dumneavoastră nu l-a iertat. Prea multe pretenţii 
profunde purta sufletul dumneavoastră în el. În 
viaţa anterioară, v-aţi simţit superioară, mai 
cumsecade şi mai  înţeleaptă decât soțul 
dumneavoastră. Pentru ca să dispreţuieşti pe 
cineva şi să-l condamni trebuie să te simţi superior 
obiectului condamnării şi dumneavoastră l-aţi 
asuprit pe soţ şi în sinea dumneavoastră l-aţi 
înjosit. În consecinţă, nu aţi putut să acceptaţi nici 
măcar în gând o înjosire. În viaţa actuală, aţi 
început să vă schimbaţi în bine. Dar sufletul 


dumneavoastră nu ţine pasul cu dumneavoastră. 


Mergeţi şi rugaţi-vă, debarasându-vă de orice 
agresiune faţă de iubire şi atunci va fi mai uşor să 
apară schimbări profunde. 

După câtva timp, ea revine din nou. Este un 
alt om. Altă înfăţişare a feţei, alte gesturi. 

— Ştiţi ceva? Sufletul meu zâmbeşte - spune 
ea. 

Eu încerc de asemenea să zâmbesc: 

— Ei, slavă Domnului, vedeţi, totul este bine. 

Ea pleacă. 

Eu stau şi mă gândesc. Un progres brusc are 
loc la solicitări, uneori foarte mari. Încă din 
frageda copilărie eu am observat că pot să rezolv 
şi să înţeleg orice problemă. Dacă nu înţelegeam 
ceva şi nu puteam rezolva acum eram conştient că 
voi înţelege peste 5 - 10 ani şi niciodată nu uitam 
aceasta. În fiecare săptămână mi s-a schimbat 
efectiv imaginea concepţiei despre lume. Dar 
niciodată nu am avut sentimentul că am o soartă 
grea. Explicaţia a venit de la sine. Când am 
început să lucrez însă cu structuri karmice, am 


început să scârţâi din toate încheieturile şi 


aproape de fiecare dată am avut impresia că nu 
voi reuşi, că acest lucru este peste puterile mele. 
Dacă nu intri în panică şi te stăpâneşti, atunci la 
urma urmei ajungi la bun sfârşit. Lucrurile 
neînsemnate, nuanțele, au părut că au căpătat 
însemnătate şi totul a devenit foarte clar. 
Următorului meu pacient i-am explicat: 

— Înţelegeţi că a spune: „Doamne, iartă-mi 
păcatele, Doamne, dă-mi sănătate „este un 
nonsens. lar dacă veţi spune: „Doamne, înlătură 
din sufletul meu ofensa”, nici asta nu înseamnă 
mare lucru. Dacă sufletul dumneavoastră doarme 
care este eficienţa rugăciunii? Amintiţi-vă de 
situaţiile când aţi fost puternic ofensat sau când 
aţi pierdut ceva ce pentru dumneavoastră a fost 
foarte scump. În acel moment aţi încercat din 
răsputeri să salvaţi şi să păstraţi dragostea faţă de 
Dumnezeu. Dacă dumneavoastră simţiţi ce a 
rezultat, atunci începeţi să vă rugaţi. Numai 


atunci rugăciunea dumneavoastră va avea efect. 


La câteva minute după acest pacient, a intrat 


o fată căreia am început să-i explic următoarele: 

— Noi toţi ne hrănim cu dragoste aşa cum 
frunzele se hrănesc cu umiditatea provenită de la 
rădăcini. Rădăcinile nu se văd, dar fără ele 
plantele nu pot trăi. Divinitatea se află în afara 
timpului şi spaţiului. Dar când divinitatea intră în 
contact cu umanul, acesta din urmă trebuie să se 
închidă, să se strângă, întrucât altfel va muri, se 
va descompune. Cele mai mari porţii de iubire le 
primim după îmbătrânire şi moarte. A primi aceste 
porţii şi a rămâne în viaţă au putut numai câţiva 
din întreaga istorie a omenirii. Porții mai mici de 
iubire putem primi când suntem bolnavi şi 
nefericiţi, când suntem ofensaţi şi înjosiţi şi când 
lucrăm asupra noastră în mod voluntar pentru a 
înlătura tot ce este uman în conştiinţă în general. 

Dacă noi lucrând asupra noastră nu vom 
reuşi până la capăt, atunci începem să fim ajutaţi 
prin ofense şi înjosire, apoi prin boală şi 
nefericire, iar după aceea prin îmbătrânire şi 
moarte. Cu cât simţim mai puternic eul nostru 


divin, cu atât mai uşor este să primim o nouă 


porţie de dragoste divină şi să salvăm prin aceasta 
umanul de la destrămare. Perceperea eului nostru 
divin nu apare de-odată. Ea trece prin câteva 
etape. La început, învăţăm pur şi simplu să vedem 
divinul. Apoi învăţăm să păstrăm în noi scânteia 
divină. Pe urmă, aceste scântei, aprinzându-se 
periodic în sufletul nostru, apar din ce în ce mai 
des şi treptat se contopesc în eul nostru divin. Şi 
apare ca un fel de intermediar între eul nostru 
adevărat care sălăşluieşte în Dumnezeu şi în 
iubire şi eul nostru uman, închis în corp şi 
conştiinţă. Astfel, primul stadiu constă în a învăţa 
să vedem divinul. Aceasta însă nu se poate face 
dacă nu aţi oprit mecanismul de reprimare a 
iubirii. Dumneavoastră o să vedeţi divinul. În mod 
automat, se declanşează programul de nimicire a 
iubirii. Întrucât divinul nu poate fi omorât, atunci 
acest program se întoarce şi vă omoară pe 
dumneavoastră, înseamnă că primul lucru ce 
trebuie făcut este să învăţăm să nu omorâm 
iubirea. Pentru aceasta este nevoie ca prin 


pocăinţa întregului neam să îndepărtăm de la sine 


şi de la urmaşi orice dorinţă de a reprima iubirea 
atât în alţii, cât şi în noi. Trebuie înţeles şi simţit 
că nu există vinovaţi. Cunoaşterea lui Dumnezeu 
începe cu iertarea. Dacă dumneavoastră veţi simţi 
că nu veţi atenta la iubire, aceasta nu înseamnă că 
în adâncul sufletului dumneavoastră se petrece 
acelaşi lucru. Nu vă amăgiţi înainte de termen. 
Continuaţi să lucraţi. Apoi începe etapa a doua. 
Dumneavoastră deja nu mai omorâţi iubirea, nu o 
reprimaţi. Apropo, dacă dumneavoastră vă este 
ruşine să exprimaţi sentimentul de dragoste, 
precum şi sentimentele pozitive, atunci, prin 
aceasta, le suprimaţi. Ca urmare, iată al doilea 
stadiu, adică păstrarea iubirii indiferent ce s-ar 
întâmpla. Închipuiţi-vă ceva ce este şi poate fi cel 
mai scump pentru dumneavoastră, iar pe urmă 
închipuiţi-vă că l-aţi pierdut şi încercaţi din toate 
puterile să păstraţi iubirea pentru Dumnezeu care 
nu numai că nu trebuie să se diminueze, ci trebuie 
să se amplifice. Şi când veţi învăţa să păstraţi 
iubirea, indiferent ce s-ar întâmpla cu eul 


dumneavoastră uman, atunci treptat veţi începe să 


simţiţi şi eul dumneavoastră divin. Şi atunci când 
realitatea eului dumneavoastră divin va întrece 
eul dumneavoastră uman, atunci dependenţa de 


toate valorile umane va fi în sfârşit depăşită. 


Este dăunător să port inele pe mână? 


Când pe degete există inele, aceasta 
înseamnă că într-o oarecare măsură frânează fără 
voie funcţiile lor. Ca atare, ataşamentul faţă de 
aptitudini şi de intelect scade. Cerceii, de 
asemenea, în plan subtil înjosesc omul care îi 
poartă. Nivelul mândriei scade. Acest fapt este util 
pentru femei. Probabil că acesta este motivul 
pentru care femeilor le place să poarte inele şi 


cercei. 


Pot fi mai aproape de Dumnezeu ticăloşii 


și nememicii decât oamenii cumsecade şi 


spirituali? Atunci către ce să năzuim? 


Trebuie să năzuim în primul rând către 
Dumnezeu şi iubire. Ticăloşii şi nemernicii sunt 
oameni care distrug valorile umane. Dar cine-i 
naşte? Tocmai cei care se roagă pentru aceste 
valori umane. La cei care merg numai spre 
dreapta, se nasc copii care merg numai spre 
stânga. Atunci când noi ne rugăm pentru valorile 
umane, chiar dacă sunt minunate şi înălţătoare, 
atunci divinul din sufletul nostru începe să 
sărăcească. Dacă noi renunţăm la ceea ce ne-am 
rugat, atunci divinul din sufletul nostru o să se 
mărească. Oamenii minunaţi şi buni, care 
transformă într-un scop în sine spiritualitatea şi 
bunătatea, nasc ticăloşi şi nemernici. Aceasta nu 
înseamnă însă degradare, ci dezvoltare pe mai 
departe. Noi am avut o concepţie nejustă despre 
dezvoltare. S-a considerat că acumularea 
capacităţilor, intelectului, spiritualităţii, bunătăţii 


şi moralei este scopul principal al evoluţiei omului. 


Însă, de fapt, țelul principal al dezvoltării îl 
constituie acumularea iubirii în sufletul fiecărui 
om. Tocmai dimensiunile înălţătoare ale valorilor 
materiale şi spirituale pot duce la degradare dacă 
ele depăşesc cu mult rezervele de iubire din suflet. 

Imaginaţi-vă următoarea întâmplare: tatăl nu 
vrea să-şi hrănească copilul. Acesta, pentru a 
supravieţui, se duce pe stradă să cerşească. Unui 
trecător, care întâmplător trecea pe acolo, i se 
face milă de el, şi îi dă o bucată de pâine. În acest 
răstimp vine tatăl lui în fugă, smulge din mâna 
copilului bucata de pâine şi o mănâncă. Chiar şi 
un ucigaş poate fi mai milostiv nu-i aşa? Arta şi 
muzeele din Rusia se află într-o sărăcie lucie. 
Muzeele se distrug treptat. Guvernul nu a ridicat 
un deget pentru a-i ajuta. Văzând situaţia 
crâncenă a muzeelor, multe persoane au început 
să doneze bani pentru salvarea lor. Nu demult 
guvernul Rusiei a publicat o lege conform căreia 
toate donațiile voluntare trebuie să fie date nu 
muzeelor, ci guvernului. Noi am înţeles deja faptul 


că pe noi ne conduc oameni care nu au habar ce 


este moralitatea şi ce este economia. Dar nu este 
vorba de ei. Spuneţi, pentru ce este pedepsit 
poporul nostru? Pentru ce păcate i se plăteşte lui 
cu o asemenea batjocură? 

Lumea occidentală se roagă pentru bani. Şi 
dacă sufletul depinde din ce în ce mai mult de 
corp, atunci acesta începe treptat să se destrame. 
Orientul se roagă pentru idei, dacă însă corpul 
depinde absolut de suflet mai mult, atunci corpul, 
începe lent să piară. Dacă aceste idei nu se vor uni 
într-o filosofie nouă, ele se vor distruge reciproc. 
În lume această tendinţă creşte treptat în ultimii 
ani. În Rusia, tendinţa să te rogi pentru bani, 
independenţă, s-a încheiat mereu cu catastrofe: 
Novgorodul liber, reformele lui Stolipin, Noua 
Politică Economică (NPE), reformele hruşcioviene, 
precum şi încercările periodice din ultimii ani. 
Încercarea Rusiei de a se ruga pentru idei s-a 
încheiat tot cu un faliment. Astăzi, poporul fie se 
aruncă să facă afaceri, încercând să depună bani 
în bancă pentru procente, creând un mod de 


gândire occidental, fie invers, chemând la 


restaurarea socialismului, dorind să trăiască 
numai cu principii şi idealuri. Guvernul actual 
distruge cu grijă şi una şi alta. Pe Rusia a căzut 
destinul să unească materialismul şi idealismul în 
aşa fel, încât corpul să nu subjuge spiritul şi 
spiritul să nu omoare corpul. Pentru aceasta este 
nevoie să se ridice atât deasupra corpului, cât şi 
deasupra sufletului. În dureri şi chinuri să naştem 
o nouă concepţie despre lume apoi să o fixăm în 
constituţie şi legi. Concepţia despre lume care va 
acţiona pentru unificarea şi salvarea întregii 
omeniri, va păstra totodată şi independenţa 
fiecăruia. Şi cu cât mai instabilă este astăzi 
situaţia din Rusia, cu atât mai mare este dorinţa 
oamenilor de a se unifica. Cu cât mai stupid şi 
inconsecvent se comportă guvernul, cu atât mai 
activ devine poporul şi conştiinţa de sine a 
acestuia. Mai devreme sau mai târziu, protestul 
sporadic va îmbrăca forme şi revendicări concrete. 
La început va înţelege fiecare ceea ce nu e voie să 
se facă şi ceea ce este inaccesibil. Apoi, odată cu 


înţelegerea, vor veni şi deciziile în legătură cu ce 


trebuie făcut. În Rusia sunt complet distruse toate 
tradiţiile. Astfel, totul trebuie început de la zero. 
Acest fapt este rău pentru economia ţării, dar 
oferă totodată posibilitatea de a crea o filosofie, o 
constituţie şi legi complet noi. Azi, oamenii din 
Orient gândesc în mod occidental, adică Orientul 
nu există în mod practic. A rămas numai 
Occidentul. Şi acest salt spre stânga este atât de 
puternic, încât poate duce la pieirea întregii 
omeniri. Trebuie să apară neapărat state care, în 
baza religiei, să încerce să se opună acestui 
proces. Sau să apară curente politice în care totul 
va fi subordonat unei idei care înghite totul. Dar şi 
aceasta poate duce la pieirea omenirii. Spiritul şi 
materia luptă acum unul cu celălalt în Rusia. Şi, se 
prea poate, ca să nu existe un alt loc pe Pământ 
unde această luptă să se încheie cu un echilibru şi 
nu cu pieirea. Pentru aceasta, fiecare om din 
Rusia trebuie să năzuiască către Dumnezeu şi 
iubire ca o principală condiţie nu numai pentru 
propria salvare, ci şi pentru salvarea tuturor 


celorlalţi. Cu cât va înţelege fiecare acest lucru, cu 


atât mai repede se va forma acea concepţie despre 
lume fără de care este imposibil să păşim în ziua 


de mâine. 


Ce să cerem în rugăciune? 


Principalul este să păstrăm dragostea faţă de 
Dumnezeu, indiferent dacă se prăbuşeşte tot ce 
este uman. În tot ceea ce există, trebuie să vedem 
voinţa divină. Nu căutaţi vinovaţi. Nu învinuiți nici 
pe alţii, nici pe sine. În omul drag să vedem şi să 
iubim începuturile divinității, iar apoi umanul, 
adică în toate şi întotdeauna să vedem şi să iubim 
divinul, să păstrăm şi să înmulţim cantitatea iubirii 


faţă de Dumnezeu, indiferent ce s-ar întâmpla. 


Cum să mă abtin de la trufie și mândrie 


dacă lucrurile vor merge bine? 


Amintiţi-vă de situaţia când aţi fost la fund de 
tot, când toate planurile dumneavoastră s-au 
prăbuşit şi când toate eforturile dumneavoastră au 
dat greş. Dacă dumneavoastră în această situaţie 
nu aţi căutat vinovaţi, nu v-aţi autoînvinuit, n-aţi 
avut depresii şi aţi păstrat bunătatea şi 
optimismul, atunci înseamnă că la dumneavoastră 
mândria nu este mare. Când dumneavoastră vă 
veţi afla în vârf, atunci nu o să mai aveţi trufie şi 
mulţumire de sine. Cu cât omul se află mai mult în 
groapă, invidiind şi urând pe ceilalţi sau pe sine, 
cu atât devine mai periculos când totul îi merge 
bine. Nu demult am consultat un om. Cu el trebuia 
să fie încheiat un contract, dar din cauze 
necunoscute acest lucru nu a avut loc şi ela 
rămas atârnat într-o situaţie nedefinită. Am văzut 
la distanţă cum se acumulează emoţiile negative şi 
când am început să discutăm, l-am întrebat: 

— Ce este mai important, contractul sau 
caracterul? 


Aşadar, contractul azi este, mâine nu. Banii 


la fel. Iar caracterul dumneavoastră există mereu. 
În consecinţă caracterul nostru determină dacă o 
să avem sau nu bani. O perioadă îndelungată şi 
dificilă de insuccese şi nenorociri, trebuie privită 
ca o posibilitate de a lucra asupra caracterului 
nostru. Ce înseamnă un caracter tare? Acesta 
înseamnă iscusinţa de a încerca o dată, de două, 
de trei şi de o sută de ori fără să fim dezamăgiţi şi 
să mergem mai departe. Omul înrăit nu poate 
realiza acest lucru. Caracterul lui slăbeşte rapid. 
Forţa se naşte din iubire. lată de ce, cu cât 
păstrăm mai mult iubirea, bunătatea în situaţii 
grele, cu atât mai mult întărim caracterul nostru şi 


atunci succesul de durată nu ne va înfrânge. 


Cum să învăţăm să iubim? 


Dacă în sufletul dumneavoastră a apărut 
sentimentul de iubire şi de bucurie, încercaţi să le 


reţineţi cât se poate mai mult. Dacă în sufletul 


dumneavoastră este ofensă şi condamnare, atunci 


încercaţi să le îndepărtați cât mai repede. 


De ce îmi miroase gura? 


Acest lucru este legat de ficat. 

Am avut câteva paciente cu probleme 
similare. De fiecare dată când pretenţiile profunde 
faţă de soţ cresc, atunci creşte şi mirosul 
neplăcut. Ficatul suferă la persoanele cărora le 
place să facă o apreciere dură a celor apropiaţi. 
Copilul poate să se îmbolnăvească de hepatită 
numai pentru faptul că peste 10 - 15 ani îşi va 
înfrâna ideile dure şi critice la adresa omului iubit. 
Întrucât ficatul suferă în general la oamenii cu 
voinţă, învăţaţi să fiţi fără voinţă. Puteţi să spuneţi 
pur şi simplu: „Eu nu controlez situaţia, eu nu 
conduc pe nimeni, totul este dat de Dumnezeu”. 
Cu cât admiteţi lăuntric situaţia, cu atât la 


exterior va fi mai uşor s-o dirijaţi. 


De ce este legată apariţia schizofreniei la 


Copii? 


Dacă mama este inteligentă, severă şi cu 
voinţă şi încearcă în permanenţă să controleze şi 
să supună situaţia, atunci copiii şi nepoţii pot avea 
schizofrenie. Eu am văzut femei care arătau 
plăcute şi politicoase. Dar în interiorul lor aveau 
dorinţa de a-i supune pe toţi de a dirija destinele 
altor oameni, ceea ce a provocat boli la copiii lor. 
Cu cât este mai slabă femeia, cu cât este mai 
vulnerabilă, cu cât mai instabilă este situaţia ei, cu 
atât mai puţin înseamnă pentru ea conştiinţa şi 
înseamnă mai mult iubirea. În momentul 
destabilizării conştiinţei, adică în momentele de 
ofensă, de pierderi, de nenorociri, o asemenea 
femeie dă un impuls mult mai mare iubirii. Femeia 
înţeleaptă, severă şi cu voinţă, în cazul 


destabilizării conştiinţei emană o explozie de 


agresiune, diminuând rezervele de iubire din 
sufletul ei, privându-i pe copii şi pe nepoți de 
iubire. Se întâmplă următoarele: intelectul şi 
capacitatea la copii pot fi mai mari decât la 
părinţi, iar iubirea - mult mai mică. Şi în mod 
automat se conectează regimul de echilibru prin 


subjugarea conştiinţei. 


Din copilărie am crescut fără tată. Mama 
mea nu m-a iubit, m-a certat şi m-a suparat 
în permanentă. În prezent viaţa mea 
personală nu se leagă. Nu demult, când am 
hotărât cu soţul meu să divorțăm, am ajuns la 
spital cu o boală psihică puternică. Cum să 


depăşesc o astfel de situaţie? 


Dacă copilul este ataşat de relaţii, atunci 
încep problemele din copilărie. Concentrarea 
asupra omului iubit duce la divinizarea lui 


interioară, iar noi începem să pierdem ceea ce am 


divinizat. Lipsa tatălui în familie constituie 
înjosirea eului uman, a idealurilor şi a relaţiilor. 
Mama dumneavoastră s-a frământat în 
permanenţă pentru faptul că nu a avut un tată 
pentru copiii ei. Odată cu aceasta a ataşat copiii ei 
de relaţii şi idealuri. Ea a încercat în mod intuitiv 
să vă salveze viaţa, îndepărtându-vă de sine, 
înjosind eul dumneavoastră uman, idealurile 
dumneavoastră. Întrucât aţi judecat superficial, 
eraţi supărată în permanenţă pe mamă, iar 
periodic aţi simţit dorinţa de a nu mai trăi. lată de 
ce nu aţi reuşit să primiţi purificarea care venea 
ca lipsă a tatălui şi ca ofensă de la mamă. 
Dumneavoastră v-aţi căsătorit şi concentrarea 
asupra omului iubit s-a întețit de nenumărate ori. 
Eul lui uman devine pentru dumneavoastră 
singurul punct de sprijin. La cea mai mică ezitare 
apare o undă de frică, de gelozie şi de ură în 
sufletul dumneavoastră. În asemenea situaţii, dacă 
nu lucraţi asupra dumneavoastră divorţul este 
inevitabil. În primul rând, trebuie să schimbaţi 


atitudinea faţă de mamă începând din perioada 


copilăriei. 

Este necesar să vă rugaţi de nenumărate ori 
pentru a scăpa de ofensă, condamnare şi de lipsa 
de dorinţă de a trăi. Înăuntrul nostru, noi toţi ne 
iubim unii pe alţii. Dacă ni se pare că cineva nu ne 
iubeşte sau se poartă urât cu noi, atunci avem 
dreptate numai în proporţie de 2 - 3 la sută. 
Începem să vedem în mod real faptul cât suntem 
de încărcaţi de dragoste, când aceste 2 - 3 
procente ale sentimentelor umane, încep să se 
distrugă. Aceasta se petrece numai după moartea 
noastră fizică. Uneori are loc şi înaintea ei. Cu cât 
mai real efectuăm procedura de rămas bun faţă de 
toţi cei care ne sunt dragi, închipuindu-ne moartea 
proprie sau a lor, cu atât mai puţin ne orientăm 
asupra peliculei subtile de suprafaţă a iubirii 
umane şi începem să vedem stratul divin care nu 
depinde de oscilaţiile umane. Închipuiţi-vă că v-aţi 
despărţit de soţ. Căsătoriţi-vă din nou în gând. 
Daţi naştere mintal, pentru el unui copil. După 
aceea închipuiţi-vă că el a murit. Apoi imaginaţi-vă 


că v-aţi căsătorit din nou. Imaginaţi-vă că i-aţi 


născut şi acestuia copii. După aceea aţi început să- 
i creşteţi. Imaginaţi-vă că aţi murit deja. Că v-aţi 
luat rămas bun de la copii şi soţi. Simţiţi pentru ce 
au fost toate acestea necesare? Ca să trăiţi nu cu 
soţul, nu cu copiii, ci cu iubirea. Pentru a acumula 
ceea ce dumneavoastră nu veţi mai pierde 


niciodată şi cu fiecare viaţă va creşte. 


Cum  recunoașşteţi bărbatul dat de 


Dumnezeu? 


Cu cât mai puțin depinde dragostea 
dumneavoastră de tot ce este uman, cu atât 
tabloul lumii înconjurătoare devine mai corect. 
Dacă prin această noţiune subînţelegeţi omul faţă 
de care puteţi să manifestaţi cea mai mare 
dragoste din viaţă, atunci pentru un asemenea 
sentiment trebuie să fiţi bine pregătită. Dacă 
iubirea dumneavoastră nu se clatină, indiferent 


cât sunt de jignite sentimentele dumneavoastră, 


atunci înseamnă că în dragoste există mult divin şi 
nu este periculos să iubiţi. Dacă nu, atunci puteţi 
să nu primiţi un asemenea om în viaţă. Şi atracţia 
care începe să se înfiripe faţă de un alt om va fi 
imediat stinsă de o nouă situaţie. Un bărbat se va 


schimba cu altul şi tot aşa. 


De ce copilul meu minte în mod 


patologic? 


Dumneavoastră, în decursul vieţii, aţi fost 
geloasă, adică aţi fost foarte dependentă de relaţii. 
La baza stratului spiritual legat de relaţii, de 
aptitudini şi de intelect se află un strat mult mai 
subtil de spiritualitate, bunătate şi de idealuri, 
adică un contact cu viitorul. Fiul dumneavoastră 
simte că ataşamentul lui faţă de soţie creşte 
brusc. Aceasta înseamnă că pentru a salva familia 
şi viaţa sa, el, într-un fel, trebuie să destabilizeze 


relaţiile şi idealurile. A minţi înseamnă a 


destabiliza divinul, principiile şi idealurile. În 
cazul de faţă, minciuna este o încercare intuitivă 
de a se pune cumva în ordine pe sine. La 
dumneavoastră stratul profund de agresivitate 
faţă de soţ nu a fost înlăturat atunci când a avut 
loc purificarea prin înşelări, certuri şi înjosirea 
idealurilor. În afară de aceasta, nu a fost 
înlăturată nici nemulţumirea interioară faţă de 
sine şi faţă de propria soartă. Dumneavoastră aţi 
refuzat cu brutalitate situaţia traumatizantă, motiv 
pentru care aţi ataşat la valorile umane nu numai 
sufletul propriu dar şi sufletele copiilor, ale 
nepoților şi ale strănepoţilor. Mai precis, chiar 
până la a patra generaţie. În acest caz trebuie 
lucrat mai mult de o lună pentru ca prin 
schimbările proprii profunde să vă ajutaţi nu 
numai fiul, dar şi viitorii lui copii şi strănepoţii. 
Trebuie îndeosebi să parcurgeţi din nou perioada 
sarcinii şi să vă rugaţi pentru ca să dispară orice 
agresivitate faţă de iubire. 

Am înţeles fraza lui Christos despre adulter, 


adică dacă eu mă uit cu poftă la o altă femeie, 


atunci în suflet comit un adulter. Dar se pune 
întrebarea cum să înţelegem fraza lui Christos în 
legătură cu faptul că a te căsători cu o femeie 
divorțată înseamnă adulter? 

Pentru început despre prima frază. Natura se 
dezvoltă în felul următor. Ceea ce este neviu se 
transformă în viu, cel viu se organizează, adică 
plantele devin animale, iar animalele devin 
oameni. Omul, dezvoltându-se din ce în ce mai 
mult, este purtătorul divinității. Când privim o 
femeie, la început ca pe ceva divin, atunci 
sentimentele noastre animalice, sexuale, precum 
şi sentimentele umane, prieteneşti, se dezvoltă în 
mod echilibrat. Dacă ne concentrăm însă numai 
asupra sentimentului animalic, de atracție 
sexuală, atunci noi îngreunăm trecerea acestui 
sentiment la cel cald, uman, şi cu atât mai mult la 
cel divin. În acest plan, literatura şi filmele 
pornografice pot dăuna structurilor spirituale 
subtile ale oricărui om, dacă faţă de această 
literatură şi filme nu stabilim o relație corectă. 


În ceea ce priveşte cea de-a doua propoziţie: 


până nu demult nu am putut s-o înţeleg deloc. Am 
fost convins că este vorba despre redarea inexactă 
a ceea ce a spus Christos. Reiese oare că femeia 
care rămâne singură cu copiii nu are dreptul la 
fericire? Unde este logica divină? înseamnă că 
dacă îl urmăm pe Christos, atunci milioane de 
familii destrămate trebuie să rămână nefericite? 
Aceasta este o logică stranie. Acum mai puţin de o 
lună eu am înţeles despre ce este vorba. Christos 
a vorbit despre suflet şi nu despre corp. Dacă te-a 
lovit peste un obraz, întoarce-l şi pe celălalt, 
înseamnă să nu te răzbuni pe cel care te-a jignit, 
să nu-l învinuieşti. Înţelege că aceasta înseamnă 
tămăduirea ta. Şi acceptă acest lucru înăuntrul 
tău. Astfel, în fraza legată de adulter nu este 
cuprinsă o chemare de a interzice căsătoria cu 
femeile divorţate. Această frază descrie ceea ce se 
petrece în sufletele noastre. Dacă o femeie 
divorţează, înseamnă că în sufletul ei există multă 
agresivitate. Dacă ea îşi părăseşte soţul, înseamnă 
că ea caută ceva mai bun şi nu doreşte să accepte 


înjosirea umană. Dacă cel de-al doilea soţ va fi mai 


bun, atunci concentrarea ei asupra laturii umane 
creşte. Dacă soţul părăseşte femeia, înseamnă că 
agresivitatea ei subconştientă a depăşit cu mult 
nivelul periculos. 

La baza  agresivităţii stă divinizarea 
umanului. Dacă însă femeia rămâne singură, 
atunci dorinţa ei de a se ruga pentru omul iubit 
scade, iar agresivitatea subconştientă scade şi ea 
treptat. Dacă femeia se recăsătoreşte, atunci 
concentrarea ei asupra laturii animale şi umane 
creşte din nou brusc. Starea ei interioară i se 
transmite bărbatului. El însă, aflându-se în pat cu 
femeia, îşi concentrează subconştientul pe latura 
umană şi plăcerea sexuală este o pârghie 
puternică. Aceasta poate duce omul spre divin, 
dar poate duce şi spre animalic. În acest caz multe 
depind de starea interioară a femeii. În 
consecinţă, hotărârea problemei de adulter nu 
constă în interzicerea căsătoriilor ulterioare, ci în 
diminuarea posibilităţilor de destrămare a familiei 
prin schimbarea profundă a concepţiei despre 


lume şi a caracterului femeii. Dacă femeia şi 


bărbatul se despart, atunci ei trebuie să viseze nu 
atât la o căsătorie nouă, mult mai reuşită, cât la a- 
şi pune în ordine caracterul, concepţia despre 
lume şi de a se schimba în aşa fel, încât căsătoria 


să fie o treaptă spre divin şi nu spre animalic. 


Ce cuvinte să folosim în rugăciune? 


Cu cât folosim mai puţine cuvinte, cu atât 
rugăciunea este mai bună. Cuvintele reprezintă 
conştiinţa. Când ne rugăm şi concomitent gândim, 
acest lucru ne împiedică să ne apropiem de 
Dumnezeu. Am încercat în cea de a doua carte a 
mea să prezint textul care poate fi folosit drept 
rugăciune. Dar mi se pare că nu este destul de 
reuşit. Adică, în rugăciune, la început dispar 
cuvintele şi ideile, apoi imaginile şi apoi şi eul 
nostru uman. Şi ce rămâne? Rămâne numai 


iubirea. 


Am fost gravidă în ultima lună. Cu două 
săptămâni înaintea naşterii copilului, tatăl 
meu a venit acasă beat şi a făcut scandal. M- 
am frământat foarte mult iar copilul s-a 
întors în pântece. Am născut copilul cu 


picioarele înainte, dar în timpul naşterii era 


să se sufoce. Care este cauza? 


Frământările dumneavoastră au devenit un 
fel de dispreţ şi condamnare a tatălui 
dumneavoastră. Nu aţi putut să vă păstraţi 
bunătatea şi aceasta a avut o influenţă negativă 
asupra copilului. La dumneavoastră pe linie 
feminină există o problemă nu numai în ceea ce 
priveşte gelozia, ci şi în legătură cu mândria. 
Înaintea naşterii copilului vi s-a oferit posibilitatea 
de a păstra sănătatea şi destinul acestuia. 
Dumneavoastră trebuia să păstraţi pentru aceasta 
iubirea, în condiţiile în care relaţiile şi mândria 


dumneavoastră, idealurile şi eul dumneavoastră 


uman erau înjosite. Întrucât nu aţi reuşit să 
păstraţi iubirea, nivelul mândriei a crescut brusc 
şi s-au cuplat metode mult mai dure de purificare. 
Naşterea cu picioarele înainte şi prin cezariană 
reprezintă o trufie ridicată a mamei copilului. Am 
avut mai multe situaţii când mi s-au adresat femei 
care au descoperit după o examinare cu 
ultrasunet că pruncul lor este întors cu picioarele 
în jos. Eu le-am explicat cauza. Ei i-au iertat 
retroactiv pe taţi şi pe soţi. Au trecut prin toate 
situaţiile de stres, păstrând iubirea cât de mult a 
fost posibil. După aceea copilul s-a întors şi s-a 


născut normal. 


Eu nu sunt gelos pe soție, nu mi-e frică 
s-o las să meargă singură, dar eu însumi nu 
mă pot controla atunci când este vorba de 
trecutul ei. Am un sentiment de gelozie în 
raport cu trecutul ei. De ce se întâmplă acest 


lucru? 


Este vorba de mândrie. Simţiţi că în prezent 
controlati situaţia. Puteţi dirija şi schimba situaţia, 
pe când trecutul nu-l puteţi schimba. Înseamnă că 


nu este vorba de gelozie, ci de mândrie. 


După ce am citit cărţile dumneavoastră 
am început să slăbesc, am dat jos kilogramele 
de prisos, deşi am mâncat la fel. Care este 


cauza? 


Surplusul de greutate toceşte simţul, adică 
posibilitatea de a vă supăra pe sine şi pe alţii 
scade  estompând agresivitatea  subconştientă. 
Când dumneavoastră v-aţi eliberat de toate 
pretenţiile şi aţi diminuat dependenţa de fericirea 
umană, surplusul de greutate nu şi-a mai avut 


rostul. 


Eu şi cu soțul meu vrem să emigrăm în 
America dar în familie avem probleme. Nu se 


va înrăutăţi situaţia? 


Probabil acolo vă va fi mai bine. Sunteţi prea 
ataşaţi de relaţii şi de idealuri, iar în America 
oamenii se roagă pentru cu totul altceva. Gelosul 
care nu se poate controla pe sine e mai bine să 
trăiască în America. Pragmatismul american 
accentuat răceşte destul de repede ataşamentul 


faţă de idealuri. 


De ce îmi transpiră mâinile? 


Există o expresie: „l-au trecut toate sudorile”. 
Acest lucru se întâmplă în cazul unui pericol de 
moarte sau a unei situaţii complet neaşteptate, 
adică atunci când omul scapă pe deplin controlul 


asupra situaţiei. Dacă palmele transpiră, înseamnă 


că există o tendinţă mărită în subconştient de a 
controla situaţia. Adică există un ataşament 
crescut faţă de aptitudini şi un destin favorabil. Cu 
cât ne transpiră mâinile mai mult cu atât vom avea 
mai multe neplăceri şi insuccese. Cum să lucrăm 


pentru a depăşi trufia interioară eu deja am scris. 


Care este poziţia dumneavoastră faţă de 


dianetică? 


Eu am început la fel. Am văzut în sufletul 
omului, în subconştientul acestuia, o puternică 
emoție agresivă care se află acolo de mult timp şi 
care a provocat o oarecare îmbolnăvire. La 
început am îndepărtat-o fără să mă adresez 
pacientului. Am acţionat ca un chirurg, 
manipulând straturile adânci ale conştiinţei 
omului respectiv şi efectul a fost destul de 
puternic. Apoi am observat nu numai că pot să 


smulg orice emoție fără voinţa omului, dar pot să 


şi introduc orice emoție chiar de la distanţă. Şi cu 
cât am lucrat mai mult în această direcţie, cu atât 
au crescut posibilităţile mele, adică, la distanţă, eu 
puteam să schimb caracterul, sănătatea şi destinul 
omului. Printre altele, posibilitatea de a dirija spre 
moarte orice om a devenit incredibil de simplă. 
Pentru aceasta nu este nevoie să i se imprime 
gândul de sinucidere. Se poate găsi o emoție 
agresivă profundă, se examinează care este 
ataşamentul care generează această emoție 
pentru a-i da un impuls în direcția pe care plecase. 
Cel mai mare pericol constă în faptul că omului nu 
îi este străină această emoție. Nimeni nu poate 
urmări o asemenea invazie. Totul are loc absolut 
natural. După o perioadă, omul poate să se 
îmbolnăvească grav sau chiar să moară. Cu cât 
mai mult au evoluat posibilitățile mele legate de 
manipularea subconştientului uman, cu atât mai 
puternic am simţit efectul dăunător al acestei 
metode de tămăduire, unde eu făceam totul de 
unul singur. Am observat că uneori, nu-l pot 


proteja pe pacient de o oarecare influenţă 


negativă din partea mea. Treptat, am început să- 
mi închid (restrâng) posibilităţile şi m-am orientat 
asupra lucrului individual al pacientului. Pentru a 
nu fi eu cel care îl schimba pe pacient, ci el să se 
schimbe singur, trebuia să desfăşor o activitate 
îndelungată, chinuitoare, pentru a-l ajuta în acest 
sens. Şi iată că în loc ca pur şi simplu să smulgem 
emoția negativă, eu trebuia să dovedesc că nu 
este benefic să fii agresiv. Pentru ca să te schimbi 
pe tine, trebuie să te ridici deasupra ta şi să ieşi 
din limitele eului uman, ceea ce se poate numai şi 
numai prin năzuinţa spre iubire şi Dumnezeu. 
Aceasta înseamnă că trebuie să urcăm încet, pe 
treptele  umanului, trecând de la straturile 
superioare ale acestuia spre cele mai profunde şi 
mai întinse straturi. 

O asemenea cale a părut a fi de o sută de ori 
mai grea, dar se putea parcurge de către oricine şi 
fără participarea mea. În prezent, una din 
sarcinile mele importante din timpul audienței 
este de a nu mai ajuta pacientul mai mult decât 


merită. lar posibilităţile mele crescânde eu le 


folosesc nu pentru amplificarea influenţei, ci 
pentru dezvoltarea sistemului care să ajute omul 
să se schimbe din ce în ce mai radical. La 
începutul activităţii mele de vindecare, eu mă 
concentram asupra umanului, iar mai târziu am 
înţeles că acest drum este închis, începând prin 
asta o cale lentă şi chinuitoare, de la uman la 
divin.  Dianetica se ocupă de extragerea 
engramelor negative din subconştientul omului. 
Ea a îngheţat la această etapă. Ca o treaptă a 
cunoaşterii în legătură cu ce este sufletul omului 
şi care este legătura bolii cu emoţiile negative, 
dianetica, din punctul meu de vedere este 
interesantă. În rest, mi se pare că este cu 


desăvârşire lipsită de perspectivă. 


Cum să ne ferim de un atac nedorit în 


subconștient? 


Cu cât există în subconştientul 


dumneavoastră mai multă iubire, cu atât sunteţi 
mai uniţi cu Dumnezeu. În acest caz, orice 
încercare de a vă conduce şi de a vă influenţa 
înseamnă deja o agresiune la adresa lui Dumnezeu 
şi cu cât va fi mai puternic agresorul, cu atât va fi 
mai periculos pentru el. Îmi aduc aminte că o 
pacientă mi-a povestit următorul caz. Ea se afla la 
o petrecere când de ea s-a apropiat un bărbat: 

— Tu nu ai aura în regulă - a spus el. Eu sunt 
doctor bioenergetician şi hipnotizor. Imediat te voi 
ajuta. 

A început să se uite fix în ochii mei. Apoi, 
brusc, a plecat de lângă mine şi s-a dus în camera 
de alături. Noi am continuat să petrecem. lar eu 
am uitat complet de el. Apoi după o oră l-am zărit 
din nou, era foarte palid. 

— Tu ştii - a spus el - eu era să mor. Abia m- 
au salvat de la moarte. 

Din experienţa mea pot să spun că dacă 
dumneavoastră renunţaţi la divin şi vă concentrați 
din ce în ce mai mult asupra umanului, atunci nu 


puteţi să scăpaţi de influenţa negativă concentrată 


asupra dumneavoastră. Dar dacă depuneţi în 
permanenţă eforturi pentru depăşirea umanului, 
apărând şi păstrând dragostea în fiecare fracțiune 
de secundă, atunci nu trebuie să vă gândiţi la 


apărare. Aceasta constituie cea mai bună apărare. 


Stimate Serghei Nikolaevici, vă rugăm să 
ne răspundeţi la întrebarea: ce se întâmplă 
cu Rusia? De ce pe noi ne tratează prin aceşti 
idioţi din guvern şi când şi cum se va încheia 


toată treaba asta? 


Dumneavoastră apreciaţi situaţia în mod 
uşuratic. În guvern se află nişte oameni care sunt 
departe de a fi proşti. Comportamentul acestora, 
din punctul nostru de vedere, este lipsit de orice 
rațiune şi aceasta este cu totul altceva. 
Conducerea ţării trebuie să lucreze în folosul 
poporului şi al statului; în aceasta ar consta 


pentru noi, raţiunea. Dacă noi vedem însă acţiuni 


care duc poporul spre sărăcie, iar statul spre 
destrămare, pentru noi acest lucru pare o 
idioţenie. Noi uităm însă faptul că fiecare 
funcţionar doreşte să lucreze în primul rând 
pentru el şi apoi pentru ţară şi popor. Acest lucru 
este absolut natural. Dacă există legi care să îi 
împiedice pe funcţionari să lucreze pentru ei în 
detrimentul poporului şi al statului, atunci 
activitatea lor va fi logică din punctul nostru de 
vedere. Dacă referitor la  responsabilitatea 
funcţionarului nu există nicio lege, atunci 
activitatea lui poate să ni se pară absurdă, 
întrucât aduce o pagubă de necorectat tuturor. 
Dar apoi devine clar că activitatea lui intelectuală, 
febrilă, este pur şi simplu direcţionată pe deplin 
spre interesele lui. 

Mai există un lucru. Unele legi adoptate de 
Duma provoacă o impresie ciudată. De exemplu 
Duma adoptă legea cu privire la amenzile pentru 
încălcarea regulilor de circulaţie. Se creează un 
sentiment ca şi cum au adoptat această lege nişte 


oameni grav bolnavi. Trece timpul şi se conving cu 


toţii că această lege este proastă şi în primul rând 
se convinge poporul pe propria lui piele. Deşi, de 
la bun început a fost clar că amenzile exagerate 
constituie un lucru absurd, cu toate acestea au 
fost adoptate. 

Să presupunem că în urma acestei legi 
membrii Dumei ar fi câştigat din punct de vedere 
material, dar în cazul de faţă au câştigat numai 
funcţionarii de la Poliţia rutieră. Acum se scrie în 
ziare cât costă cumpărarea unui vot al unui 
deputat din Duma de stat. Citind presa, se poate 
calcula cât poate costa adoptarea unui proiect de 
lege de către Duma de stat. Cu cât legea este mai 
tâmpită, cu atât mai mare profit obţin funcţionarii. 
Desigur, se poate accepta faptul că şi conducerea 
poliţiei rutiere a mituit deputaţii, iar profitul ce a 
rezultat a fost o sumă mai mare decât mita. O 
asemenea presupunere este însă lipsită de orice 
judecată raţională. Înseamnă că motivul este altul. 
Dacă judecăm un pic, ne putem da seama care 
este cauza. Sistemul nu are legătură inversă. Pe 


deputat această hotărâre nu-l atinge pentru că 


polițistul de la circulaţie oricum nu-l va amenda. 
Un deputat nu poartă nici responsabilitate morală 
pentru cele mai sălbatice proiecte de legi, adică 
noi ne aflăm într-o societate lipsită de legătura 
inversă. Din câte ştiu eu, Rusia este unicul stat din 
întreaga istorie a omenirii, unde legile se aplică 
retroactiv. Şi fraza de genul că: „Acum trei luni 
întreţinerea a crescut, de aceea este nevoie să 
plătiţi în plus retroactiv”, în Rusia nu miră pe 
nimeni, iar cauza este aceeaşi, adică lipsa unei 
legături inverse. Dacă omului i se permite să facă 
orice doreşte şi prin aceasta se garantează că el 
nu va fi pedepsit pentru nicio acţiune, după un 
timp, omul începe să se poarte absurd. Deşi el 
poate avea un intelect superior. Adică, noi numim 
raţionale acele acţiuni, când omul, înfăptuind 
ceva, ştie ce se va întâmpla ca rezultat al acţiunii 
lui şi ca atare el face corecturile necesare. Cu cât 
mai îndepărtate vor fi consecinţele acţiunilor 
mele, cu atât mai mult trebuie să le prevăd. Şi 
atunci acţiunile mele vor fi raţionale. Adică 


raţiunea superioară şi intelectul nu există fără un 


sistem dezvoltat de legături inverse. Cel mai 
înţelept om, care nu vede rezultatele acţiunilor 
sale, comite treptat fapte din ce în ce mai absurde, 


iar intelectul lui începe să se degradeze. 


Savanţii au făcut experienţe pe şobolani. 
Dacă şobolanul apăsa pe o pârghie, primea o 
bucată de carne. Animalul s-a orientat într-o clipă 
şi s-a întors imediat şi a apăsat încă o dată pe 
pârghie şi a primit încă o bucată de carne. În 
acelaşi timp, într-o cuşcă alăturată, se găsea un 
alt şobolan care, în momentul apăsării pe pârghie, 
primea un şoc electric. În momentul în care primul 
şobolan a realizat că apăsarea pe pârghie nu dă 
numai mâncare, dar provoacă durere vecinului, 
acest şobolan a renunţat la bunătăţi. Aceasta 
înseamnă conexiune inversă (feed-back) biologică. 
Cu cât această legătură inversă este mai 
dezvoltată la animale, cu atât mai mult va 
supravieţui grupul respectiv în situaţii complicate. 
La om, compasiunea şi dorinţa de a-l ajuta pe cel 


apropiat sunt dezvoltate mult mai puternic decât 


la animale. Acesta este motivul pentru care 
neamul omenesc a supravieţuit şi a ocupat o 
poziţie dominantă pe întreaga planetă. De ce 
oamenii din vremurile noastre, aflându-se la 
putere, continuă febril să apese pe pârghie şi, 
obţinând mâncare gustoasă, nu observă suferinţa 
întregului popor şi apropierea destrămării 
statului? Se poate trage o singură concluzie: 
întreaga ţară trăieşte până în prezent cu concepţia 
din care, lipseşte în mod practic noţiunea de 
conexiune inversă. Eu cred că se înţelege ce rola 
jucat în acest sens ideologia comunismului, şi nu 
numai a comunismului. Încă înaintea erei noastre, 
au existat proiecte de societate umană ideală, 
unde oamenii trăiau în armonie şi fericire. 
Principalul lucru este însă pe ce bază este creată 
societatea ideală, societatea în care nimeni nu 
trebuie silit, totul se face în mod voluntar şi 
conştient. Tocmai aşa arată societatea fără 
legătură inversă. Fiinţa vie se dezvoltă 
transferând izvoarele dezvoltării de la mediul 


înconjurător asupra sa. 


Eu am fost biciuit de zece ori şi de zece ori 
m-am sculat şi am plecat. Dar a unsprezecea oară 
mă scol şi plec singur, fără să mai aştept aceste 
lovituri, ca şi cum în minte m-am biciuit singur şi 
am plecat. Eu mă conectez la o realitate mai largă. 
Şi primesc iar un traumatism care mă obligă să 
mă mişc. Şi cu cât sunt mai pregătit să mă chinui 
spiritual şi nu fizic, cu atât mai repede devine 
voluntară dezvoltarea impusă. 

Conştiinţa omului este limitată. De aceea, o 
conştiinţă deplină este teoretic imposibilă. 
Impunerea constituie de fapt legătura inversă. 
Omul se deosebeşte de animal prin faptul că 
reacţionează la impunere mult mai devreme şi de 
aceea are o posibilitate mai largă de alegere. Când 
conştiinţa omului cuprinde întregul Univers şi are 
loc concomitent cunoaşterea Universului în toate 
punctele din timp, atunci impunerea şi legătura 
inversă vor deveni inutile. Dar atunci întregul 
Univers se transformă într-un punct şi omul se 
întoarce la Dumnezeu. Până când acest lucru nu 


se va întâmpla, impunerea va exista întotdeauna, 


iată de ce visul despre o societate ideală şi despre 
un om absolut conştient constituie divinizarea 
umanului. Astfel, dorinţa de a lichida statul ca 
instrument de reprimare şi de impunere, duce la o 
şi mai mare reprimare şi impunere. 

Dacă noi credem într-o societate ideală, în 
care totul este absolut raţional şi conştient, unde 
omului nu-i trebuie impunere şi control, aceasta 
înseamnă că noi credem şi într-un guvern căruia 
nu-i trebuie control şi legătură inversă. Şi 
guvernul care nu este deloc controlat şi pedepsit, 
mai devreme sau mai târziu, începe să adopte legi 
absurde şi să comită fapte care vor duce la 
dispariţia unei asemenea societăţi. 

Dacă socialismul ar mai fi rezistat în Rusia 
timp de zeci de ani, ar fi fost strămutate nu numai 
râurile din Siberia, dar schimbările ireversibile de 
pe întregul Pământ ar fi putut avea loc mai 
repede. 

Dinozaurii au trecut la creşterea greutăţii, 
folosind acest lucru drept mijloc principal de 


apărare. Conexiunea inversă s-a  înfrânat. 


Mamiferele delicate şi uşor de rănit, au fost mult 
mai vulnerabile, dar tocmai de aceea au 
supravieţuit. Socialismul a vrut să unească toată 
lumea într-un singur stat. Un astfel de dinozaur nu 
ar fi fost viabil. Destrămarea Uniunii Sovietice a 
fost o legitate. Într-un stat mic este mai uşor să 
orânduieşti conexiunea inversă. În Rusia, puterea, 
ca şi înainte, nu este controlată. Nimeni nu ştie 
cum se cheltuiesc banii. Sistemul de privilegii este 
tabu. Deputaţii şi conducătorii ţării sunt apăraţi 
foarte mult. Conexiunea inversă funcţionează 
deocamdată sub formă de greve şi demonstraţii. 
Dacă acestea se manifestă prin revendicări 
concrete privind restabilirea conexiunea inverse în 
legi care prevăd responsabilitatea funcţionarului 
pentru faptele sale şi lipsa de apărare în faţa 
legilor a oricărei persoane din stat, atunci Rusia 
va rămâne aceeaşi Rusie. Dacă acest lucru nu se 
va întâmpla într-un timp apropiat, atunci este 
natural să aşteptăm destrămarea Rusiei în ţări 
mici, separate, în care politica nejustă se va vedea 


şi va fi înlăturată mult mai repede. Acum haideţi 


să ne închipuim o ieşire mai bună. 

Toţi funcţionarii sunt privaţi de privilegii în 
faţa legii. Fiecare răspunde pentru faptele sale. 
Hoţie şi legi stupide vor fi mai puţine. Dar cum 
trebuie să arate legile pentru ca statul nu numai 
să trăiască, ci să şi avanseze? 

Statul nu este nici preşedinte, nici guvern şi 
nici Duma. Statul nu este armata şi nici poliţia. 
Statul este în primul rând un cod de legi şi de 
ideologii. Dacă acesta nu există, atunci legătura 
inversă normală nu poate să funcţioneze. Noi 
putem să fim toţi egali în faţa legii. Dar dacă 
această lege este stupidă şi injustă, atunci ce este 
de făcut? Atunci trebuie să respectăm aparenţa 
legii. Unde va duce acest lucru, noi ştim deja. În 
ziua de azi, vedem în Rusia destrămarea totală 
atât a legilor economice cât şi a legilor morale. 
Statul se comportă ca un şarlatan faţă de alte 
state şi faţă de propriul popor. S-ar putea spune 
că astfel se comportă nu statul, ci guvernul. Dar 
dacă asemenea acţiuni ale guvernului nu vin în 


contradicţie cu legile statului şi rămân 


nepedepsite, atunci înseamnă că asemenea acţiuni 
sunt comise deja de către stat. Nu demult a avut 
loc prăbuşirea rublei ca valută de stat. În prezent, 
zeci de mii de oameni de afaceri străini părăsesc 
Rusia. În aceşti ani, străinii au observat o 
particularitate interesantă. Oamenii din conducere 
se schimbă în permanenţă, iar politica rămâne la 
fel de neprincipială. Indiferent cât de deştept este 
omul aflat la putere, acesta nu schimbă nimic. 
Rusia, ca şi înainte, rămâne o ţară a absurdităţilor. 

La tribunal, un hoţ a fost întrebat: 

— De ce dumneavoastră, aşa de deştept, 
frumos şi neobişnuit, aţi devenit hoţ şi nu 
directorul unei mari întreprinderi? 

El a răspuns: 

— Eu, ca hoţ, mă stimez mai mult. Cu 
bolşevicii nu te poţi juca cinstit. Ei schimbă mereu 
regulile jocului. Dacă astăzi obţii un punct, ei 
anunţă că jocul continuă până la 22. Ei au deja 22 
de puncte şi înseamnă că au câştigat. A doua zi tu 
ai 20 de puncte şi ei au 17. Ei anunţă că jocul 


continuă până la 18 puncte şi iar au câştigat. 


Deci iată, că legea trebuie să se bazeze 
întotdeauna pe un fel de postulat: fie spiritual, fie 
material. Într-una din cărţile sale, Friedrich 
Engels a scris: „Când este vorba de interesele de 
clasă ale proletariatului, nu poate fi vorba despre 
nicio morală şi nicio etică”. 

În socialism, a existat despre morală şi etică 
o anumită concepţie precum şi anumite legi 
economice. Dar şi unele şi altele au fost artificiale. 
De aceea s-au schimbat în permanenţă. 

Unul din ziarele occidentale a scris 
următoarele: „În decurs de zeci de ani, politica 
sovietică a schimbat periodic direcţia la 180 de 
grade. Dar şi în acest caz, întotdeauna mergea 
puternic după principiile leniniste”. 

Nu demult, statul rus a înfăptuit următorul 
act. Oamenilor nu li s-au înapoiat depunerile 
valutare. Mai bine zis, li s-au înapoiat, dar în ruble 
şi după cursul valutar vechi. Astfel au fost 
încălcate în mod flagrant drepturile omului. Încă 


înainte au apărut bănci care au fost controlate şi 


conduse de stat, deşi ele au fost private. Aceste 
bănci au jefuit tot poporul. Acest lucru ar fi putut 
fi prevenit, dar din nou nu s-a făcut acest lucru. 
De ce oare? Pentru că în ţară nu au funcţionat 
legile morale şi economice. Dacă ne aducem 
aminte, putem constata că statul sovietic a stors 
de la poporul nostru ultimii bani, obligându-i pe 
oameni să cumpere obligaţii de împrumut de stat. 
Înseamnă că până când în Rusia legile economice 
şi morale nu vor deveni stabile, nu se va putea 
aspira la înflorirea statului. 

Să vedem cum au funcţionat statele în lumea 
întreagă. Dacă legile şi morala se clatină, devine 
imposibilă dezvoltarea normală a societăţii. Este 
nevoie de postulate de la care să pornească legea. 
Postulatul material înseamnă  inviolabilitatea 
proprietăţii private. Adică, aceasta înseamnă 
apărarea şi în consecinţă posibilitatea de a 
dezvolta atât averea, cât şi pe ea ca obiect. 

Postulatele spirituale constituie apărarea în 
dezvoltarea moralei şi eticii, adică baza spirituală 


a omului. Ţările occidentale, în legile lor, au 


dezvoltat şi au apărat în primul rând bazele 
materiale. Țările din răsărit s-au orientat mai mult 
pe aspecte spirituale care să acţioneze spre 
unificarea oamenilor. Acest lucru s-a realizat ca o 
concentrare asupra ideilor naţionale, care îi uneau 
pe toţi, sau asupra unei religii sau asupra unui 
curent de socialism filosofic. În timp ce Occidentul 
s-a dezvoltat, se dezvoltau şi postulatele spirituale, 
iar cele materiale s-au întărit treptat. Atunci când 
spiritul depinde pe deplin de corp, începe 
decăderea. Acestei tendinţe generale, în cadrul 
căreia legile apără din ce în ce mai mult 
materialul, trebuia să i se contrapună tendinţa cu 
accentul crescând asupra spiritului. Unitatea 
spirituală, bazată pe naţionalitate sau rasă unică 
poate conduce la fascism. Unitatea spirituală, 
bazată pe o religie, devine mai devreme sau mai 
târziu agresivă. 

Socialismul a însemnat o încercare de a 
echilibra şi de a dirija aceste tendinţe 
contradictorii pe un singur făgaş. Ca bază a 


postulatului material, a fost luată proprietatea 


unită. Ca postulat spiritual, a fost declarat codul 
moral de construire a comunismului. Şi iată că şi 
alte postulate nu au fost viabile din faşă. Din 
această cauză, toate legile din statul sovietic au 
fost false şi instabile, deşi însăşi ideea proprietăţii 
colective, dacă nu este absolutizată, este necesară 
pentru dezvoltarea normală a societăţii. Ideea 
dezvoltării spiritualității şi în primul rând 
apărarea celor slabi, a copiilor, a pensionarilor, 
înlesnirile şi sprijinirea studenţilor, a oamenilor de 
artă, a permis să se acumuleze imense valori 
spirituale. Şi în ciuda moralei şi eticii proletare, 
acestea au jucat un rol imens în dezvoltarea 
societăţii şi a întregii omeniri. Când sistemul 
socialist s-a destrămat, tendinţa de a apăra 
postulatele spirituale a trecut la curente 
religioase, mai cu seamă la mahomedanism. lată 
de ce observăm în lume o asemenea activizare a 


islamismului. 


Ce reprezintă Rusia în ziua de azi? Rusia este 


un stat în care nu există postulate materiale şi 


spirituale. Cele vechi au fost distruse şi altele noi 
nu s-au creat. Constituţia care este astăzi în 
vigoare conţine pur şi simplu o enumerare 
mecanică a unor principii abstracte. Deci, este pur 
şi simplu ireal să ne bazăm pe stabilitatea legilor. 

Dacă se vor aduna din nou funcţionarii care 
conduc ţara şi elaborează o nouă Constituţie, 
aceasta va constitui o nouă plastografie. Gândirea 
omului care trăieşte mult timp fără legături 
inverse, devine  păguboasă. În elaborarea 
Constituţiei şi dezvoltarea acesteia trebuie să 
participe masele largi de oameni, spirituale şi 
religioase şi conducătorii ţării. Unificarea Rusiei 
numai pe bază naţională sau religioasă este 
imposibilă. Sunt prea multe naţionalităţi şi religii. 
Înseamnă că aceasta trebuie să fie o concepţie 
filosofică şi religioasă îndreptată pe sprijinul şi 
dezvoltarea bazei spirituale şi etice a omului. În 
acest proces trebuie să fie atrase şi presa şi 
televiziunea. 

Cu cât mai repede percepem acest lucru, cu 


atât mai mult indignarea, furia şi nemulţumirea 


noastră se vor transforma în acţiuni concrete care 
să schimbe în mod real acea situaţie catastrofală 
în care se află azi Rusia şi în care poate cădea 
întreaga omenire. 

Eu sunt un diletant în ceea ce priveşte 
însemnătatea politicului şi economicului şi nu pot 
să judec detaliile. Dar Universul este construit 
după un principiu unic şi orice societate este de 
asemenea un organism care se dezvoltă, se 
îmbolnăveşte şi moare. 

Se poate trata organismul cu pastile atunci 
când boala a avansat, însă boala nu se mai vindecă 
de tot. Se poate încerca să depistăm primele 
simptome ale bolii şi atunci vindecarea are loc mai 
uşor şi mai repede. 

Se poate trece de la ideea tratării la ideea 
profilaxiei, înțelegând faptul că modul sănătos de 
viaţă poate economisi multă forţă pentru 
vindecare sau, în general, evitarea bolii. La urma 
urmei, omul trebuie să ajungă la concluzia că 
principalul izvor de sănătate îl constituie o 


concepţie justă despre lume şi educarea 


caracterului său. Sistemul corect al valorilor duce 
la dezvoltare şi la posibilitatea de supravieţuire. 
La baza legilor oricărui stat contemporan se află 
Dreptul Roman. Dar Roma antică s-a destrămat 
având o bază legislativă imensă, tocmai pentru 
faptul că ideologia ei a permis sclavagismul. Aşa 
cum există trei tipuri de conducători de stat există 
şi trei tipuri de state. Într-un stat slab, legile nu 
sunt respectate. Statul este jecmănit la toate 
nivelele şi mai cu seamă la nivel superior. Statul 
mijlociu poate pedepsi pe oricine care încalcă 
legile, indiferent de funcţia pe care o deţine. Un 
astfel de stat nu mai tinde deja spre destrămare, 
spre despotism sau spre subjugarea economică şi 
politică de către un alt stat. Există legi normale şi 
o constituţie gândită. Într-un stat puternic, legile 
care pedepsesc lucrează fără greş. Dar principalul 
accent nu se pune pe acestea. Sistemul legislativ 
trebuie în primul rând să nu permită posibilitatea 
să apară infracţiunea, adică trebuie să acţioneze 
pentru prevenirea acestora. Pentru a elimina 


terenul de infracţiuni, în afară de legi care 


acţionează în vederea prevenirii, este necesară 
dezvoltarea culturii, iar copiii trebuie să fie 
educați, pentru ca să perceapă sistemul adevărat 
al valorilor. Deci, ajungem din nou la baza 
energetică a statului şi a organismului. Dacă 
statul nu are o concepţie despre lume, morală şi 
ideologie, atunci orice măsură economică şi 
politică o să ducă la o îmbunătăţire temporară. 
Astăzi, Rusia este un stat mai mult decât 
slab. Ea a pierdut respectul pe plan mondial. 
Încrederea în stat a pierdut-o şi poporul. În 
prezent, de fapt, are loc naşterea unui nou stat. Pe 
de o parte aceasta este în stare de deplină jefuire 
şi destrămare, iar pe de altă parte drumul pe care 
înainte statele le-au parcurs în mai multe secole, 
Rusia îl parcurge azi în câţiva ani. Cu cât mai 
puţină spontaneitate va fi în acest proces, cu atât 
mai repede şi fără traumatisme va avea loc acesta. 
Când a început perestroika, frâna principală aşa 
cum s-a adeverit a constituit-o factorul uman. Din 
punct de vedere psihologic, oamenii nu au fost 


pregătiţi pentru schimbări. Însă problemele Rusiei 


actuale sunt legate în primul rând nu de economic 
şi politic, ci de moştenirea concepţiilor comuniste, 
când oamenii se rugau pentru viitorul luminos, 
pentru idealuri, morală şi etică. Actualul stat se 
comportă de asemenea fără principii şi fără 
morală, dar încearcă să pună ordine în sufletele 
cetăţenilor săi. 

La baza economiei şi politicii se situează 
stratul informaţional-energetic, psihologia 
poporului. Adică totalitatea tradiţiilor religioase şi 
culturale. 

La nivelul energetic, Rusia arată minunat. 
Poporul rus a trecut periodic prin prăbuşirea 
materială şi spirituală. Astfel, poporul este gata în 
prezent să perceapă altfel lumea, eliminând 
stereotipurile din trecut. De fapt, toate 
insuccesele actuale din economie şi politică 
contribuie la formarea concepţiei noi despre lume. 
Când un medicament nu ajută, atunci boala se 
agravează, iar omul înţelege în mod intuitiv că 
fără schimbări proprii profunde el nu va 


supravieţui. Omul devine mai blând şi mai bun, îşi 


schimbă concepţia în mai bine, nu caută vinovaţi 
şi nu se răzbună. Îşi dă seama că bolile şi 
problemele sunt ascunse în el, în caracterul şi 
concepţia sa incorecte. Şi apare minunea. Omul se 
însănătoşeşte. Cu puţin timp în urmă, Rusia se 
ruga pentru o idee. Acest lucru a condus-o către 
falimentul spiritual şi material. În ultimii zece ani 
Rusia a încercat să se roage pentru bunătatea 
materială şi acest lucru a condus-o tot către un 
faliment, în special spiritual. 

Într-un timp scurt, Rusia a parcurs drumul 
parcurs şi de Orient şi de Occident. Acum se 
formează acea concepţie care va permite 
unificarea tendinţelor contradictorii, reflectarea 
acestora în constituţie şi legi şi crearea unei 
economii şi politici noi. Atunci vom putea vorbi nu 
numai despre supraviețuirea Rusiei, ci şi despre 
înflorirea acesteia. 

Unul din mijloacele puternice ale schimbării 
caracterului propriu înseamnă să-ţi respecţi 
cuvântul. Cu cât mai blând şi mai cu suflet îi 


apreciem pe ceilalţi oameni şi pe sine, cu atât mai 


mult ne lecuim în felul acesta. Expresiile tari, 
dure, categorice şi dispreţuitoare conţin în sinea 


lor sămânţa îmbolnăvirilor ulterioare. 


Nu stiu dacă am înţeles bine: supărarea 
trebuie să o priveşti ca pe o încercare şi 


atunci este mai uşor să o depăşeşti? 


Este corect, dar acesta este numai primul 
pas. La început apare supărarea pe care nu o 
putem depăşi. Apoi încercarea pe care putem şi 
trebuie s-o depăşim. Pe urmă există un mijloc: 
adică posibilitatea de a lucra asupra propriei 
persoane şi de a ne putea schimba. După aceea 
intervine ajutorul acordat de Dumnezeu pentru a 


amplifica dragostea în suflet. 


Cum explicaţi moartea unui număr atât 


de mare de oameni în timpul războiului? 


Dacă imunitatea omului slăbeşte, atunci 
condiţiile în care organismul s-a simţit confortabil 
pot deveni un izvor de îmbolnăvire. Dacă 
imunitatea scade la nivelul întregii omeniri, atunci 
oamenii care înainte au trăit normal, îşi pierd 
capacitatea de a mai trăi. Aşa se explică 
cataclismele, războaiele, epidemiile. 

În anii '30 din secolul trecut, adică la zece 
ani de la începerea celui de-al doilea război 
mondial, nivelul sistemului de imunitate al 
omenirii a început să scadă brusc. În ultimii câţiva 
ani are loc o asemenea scădere, cam cu 2 - 3 ori 
mai mare decât înaintea celui de-al doilea război 
mondial. Judecând după toate acestea, nu este 
exclusă apariţia unor anumite probleme în anii 
următori. Dar există o speranţă pentru optimişti. 

Eu am compus într-un fel nişte grafice şi a 
reieşit că după 1970 a început înrăutățirea bruscă 
a energeticii întregii omenirii, iar în anii 1996 - 97 


trebuiau să aibă loc începuturile destrămării. Dar 


începând cu anii '90, graficul a început să se 
schimbe. Cu toate că energia este în scădere, 
energetica omenirii a început să se 
îmbunătăţească ceea ce va permite supraviețuirea 
şi depăşirea multor probleme. Am impresia că 
cineva, acolo sus, se amestecă. Astfel, multe 
previziuni în legătură cu primul grafic legat de 
anii '90, nu se adeveresc. Apropo, iată un fapt 
interesant. La sfârşitul anului 1997 am fost la 
Miami şi m-am întâlnit cu un grup de oameni care 
se ocupă de ocultism şi de extrasenzorial. Cu o 
lună înainte ei s-au aflat în Brazilia. 

— Ştiţi ceva, a spus una dintre femei, se 
consideră că cei mai puternici magi din lume 
trăiesc tocmai în Brazilia. Am luat legătura cu 
magul şef şi el ne-a spus că începând cu anii '90 în 
planul subtil au început schimbări puternice în 


întreaga omenire. Şi acum omenirea nu va pieri. 


Cum se poate explica fraza lui Christos: 


„Nu numai cu pâine se hrăneşte omul, ci şi cu 


cuvântul Domnului!'”? 


Înainte, eu am înţeles această frază în felul 
următor: omul trebuie să se gândească nu numai 
asupra lucrurilor materiale, ci şi asupra celor 
spirituale. Ultimele experienţe m-au condus la 
următoarele concluzii. Sufletul se hrăneşte mereu 
cu iubire. Fără aceasta nu pot supravieţui nici 
structurile spirituale şi nici cele fizice. Asta 
înseamnă că periodic, primim înăuntrul nostru 
porţii de iubire de la Dumnezeu. În acea clipă 
trebuie să ne debarasăm de uman. Cu cât noi ne 
concentrăm şi trăim numai cu umanul, cu atât mai 
greu ne este să primim divinul. Acum, deci, fraza 


lui Christos o percep tocmai astfel. 


Cum putem constata dacă femeia ne 


iubeşte cu adevărat sau doar se preface? 


Nu trebuie să constati, întrucât tot nu veţi 
putea să faceţi acest lucru. Apoi, nu este vorba de 
femeie, ci de dumneavoastră. Dacă vă rugaţi 
pentru ea, începe să se joace cu dumneavoastră. 
Dacă vă uitaţi la ea de sus, cu îngâmfare, ea va 
începe să vă dea cu piciorul. Astfel, să aveţi mai 
puţine gânduri şi pretenţii de la femei şi lucraţi 


mai mult asupra dumneavoastră. 


Karma cui o moşteneşte copilul: a 


mamei, sau a tatălui? 


În medie karma mamei în raport de 60% şi a 
tatălui - de 40%. Dacă însă unul dintre părinți 
începe să se schimbe în sens pozitiv, atunci 
copilul, în mod  subconştient, îşi măreşte 


orientarea spre acest părinte, cu sufletul deschis. 


De ce ne îndrăgostim totuşi de femei 


simpatice şi nu de cele înspăimântătoare? 


Închipuiţi-vă că pentru a avea, să spunem un 
milion de dolari şi pentru a supravieţui, trebuie să 
ai în suflet rezerve de iubire. Pentru a avea 100 de 
milioane de dolari şi a supravieţui, trebuie să 
avem rezerve mult mai mari. Deci atunci când noi 
primim sume mari, în sufletul nostru se înfiripă şi 
se măreşte iubirea, ceea ce ne permite să 
supravieţuim. Când vedem un om bogat, capabil, 
spiritual, frumos, noi, înlăuntrul nostru, dorim să 
ne comparăm cu el şi astfel are loc în interiorul 
nostru izbucnirea dragostei. Noi considerăm că 
ne-am îndrăgostit de cineva. Adică a avut loc în 
mod obligatoriu creşterea iubirii. Dar mai departe, 
această creştere trebuie să se transforme în divin 
atunci când banii, aptitudinile şi frumuseţea nu au 
nicio importanţă. Dacă acest lucru nu se întâmplă, 
încep să apară problemele. Poate cineva nu a 
înţeles ceea ce am spus eu. De aceea mai explic 


odată. lubirea de Dumnezeu naşte iubirea de 


oameni. lubirea de oameni naşte morala şi etica. 
Morala şi etica dau naştere la spiritualitate şi 
bunătate. Spiritualitatea naşte frumusețea 
corpului fizic, a intelectului, a capacităților etc. Cu 
cât este mai frumoasă fața unei femei, cu atât mai 
mult a simţit şi a menţinut în suflet un sentiment 
puternic de iubire. Este natural că bărbatului îi 
vine să se îndrăgostească de o asemenea femeie. 

Dar faţa femeii poate fi frumoasă datorită 
energiei, iar rezerva de spiritualitate şi de iubire 
poate fi deja epuizată. În asemenea cazuri, iubirea 
trece repede şi de o asemenea femeie ne plictisim 
repede. Se întâmplă şi invers, bărbatul care s-a 
îndrăgostit de o femeie urâtă cu o mare rezervă de 
dragoste şi bunătate în suflet o să o iubească şi 
mai departe. Să ne amintim ce se petrece la noi la 
estradă. Înainte cântăreţul trebuia să aibă un glas 
minunat, ceea ce constituia o condiţie esenţială. În 
prezent a apărut moda cântăreților fără voce 
deoarece ei se deosebesc de tot ce a fost. 

O femeie care nu este frumoasă este 


orientată mai mult spre dragoste şi bunătate în 


suflet în comparaţie cu cele frumoase care depind 
deosebit de mult de înfăţişarea exterioară, care le 
deformează caracterul şi le face nefericite. Şi iată 
de unde a apărut proverbul: „Să nu te naşti 


frumos, ci să te naşti fericit”. 


Să te raportezi la lume fără pretenţii 
înseamnă să te raportezi la ea echilibrat, 


liniştit sau cu bucurie? 


Cu bucurie, bineînţeles. Cu cât noi vedem 
mai mult divinul în toate cele ce ne înconjoară, cu 
atât mai uşor este să privim lumea cu iubire şi 


bucurie. 


Cum să ocrotim copilul de bolile şi 


nefericirile viitoare? 


Orice eveniment care are loc la nivelul real 
se repetă de nenumărate ori în plan subtil. 

lată de ce situaţia actuală neplăcută a 
dumneavoastră, sau ofensa nemeritată sau, pur şi 
simplu proasta dispoziţie, toate acestea pot să 
vină uşor din viitor. Cu cât ne descurcăm mai mult 
în prezent cu evenimentele negative, cu atât mai 
mult le facem inofensive în viitor. Lăsând să 
treacă prin noi şi  purificând valurile 
evenimentelor viitoare neplăcute, noi ajutăm şi 
salvăm copiii noştri de neplăceri şi boli viitoare. 
Dacă la dumneavoastră a apărut brusc 
sentimentul fricii sau puternice păreri de rău sau 
o decepţie neplăcută toate acestea pot să nu fie 
legate de dumneavoastră ci de copii 
dumneavoastră cu cât dumneavoastră nu vă lăsaţi 
copleşiţi de asemenea sentimente şi începeţi să vă 
rugaţi şi să le depăşiţi, cu atât mai mult 
dumneavoastră vă veţi salva nu numai pe sine ci şi 


pe urmaşi. 


Aş fi dorit să vă prezint două exemple în 
legătură cu felul în care lucrează oamenii 


asupra propriilor persoane. 


Primul exemplu: 

O femeie a venit la mine în audienţă, având 
probleme cu fiica ei. 

După o lună a povestit cu indignare prietenei 
ei următoarele: 

— În luna aceasta atâta m-am rugat, încât 
fiica mea trebuia să devină o sfântă. Şi totuşi, nu 


văd ca şi înainte niciun rezultat. 


Al doilea exemplu: 

Acum patru luni a venit la mine în audienţă o 
femeie tânără. Copilului ei i s-a pus un diagnostic: 
autism. Eu am vrut să-i spun cinstit că această 
boală nu este vindecabilă; şi că există prea puţine 
şanse să o pot ajuta. Se poate spera numai să aibă 
loc o anumită ameliorare. Apoi m-am gândit: de ce 


să-i spun aşa ceva? Acest lucru o s-o împiedice şi 


pe ea şi pe mine. Când apelezi la Dumnezeu, orice 
obstacol poate fi depăşit. 

Nu demult ea a venit din nou la mine. 

— O să vă povestesc tot ceea ce s-a întâmplat 
cu mine, a spus ea. 

— De obicei, după audiența dumneavoastră 
omului îi apare în suflet sentimentul fericirii, şi cel 
de a zbura. Eu am plecat „verde la faţă”, într-o 
stare îngrozitoare şi transformările au durat 
destul de mult. Am încercat să mă rog, dar aceasta 
n-a avut niciun ecou în sufletul meu şi timp de o 
lună eu m-am rugat monoton şi cu resemnare, aşa 
cum mi-aţi spus. „Principalul este să păstrăm 
iubirea faţă de Dumnezeu indiferent ce s-a 
întâmplat şi să nu învinuim pe nimeni niciodată, 
învăţăm ca în toate să vedem voinţa divină, 
învăţăm să nu omorâm iubirea când umanul se 
prăbuşeşte, învăţăm să păstrăm iubirea când am 
pierdut tot ce aveam. Să învăţăm să trăim prin 
iubire”. Şi astfel eu m-am rugat, dar nu a survenit 
nicio schimbare. Ştiţi când au început să apară 


schimbările? Tocmai atunci când eu m-am 


resemnat în totalitate că copilul meu este autist şi 
m-am rugat fără să mai sper şi fără să mai contez 
pe ceva. După aceasta copilul a început să se 
schimbe. Apoi, după două luni, m-am dus la 
doctorul care a retras diagnosticul de „autism”. 
Au trecut încă două luni. Doctorul a examinat din 
nou copilul şi a spus că nu există niciun semn 
privind încetinirea dezvoltării, adică copilul este 


complet sănătos. 


— lată că mă adresez din nou cititorilor. Noi 
ne rugăm nu pentru ca să primim mai mulţi bani, 
mai multă sănătate şi fericire. Noi ne rugăm ca să 
ne debarasăm şi să încetăm să depindem de 
fericirea umană, adică noi ne rugăm să devenim 


fericiţi cu adevărat. 


ÎNCHEIERE 


La multe întrebări care mi s-au pus nu am 
putut să răspund în această carte. Eu am răspuns 
în primul rând la acele întrebări care ne 
interesează pe fiecare dintre noi. În cazul în care 
se va acumula o cantitate mare de întrebări 
interesante, eu voi răspunde la ele în cartea 
următoare. În prezent posed destule informaţii 
pentru a scrie o a şasea carte. Nu am vrut să 
amestec cartea a V-a cu cea de-a Vl-a. Apoi am 
înţeles că trădez principiile mele. Când scriu o 
carte, eu trebuie să prezint în ea acele informaţii 
pe care le posed până la acea zi. Partea teoretică 
nu a fost însă cuprinsă, întrucât volumul cărţii nu 
a permis acest lucru. 

Eu am înţeles de curând că volumele mele 
anterioare reflectă numai două straturi ale 
valorilor umane, adică nivelul corpului şi nivelul 
spiritului. Toate acestea pe care noi le numim 
valori umane trec chiar prin om. Dar, omul nu este 


numai corp ci şi spirit şi suflet şi alte componente. 


Pentru a nu depinde de orice valori, trebuie să 
trecem prin acel ataşament faţă de corp, spirit şi 
suflet, care compun însuşi omul, îndepărtându-ne 
tot mai mult de uman şi apropiindu-ne de divin. 

Ca rezultat a zeci şi sute de încercări se 
elimină treptat direcţiile greşite şi astfel se naşte 
înţelegerea referitoare la ce este chiar omul şi 
cum anume se naşte, divinul din uman. 

Eu sper că această informaţie o voi putea 


prezenta în cartea următoare. 

